# Interview participant (10)

# 

**me (interviewer):** [00:00:00] سلام عليكم ورحمة الله S10. الغرض من المقابلة هو بحث تصورات طلبة اللغة الإنجليزية جراء تجاربهم وخبراتهم في مجال التعليم عن طريق صناعة المحتوى وإنتاج الوسائط. فيه ثلاثة محاور أساسية: أولا التفاعل في العملية التعليمية، ثم المنهجية التعليمية التي تصاحب صناعة المحتوى، وأخيرا البيئة التعليمية التي تدعم التعلم عن طريق صناعة المحتوى. وأيضا بنتعرف على التحديات التي واجهتها. بادئ ذي بدء، عرفنا عليك بشكل بسيط.

**S10:** [00:00:37] أنا الطالب S10 من المصنعة. أنا في السنة الثالثة فتربية الرستاق، تخصص اللغة الإنجليزية. بالنسبة للخبرات في صناعة المحتوى قبل هذا الكورس أبدا ما صنعت بودكاست، بس صنعت فالتلفون فيديو شو، أحد البرامج الي نستخدمها في صناعة الفيديوهات مع الكتابة مع التأثيرات الصوتية والخلفية.

**me (interviewer):** [00:01:22] خبرني عن هالتجربة، كيف سويتها والغرض منها؟.

**S10:** [00:01:24] مثلا في الجمعات عيد الأضحى أو عيد الفطر يصورون عدة صور، فمتطلب من شخص من الأشخاص من الحارة نفسها أنه يجمع هذه الصور كفيديو ويسوي عليها شيلة أو حاجة من الحاجات ،فتكون شيقة في المجتمع العايشين فيه.

**me (interviewer):** [00:01:50] كم مرة سويت؟ أكثر من مرة؟.

**S10:** [00:01:54] أكثر من مرة، بس قبل عدة سنوات يمكن الحين ناسنها.

**me (interviewer):** [00:01:57] والمحتوى هذا هل كنت تشاركه؟

**S10:** [00:01:59] بس أشاركه في جروب الحارة.

**me (interviewer):** [00:02:03] معناه أنته عندك خبره نوعا ما؟.

**S10:** [00:02:09] نوعا ما ايوه.

**me (interviewer):** [00:02:11] الحين بندخل في أحد المحاور الأساسية: المبحث الأول فالمقابلة . بنستقصي تجربته الشخصية خصوصا خصوصا فهالكورس، وبنركز على صناعة المحتوى وإنتاج الوسائط المتعددة، سواء كان صوتي او فيديو، ويمكن نأخذ البودكاست كمثال. بنتكلم عن مرحلة ما قبل الإنتاج، ومرحلة الإنتاج الفعلي، ومرحلة ما بعد الانتاج. بنشوف مدى تأثير صناعة المحتوى على تفاعلك أنت كطالب في العملية التعليمية قبل وأثناء وبعد. بداية انت صطبعا صنعت بودكاست، كم واحد؟

**S10:** [00:04:11] أكثر من خمسة، أكثر بعد تكثر، خلال السنوات الماضية هذا، وقبل فصلين سويت البودكساست قبل فصلين اخذت المادة. في البداية أنا كنت مافاهم هذا الكورس عن ايش، فقمت أسال أشخاص ماخذين هذا الكورس من قبل، هذا الكورس عن ويش يتكلم، ايش المتطلب، ايش المحتوى الي بندرسه، ايش المطلوب مني كطالب أعمله في هذا الكورس. أخذت اول شي المفاهيم: CALL وكيف أن الكمبيوتر يسهل عملية التعليم في تعلم اللغة، وهذا واضح أن الكمبيوتر يساعد في عملية التعلم. بعد مرور الأيام خذيت الخبرة، ايش المتطلب مني أنا كطالب في هذا الكورس ،كانت مس ايرينا تدرسني. خبرني البروجكت المطلوب علي أسوي، والكورس الس بسويه كوني كمعلم مثل جوجل الكلاسروم، بس هي رفضت اني اسوي كلاسروم لأنه مستخدم في الكلية، نستخدم برامج ثانية نفس مواصفات الكلاسروم. إنت كمعلم تعطي طلابك الكود، بالطبع نفس تعليمات الكلاسروم، تنزل الMATERIAL الي تباهن، وتنزل أي ANNOUNCEMENT OR QUIZ اونلاين، وبرامج متعددة مثل البودكاست. البودكاست صراحة انا واجهت صعوبة فيه في البداية، لأن أنا تعلمته عن طريق الهاتف, و طريق الهاتف مختلف عن طريق الكمبيوتر تماما. بطريقة الهاتف مثل الفيديو شو، كانت يعني سهلة مبسطة، يعني حتى بدون تعليم تقدر تسويها، خطأ خطأين تقدر تتعلم منه. بس البودكاست راح تسجل وتدخل عليه تأثيرات صوتية وراح تعدل عليه وراح تضيف مقطع وراح تنقص مقطع ومتى تضيف الميوزيك المناسبة للمقطع الي تباه. أخذ مني وايد وقت. IT WAS TIME-CONSUMING، سألت أحد الطلاب الذي كان موجودين هنا، كان يدرس IT فاستشرته، لأن اذا ما تعرف شيء لازم تستعين بأحد يعلمك، مشيت في اليوتيوب واجهت صعوبه في اليوتيوب كمفاهيم، جيت حال هذا الشخص اسمه عبد الرحمن، متخرج من الكلية، علمني متى تضيف ومتى كذا، واجه صعوبة في البداية بس مثل ما يقولون PRACTICE MAKES PERFECT، فمع مرور الأيام تعلمت كيف اسويه، تعلمت، تعلمت تعلمت، الى أن تمكنت منه ولله الحمد. صنعت بودكاست اثنين مطلوب مني في هذه المادة: الأول مقابلة مع شخص آخر والثاني أتكلم عن نفسي، عن الشيء الي انا أحبه على ما اعتقد. المقابلة كانت جدا مستفاد منها، حتى الاستاذة أعطتني الدرجة الكاملة

**me (interviewer):** [00:07:47] وش كان الموضوع؟.

**S10:** [00:07:47] الموضوع كان عن DO STUDENTS PREFER KINESTHETIC, VISUAL, AUDITORY، و كانت المقابلة مع حسين السناني. طالب هنا. عرفنا ويش حسين كان يحب وويش يفضل طريقة التعلم، وكان بصري، طريقة التعليم LEARNING STYLE

**me (interviewer):** [00:08:18] ليش اخترت هالموضوع؟.

**S10:** [00:08:26] اخترت الموضوع لانه نحن نواجه صعوبة في الكلية، لأننا نحن راح نكون معلمين، راح تحصل في الكلاس طالب يحب أن يكون بصري، وطالب يكون فقط يتعلم عن طريق السمع، طالب يحب انه يكتب ويتذكر الي كاتبنه، فلازم نحن نتعامل مع كل طالب على طريقة الSTYLE الي يحبه، لهذا المعلمين في الكلية يستخدمون البصريات: البوربوينت، يستخدمون الصوتيات عشان الطلاب يستمعوا لها، هم يعرفون أن كل طالب يختلف عن الطالب الآخر. نحن عندنا قدرات معينة، مثل انت عندك قدرات معينة، أنا كS10 عندي قدرات أخرى تختلف، لأن ما كل إنسان نفس الآخر، متفاوتين في القدرات.

**me (interviewer):** [00:09:25] بروحك اخترت الموضوع؟

**S10:** [00:09:30] اخترته بروحي. لأنه انا راح أكون معلم ان شاء الله، لازم أتعرف يعني هل الطلاب يميلون أكثر للبصريات، هل طلاب يميلون فقط أنهم يكتبوا ويتذكروا الي هم كاتبينه، هل هم يميلون للحركة،

**me (interviewer):** [00:09:46] طبعا ربطت اختيارك للموضوع بالLEARNING STYLE لانك بتكون معلم؟.

**S10:** [00:09:47] ايوه وظيفتي المستقبلية، لأن أنا راح استفيد منها. سويت بعد مقابلة بس ما سجلته، سألت الشباب الي معي أصدقائي، شفت ان الإجابات متفاوتة فالمقابلة، أغلبهم قالوا إنهم بصريين، يعني مثلا الدكتور أو المحاضر عرض باوربوينت، حفظوا هم واخذوا الكلمات المفتاحية، يوم يجو الاختبار يتذكروا أن الشريحة رقمي كذا، ان الحاجة الفلانية أنا أتذكرها، فهم يميلون أكثر للبصريات، وما يعتمد للبنات اوالأولاد، حصلت الإجابة أن أكثرهم بصريين البنات والاولاد.

**me (interviewer):** [00:10:39] اخترت الموضوع بس كيف حضرت له؟

**S10:** [00:10:44] .واجهت صعوية بصراحة، أول شيء المكان المناسب ماحصلت، حتى استدعي اني أروح للمسجد عشان المكان هادئ، هذا عشان أسجل. والتحضير طبعا أنا كتبت الأسئلة. عشان ما أنسى الأسئلة الي راح أسألهن حسين، كتبتهن، حضرتهن، شيكت النطق طبعا للانجليزي عشان المقابلة تكون PERFECT، حضرت الأسئله وأخذن مني وقت شوية، ويش الأسئلة المناسبة الي أنا راح أسأله، عرفت الطالب أول شي قبل، عرفت هيش الذي هو يحب وما يحب لأنه أريد اتأكد هل إجاباته صريحة أم لا. بعدين اخترت المكان المناسب لأن أريد مكان هادئ عشان المقابلة لأنه إذا كان المكان مزعج ما راح تسجل يعني بصوت ممتاز. يمكن أعدنا البودكاست تقريبا نحو عشر مرات لأن طبعا أول مرة اسوي مقابلة في حياتي. أول لما كنا نسوي RESEARCH REPORT نسوي استبانة، المقابلة كانت أول خطوة أنا أعملها. طبعا أي شيء تسويه في البداية راح تواجه صعوبة فيه، راح تغلط أكيد، ممكن عشر مرات، لكن I DIDN'T GIVE UP, COZ IF YOU HAVE A PURPOSE YOU HAVE TO ACHIEVE IT. اذا عندك هدف يجب أن تحققه. الحمدلله في النهاية حققت الي اريده من المقابلة.

**me (interviewer):** [00:12:45] بالنسبة للأسئلة جبتهن من مكان ثاني ولا..؟

**S10:** [00:12:48] الأسئلة جبتها من مساعدة الشخص و الأسئلة من معي (اي من مخيلته، لم يستعين بأحد) لا لا.

**me (interviewer):** [00:12:57] طبعا سجلتوا في المسجد. طبعاالتسجيل اعدته أمثر من 10 مرات ويش الأسباب؟.

**S10:** [00:13:07] لأسباب أول شي أول مرة أسوي مقابلة، و ثاني سبب I WASN'T CONFIDENT يعني لأول مرة انت تسويه ماراح تكون واثق بنفسك. ثالث سبب أن كل واحد كان يدخل المسجد يسوي ازعاج وراح نعيده مرة ثانية، فضيعوا علينا. نحن كنا من بعد صلاة العشاء سجلنا تقريبا الساعة 10 والساعة 12 مخلصين. أخذ منا وقت وايد لأن كل شخص يدخل المسجد راح تحذف البودكاست وراح تعيد من أول وجديد، ورابع سبب أن الشخص الي اسوي مقابلة معه يضحك. هذا سبب لي إحراج، لازم أعيد البودكاست من اول وجديد. وثاني شيء الجودة، جودة التلفون تعطيك في الخلفية صوت المكيف، اي صوت حتى لو صوت بسيط راح يظهر.

**me (interviewer):** [00:14:20] طبعا استخدمت الهاتف؟ وش نوعه؟.

**S10:** [00:14:22] استخدمت الهاتف فالمقابلة. الآيفون, في برامج في الآيفون اسمه بودكاست، سجلت منه وشفت ماينفعني. فسجلت بعدين بالريكوردر، وبعد نقلته للكمبيوتر، عملت فيه تعديلاته وأرسلته للأستاذ.

**me (interviewer):** [00:14:51] طبعا أنت كنت تعيد التسجيل كامل؟.

**S10:** [00:14:58] أعيد التسجيل من أول و جديد، لاني كنت في البداية بعدني NOT THAT MUCH EXPERIENCED، بعدين بعد فترة من أرسلتة للكمبيوتر. خلاص انتهيت. علمني ربيعي ان كيف استخدم برنامج معين لتعديل الصوت، لتوقيف الصوت، لزيادة الموسيقى، لأنه كان يتطلب منا بين كل جزئية 10 ثواني للموسيقى، مس ايرينا خبرتنا لازم نختار APPROPRIATE MUSIC. بعدين اضفت الموسيقى. خذيت وقت شوي طويل لتعلم متى تضيف ومتى تحذف الي ماتريده. IT WAS TIME CONSUMING.

**me (interviewer):** [00:15:58] بس ذي الأشياء تعلمتها بروحك ولا حد علمك اياها؟ انت قلت تستعين بشخص؟.

**S10:** [00:16:12] استعنت بشخص اسمه عبد الرحمن متخرج من الكلية. علمني كيف أضيف الميوزيك، علمني أوقف المقطع، مثلا أنا غلطان فكلمة او في سؤال، ما راح أحذف المقطع الصوتي كامل، راح احذف الجزئية المعينة الي انا اخطأت فيها، وراح اسجل ملف صوتي جديد، وراح أضيفه للمقطع السابق (اي عملية تحرير). عملية التحرير، عشان ما كل حين تعيد المقطع من اول وجديد.

**me (interviewer):** [00:16:51] هل كان ذي الخطوات (سجلت اكثر من مرة، ما يأست، وأستعنت بزميلك) هل كانت الخطوات كلها ضرورية كانت؟.

**S10:** [00:17:06] بالنسبة لي ضرورية لأن انا ما كانت عندي خبرة فهالبرنامج، فلازم تسأل خطوة بخطوة. الخطوة الي ما تعرفها لازم تسأل عليها، لأنه إذا سويت الشيء بدون معرفة راح تخطأ فيه.

**me (interviewer):** [00:17:29] والحين تمكنت منه؟.

**S10:** [00:17:32] الحمدلله تمكنت منه.

**me (interviewer):** [00:17:35] يعني الخطوات كلها ساعدتك؟.

**S10:** [00:17:38] أكيد.

**me (interviewer):** [00:17:39] انزين خلصت. وش الاشياء الي كنت تركز عليها في التقييم؟ ربما ذكرت الجودة والازعاج واشياء ثانية خلتك تسجل من اول وجديد، بس تقييمك انت للمنتج النهائي، وش الاشياء الي ركزت عليها؟ كيف حكمت عليه؟

**S10:** [00:18:00] يحكم عليه اول شي BACKGROUND NOISE، لأنه إذا كان الخلفية عندك إزعاج المقابلة ماراح تكون ممتازة للدرجة الي تريدها.؟ فلازم الخلفية تكون هادئة عشان تسجل. وهذا تحقق الحمدلله بعد طول المعاناة.

**me (interviewer):** [00:18:23] هل في أشياء ثانية قيمتها؟.

**S10:** [00:18:25] الجودة، جودة الصوت، هل صوتي كان الINTONATION كان مناسبا أم لا، متى ارفع صوتي. طبعا في اللغة الإنجليزية الصوت يرتفع في نهايات الأسئلة، حسب الصيغة المتعارف عليها SPECIFIC PATTERNS THAT WE USE. قبل لا أسأل الأسئلة رحت أتعلم متى الiNTONATION نزيده في صيغة السؤال، لكن الذي ما ساعدني صديقي الي مسوي معه المقابلة صوته طبعا منخفض جدا والINTONATION ماله ما عالي، فكنت اجرب التليفون RECORDER عشان بس أسمع وأسجل الصوت بجودة عالية، فكنت أنا بعيد عن الهاتف. لأن انا صوتي شوي الiNTONATION يوصل، فهو طبقة صوته كانت غير مناسبة للمقابلة، فحاولت اني أقرب الهاتف عنده.

**me (interviewer):** [00:19:37] غير هذا هل قيمت أشياء لغوية مثلا؟.

**S10:** [00:19:42] أكيد القواعد، والمفردات/الكلمات الي هو يستخدمهن، هل هن FORMAL OR INFORMAL، APPROPRIATE, CROSS WORDS, USE OF GRAMMAR TENSES, هل صحيح؟. هل استخدم الماضي ام المضارع؟. لأنه هو غلط اول شي استخدم الماضي وبعدين المضارع. فبندت الصوت أنا، ونبهته اذا تستخدم المضارع استخدمه على طوال. كيف تستخدم الPAST؟ لانه حدث في الماضي. تكلم عن المضارع، عن شيء كأنه روتين لك. فأعدنا بعد لهذا السبب. وطبعا الإجابات، هل الإجابات منطقية أم لا، بعد الإجابات تلعب دور.! هل هي صريحة أم لا؟ لأن انا قبل المقابلة خبرته أن أريد إجابات صريحة، لانني ما راح أقيمك هل انت بصري ام... ، هذه مجرد مقابلة شخصية لغرض أنا أريد أحققه، لأنه أنا أريد أستفيد منه، لأنه انا راح أيكون معلم، فإذا ما حصلت على إجابات صادقة وصريحة، في عملية التعليم راح أواجه صعوبات فيها. فلهذا السبب خبرته اني اريد إجابة صحيحة.

**me (interviewer):** [00:21:06] وش كان شعورك بالبودكاست الي سويته؟ بعد ماخلصت كل شي؟

**S10:** [00:21:07] أول شي أعتبره إنجاز، لأنه أول مرة أسوي بودكاست واستخدمت الكمبيوتر مع هذه الصعوبات الي أنا واجهتها، لكن الحمد لله أنا ما توقفت عنه لأنه نفس ما خبرتك الشيء الذي انا أريد أحققه راح أحققه مهما كان الBARRIERRS جدام، لأنه إذا أنت استسلمت من اول خطوة وقفت عند الباب خلاص يعني إذا ما تحقق الحلم ما راح تتقدم، ما راح تتطور،.

**me (interviewer):** [00:21:59] يعني هل كان عندك حلم بسبب أنك مررت بهالتجربة؟ وش الحلم كان؟

**S10:** [00:22:05] الحلم ان راح أصنع بودكاست خاص بي، لأن أنا، راح أخبرك شيئ، انا قبل كنت كاره الكمبيوتر بسبب راح تضحك منه، أخوي كان فكلية صحار فكان عنده لابتوب فأنا كنت محب للكمبيوتر لدرجة، فاحترق اللابتوب بسببي انا، فالوالد تنازع من ذلك اليوم إن انت ليش حرقت لابتوب أخوك، لأنه كان حالتنا المعيشية صعبة، فسببت مشكلة لاخوي كان يدرس فكلية ضحار، فيحتاج الكمبيوتر يستخدم. فحسيت انا بالمسئولية في هذيك اللحظة أنه ابوي تعب فهالشيء وأنا أحرقته في ثواني، فأحسست بالمسئولية أن أنا راح أرفع راس أبوي لما نازعني ذيك المرة، خذيتها أنا فخاطري لأن الوالد لما ينازعك ينازعك لشيء لمصلحتك، لشيء كبير، فالحمد لله أنا رفعت راسه اول شي لما دخلت الكلية، معدلي ما شاء الله فوق، رافع راسه فوق، والحمد لله راح أتوظف وإذا توظفت ارفع رأسه فوق، وراح يكون موقع خاص بي كS10 البلوشي للبودكاست. الحمد لله تعلمت كثيرا في الكمبيوتر، أول شي تعلمت الهكر، بعدين تركت الهكر لأشياء طبعا ما زينه لانك تنتهك خصوصيات الآخرين فتركته، وتعلمت اشياء ثانية

**me (interviewer):** [00:23:43] أشياء مالها علاقة بالكورس؟ بس الكورس ويش ولد عندك؟

**S10:** [00:23:43] ولد برامج الصراحة اول مرة كنت اعرفها مثل بريزي، نفس البوربوينت بس شيء خيالي لما تستخدمه، يسهلك لدرجة ما تتوقع بس المشكلة فيه لازم شبكة انترنت، وهي صعوبة راح تواجهها في الكلية مرات ما تحصل شبكة انترنت، لهذا السبب المدرسين يستخدمون البوربوينت لانه سهل، وما يتطلب الإنترنت. بس في الهيكلة العامة في الشكلية البريزي أفضل من البوربوينت بشكل كبير ما تتصور، فأنا قمت أسأل المدرسين لدرجة سألت دكاترة في IT قالوا نحن أول مرة نسمع عن هذا البرنامج، فخبرتهم أن هذه البرامج تستخدمه نفس عرض شرائح، عرض شرائح جدا ممتازة يسهلك عملية التعليم بدرجة كبيرة يعني، ولها تأثير. كS10 البلوشي أثر فيني هذا البرنامج. حتى ماستخدمته بس في هذا الكورس، حتى استخدمته في كورس ثاني لعرض التقرير مالي، حتى الدكتور كان SHOCKED يعني، أنت كيف استخدمت هذا البرنامج؟ فخبرته، قلت له انا درست ههذه. لما واجهت صعوبة فهالبرنامج أسأل مس ايرينا، وما قصرت معي، تخبرني كيف استخدم البرنامج، بس في الأول لازم يحتاج انشاء حساب، وهذا الفرق بينه والباوربوينت، فأنا دخلت بحساب الكلية. IT WAS PERFECT TO ME. وأيضا QUIZLET FOR VOCABULAR، أول مرة أسمع عن هذا البرنامج كويزلت، صراحة ساعدني في اختبار المفردات مالي، في كلمات انا كنت ما أعرفها تعلمتها من كويزلت. بعد DUOLINGO، كان متطلب منا، وهذا متعدد اللغات. تعلم SPANISH لأن مس ايرينا طلبت منا نتعلم لغة غير اللغة الإنجليزية وغير اللغة العربية. في شباب راحوا إلى الألمانية وانا رحت للإسباني لسبب معين لأن ولد خالي يتكلم اللغة الإسبانية بطلاقة تعلمها، فكنت آخذ كلمة واسوي براكتس معه، وإذا هو ما موجود اجي مع الدكتور سيرجيو ويتكلم إسباني، فتعلم سنيور سنيوريتا، بمعنى سيدي سيدتي. فقمت أتعلم، وبعدين تراجعت للخلف، فواجهت صعوبة في نطق الكلمات الإسبانية. لهذا السبب تراجعه فيه.

**me (interviewer):** [00:27:09] وش فكرة هذا البودكاست الخاص بك؟.

**S10:** [00:27:22] البودكاست هذا أريد أول شي أسوي موقع، طبعا لازم مسعادة أحد لأن أنا ما متعمق في هذا المجال. استشرت احد الاصدقاء عبدالرحمن البلوشي وهو شوي متعمق في هذا المجال. بنينا فكرة أن نسوي موقع، وبنسوي برنامج ننزله في أبل ستور وجوجل ستور فسامسونج . هذا الويب سايت طبعا اختلاف اراء: أول شي قلنا بنسوي الموقع نفس الكلية لما سوت للطلاب معرفة الغياب ومعرفة الدرجات ، نحن نفس الفكرة بس راح تاخذ شوي وقت منا، ومساعدة أيضا يوسف القاسمي، طالب ممتاز جدا فالIT . الويب سايت نريد نسويه للطلاب، ويش الذي يعانونه، لأن الطلاب ما حد يسمع لهم في الكلية، ما شيء ويب سايت معين الطلاب يشتكون من المعاناة الدراسية الي يواجهونها.

**me (interviewer):** [00:28:41] يعني تبي تبث صوت الطلبة؟.

**S10:** [00:28:42] أبث صوت الطلبة في الكلية. هذا للويب سايت. بعدين لما سووا المجلس الاستشاري الطلابي طبعا صار ارتباط بين الطلاب والكلية بواسطة الطلاب المشاركين في المجلس الطلابي. شفت أن الكلية يعني ما تحقق للطالب الذي يبغاه، فهنا انا تراجعت عن الويب سايت. لهذا السبب اذا انا سويت الويب سايت يعني ما راح تسمع الكلية للطالب، لأنه بوجود المجلس الاستشاري الطلابي ما أحد سمع لهم، كيف ويب سايت سواه طالب من الكلية راح يستمعوا له؟! عشان كذا تراجعت عن الويب سايت. البودكاست هذا خاص بي انا، أبث منشوراتي الي اسويها، أبث مقابلة، أبث بودكاست.

**me (interviewer):** [00:29:43] منشورات الخاصة تبثها للناس ولا؟.

**S10:** [00:29:49] للناس.

**me (interviewer):** [00:29:49] هل في مواضيع معينة تفكر فيها تبثها؟.

**S10:** [00:29:50] طبعا. اول شي كانت مواضيع دراسية، بعدين جتني فكرة أن أسوي عن مواضيع دينية باللغة الإنجليزية لأن الطلاب لما يتعلمون يتعلمون من طريق الأغاني، فأنا أريد أشوي أبعد عنهم هذا العادة، أريد يسمعوا محاضرات اسلامية IN ORDER TO LEARN ENGLISH. لأن انا اعتدت استمع لميوزيك لأن مثل مانعرف الثقافة الإسلامية لأن الاغاني محرمة في ثقافتنا الاسلامية. فحاولت أأسس شي جديد غير محرم، محاضرات اسلامية تتكلم عن الجنة، كيف تتقي نار جهنم

**me (interviewer):** [00:30:28] يعني تبي تعلمهم اللغة عن طريق ...؟

**S10:** [00:30:51] نعم. أنا تعلمت طبعا من الفصل الماضي استمع للمحاضرات الدينية، تعلمت كلمات صراحة جدا جدا مساعدة لي، فتعلمت منها الكتابة لأن في المحاضرات الدينية تحصل الصوت وتحصل الTRANSCRIPT للشخص المتحدث، وكان واضح لي. وأريد أتكلم بعد عن البدو، فأحد المواضيع، ونشرتهن، سويت BLOG تبث منشوراتك، سويت انا عن الصعوبات الي يواجهها الطلاب، سويت عن الإبل و كيف البدو يحبوا هالنوع من الحيوانات.

**me (interviewer):** [00:31:54] بس مابديت طبعا؟

**S10:** [00:31:57] بديت فيه بس أنا نسيت الكود الدخول LOG-IN ، فامتسح. إن شاء الله راح اسويه من جديد.

**me (interviewer):** [00:32:06] وكان هذا المحتوى صوتي؟.

**S10:** [00:32:10] المحتوى كتابي، لانه البلوج فيه صوتي وفيه مرئي، بس انا حاولت اوصل المعلومة كتابيا.

**me (interviewer):** [00:32:26] شعورك بالإنجاز هل له أثر على على مستواك الشخصي والعلمي؟.

**S10:** [00:32:34] أكيد، لأن مثل بريزي راح استخدمه في العملية التعليمية.، ومثلا إذا شاء الله كنت أنا مدرس راح استخدام البريزي لدرجة أوصل المعلومة للطالب بسهولة، بس نفس ما قلت سابقا بواجه صعوبة في الإنترنت CONNECTION، هذه واحدة من التحديات التي راح اواجهها. بس اذا عندك طموج لشي توصله راح توصله.

**me (interviewer):** [00:33:00] عموما التحديات الي انت مريت فيها، ممكن ذكرنا بعضها فالتجربة يعني مسألة عندك نقص ثقة,...

**S10:** [00:33:13] ايه نعم، لانها أول تجربة وطبعا معروف لما تجرب أول حاجة ما راح تكون واثق بنفسك، بس الحمد لله بعد هذه التجربة الحين اس اسويه أول مرة واثق بنفسي وواثق بقدراتي، لأننا الله أعطانا قدرات وحن قادرين على تحقيق شيء، WE ARE CAPABLE. BUT IF YOU HAVE THE DREAMS, YOU CAN ALWAYS ACHIEVE IT, YOU CAN ALWAYS DO IT، لكن اذا ما عندك حلم كيف راح تحققه، ويعتمد على الشخص نفسه بالذات يعني.

**me (interviewer):** [00:33:47] انت حاولت تتغلب على هالمعوقات: مسألة الثقة، التسجيل اكثر من مرة، مسألة الجودة حاولت تتغلب عليها، يعني تقريبا حاول تتغلب على كل المشاكل التي واجهتها، رحت توسعت ووسألت زملائك. هل عندك مقترحات إضافية للتغلب على مثل هذه المشاكل لو مررت بنفس هالتجربة مستقبلية أو زملاءك؟ عندك مقترحات؟.

**S10:** [00:34:09] أول شيء اسأل الناس المتخصصين في هذا المجال لأنهم أكثر خبرة. لأن أنت أول مرة تسوي هذا الشيء فراح ترتكب اخطاء. وهذا الي سويته، لأنه إذا ما تسأل الشخص المتخصص من تسأل؟ ما أحد راح يعطيك المعلومة الصحيحة كيف تسوي هذا الشيء، أنا رحت اليوتيوب، استعنت باليوتيوب لكن ما وصلت للفكرة الي انا اريدها، لأن أنا شخص أحب FACE-TO-FACE، أي شخص يوصلي المعلومة أحب أن أكون وجها لوجه عشان يكون في تفاعل بيني وبينهم. عشان كذا. راح تسأل، وبترتكب أخطاء، لكن لازم تحاول مرة ومرة ومرة، عدم اليأس، مثل ما قلت PRACTICE MAKES PERFECT. الممارسة ما تجي من أول ضربة، فلازم تأخذ وقت معين. مثلا تعلم اللغة الإنجليزية أبسط مثال، يحتاج فترة طويلة لين توصل للشي الي تريده.

**me (interviewer):** [00:35:34] بنتكلم عن منهجية التعلم عن طريق صناعة المحتوى. في أربع محاور: الأول هو التعليم التطبيقي. صناعة المحتوى تتضمن تطبيق و ممارسة واستخدام برامج، برأيك هل للتعلم التطبيقي أهمية المرحلة الجامعية لك كطالب في عمان؟

**S10:** [00:35:57] . أكيد أكيد لأنه إذا ما ما سويت الشيء وما مارسته YOU WILL NOT BE ABLE TO HAVE IT، يعني ما رح تكون معك، لازم ممارسة.. نحن إذا تعلمنا النظري لازم يصاحبة ممارسة، SO THEY ARE ALL CONNECTD TO EACH OTHER . مثلا اذا تعلمت مثلا كيف أدخل الانترنت، لازم أروح أمارس، لانه اذا ما مارست التعليمات النظرية ما لها تأثير، WITH TIME, YOU WILL FORGET IT. BUT WITH PRACTICE, YOU WLL NEVER FORGET IT. NEVER EVER!

**me (interviewer):** [00:36:34] يعني تشوفه يرسخ المعلومة؟.

**S10:** [00:36:41] راح يرسخ المعلومة اكيد، وهذا الشي الي انا سويته، انا أخذت النظري، أخذت الشيء المكتوب مع الممارسة، لأن إذا خذيت التعليم بدون الممارسة أنت ما تعلمت شيئ! أن بس حفظت جمل أو حفظت شيء معين، مع مرور الوقت أسبوع أسبوعين فصل فصلين راح تنسى، بس اذا عندك الPRACTICE ما راح تنسى أبدا.

**me (interviewer):** [00:37:08] معناته انت الحين مانسيت الاشياء الي تعلمتها؟

**S10:** [00:37:11] الحمد لله، بس الفيديو شو نسيته أنك سنين.

**me (interviewer):** [00:37:15] بس البودكاستينج عارف خطواته

**S10:** [00:37:17] البودكاست ايوه، حتى موجود في اللابتوب ما حاذف البرامج، ما حاذف المقابلة لأن مسجلنها باسمي S10 البلوشي مقابلة مع ألسناني، بعدين عندي البودكاست الي بنفسي مسجلنها بدون مقابلة.

**me (interviewer):** [00:37:35] تشوف ان الممارسة هي الي خلتك تحافظ على ذيه الأشياء؟

**S10:** [00:37:35] أكيد أكيد. لأن حتى الفصل الماضي سبحان الله جات التجربة استخدمت هذه البرنامج مع مادة الاسسمنت استخدمت البرنامج بنفس الخطوات التي انا تعلمتها. فنسيت حاجة، خبرت مس ايرينا انا نسيت حاجة فلانية، ممكن تساعديني لو سمحتي، خبرتني S10 كذيه الخطوات، خلاص تذكرت. الحمدلله اي شي أتعلمه ما أنساه، خاصة إذا سويتله ممارسة.

**me (interviewer):** [00:38:08] فتشوف ان في عمان هذا شيء ضروري؟.

**S10:** [00:38:10] أكيد أكيد أكيد. مثل كمعلم انت الحين عندك النظري، بس اذا ماعندك ممارسة YOU HAVE THE COMPETENCE, BUT YOU DON'T HAVE THE PERFORMANCE, SO YOU HAVE TO HAVE BOTH.

**me (interviewer):** [00:38:15] الطلاب في عمان ويش درجة تقبلهم للتعليم التطبيقي والممارسة؟.

**S10:** [00:38:27] جدا قليلا، ما يحبونها، هم يحبون اكثر شي النظري.

**me (interviewer):** [00:38:35] ليش؟

**S10:** [00:38:42] ممكن لأنه الحفظ معهم او الذاكرة الي معهم يعني لها مدى طويل، هم يحفظوا، حتى أغلب الشباب الي موجودين معي اغلبهم يروحون للنظري، الممارسة قليل. لهالسبب احنا OUR PERFORMANCE IS DOWN. عندنا الCOMPETENCE بس الPERFORMANCE ..يعني THERE IS A BIG GAP BETWEEN PERFORMANCE AND COMPETENCE.

**me (interviewer):** [00:39:01] تشوف انه بسبب انهم مايمارسوا؟

**S10:** [00:39:08] ما يمارسوا، إذا ما مارسوا ماعندهم PERFORAMNCE . لهالسبب احنا لما نروح العملي عندنا النظري بس العملي ماعندنا لذيك الدرجة ، لهذا الشيء الحين الكثير من الطلب يواجهون صعوبة جدا في تطبيق الشيء، مثلا اذا تعلموا المضارع البسيك بيتعلمون النظري، بس العملي، THEY CANNOT FORMA A SENTENCE .

**me (interviewer):** [00:39:50] وهل هذا اختيار واعي؟ يعني هم مختارين نحن نفضل النظري؟ هل تفضيل ام لعوامل ثانية؟.

**S10:** [00:39:56] والله على حسب خبرتي أنا كنت احب النظري.

**me (interviewer):** [00:40:03] هل لأنهم متعودين مثلا عل هالشي؟.

**S10:** [00:40:05] هذا, التعود من الصغر. تعودنا من الصغر أن نعطي الطالب بس النظري، ما نعطية العملي، وهذا السبب الرئيسي الي انا اشوفه في نظري.(يعني معودين على ستايل معين). اذا عودت الطالب على شيء معين، صعب راح ينفصل عن هذاك الشيء، صعب. بيصير عادة له او لها.

**me (interviewer):** [00:40:27] في عمان أو في التعليم العالي في عمان هل نحتاج برأيك نكثر من التعليم التطبيقي؟.

**S10:** [00:40:41] أكيد، حتى أنا عندي DEBATE ABOUT THIS ONE، مع دكاتوة وبروفيسوريه هنا في الكلية، لأن نحن النظري معنا اكبر من العملي، مافي توازن بينهم، لأنه نفس ماقلت اذا عندنا النظري وايد مع مرور الأيام راح ننسى، والإنسان طبعه نساي، مع ننسى مرور الأيام. مثلا إذا درست هذا الفصل شيء معين، إذا سألتني الفصل الجاي او بعد الاختبارات النهائية راح أنسى النظري، لكن إذا جبت العملي معه، واذا سويت توازن بينهم مابننساه أبدا.على سبيل المثال، الفصل الماضي أخذنا نحن البودكاست قبل فصلين خذينا النظري وخذينا العملي، لكن لحد الحين ماناسنه، ليش؟ لأن العملي خلاص أنا اتذكر، أنا شي سويته بيدي، اما النظري بس حفظته مع مرور الأيام راح تنسى. ولهذ الشيء مثل ماقلت OUR PERFORMANCE IS DOWN.

**me (interviewer):** [00:42:01] خبرني عن الDEBATE هذا ؟

**S10:** [00:42:14] لا، كان هذا نقاش ONE-TO-ONE من مع أحد المعلمين، امشي مع معلم، اكلمهم عن هذا الشيء، ان هذا خطأ، لازم تسمعون للطالب، الطالب ترى يواجه صعوبة بعدين يروح في التربية العملي أو شيء عملي، راح يواجه صعوبة جدا في هذا الشيء. فكان مقترح من الكلية سمعت انا قبل فترة أن راح تكون السنة الرابعة فقط للعملي. طبعا انا ناقشت لازم يمكن النظري والعملي مع بعض لأن الطالب إذا سويت معه نظري و ما عنده عملي، هذا لا تسميه طالب، هذا راح ينسى. لماذا الطلاب الي يروحون التربية العملية يواجوا صعوبة؟ لهذا السبب، ماعندنا موازنة . ومعطم المعلمين يوافقوني الرأي ان مافي توازن بين العملي والنظري.

**me (interviewer):** [00:43:21] معناه تشزف ان المعلمين يركزوا كثير على النظري؟.

**S10:** [00:43:22] اكيد.

**me (interviewer):** [00:43:22] هل المعلمين ولا المنهج؟.

**S10:** [00:43:25] هذا المنهج جاي من وزارة التعليم العالي. المعلمين مجبورين يتبعون هذا النظام فقط لا غير.

**me (interviewer):** [00:43:40] لكن هل تشوف للتعلم التطبيقي تحديات أو ربما سلبيات؟.

**S10:** [00:43:46] أكيد تحديات، السلبيات في نظري مافي سلبيات.. فالتحديات راح تواجه ان أغلب الطلاب هذي بتكون عادة بتكون معه، صعب جدا تفصل هالعادة عنه. ما راح يتقبلون. لكن مع مرور الأيام لازم الانسان يصبر وتاخذ سنوات لين الطالب يكون معه النظري ومعه العملي في نفس الوقت (اي تغيير العادة ياخذ وقت)

**me (interviewer):** [00:44:16] ننتقل لمسألة صناعة المحتوى. هل تشوف مسألة صناعة المحتوى أو التعلم عن طريق صناعة المحتوى ضرورة وأهمية في المرحلة الجامعية للطالب في عمان؟ هل هذه التجربة تجربة صناعة المحتوى لأهمية الطلبة في المرحلة الجامعية.؟

**S10:** [00:44:56] أكيد، لأن اول شي هذا متطلب مطلوب عليك من المادة، ثاني شيء هم لما يطلبوا عليك هذا راح تكون مستفيد منه، لا تأخذ الفكرة إن أنا راح اسويه كمتطلب

**me (interviewer):** [00:45:12] لو ما كان متطلب، لو مانظرنا له على اساس انه متطلب، هل تشوف له فايدة؟.

**S10:** [00:45:15] راح تستفيد في حياتك، مثلا أنا الحين نفس ماخبرتك اذا ما تعلمت البودكاست كيف بسوي بودكاست خاص بي؟ فأنا تعلمته للمستقبل، ما تعلمته للمتطلب الي طالبتنه المعلمه مني.

**me (interviewer):** [00:45:34] يعني تشوف انه يعطيك مهارات مثلا ؟

**S10:** [00:45:39] ايوه اكيد، كل إنسان ورغبته. هل يتقبل هذا شيء أم لا. الحمدلله حتى الطلاب الي كانوا موجودين ماخذين هذي المادة استعانوا فيه: S10 علمنا كيف نسوي البودكاست،؟ S10 متى نظيف الميوزيك؟ أنا علمت غيري. فهذه الدرجة اكتسبت خبرة والآخر اكتسب خبرة مني أنا، والآخر راح يكتسب الخبرة من الاخر، فراح تكون عملية تعليمية جماعية.

**me (interviewer):** [00:46:22] هل الطلاب متقبلين لصناعة المحتوى، الطلاب الجامعيين ؟

**S10:** [00:46:29] معظمهم لا، لأن اول شي هشي TIME-CONSUMING، طبعا نتكلم على جهة الشباب. الشباب ما عندهم وقت لهذا الشيء. البنات أغلبهن أكثر يفضلن هذا الشيء، أما الشباب بشكل عام لا. هو شيء وقت بس هم من ذات النفس ما يريدون يسوون هذا الشيء، فتحصل فئة قليلة من الشباب يحب هذا الشيء الي راح يسويه،.

**me (interviewer):** [00:47:03] تتوقع أن الشباب ما يصنعوا محتوى؟.

**S10:** [00:47:05] يصنعوا بس ما نفس البنات، البنات أكثر من الشباب.

**me (interviewer):** [00:47:08] وحتى لو خارج إطار المادة، في الحياة؟.

**S10:** [00:47:17] ايوه

**me (interviewer):** [00:47:17] هل نحتاج نكثر من تجارب صناعة المحتوى في التعليم العالي؟.

**S10:** [00:47:20] نحتاج نكثر بس إذا الطالب من رغبته مايريد، كيف تكثر عليه وهو من ذات نفسه ما يتقبل هذا الشيء؟. كثرت منه ما راح تستفيد منه، كوزارة التعليم العالي أو قسم اللغة الانجليزية ما راح سيستفيدون. اذا انت تكثر لكن الطالب مايتقبل؟ على ويش تكثر؟!. تكثر لما تشوف الطالب يعني مستفيد، الطالب متحمس، الطالب يتعلم برغبة بقوة، تكثر منه عشان لما تكثر تدعم الطالب. لكن إذا كثرت والطالب غير متقبل، ما راح يستفيد من هذا الشيء!!

**me (interviewer):** [00:48:08] بس اذا ما أعطيته تجارب انه يجرب شيء جديد، وهو خلنا نقول متعود على أسلوب التلقين، بس لو عطيته تجربة مثلا هل بدايتها ربما تكون صعبة؟ هل أبدا بيرفضها؟.

**S10:** [00:48:16] أكيد صعبة اول شي، نفس ما خبرتك انا واجهت صعوبة في البودكاست، بس أنا مع يأست، ما وقفت وقلت خلاص بستسلم. يعتمد هنا على قدرات الشخص اول شيء، يعتمد على رغبة الشخص في ذات الشيء.

**me (interviewer):** [00:48:42] تشوف انته الأشخاص ما راغبين الأشياء الي لها علاقة بصناعة المحتوى؟ تشوف الشباب سبب عامل الوقت هو المشكلة عندهم؟.

**S10:** [00:48:48] أكيد. وعدم رغبتهم في عمل هذا الشي. لانه إذا ما عندك الرغبة ماراح تصنع شيء.

**me (interviewer):** [00:49:00] لكن لو مثلا نقلنا هالتجربة من إطارالمادة حاولنا نكررها في أكثر من مادة؟.

**S10:** [00:49:07] الطالب سوف يكون مجبور على عمل البودكاست في أكثر من مادة، لما راح يكون مجبور راح يتعلم، راح يعرف أن هذا ماخاص فقط للمادة الفلانية، هذا راح يكون لحياتي المهنية جدام. راح يستفيد منها في المستقبل. المشكلة نحن نفكر أن المتطلب علينا فقط في هذه المادة! ما عندنا نظرة مستقبلية لهذا الشيء في المستقبل ،هل سوف أستفيد منه أم لا؟.

**me (interviewer):** [00:49:46] تشوف ان هذه طريقة من طرق الإكثار، انك تحاول توزعه في المواد الاخرى؟

**S10:** [00:49:49] اكيد. بس اذا أكثرت من شيء كثرت في مادة واحدة ماراح يقبل ابدا.

**me (interviewer):** [00:49:59] هل تشوف انه في تحديات او سلبيات لصناعة المحتوى في المرحلة الجامعية للطالب؟ كلما عن تجربتك انت.

**S10:** [00:50:08] انا سلبيات في نظري لا! لان أنا شخص أحب التعلم ما أروح للنظري وايد. احب التعلم لانه ماراح انسى هذا الشي. التحديات بالطبع تواجه تحديات، في الحياة تحديات، كل الحياة تحديات، نفس ماخيرتك واجهت صعوبات وتحديات في البودكاست: كيف متى تظيف؟ متى؟ متى؟ متى متى تسوي ميوزيك؟ متى تخفض الصوت؟ متى تسوي الخلفية كلير؟. فأخذ وقت مني بس أنا أحب هذا الشيء حققته، لازم أتغلب على هالتحديات، الإنسان ما يوقف عند اول تحدي يقول خلاص استسلم.

**me (interviewer):** [00:51:05] المحور الثالث لمنهجية التعلم عبر صناعة المحتوى هو وضع الطالب محور العملية التعليمية. مشاريع صناعة المحتوى تمنح الاستقلالية وتمنحه مساحة وايضا مسؤولية وتقليل الاعتماد على المعلم الي يكون دوره ثانوي ومساحة قليلة. هل تشوف ان التعلم الذي يجعل الطالب محور العملية التعليمية هل تشوف له أهمية فالمرحلة الجامعية لك كطالب؟.

**S10:** [00:51:35] أكيد ، لأن الحياة الجامعية ما تعتمد على الدكاترة والاساتذة، تعتمد على AUTONOMOUS LEARNER، لازم تكون الإنسان يكون متعلم مستقل. مثلا مثلا مس ايرينا اعطتنا نبذة بسيطة عن البودكاست، أنا كطالب لازم أروح أبحث ايش البودكاست؟ تعريف البودكاست؟ هي الأشياء الصعبة في البودكاست؟ متى أضيف؟ متى؟ هنا بكون متعلم مستقل. الدكتور راح يعطيك HINTS بس ماراح يعطيك المعلومة كاملة. هنا دورك كطالب في الحياة الجامعية لازم تبحث عن مصادر المعلومات الكافية عن الشيء الذي تبحث عنه، لأن الدكتور ماراح يعطيك كل شيء.

**me (interviewer):** [00:52:30] وأنت تشوف انك أصبحت متعلم مستقل؟ انت هل أكثر شيء تعلمت من المعلم ام من نفسك؟.

**S10:** [00:52:35] اكيد، متعلم مستقل. انا تعلمت اللغة الانجليزية كتعلم مستقل بالمناسبة. مشاهدة التلفزيون، الاستماع للميوزيك، والمحاضرات، والمادثات.

**me (interviewer):** [00:52:41] هل الطلاب متقبلين هالدور وهالمحورية انهم يكونوا محور العملية التعليمية؟.

**S10:** [00:52:57] من نظرتي للكلية أكيد. لاحظ الطلاب متقبلين انهم يكونوا AUTONOMOUS LEARNERS، لأنه لا تعتمد على الدكتور، الدكتور راح يعطيك HINTS بس بسيط للدرس الفلاني، دور الطالب هنا بعد. هنا يتمحور كطالب، هنا تحصل الCREATIVITY للطالب: هل الطالب عنده ابداع؟ هل الطالب قادر على أن يتعلم بنفسه؟. فأنا اشوف من خلال نظرتي للطلاب هنا من زملائي وزميلاتي الطالبات ان THEY ARE AUTONOMOUS LEARNERS،

**me (interviewer):** [00:53:41] هل نحتاج نكثر هذا الدور في أكثر من مادة؟ وما نخليه محصور في مادة واحدة، ونعطي الطلاب مساحة أكبر؟.

**S10:** [00:53:53] أكيد كيد. لأنه لازم تتعلم بنفسك لأن ما أحد راح يعلمك، مثلا الحين أنت لما تعلمت اللغة الإنجليزية مثلا، تعلمت قبل بنفسك، استمعت إلى اللغة الإنجليزية، استمعت لNATIVE SPEAKERS. سمعت لمصادر اخرى نيوز فيديو. هنا انت متعلم مستقل، ما أحد علمك كيف تتكلم اللغة الانكليزية، يمكن المعلم راح يعلمك القواعد فقط التراكيب.. دورك هنا كطالب انت روح تعلم الباقي.

**me (interviewer):** [00:54:27] بس هل مهم ان الشخص يكون مستقل؟

**S10:** [00:54:30] ليش مهم هذا سؤال صعب جدا.

**me (interviewer):** [00:54:34] ليش كان مهم لك انت؟

**S10:** [00:54:39] لأن انا ما احب اعتمد على الغير. أنا ما أحب أعتمد على الدكتور، ماحب أعتمد على شخص تاني، احب أعتمد على نفسي، أحب أن أكون واثق من نفسي وقدراتي اني اقدر أنا اكون متعلم مستقل، صح ان الدكتور له أهمية كبيرة في حياتي التعليمية، بس أنا ما اعتمد على الدكتور، أعتمد على نفسي كثيرا.

**me (interviewer):** [00:55:03] الحين ربطت كأنه بين الاعتماد على النفس والثقة، هل تشوف الاعماد على النفس أكيد بزرع الثقة؟.

**S10:** [00:55:09] أكيد أكيد يزرع الثقة، لأنه إذا ما تكون واثق من نفسك كيف تعتمد على نفسك. الحياة كلها اعتماد على النفس.

**me (interviewer):** [00:55:27] هل ترى أن هناك تحديات أو سلبيات لوضع الطالب محور العملية التعليمية مثلما صار في المشاريع، معظم الأشياء سويتها بروحك، اعتمدت على نفسك أكثر شي. هل تظن أن هذا ربما له تحديات أو سلبيات؟.

**S10:** [00:55:42] تحديات اكيد، راح تعمل أخطاء، ماراح THAT PERFECT. ماحد مثالي. راح تواجه صعوبات، راح تكون معوقات أمامك، هذي المعوقات إن كيف انا احصل المصادر الكافية؟ هل المصادر الي حصلتهن صحيحة؟ هنا الطالب لازم ينتبه لأن اذا الدكتور اعطاك شيء معين صحيحن وأنت بحثت عن الشيء الخطأ، انت ماراح تعتمد على الدكتور راح تعتمد على هذا، لما تجي للعملي أو تجي للاختبار راح تكون معك اخطاء بسبب المصادر الخاطئة، والمشكلة ان في الانترنت ماراح توثق في كل مصدر، فالطالب هنا مسئوليتة انه اذا حصل ان المصدر مختلف عن الدكتور، يروح يسأل الدكتور هل هذا اخبرتني صحيح ام لا؟ و أراويه المصدر، اسأله، والسؤال ليس عيبا.

**me (interviewer):** [00:57:02] انت تربطه بالمسؤولية، ان هالمجال يعطي مسؤولية انه يتأكد من المعلومة ويتحقق منها؟.

**S10:** [00:57:07] اكيد

**me (interviewer):** [00:57:09] المحور الاخير: محور توظيف التكنولوجيا في التعليم. صناعة المحتوى تدور حول توظيف التكنولوجيا. برأيك هل توظيف التطنولوجيا في التعليم له ضرورة وأهمية في المرحلة الجامعية لك كطالب في عمان؟

**S10:** [00:57:28] أكيد، نفس ما أخبرتك، في البداية كنت مستغرب من هذا الكورس، هذا الكورس عن ويش؟ وش معني CALL؟ فأخذت المعلومات الكافية، مثلا بريزي، كويزلت، دوولينجو، هذي البرامج الثلاثة ساعدني كثيرا في عملية التعليم. البريزي: تسهيل المعلومات الي انا اريد اوصلها، مثلا أنا عندي درس طويل أريد ألخصه، استخدم بريزي. الكويزلت: TO CHECK MY VOCABULRY. دوولينجو: عشان اتعلم لفة ثانية او إنجليزي ، ايضا اقدر استخدمه. هذي البرامج ساعدني كثيرا لحد الحين استخدم هذه البرامج. مثلا ادمودو، فكرته نفس الكلاسروم بالضبط، تنزل المواد أنت كمدرسة الي تريد، تحدد الاختبارات متى، يعطيك إشعارات بوقت معين، التاريخ الفلاني الساعة الفلانية بالضبط يصيح الجرس أنه وقت الكويز. هذا الكويز اونلاين، إذا معك في الحياة الجامعية استخدمناه هذا، تستخدم EDMODO في طرح الكويز في وقت معين. GOOGLE FORMS بعد يستخدم للاستبانات. أنا كطالب استخدمت هذا واستفدت من صراجة بدل اروح أجمع المعلومات من الطلاب ورقيا، استخدمت إلكترونيا غوغل فورم حال ريبورت مثلا. غوغل فورم يعطيك CHARTS،جاهزة، ممكن تعمل نسخ لصق وتشاركهن مع المعلم.

**me (interviewer):** [00:59:35] انت تشوف ان توظيف التكنولوجيا في التعليم تسهل وتعطيك خيارأت اكثر؟

**S10:** [00:59:47] أكيد، أكثر عن كتابيا وورقيا. العمليات إلاكترونية تساعد الطلاب بشكل كبير.

**me (interviewer):** [00:59:57] الطلاب متقبلنها؟.

**S10:** [00:59:58] أكيد. الطلاب مائلين للأشياء الإلكترونية، ليش؟ لأن توفر وقت. مثلا الاوراق تروح تنسخ وراح تخسر أوراق، وهذا ليش اامن للبيئة. إلكترونيا راح تسهل بشكل كبير ، نفس ما خبرتك الاستبانة، راح تكون TIME-CONSUMING جدا، راح تتعب: تسوي رسوم بيانية، وتدخلها للكمبيوتر وراح تجمع الاستبانات من عند الطلاب، وراح توزعها للطلاب، الجوجل فورم راح تسهل لك هذا يمكن انت في 10 دقائق منتهي.

**me (interviewer):** [01:00:42] هل نحتاج نوظف كثير تكنولوجيا فالمواد الثانية؟.

**S10:** [01:00:51] أكيد بشكل كبير، بس بعض المواد غير مناسب لاستخدام هذي الاشياء. في بعض المواد متطلب ورقيا وكتابيا، غير إلكترونيا يعني. يعني حسب المادة ومتطلباتها.

**me (interviewer):** [01:01:09] ايش المواد مثلا الي مايمكن تتقبل أو ما تتوافق مع توظيف التكنولوجيا؟.

**S10:** [01:01:17] مثلا سنتاكس، ماتقدر، قليل، لان نحن كتبنا بحث عنه وواجهت صعوبة صراحة فيه. ......

**me (interviewer):** [01:02:37] بس مع وجود مثل هذا البرامج (SYNTAX TREE SOFTWARE) هل تشوف ان فيه مانع لتوظيف التكنولوجيا في هالمادة؟ هل تشوف انه ما يتناسب مع بعض المواد؟.

**S10:** [01:02:50] اذا هذا موجود للسينتاكس اكيد راح يسهل لك، دون أي تعب. مثلا وحدة من المواد هنا VOCABULARY SKILL DEVELOPMENT، برنلمج كوزيلت افضل بنامج لها. فبدون مناقشة، انا ادعم.

**me (interviewer):** [01:03:09] هل ربما تكون هناك تحديات أو سلبيات تشوفها؟.

**S10:** [01:03:12] يمكن بعض الطلاب ما عندهم اتصال انترنت، (اي توفر البنى التحتية)، ماعنهم كمبيوترات (اي الحالة المادية)، وهذي حالة معروفة جدا. الطالب يمكن ما متعمق في البرامج راح يواجه صعوبة في البداية، بس يعتمد على الطالب هل له الرغبة انه يستخدم هالبرنامج.

**me (interviewer):** [01:03:38] بس انت ذكرت الطلاب عموما متقبلين لاستخدام التكنولوجيا؟.

**S10:** [01:03:39] اكيد متقبلين

**me (interviewer):** [01:03:42] تتوقع ان بعده مسألة الرغبة لازالت موجودة؟.

**S10:** [01:03:44] كشباب معي انا لا، رغبتهم صراحة عالية في استخدام التكنولوجيا.

**me (interviewer):** [01:03:50] ليش طلاب هالمرحلة مثلا، المرحلة الجامعية، كثير مهتمين؟.

**S10:** [01:03:54] مهتمين لانهم يستخدمونها أكثر من الطلاب في المدارس.

**me (interviewer):** [01:04:00] عشان كذا بس؟.

**S10:** [01:04:01] عشان كذا. ثاني شيء هم محتاجين حال هذه البرامج لأن في المدارس ما يستخدمون هذه البرنامج. ما راح تحصل طالب يحصل هذه البرامج . طلاب الكليات والجامعات يستخدمونها كمتطلبات وكاستفادة مستقبلية لأن راح يكونوا مدرسين. مثلا VOCABULARY انا راح أشيك مفردات، ما اريد غوغل ترانسليست، ما اريد المترجمات المعروفة. ابا أشيك المفردات: هل أنا عندي مفردات كافية ام لا؟ هل انا قدراتي في المفردات موجودة؟ هل قدراتي في المفردات كافية ام لا؟ لانك فالمستقبل راح نكون معلم، اذا لايوجد معك مفردات ....

**me (interviewer):** [01:04:49] انت تربطه الحين بالمستقبل المهني، بالتوظيف؟.

**S10:** [01:04:50] انا استخدمته كوظيفة.

**me (interviewer):** [01:04:54] الحين مثلا هل معناه أن فالتوظيف في النهاية لما يوظفوا طالب يشوفوا اذا عنده تكنولوجيا ولا ماعنده التكنولوجيا، اذا عنده هالمهارات ام ماعنده هالمهارات؟ هل الوظيفة تتطلب ؟.

**S10:** [01:05:05] لا ما أعتقد، لكن كاستفادة شخصية، أنا ما همني كوظيفة مستقبلية مثل ما يهمني كاستفادة شخصية أنا من ذات نفسي، هل انا استفدت شخصيا؟ هل استفدت حقا من هذه برامج او لأ؟ لأن وظيفيا ما راح يسألوك عن هذه البرامج، بس انا بستخدم هذي في الوظيفة في التطبيق، إذا كنت أنا معلم راح استخدمها في التطبيق، ما راح يسألونني في المقابلة، لكن في التطبيق هالأشياء انا راح استخدمها أكيد. بس معظم الطلاب ما لهم نظرة مستقبلية

**me (interviewer):** [01:05:46] بس هذه السلبيات والتحديات في نفس الوقت. المبحث الأخير: البيئة التعليمية التي يدعمها التعلم عبر صناعة المحتوى. طبعا مشاريع صناعة المحتوى فيما يتعلق بدور المعلم. دور المعلم يفترض أن يقتصر على توفير الدعم توجيه واشراف. في المقابل يمنح الطالب مساحة أكبر كونه يتحمل المسؤولية. هنا نتكلم عن دور المعلم لأنه في للبيئة لابد وجود وجود معلم لكنه لا يتسيد ، دوره ربما تمهيدي، وتعطي د مساحة أكبر للطالب. ويش رأيك بهذا الدور من أدوار المعلم في المرحلة الجامعية؟ ليش مهمة في عمان؟.

**S10:** [01:06:44] مهمة لأن في السابق كانت TEACHER-CENTRED، في الماضي كان المدرس هو المتحكم، الطالب PASSIVE. الحين صار التغيير أن المدرس يكون PASSIVE SOMEHOW، والطلاب يكونوا ACTIVE، ليش؟ لأن نفس ما قلت، هنا نريد نبعث الابداع، هل الطلاب لديهم ابداع؟ نريد نكتشف الابداع الي عندهم. إذا الطلاب كانوا PASSIVE كيف بتكتشف الابداع؟ ماراح تكتشفها أبدا. لما نكتشف الابداع، هنا دور المعلم. دور المعلم أنه يدعم هذا الطالب. الطالب الفلاني عنده ابداع، راح ادعمه، راح اكون له الدعم، I WON'T LET HIM DOWN، اريد اشجعه عشان يستمر، اريده يستمر. لأن الابداع مختلفة من شخص لآخر، لما الابداع يدعمها المدرس ويدعمها الدكتور، راح تزيد للطالب الرغبة، الرغبة في تحقيق شيء معين. لهذا السبب أن المعلم شوي يتراجع لأن الطالب لازم يلعب دور مهم في العملية التعليمية.

**me (interviewer):** [01:08:27] والطلاب متقبلين هذا الدور من أدوار المعلم؟ ان خلاص الشغل شغلي انا، المعلم دوره بسيط تمهيد واشياء بسيطة، و انطلق..

**S10:** [01:08:38] يعتمد على الطالب. أنا عن نفسي AUONOMOUS LEARNER! .

**me (interviewer):** [01:08:42] كيف الطالب يعرف شخصيته؟ اذا ما حصل الفرصة مثلا كيف بيعرف أنه AUTONOMOUS؟ هل نعطيهم تجربة، نجرب ونعطي مساحة للطلاب؟ فهالكورس مثلا، هل تقبلوا؟.

**S10:** [01:09:08] المشكلة انا كيف اعرف هذا الطالب مستقل او لا؟ هو يلوم المعلم. أي واحد يلوم المعلم، ان صح فيه مدرسين أن لازم تلومهم لكنهم معلمين عظماء. تلاحظ بعض الطلاب، قليل منهم، يلوموا ذاك المعلم، وهذي النقطة تخليك تكتشف انهم ما متعلمين مستقلين، ماعندهم ابداع. فلازم الانسان يتعلم بنفسه.

**me (interviewer):** [01:09:53] هل نحتاج أن نكثر من تقليص دور المعلم في المرحلة الجامعية خاصة في عمان؟ وليش؟.

**S10:** [01:10:02] في نظري أكيد، لأن اذا خليته أنت TEACHER-CENTRED، خليت الطلاب PASSIVE، الطلاب خلهم ACTIVE، شوف نشاط الطلاب الي عندهم، تشوف الإمكانيات الي هي عندهم. أنت لما تخلي الطالب PASSIVE ما راح تكتشف الإمكانات الي معه، مثلا بعطي مثالا على الرسم، إذا بس محورية المعلم، الطالب كيف راح يكون مبدع؟ كيف راح يراويك الفن الي هو معه؟ راح تحبس الإمكانية التي معه، أما إذا أعطيته المجال والمدرس يكون بعيد شوي عن الطالب، يعطيه دعم، يرشده ويوجهه اذا أخطأ للطريق الصحيح، يشرف عليه، يكون معه، THE TEACHER HAS TO MONITOR STUDENTS، يراقبه هل هو يسوي الشيء الصح أم لا، لأن اذا سوى الشي الخطأ راح يستمر على الشيء الخطأ، أما المدرس أذا اشرف عالطالب وهو يسوي الشيء الصح راح يكون المدرس في اطمئنان والطالب في أمان.

**me (interviewer):** [01:11:32] هل في ربما تحديات لهذا النوع من أدوار المعلم أو سلبيات؟

**S10:** [01:11:40] سلبيات يمكن المعلم غير متقبل لهذا الشي،(اي لأنه يريد يتسيد الموقف).

**me (interviewer):** [01:11:47] هل لأنه متعود مثلا؟

**S10:** [01:11:52] هو التعود نفس ما خبرتك عادة ماتروح بسرعة يعني، بعض الأحيان هو مجبور، مجبور من القسم أو من الوزارة انه يا معلم أو معلمة يجب عليكم أن تكونوا أنتم أسياد الموقف، أنتوا اسياد الكلاسات. بس ما أتوقع أن الوزارة أو القسم يقولوا هذا الشيء، فيمكن فالمعلم له عادة انه مايريد الطلاب يكونوا ACTIVE، هو يريد يتسيد الموقف.

**me (interviewer):** [01:12:39] المحور قبل الأخير مسألة البيئة التعليميةز طبعا صناعة المحتوى تتطلب خلق بيئة تدعم التعلم الذاتيـ ربما التعاوني الجماعي، وأيضا التعلم من التجربة والخطأ. خلق مثل هذه البيئات التعليمية وش تشوف أهميتها في المرحلة الجامعية لك كطالب خصوصا في عمان؟ (اعادة صياغة) خلق مثل هالبيئات التعليمية البيئة التي تدعم التعلم، عندك المساحة تتعلم عن طريق التجربة والخطأ، لأن خلق المحتوى يتيح لك تسجل مروة او عشر ،تدعم تعلم ذاتي، عن طريق المحاولة والخطأ، وأيضا ممكن تتعاون. خلق مثل هالبيئات بحكم ان صناعة المحتوى تدعم هذا، بس خلق مثل هالبيئات هل تشوف انه مهم في المرحلة الجامعية؟.

**S10:** [01:13:36] أكيد مهم لأن مثل التعلم التعاوني، مثلا الدكتور عبد الله الحسني وS10 البلوشي، أنت لديك أفكار مختلفة عني، أنا أتعلم منك أنت، أنت تتعلم مني أنا، مثلا في الصف الطالب يتعلم من الدكتور، الدكتور يتعلم من الطالب، خلق هذه البيئة يساعد في عملية التعليم بشكل كبير جدا لأنه نفس ما قلت سابقا أن القدرات مختلفة، المعلومات لدى شخص عن شخص مختلفة، الطالب يتعلم من الطالب، الطالب يتعلم من المعلم، والطالب يتعلم من المعلم. فتكون هنا مشاركة المعلومات.

**me (interviewer):** [01:14:31] والتعلم عن طريق التجربة والخطأ؟.

**S10:** [01:14:38] كل شخص يخطأ، توماس اديسون أخطاء 99 مرة، وأصاب في المئة. التعلم بلا خطأ ماراح تتعلم، لازم بتعمل أخطاء في اي جزء من حياتك، راح تخطىء وتتعثر، لكن هنا دورك أنت، هل راح تقوم؟ أو راح تكمل سقوطك؟ يعتمد على الطالب ذات نفسه.

**me (interviewer):** [01:15:13] وبالنسبة للتعلم الذاتي.؟

**S10:** [01:15:16] راح تخطئ وتتعلم، تخطأ وتتعلم، تخطأ وتتعلم، راح تخطئ لكن لا تستمر في الخطأ. مع مرور الوقت لا تستمر مع الخطأ لأن راح تكون معك عادة، العادة ما راح تنفك منك أبدا.

**me (interviewer):** [01:15:39] هل الطلاب متقبلين لهالنوع من بيئات وهل انت متقبل؟.

**S10:** [01:15:43] انا مقبل هذا التعلم أكيد، خاصة أن التعلم التعاوني انا بشكل كبير استفدت من زملائي في الكلية من ناحية أشياء عدة، شخصياتهم، ثاني شي الMORALS، ثالث شي اللغة. لأن نحن هنا ثقافة مختلفة، IT IS THE OMANI CULTURE, BUT DIFFERNT BACKGROUNDS، . أنا اتعلم من الخلفية الفلانية، الشخص الفلاني يتعلم من خلفيتي، انا اتعلم منه استاذي، استاذي يتعلم مني انا، هذا شيء معروف في الحياة.

**me (interviewer):** [01:16:24] هل نحتاج نخلق مثل هالبيئات التعليمية؟ ما اعرف اذا الكورسات الثانية توفر لكم نفس المساحة ونفس البيئة، هل نحتاج أن نخلق ونكثر من هالبيئة؟.

**S10:** [01:16:34] في بعض الكوسات نعم. الحين مثلا PRACTICUM 2، حلو ان الدكتورة تعطينا GROUP WORK، شخصي يجيب فكرة، الثاني فكرة، والثالث فكرة، ونشارك هذي الافكار ونقارنهن ببعض، بعدين WE COME UP WITH A NEW IDEA، معناته افكار مختلفة تنتج فكرة واحدة. هنا اول شي يتعلم الطالب كيف يتعاون مع زميله، الطالب ما يحبس وحده، هذا تعلم مستقل، تعلم تعاوني، خلاص انت في بيئة التعلم المستقل نوعا ما بيكون خارج الفصل، التعلم التعاوني الذي أحبه أنا أكثر داخل الصف، أنا اتعلم من البيئة الموجودة حولي، اتعلم من شخصا ثاني، يمكن أنت في خطأ وأنت ما منتبه له، ينبهك الشخص الآخر من المجموعة ان أنت على خطأ، انتبه، راح تتعلم منه وتستفيد منه، مثل ما قيل، حب لأخيه ما تحبه لنفسه.

**me (interviewer):** [01:17:48] هل ربما هناك تحديات لخلق البيئة التعليمية أو سلبيات للبيئلت الي تدعم المتعلم الذاتي والتعاوني والتعلم من التجربة وألخطأ؟.

**S10:** [01:18:03] تراك تواجه سلبية اذا المجموعة غير متعاونة، إذا الطلاب ما يحبوا هذا النوع من التعلم، هنا راح تكون مشكلة، مثلا فمجموعة خمسة أشخاص اثنين الي يشاركوا وثلاثة ساكتين . هل راح تتعلم هنا؟ لا! ليش؟ لأن شخصين يتكلمون بس، الآخرين ساكتين. أنت راح تسمع من زميلك الآخر بس ماراح تعرف الاراء المختلفة للثلاثة الباقين، هو ألنظام التعاوني، بعض الأشخاص ما يحبون النظام التعاوني لأنهم منعزلين أو غير اجتماعي. هناك أشخاص غير اجتماعيين فهنا راح تواجه صعوبة، المشكلة مع راح تجبر هذاك الشخص لأن الشخص كبر على هذا

**me (interviewer):** [01:19:12] بس كيف الاختلاف بين الجنسين؟ هل الثقافة بتكون حاجز لخلق مثل هالبيئة التعليمية؟

**S10:** [01:19:24] هذي قضية كبيرة. أكيد أكيد لأن نحن معروف كبيئة و ثقافة إسلامية ان الجنس تلعب دور، الذكور بروحهم والاناث...

**me (interviewer):** [01:19:35] هل هذا الإسلامية ام المجتمعية؟.

**S10:** [01:19:38] مجتمعية و إسلامية،.

**me (interviewer):** [01:19:43] اسلامية هو في مسألة الاختلاء هو المشكلة،!!

**S10:** [01:19:43] الاجتماعية انها كعيب او فضيحة نوعا ما.

**me (interviewer):** [01:19:45] بس التعليم الحين خلاص مختلط؟

**S10:** [01:19:47] مختلط، بس لازال.

**me (interviewer):** [01:19:47] حتى على مستوى الكلية؟.

**S10:** [01:20:00] فيه، لكن نحن نتعاون، لكن في حدود.

**me (interviewer):** [01:20:03] اخنا نتكلم عن الاشياء أكاديمية.؟.

**S10:** [01:20:07] أكيد أكيد، نتعلم من الآخر، مرات نحن نكون في مناظرة، اولاد وبنات، نتعلم منهم ويتعلموا منا.

**me (interviewer):** [01:20:12] المحور الأخير: طبيعة نشاط التعلم. طبعا مشاريع صناعة المحتوى هي مشاريع، بمعنى آخر PROJECT-BASED LEARNING، التعلم عن طريق المشاريع وين تشوف أهميته في المرحلة الجامعية وسياق التعليم الجامعي حسب تجربتك فهالمادة؟.

**S10:** [01:20:44] أكيد أكيد. أول شيء بكلمك كطالب. الطالب مايحب الاختبارات، هذا صريح. في بعض الطلاب يحبوا الاختبارات بس ليش لتلك الدرجة. هنا راح تبعث ابداع لدى الطلاب، هناراح تكون إبداعية الطالب في المشروع. مثلا الحين معظم الطلاب يفكرون فرحانين إن ما في اختبار. لكن راح يكون بروجكت، هذا البروكت راح يكون TIME-CONSUMING، فراح يأخذ وقت منك طويل، مثلا البودكاست راح يأخذ منك افترض يومين، افتراضا، الكووزيلت كل يوم 15 دقيقة ربما. هنا الطالب راح يقول إنه انا ماعندي وقت، ألحين الطالب بين رأيين: ماعندي اختبارات وعندي بروجكت. أنا في النص، وين أروح؟.

**me (interviewer):** [01:22:05] يعني ما أحب اختبارات، وما اريد مشاريع؟

**S10:** [01:22:09] فيضطر هنا الطالب انه يروح للبروجكت لانه ما فيه اختبارات، راح يحاسب على المشروع المتطلب منه.

**me (interviewer):** [01:22:18] وهذا بس تشوف أهميته، ان الطالب بس مايحب الاختبارات؟

**S10:** [01:22:20] هذا أهمية للطلاب الي ما أن الاختبارات.

**me (interviewer):** [01:22:23] هي تشوف له أهمية ثانية التعلم عن طريق المشاريع؟.

**S10:** [01:22:25] كS10 البلوشي خاصة، أهميتة انا تعلمت أشياء جدا أول مرة اعرفها، وخبرتك رايح يكون بودكاست خاص بي، ليش؟ لأن من خلال بودكاست تعلمت منه كيف أنا اسوي البودكاست. الحين المتطلب من S10 البلوشي؟ ويش أهميته لS10 البلوشي؟ هل راحه يصنع نظرة مستقبلية للبودكاست ماله؟ هل هو استفاد جدا من البودكاست؟ هل استفاد من الكويزلت؟ هل استفاد من البريزي؟ هل استفاد من ادمودو؟ هنا يبث الرغبة لدى S10 البلوشي، هل يريد يكمل او لاّ.إن شاء الله هذا الحلم راح ييتحقق باذن الله.

**me (interviewer):** [01:23:14] يعني ربطته بفائدة شخصية؟.

**S10:** [01:23:16] انا كل مشروع يعطوني ماهمني الدرجات، ماهمني كمتطلب الدكتور طلبه مني، أنا همني أنا استفادتي الشخصية، هل استفدت منه ولا لا؟

**me (interviewer):** [01:23:31] فكيف تحكم عليه إذا كان فيه فائدة شخصية؟. من اي ناحية تنظر له مثلا؟

**S10:** [01:23:46] لانه شي جديد. إذا تعلم شيء جديد طبعي لازم ابحث عنه، I DIG, DIG, DIG، ما اتعب، لان الشيء انا اريده، لان الشيء ما راح يفيد غيري، راح انا أفيد غيري، إذا أنا استفدت منه شخصيا راح غيري مني يستفيد.

**me (interviewer):** [01:24:20] كيف تقبل الطلاب لPROJECT-BASED LEARNING؟

**S10:** [01:24:29] مش لذيك الدريجة، (اي بين نارين) بين نارين وهم في الوسط.

**me (interviewer):** [01:24:37] برأيك هل نحتاج نوسع من PBL ربما؟ ويكون بديل للاختبارات؟. من ناحية الفايدة العلمية؟

**S10:** [01:24:45] في نظري نعم. له فائدة جدا. وهذا الشيء يؤثر في حياتي انا، كS10. أثر لأنه كيف راح أنا أستفيد من هذا البرنامج؟ كيف نستفيد من هذا PBL؟ لأنه نفس ما خبرتك الطلاب راح يراجعوا للاختبار بعد فترة راح ينسوا وأكيد بعد. لأن اختبارات كثيرة، والمشاريع قليلة، ماشي موازنة بينهن، الطالب الحين بين نارين، وين يروح؟ هل الاختبارات، وهوه مجبور عليه؟ وهل المشروع، وهو مجبورة عليه؟ كأحم البلوشي أنا من أميل للمشروع، جدا.

**me (interviewer):** [01:25:38] انت تنظر للفائدة على المدى البعيد ؟

**S10:** [01:25:40] نعم، على المدى البعيد. انا ما انظر على المدى القصير. فإن شاء الله تكلمت مع عبدالرحمن وبنشتغل على مشروعي بإذن الله.

**me (interviewer):** [01:25:54] تشوف انا نحتاج ان نوسع ونكثر من PBL?

**S10:** [01:25:58] نكثر منه بس على رغبة الطالب، يعتمد على رغبة الطالب.

**me (interviewer):** [01:26:01] هل هناك تحديات ربما أو ربما سلبيات تكون السلبيات للPBL تشوفها؟

**S10:** [01:26:19] السلبيات إذا كنت أول مرة تسويه راح يكون معك أخطاء جدا فادحة لدرجة أن راح تمل بتقول خلاص انا ماريد هالموضوع، ماريد هذا المشروع. السلبيات إذا ما كان عندك شخص يدعمك، اذا ما عندك شخص يصحح لك الأخطاء التي انت تبحث عنها. مثلا S10 البلوشي لو بفضل الله سبحانه وتعالى ثم فضل عبد الرحمن البلوشي ومس ايرينا ما راح اتعلم البودكاست. ما أحد راح يصحح الأخطاء حالي، ( اي وجود الدعم) بوجود الدعم راح يدعمك الشخص، راح يشرف عليك، راح يشجعك على هذا الشيء. أنت الشخص لما يحصل تشجيع من شخص آخر راح يكون MOTIVATED. ولا بيفقد الدافعية. فانا اشوف برأيي أن الإنسان إذا ما عندك شخص يدعمك YOU WILL LOSE THE OPPOTUNITY.

**me (interviewer):** [01:27:31] هل في تحديات أخرى؟

**S10:** [01:27:32] لا.

**me (interviewer):** [01:27:32] . محمد البلوشي في ختام هذه المقابلة لديك ما تود أن تضيفه عن خلاصة تجربتك بشكل عام؟.

**S10:** [01:27:45] خلاصة تجربتي أن S10 استفاد من هذا الكورس جدا. في البداية كان غير متفهم لهذا المادة، استفاد استفادة شخصية واستفادة عملية واستفادة أفدت غيري (اي اجتماعية). الإستفادة الشخصية اشتفدت منها كبودكاست في البرامج الي استخدمتها. الي أحب اضيفه أن الطالب لازم يعمل موازنة بين العملي والنظري، لأنه إذا ما كان في موازنة بينهن راح ينسى، دور الطالب هنا ورغبته في تعلم الشيء لازم يكون مصر عليه، لازم لأن التعلم ما رأح يجيك بالسهولة، راح تواجه صعوبات، لا تستسلم من اول خطوة، لازم تتحمل، لازم تصبر لأن الشيء اذا ما صبرت عليه ما راح تحصله. الحمد لله انا صبرت على هذا الشيء وتمكنت منه، لولا فضل الله سبحانه وتعالى ما راح أوصل لهالدرجة. و إن شاء الله سأكمل المسير.

**me (interviewer):** [01:29:13] رشكرا S10 على وقتك وجهد مشكور وإن شاء الله بيكون مثري جدا.