# Interview participant (12)

# 

**me (interviewer):** [00:00:00] السلام عليكم S12. شكرا على مشاركتك. طبعا الغرض من هالمقابلة بحث تصورات طلبة للإنجليزية نظير تجاربهم وخبراتهم في مجال التعليم عن طريق صناعة المحتوى وإنتاج الوسائط المتعددة الوسائط مثل بودكاستنتج، فيديو ، اونلاين كورس، المباحث 3: التفاعل في العملية التعليمية المنهج التعليمي وطبيعة البيئة التعليمية وشوي بعض التحديات. خلنا نتعرف عليك بشكل بسيط.

**S12:** [00:00:40] طبعا الاسم S12. في السنة الأخيرة اللي هي السنة الخامسة، طالب كلية التربية بالرستاق، إن شاء الله معلم إنجليزي مستقبلا بإذن الله، الفصل الأخيرة إن شاء الله ..

**me (interviewer):** [00:01:00] هل قبل هالكورس كان عندك خبرة في انتاج محتوى؟.

**S12:** [00:01:02] طبعا لا، عندي خبرة في التكنولوجيا لكن إنتاج المحتوى كمثلا أنا أنتج بنفسي المحتوى لا، أما أن مثلا أشوف أو أعرف الطريقة، لكن كإنتاج لا ما جربت.

**me (interviewer):** [00:01:16] في هالكورس جربت انواع كثيرة من انتاج المحتوى. خلنا نشوف تجربتك الشخصية، بنتكلم عن التفاعل في العملية التعليمية، بنشوف كيف ان التعلم عن طريق صناعة المحتوى يتطلب من الطالب انه يتفاعل قبل الإنتاج أثناء الإنتاج وما بعد الإنتاج.ابيك تحدثنا عن مرحلة ما قبل الانتاج. خلنا نتكلم عن البودكاست كexample.

**S12:** [00:01:37] صراحة، شوف أغلب الناس يشوفون ان مرحلة during او خلال الإنتاج هي أصعب مرحلة، أنا كإنسان ما عندي خبرة فكانت هي أصعب مرحلة، أول شيءليش أصعب مرحلة؟ لأن نسوي brainstorming أو نبحث عنالفكرة، أنا بما أنا ما عندي خبرة في هذا المحتوى فانا كنت باغي أقدم شيئا يكون creative ، وش هي الفكرة الي انا لازم دور عليها؟ فكانت أصعب شيء عندي أني أدور فكرة عن الموضوع، وثاني شيء أن انا ما عندي خبره مثلا كيف استخدم البودكاست، كيف أسوي بودكاست؟ فهذا يتطلب أنك تبحث، يتطلب منك ..، فيعني احنا مثلا ما خبرونا كيف نسوي هذا، فكان يعتمد كله على الself-learning ، يعني زودونا بفيديوهات كيف تسجل، وكيف تسوي بودكاست، شفنا اليوتيوب ، لكن كما تعلم أننا نعتمد على source واحد أو مصدر واحد، يكون شويه صعبه بالنسبة لي لنا، أما الي عندهم خبرة فيمكن تكون عندهم قبل الإنتاج تكون أبسط مرحلة، لأن ما بيحتاج يدورا معلومات، يعني خلاص يكون كل شيء عندهم جاهز، عكس الي يكون ما عنده معلومات في هذا المجال فلازم يتعلم، كأنه يدرس شيئا جديد.

**me (interviewer):** [00:02:53] تذكر عن ويش اخترت الموضوع.؟

**S12:** [00:02:58] عن استراتيجيات تعلم الكلمات learning vocabulary strategies،.

**me (interviewer):** [00:03:01] ليش اخترت هالموضوع؟

**S12:** [00:03:03] لان أنا مشكلتي من يوم داخل الكلية، لان اصلا وانا وداخل الكلية ،كان عندي الإمكانية انه تجيب لي اختبار بحله، هذا في الثانوي، لكن ال amount of vocabulary الي عندي كان لlimited بشكل كبير. فيعني كانت مشكلتي، وأنا في نفس الوقت انا طورتها، عملت عليها، أن طورت هذي المشكلة، فدائما لو تلاحظ أغلب المشاريع الي سويتهن كان متعلقات بالvocabulary. لأنه أقدر show my identity through it،.

**me (interviewer):** [00:03:43] طبعا هذا يتعلق بمشكلة. وش نوع المصادر التي اعتمدت عليها في تجميع المحتوى، والمعلومات وكذا؟

**S12:** [00:04:05] المعلومات أو طريقة عملها؟.

**me (interviewer):** [00:04:06] كلها

**S12:** [00:04:07] الطريقة يوتيوب، وطبعا تقريبا كان مزود ب مس T2 (اعتمدت على المعلم)، وبعدين شفت فيديوهات أخرى مال يوتيوب، صراحة لان ما احب القراءة فما كنت اقرأ، كنت بس كله اشوف اليوتيوب، وتعلمت. كان طريقة سهلة، وبعض الأشياء ما احتاجت يوتيوب اكتشفتها بنفسي، لأن البرنامج الذي استخدمناه ِAUDACITY كان نوعا ما سهل انك تقدر تتعلمه بنفسك، ما كان يحتاج.. أنا صراحة شفت اكثر من youtube بعدين لما جيت استخدمها اكتشفت أننا ما احتاج هذا الشيء كامل، لكن أغلبه كان WASTE OF TIME ، لكن أما من ناحية تجميع المعلومات، فلأن نحن ما كنا نحتاج، أصلا لأنه كان شئ naturally وثاني شي ما باغيين شيء مجيوب من مصدر أو شيء، فاعتمدت على المعلومات اللي انا استخدمت، يعني على خبرتي في هذا المجال، كيف تعلمت فوكابيولاري، فما جمعت معلومات، هذا بالنسبة للبودكاستين، في المشاريع الغير لا، احتجت مصادر.

**me (interviewer):** [00:05:14] وكيف جهزت الscript?

**S12:** [00:05:18] النص طبعا، أول شيء كتبه في ورقة، لان انا عادتي في المذاكرة أو أي شيء أول شيء لازم أكتبه، كتبت سكريبت، وطبعا تعبت فيه وأنا احفظه، لأنه انا دائما لما ابسوي شيء أحب أقدم شيء بدون أخطاء. كنت دائما احفظه، وفي نفس الوقت يوم احفظه، أحفظه واقوله كأنه بطريقة SOMETHING natural .ما كأني حافظنه

**me (interviewer):** [00:05:39] .يعني كأنه تدرب على الالقاء؟

**S12:** [00:05:39] كنت اتدرب على الالقاء، لأنه مطلوب منك أنك نسويه نفس يوم تسوي شيء في الأخبار، بطريقة طبيعية. كان صح كان أول شيء مسوين في النوعين، أول نوع يكون بروحك، والثاني أنت وشخص، طبعا انت شخص كان صعب اني أقدر اتدرب عليها. لأنه بتعب الشخص الثاني ، فهذه كانت تقريبا خلت ممكن ثمانين في المئة كانت طبيعية، بس كنت تدرب على كيف ألقي الأسئله.

**me (interviewer):** [00:06:23] وكيف في المقابلة الثانية؟

**S12:** [00:06:24] في المقابل الثانية بس كان كنت كاتب أسئلة ما استخدمت نص. يعني كان كمقابلة تلفزيونية أو شيء. بالنسبة للسهولة هذا اسهل، لأن الpreparation وهذي الاشياء كان ما محتاجه وايد، أقل.

**me (interviewer):** [00:06:44] هذا ثاني ولا اول واحد؟.

**S12:** [00:06:46] كنا مسونهن مع بعض، نسلم اثنين: عشر دقائق عشر دقائق.

**me (interviewer):** [00:06:51] كيف هيئت نفسك نفسيا؟ بس بالتدريب، كتابة الأسئلة وكذا؟

**S12:** [00:07:00] ايوه

**me (interviewer):** [00:07:00] ويش الأدوات الي جهزتها؟.

**S12:** [00:07:01] صراحة كان أصعب شيء أنك تحصل المكان. لأن البرنامج AUDACITY تقريبا نوعا ما حساس. فكان اي صوت يلقطة. فكنت عاد وين تجلس هي هذي المكان، عادي مثلا تكون جالس في الغرفة تسمع حتى صوت عصافير أو صوت حد يتكلم برع،خلاص الصوت بيجي فالفديو. فكان أصعب شيء عندي المكان. لكن الحمدلله كنت جلست في السيارة وظبت أموري. من ناحية نقطة to show your identity الميوزك التي تختارها، فكنت تقدر تختار، مثلا انا أحب شي متعلق بميوزك الغرب أكثر شيء، فاخترت موسيقى غربية. وطبعا المعلومات نفس ما قلت، من خبرتي انا، ما اعتمدت على مصادر ثانية.

**me (interviewer):** [00:08:04] كم مرة سجلت؟.

**S12:** [00:08:06] to be honest، أكثر من 20 مرة.

**me (interviewer):** [00:08:10] ليش؟

**S12:** [00:08:13] كان اخطاء عندنا في الpronunciation، يعني أخطاء لغوية. كنت اول شي ما عندي الفكرة أن يستوي اسجل مقطع، بعدين أسجل المقطع الي بعده عادي. لكن ما عندي هذه الفكرة عن البرنامج، فكنت أسجل المقطع كامل، عادي اوصل في النص أو في الأخير ، فأعيد كامل. بعدين كيف تعلمت؟ استشير حد من الاصدقاء، وخبرني بأن يستوى تقطع المقاطع الصوتية، مثلا سجل أول part، بعدين سجيل سجل ثاني part عشان تسهل لك في التسجيل. وما تضطر تحذف الشي كامل، وأخبرني بعد أن مثلا يستوي أقص شيء من نص الصوت، مثلا عندي مقطع صوتي،ومثلا جاء في النص مثلا سكت انا واستوى فراغ، فيستوي اشيل هذاك المقطع.

**me (interviewer):** [00:09:05] طبعا هذي كل الخطوات قمت بها بروحك، سألت ربيعك، سجلت اكثر من مرة، ولا كان المعلم يطلب منك؟.

**S12:** [00:09:09] المعلم كان مخلي لنا ديدلاين تقريبا، وكان هو دائما ينصحنا لاتنسوا لا تنسوا، ودايما يحفزنا على الself-learning فكنا نحن نعتمد على أنفسنا.

**me (interviewer):** [00:09:23] بس هذي القرارات كان قرارات شخصية معناتها،؟ بروحك تقرر هذا ما ينفع؟

**S12:** [00:09:27] أيوه، يعني ما وديناه مثلا عند الteacher يعطينا فيدباك.

**me (interviewer):** [00:09:33] فيدباك شخصي يعني؟.

**S12:** [00:09:33] فيدباك شخصي، وحد عندي في الأهل، مستواهم في الانجلزي أعلى مني بكثير فكنت دائما أستعين بهم.

**me (interviewer):** [00:09:49] فويش سجلت؟

**S12:** [00:09:50] في اللابتوب، برنامج audacity .

**me (interviewer):** [00:10:00] هالخطوات كلها الي اتبعتها هل أثرت في تحسين الإنتاج مالك؟.

**S12:** [00:10:02] حسنت ، وبعد أن الي كان عندهم خبرة، حصلت انا درجات أحسن منهم. لأن أنا تعبت فيه، مثلا هم كانت عندهم الخبرة بس يعني اكتفوا بذيك الخبرة الي عندهم، ما بغوا مثلا يشوفوا فيديو،او ما باغين يسسوا شي، أو شيء كانت ما عندهم خبرة لكن اكتفوا بس أنههم يسألوا حد ويخبرهم، ما بغوا يعنوا بعمرهم يشوفوا فيديو أو يسووا هذا، والaudacity فادني ما بس في نفس المادة، استخدمته في مادة ثانية، اللي هي أسسمنت ، لأنه كان عندنا واحد من البروجكت أنا نصمم اختبار، وتعرف اختبارات الانجليزي شي part الlistening، فاستخدمت هذا البرنامج عشان اسجل ال listening.

**me (interviewer):** [00:10:58] ضفت ميوزيك انت؟

**S12:** [00:11:02] أول وآخر، لان كان من الcriteria انه نسوي ميوزك.

**me (interviewer):** [00:11:10] من بعد ما خلصت تسجيلك وجهزته وضفت ميوزك، وش كان تقييمك للمنتج النهائي آخر شيء؟ ركزت على ويش؟.

**S12:** [00:11:19] طبعا استمعت لها، سمعتها أهلي و سمعتها ربعي، بس يعني ما زودوني بالفيدباك اللي أنا كنت أنا باغنه منهم، لكن الحمدلله كانت عندي القناعة أني مسوي شيء واستحق عليه درجة حلوة. فأنا سمعته أكثر من مرة ، وحتى لين تو محتفظ بهن.

**me (interviewer):** [00:11:46] هم اعطوك فيدباك طبعا الاهل والربع...؟

**S12:** [00:11:48] يعني فيدباك الأهل والربع غير يوم يكون عن فيدباك المعلم، المعلم بيخبرك عن الشيء الي انت ناقصنك، لكن أهلك وربهك لا، يخبروك بالشيء الزين اللي انت مسوينه

**me (interviewer):** [00:12:03] بس كيف كان انطباعهم؟.

**S12:** [00:12:03] كان يعني انطباعهم positive ،و over-positive اذا بعد يصير.

**me (interviewer):** [00:12:05] هل هذا مفيد؟ حلو الفيدباك هذا منهم؟.

**S12:** [00:12:11] هو حلو بس اغلب الربع، لإن كانوا في الحارة ما يدرسوا عندنا في الكلية وأغلبهم يعني level of english مالهم يعني شوية low، فيعني كان عادي مايفهموا أنا وش أقول، لكن طريقة الالقاء عاجبتنهم. الاهل قالوا المعلومات حلوة ، وال level مال الpronunciation وهذي الأشياء الlanguage ، طبعا يوم كنت أكتب script كان هم عاطيني الفيدباك عليه، فيوم جيت سجلت، قالوا خلاص امورك طيبة.

**me (interviewer):** [00:12:47] هل ركزت على اللغة؟ انت ذكرت ركزت على ال PRONUNCAITION خلال عملية التسجيل، لكن هل في النهاية ركزت على جوانب لغوية أو شي؟ ولا خلاص شفت الامور ضابطة عندك؟

**S12:** [00:13:00] to be honest، كان عندي شي mistake واحدة اذكرها، تقريبا أنا بدل ما اقول سكرين قلت ســكرين، قلت يعني انا تو تعبان وخلاص فمستحيل كلمة واحدة تأثر عليه.

**me (interviewer):** [00:13:12] بس اكتشفتها المشكلة؟. بروحك اكتشفتها؟.

**S12:** [00:13:19] لا انا مكتشفنها لانه بعد ما سمعته، أصلا لكن لازم نجلس معه مركب السماعة وكل شيء ومركز فيه، اكتشفتها، فكنت أتشاور أعيد ولا لا؟ لأنه خلاص محولنه الملف ام بي ثري وكل شيء، فقلت يعني شوي صعب انه اعيد، وكان ال submission اذاك اليوم.

**me (interviewer):** [00:13:39] وش كان شعورك بهذا المنتج الي سويته؟.

**S12:** [00:13:48] المنتج كنت راضي عنه، لأنه طبعا أول مرة اسوي، وشيء جديد، ومع أنه not of my interest ،لكن شوي كنت disappointed ، مثلا من ناحية هذولا الي يقدموا بودكاست، لأن انا كنت أتوقع أن عملهم سهل، فاهم؟ فبعد انا ما سويته اكتشفت أن مثل اليوتيوبر وهذيلا اللي يمنتجوا ذي الأمور، استغربت انه it is something totally different عن الي كنت أنا افكر فيه، يعني ما شغلة سهلة.

**me (interviewer):** [00:14:21] يعني عطاك إحساس بطبيعة عمل الاشخاص؟و تقدير جهودهم.؟

**S12:** [00:14:30] يعني يخليك أكثر تحترم الشيء الذي يقدموه، لو اكان الكونتنت أو المحتوى اللي هم مقدمنه مثلا ما ملائم حالي أنا، يعني يتكلموا عن شيء انا ما مهتم فيه، لكن أهم شيء ان بحترمهم على العمل الي قاموبه، لأن خلاص عرفت طبيعة عملهم انه شيء ما سهل، لكنهم يمكن هم ان كانوا متمكنين يكون أسهل لهم.

**me (interviewer):** [00:14:53] شعورك هذا بالرضى هل له تأثير على دراستك او عليك أنت شخصيا أو على مستقبلك؟

**S12:** [00:15:07] صراحة ما هو الشعور بالرضا، كان شعور بالرضا. انا الحمد لله من دخلت الكلية من ثاني فصلي، لأن انا كان طموحي أجيب ال GPA مالي يكون فوق 3، أول فصل ما قدرت أجيبه، فجبته من ثاني فصل، فمن جبته من ثاني فصل مع أنه كان أصعب، خلاص يعني تعودت إني ما احب اسوي شيء سهل، يعني مع أنه انا شوي السبيكنج عندي، عادي بتكلم لك FLUENTLY لكن الACCURACY عندي شوية. في الكتابه اوكي لكن في الSPEAKING شوي الACCURACY.

**me (interviewer):** [00:15:41] هذا رايك يعني؟

**S12:** [00:15:41] أغلبهم يقولوا ان الACCURACY معك حلوة، لكن أنا كرأيي الشخصي إنه يحتاج لي اشتغل عليها.

**me (interviewer):** [00:15:50] بس هالبودكاست كيف شفته؟

**S12:** [00:15:57] مقارنة بالجهد الي انا سويته كنت تقريبا فثالث سنة، صراحة مع أنني شعرت بالرضى لكن هناك شيء شعور قول أعطيه خمسة بالمائة بعدم الرضى. ليش؟ لأن استغرقت وقت أكثر من اللازم، سألت ربعي كيف انتوا خلصتوا مثلا أقل عن مثلا ساعة شي منهم سجلوه، ومع أن استخدمت الصراحة لأن سجلت أكثر من مرة استغرقت عليه يومين كذا، مع أن عندي هذا الLEVEL OF ENLGISH، عندي هذا الAMOUNT OF VOCABULARY، وثالث سنة تقريبا في الكلية او ثاني سنة، واحتجت هذا الوقت، فكان شوي يعني شعور محبط لأن كان عشر دقائق وخلصته في يومين.

**me (interviewer):** [00:16:38] بس خمسة وتسعين بالمائة شعورك كان؟.

**S12:** [00:16:41] بالرضى يعني عالفاينل برودكت كان شعور رضى، لكن خمسة بالمية عشان الوقت.

**me (interviewer):** [00:16:49] انزين وهذا الشعور بالرضى يعطيك دافع؟ كيف يساعدك؟ بس عساس انه يتوافق مع طموحك لانك تبا جريد فوق 3 ولا عساس شيء ثاني؟.

**S12:** [00:16:59] لا يعني ألشعور بالرضا أكثر. تقدر تكملهاالخمس الثانية نخليها مال خمسة وتسعين بعد ما شفت النتيجة، خمسة وتسعين شعور بالرضى، لكن هذا أقدر استغني عنهن وخليهن مع خمسة وتسعين يصيرن مية بعد ما شفت النتيجة، لإن صح ان تعبت عليه لكن النتيجة الحمد لله حصلت فل مارك في الاثنين وذاك التعب يهون. كان شيء خلى عدم الرضا يزول.

**me (interviewer):** [00:17:42] في تحديات عامة واجهتها فهالتجربة؟.

**S12:** [00:17:44] أكيد التحديات نفس ما قلت لك، أول شيء في القبل، لان استغرقت واجد وقت أن أعرف كيف اسويه، التعلم الذاتي. ثاني شي فالتسجيل يعني صراحة كان شيء متعب وكان يعني مرات يجيني خلال التسجيل مرات اقول يأخي انا اودره واخليه واسجل أي شيء، بعدين ضميري يؤنبني لا لا أحسن اسوي كذا، فيعني كان تحس بتأنيب الضمير نوعا ما، كان هذا في الخلل في الDURING، لأن مثلا مرات أنا اسجل وحده، فأسجل واحد نفس ما أخبرتك فمرات تجيني اوقات لا خلاص بسجله مرة واحدة بيستوي زين أو مازين يعني ما مهم. لكن. هذه كانت المشكلة، يعني مشكلة نفسية كانت معي. مرات استسلم مرات أرجع. المعلومات طبعا ما واجهت مشكلة اجمعهن لاني كنت كاتبنهن بنفسي عن تجربة شخصية، اختيار المكان واحد من الصعوبات، ثاني شيء اختيار الشخص الي أسألة لأنه كنت احتاج الشخص إلي أساله يكون عالأقل ال LEVEL OF ENGLISH ماله تقريبا يا يكون بمستواي، أقل من مستواي بشوية، أو أكثر من مستواي شوي، ما باغي أحد PROFESSIONAL أكثر مني لأن بتكون صعب اني أفهم الأفكار التي يطرحهن، وإذا كان مثلا مستواه شوية ضعيف في الإنجليزي بيأثر هذا على المنتج الذي اقدمه. فكان هذي الاختيار لانه صراحة أنا اخترت كم شخص من أصدقائي الموجودين من برع الكلية. بعدين قلت يعني لازم أختار حد من الكلية في نفس السنة نفسي، عشان أنه أقدر أقدم منتج أو محتوى زين.

**me (interviewer):** [00:19:43] اوكي. هل عندك مقترحات لتحسين او تجنب هالمشاكل في المستقبل لك او للشباب الثانيين؟

**S12:** [00:19:53] ايوه، واحد من المقترحات بدلا عن يكون الشغل فردي او INDIVIDUALLY يكون اثنين او PAIR-WORK ، فإنه اول شي انت بتختار شريكك فذيك الساعة انت بتتغلب على واحدة من المشكلات الي هي اختيار الشريك، انت خلاص عارفنه، خلاص احنا بنشتغل من بعض. ثاني شيء مثلا تقدر تقسم الشغل، اول شي مثلا تقول حال ربيعك ...انت عندك هذا الPART ، هذي الجزئية، لازم تفهم كيف احنا نستخدم البرنامج، أنا بستخدم مثلا الجزء الثاني من البرنامج، عندك المعلومات والمعلومات مثلا إذا انا بستغرق مثلا نصف ساعة عشان اكتبهن أو مثلا اسويه فعشر دقائق نحن نقدم تقلل من الوقت يعني

**me (interviewer):** [00:20:45] توزعوا جهودكم يعني؟

**S12:** [00:20:45] توزع الجهود ايوه. فهذا أفضل يكون PAIRWORK، ثاني شيء احنا شوي كان عندنا SELF-LEARNING ، صح هو كان أكثر ممتع ومتعب حالنا في نفس الوقت، لكن له مثلا يعطوهم SAMPLE او شي نقولهم هذا سامبل مال بودكاست أو شيء، عشان يعرفوا الطريقه، مثلا طريقة الالقاء أو ممكن حتى فيديو اليوتيوب بدل عن مثلا يرسلوه حالنا شوفوه، لا يعرضوه حالنا يكون يعني كLESSON بروحه.

**me (interviewer):** [00:21:20] تناقشوه يعني؟.

**S12:** [00:21:20] نناقشه.

**me (interviewer):** [00:21:27] بنتكلم عن المنهجية ، منهجية التعلم عن طريق صناعة المحتوى، أول ركن من هالمنهجية هو التعلم التطبيقي. طبعا صناعة المحتوى تطلب منك انك تطبق، تجرب، تستخدم برامج تحرير قص وكذا، اهمية التعلم التطبيقي للطالب في المرحلة الجامعية وش هي؟ التعلم التجريبي؟

**S12:** [00:21:48] الأهمية أول شي نكتسب خبرة جديدية، ثاني شيء يعني. صراحة أن فكل شغل أحب التعب، لأننا مثلا اذا اعطونا مثلا كل شيء كان THEORY، فاذااحنا ما جينا نجربه فعادي ممكن تكون بنسبة خمسين بالمئة من الطلاب أو أكثر من خمسين ما بيفهم مابيعرف كيف يستخدمه، فإذا كان الشيء تطبيقي فنحن بنكتسب خبرة، ثاني شيءاحنا نقدر بعين نعلمه حد ثاني، نقدر ننقل هذي الخبر ننقل هذه التجربة، عكس اذا مثلا كان عندنا شيء THEORY يمكن احنا بس بنخليه في الSHORT-TERM MEMORY أو مثلا بنحتاجه حال اختبار، وخلاص، لكن إذا طبقناه بيكون أكثر MEMORABLE

**me (interviewer):** [00:22:50] فالذاكرة كويلة المدى؟

**S12:** [00:22:50] ايوه

**me (interviewer):** [00:22:50] هل الطلاب متقبلين للتعلم التطبيقي؟ والتعلم عن طريق الممارسة؟.

**S12:** [00:22:51] يعني حسب الكلاس اللي أنا كنت فيه. نسبة ثمانين - خمسة وثمانين بالمائة كانوا متقبلين.

**me (interviewer):** [00:23:03] وأنت كيف؟

**S12:** [00:23:04] انا طبعا كنا الحمد لله ميه بالمية متقبل.

**me (interviewer):** [00:23:06] ليش؟

**S12:** [00:23:08] لأنه كلما كان التعب أقل، أحس الدرجة تكون أقل. شي عندهم علاقة طردية بين التعب والدرجة يمكن.

**me (interviewer):** [00:23:31] هل برأيك نحتاج نكثر من التعلم التطبيقي في المرحلة الجامعية.؟

**S12:** [00:23:37] أكيدأحسن، تعرف ليش؟ لأن احنا ماجايين ندرس، اوكيه الهدف اننا ندرس ،بس احنا اذا ما كان شي تطبيقي، يوم بنروح مثلا منصة العمل بيكون شي علينا صعب، مثلا إذا نحن عندنا كتخصصنا تربية، تخيل مثلا داومنا رحنا مدارس واحنا ما كانت عندنا التجربة التطبيقة، ما طبقنا كيف نسوي MICROTEACHING ، ما طبقنا كيف نروح حال المدارس، بتكون لنا صعبة، يعني حتى وقفتنا قدام الطلاب صح أنهم بيكونوا أصغر منا لكن احنا كيف بنسوي، ايش بنسوي؟ لكن الشي التطبيقي يسهل.

**me (interviewer):** [00:24:17] هل فيه ربما تحديات أو سلبيات للتعلم التطبيقي؟.

**S12:** [00:24:25] أيوه. يعتمد طبعا السلبيات يعتمدن، مثلا عندك التعلم التطبيقي مثلا إذا كان تطبق جدام مجموعة من الناس، يمكن ما كل الطلاب عندهم الجرأة الكافية أنهم يوقفوا يطبقون شي قدام الناس، السلبية الثانية الطلاب اللي يخافوا الفشل، شي منهم لأنه اذا إذا أخطأوا ما يصلحوا خطأهم، لا يستسلموا، عكس النظري، مثلا النظري هذيلا اللي السته عادي بيكون يقدروا يذاكر بروحهم، يسسوا الاشياء بروحهم، يعني شوف احنا ما أحد بيشوفنا، أما إذا كان تطبيقي لا احنا بنكون قدام جمهور، يمكن المعلم أو المراقب (الدكتور- المستر) الذي يكون بيشوف احنا ويش جالسين نسوي، كيف نطبق، كيف هذا، فيمكن نسبة من الطلاب يكون هذا الشيء سلبي حالهم.

**me (interviewer):** [00:25:16] ننتقل للمرحلة الثانية مسألة صناعة المحتوى طبعا تتضمن مشاريع صناعة المحتوى إنتاج شيء، التعلم عن طريق صناعة المحتوى، ويش تشوف أهميتها في المرحلة الجامعية؟ لكم انتوا في عمان؟ ان نخليهم ينتجوا بودكاست، ينتجوا اونلاين كورسس، مثل هالتجارب يعني.

**S12:** [00:25:30] أول شيء هذا تطور ال CREATIVITY عندنا، نخليها SHOW YOUR CREATIVITY، لان بعض الطلاب ما يحبوا يطوروا من نفسه، ثاني شي نفس ماذكرت تو انته يمكن EXPRESS YOUR IDENTITY ، في الأشياء التي أنت تسويهن، لانه مثلا إذا بنسوي بودكاست ما كل الطلاب بيسووا نفس الشيء، كل واحد بيحاول يبرز الجانب الي هو مهتم فيه خلال العمل الذي يقدمه، ما من ناحية المحتوى أو مضمون الكلام، مثلا من ناحية طريقة هو كيف يسويه، مثلا واحد مهتم (نرجع للموسيقى) حد مهتم بموسيقى غربية حد مهتم بموسيقى عربية او شرقية، مثلا يمكن يخلي للموسيقى الي هي INTRODUCTION يعني تبرز طابع هويته، وبعد تقدر تكون MORE CREATIVE مثلا في باقي الأشياء.

**me (interviewer):** [00:26:49] هل الطلاب عندهم تقبل لانتاج الوسائط وانتاج المحتوى؟

**S12:** [00:27:04] فالكورس الي كنت فيه ثمانين بالمئة أو خمسة وثمانين عندهم تقبل ، الباقين يمكن عندهم تقبل لكن ما عندهم بارض ، يعني ما عندهم التحفيز الذاتي.

**me (interviewer):** [00:27:19] هل برأيك نحتاج نكثر من صناعة المحتوى؟ بعد هالتجربة الي خضتها هل تشوف انه شي ايجابي انه نكثر منها؟

**S12:** [00:27:26] ايوه لأن الحين تو وصلنا القرن الواحد والعشرين تقريبا. فنحن مثلا كمدرسين، انت تعرف انه USING TRADITIONAL WAY IS SOMETHING BORING للطلاب، فنحن تعلمنا هذي الأشياء ويش نسوي؟ أن نخلي مثلا الكلاس يكون ,MORE ATTRACTIVE, MORE INTERESTING, WE WILL STIMULATE OUR STUDENTS' INTEREST ، فنقدر نطبق هذا الشيء فعملنا كمدرسين.

**me (interviewer):** [00:28:04] هل ربما تشوف فيه تحديات لصناعة المحتوى؟ او هذا النوع من انواع التعلم؟

**S12:** [00:28:17] بالنسبة لي انا أيوه عندي تحديات، لان ما عندي خبرة كبيرة في المجال التكنولوجي.

**me (interviewer):** [00:28:27] بس الحين بعد ما صار عندك خبرة؟

**S12:** [00:28:30] الحمدلله ، مثلا اذا في البودكاستينج أو البرامج اللي انا اشتغلت عليها ما بيكون فيه تحديات، لكن إذا اضطريت أني اشتغل حال برنامج جديد أو مثلا حد خبرني ببرنامج جديد، فيمكن بيكون هناك.

**me (interviewer):** [00:28:43] انت تشوف تحدياتها في البداية اذا الطالب ما عنده خبره؟.

**S12:** [00:28:44] في البداية، الPRE،.

**me (interviewer):** [00:28:51] بس هذا ايضا هذا دفعك كم مرحلة عساس انك تتعلم جهد ذاتي، ممكن هذا ربما غرض من اغراض الكورس.

**S12:** [00:29:00] ايوه

**me (interviewer):** [00:28:57] الحين بننتقل لSTUDENT-CENTRED LEARNING، جعل الطالب محور العمليمية، طبعا صناعة المحتوى تتطلب التركيز على الطالب، و منحه استقلالية ومنحه ايضا مساحة، واعطاءه مسئولية في التعلم والتعليم، وتقليل الاعتماد على المعلم، المساحة مساحة الطالب والميدان ميدانه يعني. تشوف اعطاء محورية للطالب الجامعي مهمة يعني؟.

**S12:** [00:29:21] أيوه بيكون حاله تأثير كبير على الLEARNER-CENTRED TEACHING، لأنه اول شيء احنا نفس ما قلت أنت كواحد من أهداف هذا البروجكت أو هذا المشروع أن نعتمد على أنفسنا أكثر، مثلا مابتكلم عن مشروع البودكاستنج، إذا تكلمت بتكلم عن المشروع الثاني الي هو DESIGNING ONLINE COURSE ، مثلا ليش؟ كنا المعلم ما يعطينا الأفكار ، يعني هو مخبرنا وقالنا كذا و كل شيء، لكن مثلا يترك لك أنت المجال عشان تختار الكورس التي تباه، تختار طريقة الديزاين داخل، كيف ترتب ملفاتك، كيف تكتب الأسابيع كل شي، فيعني المعلم قال لنا هذا مشروعكم، أنتوا ضبطوا أموركم وكل شيء، فيعني ما مثلا كان عندك CRITERIA معينة: انته لازم تكتب عن موضوع كذا، لازم مثلا ترتب الأسابيع كذا، لازم في الأسبوع الأول... لأن كان المشروع تقسم الكورس مالك لمدة أربعة أسابيع، ما كان يعني مثلا في الأسبوع الأول لازم تتعامل مع كذا وكذا وكذا، اعطانا الحرية، صح كان موجوده CRITERIA ، لكن مثلا استخدمنا الصور...

**me (interviewer):** [00:31:03] تعليمات؟

**S12:** [00:31:04] تعليمات بسيطة، أما كلهم يقول لنا هذا مشروعكم، AND SHOW YOUR CREATIVITY،.

**me (interviewer):** [00:31:09] وشفت ان هذا ادى الغرض منه؟

**S12:** [00:31:15] أيوه. اول شي الغرض منه إنه ماشي كان مشاريع متشابهة، حتى الORGANIZATION، الي انا شفته مع ربعي كل واحد كان الORGANIZATION ماله غير، لكن اتفقوا تقريبا كلهم على ما أعتقد عشيء واحد، إنهم يستخدم برنامج الEDMODO، ليش؟ لأننا كنا تقريبا معك استخدامناه فكان أسهل.

**me (interviewer):** [00:31:39] يعني FAMILIAR?

**S12:** [00:31:43] WE WERE FAMILIAR WITH SUCH TOOL

**me (interviewer):** [00:31:43] وتشوف الطلاب متقبلين هالحرية انه يكون هوه السنتر؟ وانه عنده هوه مساحة أكثر؟.

**S12:** [00:31:47] ايوه كان أحسن، اني اللي لاحظته تقبلوه أكثر عن الPODCASTING لان البودكاستينج، صح انك تتكلم عن موضوعك لكن مثلا محتاج انك تقريبا تسويه في عشر دقائق، كان عندك مثلا موسيقى قبل وبعد،كان شويه فيه LIMIT، فاهم؟في المشروع الثاني الحرية تكون أكثر ، مجال أكثر مفتوح لك

**me (interviewer):** [00:32:14] بس هم يحبو المجال؟ نرجع لنفس الموضوع مسألة محورية الطالب، انه هو عنده حرية اتخاذ القرار، حرية تحديد، حرية البحث، عنده مجال.

**S12:** [00:32:23] عنده مجاله ولكن بعض الطلاب ما استغلوها، حبوا يشوفوا مشاريع سابقة، واعتمدوا على ربعهم وكذا، ..... صراحة كان خسروا هذي الفرصة. يعني تخيل وانت بعدك كنت في سنة ثالثة تصمم كورس!، لا وبعد كان من ضمن الحريات الي معطاينهن نضيف الأشخاص الي نباهم، أهم شيء تقريبا كان نضيف أكثر من خمسة اشخاص

**me (interviewer):** [00:33:41] برأيك اعطاء الطالب مساحة وجعله محور التعليم، هل نحتاج نكثر منها؟

**S12:** [00:33:51] ايوه طبعا، لكن ما يكون كله الاعتماد على التكنولوجيا. اذا أعتمدنا على التكنولوجيا خمسة وثمانين بالمئة، لأن التكنولوجيا نحسها شيء أساسي في حياتنا. لكن نسبة 15 بالمية ممكن بعضهم ما متقبل هذي الفكرة، فيعني نحن كنا بنكبح حريته. مثلا ك ONLINE COURSES فيمكن هو كان باغي يضبط كورس أو شيء لكن ما يكون أونلاين. فاهم علي؟ يمكن يحس هوهناك بيبدع اذا ماكان أونلاين، يقدر مثلا يسويه ك MICROTEACHING أو مثلا يدرس به طلاب فمدرسة، يمكن بيقدر يبدع فيه أكثر

**me (interviewer):** [00:34:35] هل ربما فيه تحديات للSTUDENT-CENTRED LEARNING؟.

**S12:** [00:34:40] التحديات نفس ماقلت ما كلهم متقبلين فكرة انهم يستخدموا التكنولوجيا.

**me (interviewer):** [00:34:56] بس هم ماعندهم اعتراض انهم يكونون في السنتر؟.

**S12:** [00:35:00] ايوه. مثلا جزئيه من الطلاب جايين من صوب الجبال وكذا، هم يحبوا مجال التكنولوجيا، بس هناك عوامل تأثر مثلا قوة شبكة الإنترنت، يمكن ما تكون عندهم بالقوة الكافية، لأنه كان يعتمد على الإنترنت المشروع، فكان بعض الطلاب الي اعرفهم كانوا تقريبا ساكنين في وادي السحتن وهذي الاماكن، فكان شوي الشبكة عندهم ضعيفة فيضطروا يجوا الرستاق.

**me (interviewer):** [00:35:48] الطلاب ما بالضرورة يستخدموا التكنولوجيا. يحبوا الحرية بس لا تقيدهم بالتكنولوجيا؟

**S12:** [00:35:52] يحبوا الحرية لان يمكن التكنولوجيا WILL CONTROL THEIR FREEDOM. نفس ما خبرتك انا كان عندي ربع، بعد واحد من الربع ماكان يسكن بس فوادي السحتن يسكن وين؟ في العوابي، اذا تذكره (سالم المياحي). طالب. غير مشكلة قوة الشبكة عندك الإنترنت، تعرف الإنترنت فعمان حزمة البيانات ما تكون كافيه عشان نسوي الكورس، لأن لازم ننزل فيديوات، ننزل الصور، الشغل كله اونلاين، فمساكين اضطروا انهم يسسوا شغلهم في الكلية مع انه كان WEEK OFF.

**me (interviewer):** [00:36:36] فانت تشوف هذا يتعارض مع STUDENT-CENTRED LEARNING?

**S12:** [00:36:44] ايوه.

**me (interviewer):** [00:36:44] ننتقل لمحور توظيف التكنولوجيا في التعليم. طبعا صناعة المحتوى تتطلب استخدام وتوظيف التكنولوجيا في التعليم،هل التعلم عن طريق استخدام التكنولوجيا تشوف له أهمية في واقعنا في عمان؟.

**S12:** [00:37:07] انا اشوف له أهمية كبيرة لكن المشكلة قبل عن تفكر بالأهمية، نفكر كيف نطور مدارسنا عشان نستخدم التكنولوجيا!، لان ما أقول لك انا في كل المدارس، شيء مدارس صراحة يعني موفرين إنترنت، موفرين كل شي حال الطالب، لكن بعض المدارس تقريبا، أعطيك نسبة تقريبية نسبة سبعين بالمئة في مدارس السلطنة توظيف التكنولوجيا بتكون ما مستحيلة لكن شيء نوعا ما صعب. ليش؟ لانه اول شي يحتاج أنترنت، ثاني شيء الصفوف ما مهيئة، يعني ما في كل الصفوف تحصل بروجكتر، يعني مثلا هذا كان باغي يسوي عن طريق باور بوينت، فيديو في اليوتيوب، فصعبه تكون، وأغلب المدارس نفس المدرسة الي تو اتعلم فيها PRACTICUM 3، بس هناك صف واحد يستخدم فيه بروجكتر ، وبعد ما انه صف، مال التوجيه المهني، مثلا اذا بعض المعلمين يستخدموا صف واحد، فصعب يمكن كل صف بيحصل فرصة مثلا مرة واحدة في الشهر.

**me (interviewer):** [00:38:12] وبالنسبة لواقع الكلية؟.

**S12:** [00:38:14] طبعا في الكلية هذا شيء مختلف، التكنولوجيا تقريبا احسها تو مستخدمينها مناهجنا بنسبة ما يقارب سبعين بالمائة، لأن تو أغلب الاساينمنتات نسلمهن اونلاين. المشاريع كل شيء اونلاين، بس هناك بعض الأحيان مثلا عند الMICROTEACHING نقدر نستخدم مثلا عرض بوربوينت وهذه الأشياء، لكن بعض الأشياء لا،

**me (interviewer):** [00:38:44] بس هل الطلاب متقبلين توظيف تكنولوجيا و استخدامها في التعليم هنا في سياق الجامعة؟.

**S12:** [00:38:48] في المشاريع. طبعا أغلبهم يخافوا لكن لسبب، طبعا هي أريح للطالب، أريح للمعلم ، لكن نشغلهم لأن مثلا عندك كتابة المقالات اذا كتبناهم أونلاين. فهناك يعرفوا أن بيقدروا يكشفوا نسبة الغش، لكن إذا كان مثلا يدويا، لا فصعب عليهم، لكن مثلا من ناحية المشاريع، طبعا عندك هنا يخضع التصحيح الذاتي، مثلا أخطاء SPELLING, GRAMMAR. ومن ناحية البوربوينت طبعا الطالب يفضل مليون بالمائة انه يشوف بوربوينت ولا يقرأ الكتاب. هذي لا خلاف فيها، كلهم متفقن انهم يفضلوا البوربوينت عن يقروأ من الكتاب. وطبعا في الاول الأخير يعتمد على المعلم إذا هوه متقبل الفكرة أو لا.

**me (interviewer):** [00:39:55] بس الطلاب؟

**S12:** [00:39:57] الطلاب متقبلين، لكن يجي مثلا معلم من الOLD GENERATION فتحسهم انهم يفضلوا الكتب لانهم هم تعلموا عالدراسة. خاصة مب العمانيين، حتى بعض المعلمين يجونا الكلاس يقولولنا أن قريتوا الكتاب الفلاني، ليش ماقريتوا الكتاب الفلاني، يعني احنا ما متقبلين فكرة قراءة الكتب، تحسن اكثر شي نسبة من الطلاب متقبلين انهم يشوفوا فيديو في اليوتيوب يشرح لهم الشيء، ولا يقروا الكتاب. فهذا يثبت انهم متقبلين الفكرة، لكن في الأول والأخيرة يعتمد هذا الشيء على المعلم نفسه، إذا كان هوه متقبل الفكرة ام لا.

**me (interviewer):** [00:40:39] المبحث الأخير، مسألة دور المعلم دور المعلم طبعا في بيئة صناعة المحتوى، أن يكون دور المعلم مقتصر على توفير الدعم والتوجيه والإشراف وهذا الي صار معكم وان الطالب هو يكون المحور، هل تقليص مساحة المعلم في الصف تشوف انه له أهمية كبيرة في التعلم الجامعي؟.

**S12:** [00:41:05] ما نقلص من دور المعلم، ما نخليه TEACHER-CENTRED هذا طبعا أهم شيء. احنا صراحة بعد حتى بعض المساترة والدكاترة الموجودين عندنا في الكلية، مثلا يقولوا حال الطالب الفلاني انت خذ لك هذا الPART، والطالب الثاني خذلك هذه الPART و تعالواانتوااشرحوه. هذا بعض الطلاب ممكن يقول المعلم ما يخصه، لا هذا غلط، بالعكس اصلا حتى بتكون الفايدة حالنا احنا، وثاني شيء إذا كان اكثر شي LEARNER-CENTRED الطالب إكثر يتقبل الفكرة، الواحد مثلا يوم يشوف ربيعه يشرح، يقدر يسوي ASSOCIATION يذكره بالمعلومة. فأنا أفضل. طبعا شرح المعلم يكون أوضح اكثر، لكن لما اشوف واحد من ربعي مقدمنها الفكرة أكثر. لكن تقليص مساحته أو تقليص دوره لا طبعا.

**me (interviewer):** [00:41:56] مثل ما صار يعني فهالكورس، الTEACHER موجود يعطيك توجيه، يعطيك مساحة كذا، بس يخليك أيضا تكتشف يعطيم مساحة؟.

**S12:** [00:42:03] لكن كان تقريبا فال ARTICLES وهذه الأشياء (الTHEPRY PART) مزودنا ياها الTEACHER وحده، لكن باقي الأشياء مثلا نسوي المشاريع وهذا كانت تعتمد MAINLY على ال LEARNER-CENTRED ، الPRACTICAL PART كان معتمد على الLEARNER-CENTRED، أما ال THOERY PART مصدر المعلومة كان المعلم، لكن مثلا الARTICLES، فلان فلان فلان انتوا عندكم الارتيكل موجود فجوجل كلاسروم سيروا سووا PRESENTATION تعالوا اشرحوه، يعني المعلم كان دوره SOURCE OF INFORMATION . وإذاعندنا غلط أو شيئ نقدر نستعين به فبعض المشاريع، مثلا عندنا في بروجكت الونلاين كورس صح كان عندنا الحرية. لكن مثلا إذا كنا حابين نستشيره فعادي يمكن نستشيرهن بس ما يقولنا سووا ذا ولا تسووا ذا، ولا يقولنا هذا غلط، يقولنا WHAT DO YOU THINK ABOUT IT?

**me (interviewer):** [00:43:04] يعني يرجعها لك انت؟

**S12:** [00:43:11] انت تشوف اخر شي اذا صح او لا، والصراحة اغلب الطلاب بدعوا في المشاريع الي سووهن.

**me (interviewer):** [00:43:19] يعني كان الطلاب نوعا ما غير متقبلين في البداية بسبب بعدين تقبوه لا؟

**S12:** [00:43:36] انا كنت صراحة.. يعني ايوه اغلبهم كانوا غير متقبلين، وفيه شيء نسبة بسيطة الين تو غير متقبلين لأن كان الكورس شوي ثقيل، لان ما بس سوينا بودكاست واونلاين كورس كنا نستخدم جوجل بلوجر، وكان هذا كشي اضافي اذا كنت محتاج درجات إضافية. هذا صراحة انا اكثر شي فادني، انا ما كنت محتاج درجة اضافية، تقريبا جايب فول مارك 70|70 لكن خلاص حسيت ان التكنولوجيا شي حلو، وكان في الGOOGLE BLOGGER ماشرط تسوي شي متعلق بالتعليم. مثلا انا اهتمامي كان بال ANIME الياباني ومهتم انا فالDRAWING فكنت سويت في الجوجل بلوجر كان موضوع وأحد عن الانيمي وموضوع واحد عن hOW TO DRAW ، يعني فالمواضيع الاضافية ما كا ن مثلا مقيدين بموضوع او شي متعلق بالتعليم، مثلا في الاونلاين كورس لازم شي تعليمي. لكن فالجوجل بلوجر لا، يعني كان عادي حتى تكتب عن حياتك الشخصية، حرية اكثر في اختيار المواضيع.

**me (interviewer):** [00:44:51] الحرية في اختيار مواضيع، هل تشوف حلو كذا؟ مسألة إعطاء الطالب مساحة وتقييد دور المعلم نوعا وتقليص مساحته مقابل إعطاءها للطالب، تشوف هذا الشيء جيد ونحتاج نكثر منه؟ مثل ما صار فالكورس؟.

**S12:** [00:45:03] ايوه لأنه حتى الطالب يحصل الفرصة عشان يتكلم، أنا اذا كان TEACHER-CENTRED ان الMAJORITY OF THEM ، انا ما بتكلم أبدا (i WILL NOT SPEAK AT ALL) .. ونقطة مهمة، كان مسوين فجوجل كلاسروم تقريبا مثلا يعطونا السؤال او سؤالين، نناقش ذاك السؤال...

**me (interviewer):** [00:45:37] ننتقل للبيئة التعليمية، طبعا صناعة المحتوى يدعم خلق بيئة تعليمية تدعم التعلم الذاتي الجماعي والمحاولة والخطأ، تسجل مرة مرتين ثلاث، هالبيئات التعليمية وش تشوف اهميتها؟

**S12:** [00:47:14] البيئة التعليمية انا صراحة نوعا ما ماحب الشي الجماعي، ليش؟ لأن تحصل هناك تفاوت في الجهد. مثلا انا جربت اشتغلت كم مرة مع مجموعة، مثلا أغلب التقارير والبحوث الي اسويهن مثلا ننقسم الموضوع، انت اكتب عن هذي الفقرة، انا بكتب عن هذا، تحس يعني ان شوي CARELESS عادي تجيك فقرة كلها أخطاءو معلومات غلط اشياء ما مرتبطة، فيعني انا ارجع اسويهن من أول وجديد، فعشان كذا انا دايم ما انصح بالعمل الجماعي.

**me (interviewer):** [00:47:53] بالنسبة التعلم الذاتي انزين؟ واعطائك مساحة تتعلم، تروح تستكشف؟.

**S12:** [00:48:00] وطبعاالتعلم الذاتي لعب دور كبير خاصة فالكورس. حتى برنامج ال EDMODO صح ان كنا نستخدمه لكن نستخدمه عشان نحل كويزات وهذا الأشياء، لكن المعلم ما جاء وقالنا كيف تستخدموا و خطوات تستخدموا الادمودو و كل شيء، واصلا هو ما قال لنا نستخدم الEDMODO، كان احنا معطايين الحرية عشان نختار البرنامج، واحنا اخترنا البرنامج لان كنا FAMILIAR WITH SUCH PROGRAM ، فاضظرينا ان نبحث من أول وجديد نشوف فيديوهات ويوتيوب كيف أنا نقدر نستخدمه، كيف نخلي المعلومات في الLIBRARY، كيف نوزعها، البوست وهذه الأشياء كان سهلة علينا لأن نستخدم برامج فيسبوك وهذي الأشياء فما كان شي صعب، لكن مثلا كيف ننظم ال LIBRARY وكيف نسوي هذي الأشياء كان عندنا المساحة والحرية.

**me (interviewer):** [00:49:01] بس هل تشوف أن الطلاب كانوا متقبلين لهالبيئات؟ لحظة ما تكلمناعن مسألة التجربة والخطأ؟ هل كان مهم؟.

**S12:** [00:50:57] التجربة والخطا طبعا لعبت دورا كبير، نفس ما خبرتك، واجد يعني انا غلط نسوي، حتى مسألة ترتيب الأشياء فالاونلاين كورس كم مرة اعدناهن، بعض الأشياء مثلا كتبنا ملفات وورد، حولناهن PDF فنكتشف أخطاء، نرجع ونعدل نرجع ونعدل، لكن صراحة الكورس فادنا حتى في الPRACTICUM لان شي كان من متطلبات الكورس إننا نكتب ال LEARNING OUTCOMES وهذي احتجناها في الPRACTICUM واحتجناها في مواد ثانية، وكنا اول شي كاتبنها الLEARNING OUTCOMES اول شي غلط، عدلناهن مرة.

**me (interviewer):** [00:51:39] هل تشوف نحتاج نكثر من هالبيئات التعليمية؟ انه تمكن الطلاب كذا يعني أنهم يتعلمون ذاتيا ويتعلموا عن طريق التجربة والخطا؟ ويتعلموا ربما جماعيا؟ تشوف تمكينها شيء إيجابي في المرحلة الجامعية؟.

**S12:** [00:51:56] ايه طبعا لان خلاص احنا لازم نعود أعمارنا أن ما كل وقت نعتمد على شخص أو نعتمد على المعلم، لأن خلاص من نوصل حال بيئة العمل، من نخرج من البيئة التعليمية لببيئة العمل. أكثر من سبعين بالمئة نحن نحتاج أن نعتمد على أنفسنا. مثلا اذا صرت معلم انا، تحضيري، هذي الأشياء، أرتب مثلا ال LESSON PLANS، أرتب الكورس كيف أبدرسه، هذا ما بيجي معلم ثاني يسويه بسويه أنا، فأحسن انا نكثر، ما بس في تخصص اللغة الإنجليزية، حتى في إدارة المعلومات ،برامج البزنس أو إدارة الأعمال، فمن بيقوم بأشغالهم؟ هناك هم بيقوموا بأشغالهم، فأحسن يكون نكثر منها وخاصة في آخر السنوات عشان نهيئ الطالب

**me (interviewer):** [00:52:49] عشان نهيئهم لسوق العمل؟.

**S12:** [00:52:51] ايوه

**me (interviewer):** [00:52:54] هل تشوف في تحديات لهذا النوع من البيئات التعليمية؟.

**S12:** [00:52:55] هو طبعا بيكون فيه، في العمل الجماعي ما أعتقد، لكن العمل الفردي فأعتقد أنه بيكون نوع من التحديات لانه بيكون SOMETHING NEW FOR US، وبيكون الجهد اكثر. والوقت بعد.

**me (interviewer):** [00:53:21] ننتقل للجزء الأخير، نشاط التعلم، طبعا مشاريع صناعة المحتوى تتطلب التعلم عن طريق المشاريع، PROJECT-BASED LEARNING، ويش تشوف أهميته في المرحلة الجامعية لك أنت كطالب؟

**S12:** [00:53:37] يعتمد على البروجكت، مثلا مشروع يخلينا نطلع، المشاريع الي فادنا أنا أقول لك، شي من المشاريع مثلا يخلونا نسوي شيء دارسنه نحن، لكن انا افضل المشاريع الي تكون عن شيء مثلا ممكن شي دارسنة لكن تخلينا نزود أعمارنا ونحيط عمارنا بمعلومات أكثر، يعني شوي يخرجنا من الصندوق، نكون خارج الصندوق، مثلا عندنا في الCLASSROOM RESEARCH كان موضوع كيف نسوي ريسيرش، لكن الPROJECT لازم تسوي ريسيرش بنفسك، طبعا نحن طبقناها، وثاني شيئ الريسيرش ما كان مقتصرا على الCONTENT الي احنا ندرسه لكن عن شي ثاني، فيخليك TO EXPAND YOUR KNOWLEDGE، يوسع من المعرفة.

**me (interviewer):** [00:54:33] وهل تشوف ان الطلاب متقبلين PROJECT-BASED LEARNING بشكل عام؟

**S12:** [00:54:39] طبعا الي اشوفه الطلاب يتقبلوا المشاريع أكثر من اختبارات. لإن المشروع صح أن يباله جهد ووقت لكن.. لأن الطلاب هنا ماخذين فكرة الاختبار أنه DEPENDS MAINLY ON MEMORIZATION، وهذا الشي هم مايتقبلوه البر. وأغلب الطلاب وين ينقصوا في الدرجات؟ يكون نقصهم في الدرجات هنا في الكلية معنا ينقصوا اكثر درجات في الاختبارات، لكن في المشاريع أغلب الطلاب تكون درجاتهم متساويه، فيفضلوا الPROJECT-BASED LEARNING.

**me (interviewer):** [00:55:22] هل نحتاج أن نوسع من الPROJECT-BASED LEARNING؟ نوزعها اكثر في المواد؟ نزيد منها؟.

**S12:** [00:55:28] فالكلية لا، أعتقد أنهم مقسمين الدرجات يكون شي مشاريع وشي THEORY، ففي الكلية ما أعتقد ،لكن كتفضيلي أنا أفضل طبعا يكون PROJECT-BASED LEARNING،

**me (interviewer):** [00:55:45] تفضيلك بسبب الفوائد الي ذكرتها يعني؟.

**S12:** [00:55:47] ايوه لانه تقدر مثلا تضمن درجات اكثر، وثاني شي انك ما تكون ملتزم بشيء محدد، مثلا عندنا حال الاختبارات انت ملتزم انك تدرس هذاالشيء، لا فالبروجكت انت اغلب الاحيان تكون ما ملتزم مامجبور أن تختار الموضوع هذا، تختار الموضوع الي يناسبك.

**me (interviewer):** [00:56:14] هل هناك سلبيات أخرى تشوفها لل PROJECT-BASED LEARNING غير الجهد والوقت ؟

**S12:** [00:56:21] سلبيات على أغلب الأحيان. تصحيح المعلم نفسه ما لأنه لا يظلمنا أو ينقصلنا درجات لا بالعكس ، يعني أنا من النوع أحب المعلم يكون حقاني، مثلا اجتهدت حال مشروع، سويت شي، بذلت جهد فيه، واثق اوكي بيعطيني الدرجة كاملة ما عندي مشكلة او مثلا ناقص درجة او درجتين، ما عندي مشكلة، لكن بالمقارنة بيجيلك واحد متمصخر بالمشروع او مستهتر به، وفي المقابل عادي يحصل نفس الدرجة. انت و كل الطلاب يشوفوا اصلا هذا ما يستحق هذا الدرجة. فتحس انه ماشي تفاوت، يعني كلنا نفس الشيء.

**me (interviewer):** [00:57:04] يعني التفاوي بين الدرجة والجهد؟.

**S12:** [00:57:06] ايوه ماشي تفاوت، فى أغلب الأحيان، يعني صح أنه كل احد يستاهل درجات حلوة بس كأنهم يحسوك انك انت ما مسوي بذاك الشي عشان تحصل اكثر واحد.

**me (interviewer):** [00:57:17] في ختام هالمقابلة هل عندك ما تود أن تضيفه عن تجربتك ، خلاصة تجربتك في التعليم عن طريق صناعة المحتوى؟.

**S12:** [00:57:26] الشيء الي ابضيفه انه ما شرط يكون DEPENDS ON LEARNING TECHNOLOGY يعني يكون معهم الحرية، وثاني شيءالمشاريع مثلا أحسن إذا يكون عليهن درجات ما شرط يكونن عن التعليم لأنه اهم شي الواحد SHOW THEIR INTEREST عشان يقدر يبدع أكثر، فما كل الطلاب مهتمين مثلا بالمواضيع المتعلقة باللENGLISH LANGUAGE TEACHING ، و ENGLISH LANGUAGE LEARNING ، يعني نفسي أنا، صحي ما أحب هذه المواضيع لكن نكون مرات مجبرين إن نسوي عن الشيء، أما مثلا تكلم عن الثقافة اليابانية؟ أنا متأكد أن هناك ببدع مليون بالمية فيه.

**me (interviewer):** [00:58:08] يعني ما تبي يحصروها في مسائل التعلم والتعلم؟.

**S12:** [00:58:13] يعني يكون شئ مشاريع محصورة بالتعلم، وشي لا، عشان بترجع BACK لنفس النقطة الأولى TO EXPRESS YOUR IDENTITY.او TO SHOW YOUR IDENTITY. كل مشروع لازم يعبر عن شخصيتي، هذا الشيئ الي أفضله، عشان يكون مشروعك يتكلم من انته!

**me (interviewer):** [00:58:50] ليش تشوف هالمسألة ضرورية في هالمرحلة؟.

**S12:** [00:58:52] بالنسبة لي انا ضرورية في هذه المرحلة لأنه تو مثلا احنا تخصصنا انجليزي، ومثلا انا من النوع الي دايما أحب أعبر عن شخصيتي حتى أغلب ربعي يشوفوني في وسائل التواصل الاجتماعي دائما ما ارسل أي شيء الا الاشياء الي انا أحبهن، عن متابعة الانيمي، الأفلام والمسلسلات الأمريكية وأي شي متعلق بالثقافة اليابانية اراسله، فأنا دائما أحب أن أضيف لمستي الخاصة او بهاراتي الخاصة عالشي الي اباأقدمة.

**me (interviewer):** [00:59:25] وهذا يعبر عنك تشوفه؟.

**S12:** [00:59:27] أحسه يعبر عني.

**me (interviewer):** [00:59:27] هل يعطيك حافز مثلا للإبداع؟.

**S12:** [00:59:32] ايوه لأن اقدر أبدع فيه أكثر، مثلا عندنا في الMICROTEACHING الي نسويه، دايما أضيف شيء متعلقا بالرسم.

**me (interviewer):** [00:59:44] دايم شكلك تحب اهتماماتك انها تترجم في أعمالك؟.

**S12:** [00:59:47] ايوه لأنه انا واحد من هواياتي أو من طموحاتي اني باغي اسوي مانجا يابانية . انا الحمد لله اعرف شوي ياباني بس بعدني باغي أطور اللغة

**me (interviewer):** [01:00:02] ممتاز شكراS12 ما شاء ال عندك ملاحظات جميلة ومثرية . شاكرا جهدك ووقتك وجزاك الله خير.