# Interview participant (17)

# 

**me (interviewer):** [00:00:00] السلام عليكم ورحمة الله S17. شكرا على المشاركة في المقابلة. طبعا الغرض من هذه المقابلة أساسا هو بحث تصورات طلبة اللغة الانجليزية جراء تجاربهم وخبراتهم في صناعة المحتوى والتعلم عن طريق إنتاج الوسائط. تكلمنا عن 3 مباحث: التفاعل، كيف هالأسلوب التعليمي يتطلب من الطالب التفاعل قبل وأثناء وبعد، والمنهجية التعليمية المصاحبة لهالأساليب التعليمية، والبيئة التعليمية التي تحيط بالتعلم عن طريق صناعة النحتوى. بنتكلم أيضا عن بعض التحديات الي ربما واجهتيها. عرفينا بنفسك.

**S17:** [00:00:41] اسمي S17 السعدي، طالبة في كلية التربيية بالرستاق، تخصص اللغة الإنجليزية، طبعا آخر سنة، سنة رابعة تخصص.

**me (interviewer):** [00:00:57] خبراتك السابقة في صناعة المحتوى؟

**S17:** [00:00:57] في بداية الموضوع لما كنت طالبة في المدرسة كنت أتعلم بنفسي في برنامج moviemaker فاللابتوب نفسه، كنت احاول اكتشف، وشاركت في مجموعة مسابقات، و تم تكريمي على مستوى المدرسة، حصلت على شهايد تقدير في هذا الجانب، وأيضا كان في يوم للقراءة تقريبا مسوين، وبعد نفس الشي شاركت برنامج moviemaker وبوربوينت وحاولت أصنع، ونفس الشيء حصلت على مجموعة من المراكز.

**me (interviewer):** [00:01:40] ما شاء الله وش كان الموضوع؟.

**S17:** [00:01:42] اثنين، كان في واحد عن القراءة، والثاني عن المجاعة، هن قضايا في المجتمع.

**me (interviewer):** [00:01:51] وكيف كان العملية؟ كيف خبريني كيف انشأتي المحتوى هذا.

**S17:** [00:01:55] طبعا انا كنت من النوع الذي يحب يستخدم السوشيال ميديا، كنت استخدم اليوتيوب وأيد يهمني يعني موضوع صناعة الفيديو، فيه نوع من الانجذاب ان كيف الناس تصنع هالمقاطع الحلوة، فكبداية بسيطة اكتشفت ان فيه برنامج MOVIEMAKER، ماحد خبرني عنه ابدا، فبديت أجرب أجرب فالصيف وحدي شوي شوي اتطور يعني، وبحث عنه، يعني طلعت بنتائج حلوة. لما سمعت عن المسابقة اللي كانوا مسونها في المدرسة قلت ليش ما أجرب بما اني أعرف ، وحاولت يعني بس مجرد تجربة ما كنت متأملة أبدا أني افوز، لأني أعتبر نفسي مبتدئة. فزت يمكن ماعشان انه HIGH QUALITY لكن يمكن ماوايد مشاركين في هذي المسابقة، لهذا السبب

**me (interviewer):** [00:02:40] ممتاز جدا. وش كان تأثير التكريم عليك؟

**S17:** [00:02:43] وايد مشجع، يعني خلاني اني ما أوقف، اني أحاول أني أتعلم أكتشف برامج ثانية، الحين في الايفون فيه برامج كثيرة تصنع محتوى، فيديو أو غيره، وأنا أحاول أستخدمها واطور نفسي، والحين في صدد انا نحن بنسوي حفل تخرج حالنا نحن بروحنا، فقررت أن نسوي فيديو كامل عن مشوارنا في الكلية كيف كان، عرض مرئي يعني

**me (interviewer):** [00:03:06] وهل بيعرض مكان؟.

**S17:** [00:03:06] يعني نحن بنعرضه، كل دفعة بنكون في مكان واحد معنا مساترة وبنعرضه، TO SHOW OUR APPRECIATION، الحين قبل عن الاختبارات النهائية.

**me (interviewer):** [00:03:20] ممتاز . ننتقل للمحاور الاساسية للبحث، طبعا استقصاء تجربتك الشخصية أولا، بنتكلم عن مدى تأثير التعلم عن طريق صناعة الوسائط على درجة التفاعل الطلابي قبل وأثناء وبعد. بنتكلم عن مرحلة ما قبل الإنتاج، وبناخذ البودكاست كمثال.

**S17:** [00:03:55] أول حاجة يعني تعرفت على هذا البرنامج من مادة كانت في السنة ثانية تقريبا، تكنولوجيا التعليم، كان التعلم مع مس T2 INDEPENDENT ، يعني كانت هي تعطيك مجرد HINTS، ما عشان انها هي معلمة جيدة لكن هي تبي تشوف درجة الCURIOSITY وتبا تشوف درجة الCREATIVITY الي عندنا. فعرضت عليأ برنامج البودكاست، وحددت الDEADLINE، وقال لازم تسوونه يلا اكتشفوا، فأول حاجة طبعا يعني تحميل البرنامج، كنت ما متأكده لأنه كان أكثر من VERSION ، فعندي صديقاتي في الغرفة في السكن تخصصهم IT، هم ماستخدموه من قبل، فعلشان كذيه أنا طلبت مساعدتهم وحملولي اياه في اللابتوب، أول ما حملت طبعا كان يخوف شكله لانه واجد فيه أشياء، واجد أزرار، يعني قلت مستحيل أعرف استخدم هالبرنامج، حاولت لما ارجع البيت لأن هنا افيه WIFI متوفر معنا فالسكن، فكنت ارجع افتح وايفاي في البيت، اشوف طريقة استخدامه. اكتشفت ان الموضوع ها، ممكن، وأنا ما أحتاج أن أصنع شيئ WOW ، لان ما أتوقع حد بيصنع شي WOW ، لأن البرنامج جديد أول مرة، لكن بعد الاستخدام حاولت أول مرة في البيت اجرب بس تسجيل عشوائي، أتكلم وكذي، بس الصوت كان صادم لأن ما استخدمت السماعة، فقلت لا مستحيل لازم يكون فيه HEADPHONES نستخدم.

**me (interviewer):** [00:05:42] صادم من ناحية الQUALITY؟

**S17:** [00:05:47] ايوه جودة الصوت بدون سماعة مازين، فيه حاجة نفس ال ECHO تشوش، كأنك في ماي (غرقان يعني) ، فيعني كذا بدينا

**me (interviewer):** [00:06:00] ذكرتي رحتي تشوفي لانك ماحصلتي مواد كافية، فاستعنتي بالنت، قصدك فيديوهات؟

**S17:** [00:06:09] يوتيوب ايوه، TUTORIALS كيف تستخدم البرنامج.

**me (interviewer):** [00:06:17] كم فيديو شفتي؟

**S17:** [00:06:20] يمكن مال سبعة فيديوهات تقريبا، كيف كل واحد استخدامه، حتى ممكن كنت اشوف ما بس طريقة الاستخدام، نتائج الاستخدام، كيف بعد (أي المنتج النهائي) . على فكرة صح تذكرت شيء، البرنامج ماكان جديد لأني انا كنت حاضرة الورشة الي سويتها في الكلية. وكنت أنا من الVOLUNTEERS الي طلعت وجربت اسجل صوتي، وكنت CURIOUS، فاستفدت من هذيك التجربة.

**me (interviewer):** [00:07:16] التدريب؟ حضرتي للتجربة، هل التدريب كان كافي لك؟ ام هل فيه استعداد نفسي غيره تطلب منك؟.

**S17:** [00:07:22] طبعا كان وايد اشتكينا لمس T2، انه صعب استاذه، مانقدر، وكيف؟ لكن هي كانت دائما تقول EASY, YOU CAN DO IT، وكنا لأن نحن نسكن في السكن مع بعض، وزميلاتي الي جنبي في الغرفة كنا نحاول أن نسجل وحدنا، نطلع بعدين نسوي مناقشة كيف النتيجة. كلنا كنا محبطين طبعا من النتيجة، أنه لا، مستحيل نعرض فالكلاس امام المعلم واللأولاد بعد. نحن كنا نتدرب بعدنا، كنتائج أولية للي سويناه، يعني ما التسجيل الحقيقي، بس كتجربة. فيعني واحدة من زميلاتنا اقترحت نوع معين من الHEADPHONES اننا نستخدمه، وكانت تجربتها حلوه، ولازم يكون المكان هادي، وأشياء، يعني مثل هالتوصيات.

**me (interviewer):** [00:08:10] واستخدمتوا الهيدفونز؟

**S17:** [00:08:15] ايوه

**me (interviewer):** [00:08:15] وسجلتوا في لابتوب؟.

**S17:** [00:08:16] لابتوب استخدمنا.

**me (interviewer):** [00:08:22] نتكلم عن مرحلة الاناج الفعلي شو صار؟

**S17:** [00:08:27] هذي احلى مرحلة، لما بدأنا فعلا ننتج، طبعا كتابة النص كانت قصة متعبة، لأن نحن كنا خايفين أن مس T2 ملتزمة معنا بوقت، انه مثلا YOU HAVE TO PRESENT IT FOR FIFTEEN MINUTES، فاحنا قلنا 15 دقيقة شوي، لكن انصدمنا أن الكلام الي أصلا كتبناه (السيناريو) أقل من 15 دقيقة، فبدينا لما ننتج نتكلم IN SLOW MOTION عشان يطلع عندنا منتج طويل، فلما كنا بعد ما نخلص نسمع الPAUSE، يعني كأنه واحد يبا يموت (هههه). يعني وايد يضحك الموضوع، فلما كنا نسجل نشيك انه ما فيه إزعاج، ان البنات نايمات، نبند المكيف، الصباح كان تقريبا الساعة 6 عشان يكون الصوت ممتاز. لكن الصدمة ايش؟ صوت عصافير من برا، البرنامج يلقط أي حاجة، TICK بسيط في الغرفة (مثلا صوت الصوت في الطاولة)، فيعني كيف نحن نسكت العصافير؟ فوايد مشاكل لما كنا نسجل، لازم بنسمع صوت يخرب الجودة معنا، واحنا نريد صوت واضح، فقررنا نشتغل بليل لأنه ماشي عصافير، فاشتغلنا بليل تقريبا الساعة 3 او 4 عشان يكون كل البنات في السكن نايمات، نبد المكيفات. لما اشتغلت أنا كنت زكمانه (زكام) فلما أنا اشتغل واسوي، بعض مخارج الحروف ما كانت واضحة، وانا خايفة من الDEALINE ما اقدر أأجل، فاضطريت اني اسجله كذيه، مع ان الصوت ما واضح، والمس كانت تقول I AM WAITING FROM YOU, YOU ARE CREATIVE ، فكان الصوت نوع من ال OBSTACLE،

**me (interviewer):** [00:10:23] يعني حتى التحفيز من المعلم مانفع؟

**S17:** [00:10:25] لأن شفنا الواقع يصدم.

**me (interviewer):** [00:10:25] هل اضفتي ميوزك؟

**S17:** [00:10:31] ايوه اضفنا وايد ميوزك، أول حاجة تحمست لها اختيار الميوزك قبل الموضوع، كنت احب أسمع أغاني إنجليزية، استخدمت أغنيةزززز.

**me (interviewer):** [00:11:10] كم مرة سجلتي؟.

**S17:** [00:11:10] والله ما أذكر بالضبط عدد، لكن لا مرة واحدة ولا مرتين، أكثر يعني، لانه مثلا فيه مواقف حن بنقرأ السيناريو، طبعا متفقة الموضوع كأني أكلم معلم لكن هي زميلتي اصلا، اختلاق انها هي معلمه وكانت معي في المدرسة، بس تمثيل، ومس T2 طبعا كشفتنا، فلما كنا نسجل، مثلا كأنا حاطين نصور فيديو، يعني عشان نشوف ذكريات بعدين، فهي كانت تلتفت على الفيديو وتجلس تضحك ويضيع، ونعيد ونعيد. كل حين ولا هي تضحك ولا انا اضحك، ولا يصير حاجة ونوقف يعني، أو تغلط، لأن هي تخصصها IT فشوي فالانجليزي كان معها خطأ في نطق كلمات خطأ، فلازم أوقف، لأنه كان من ضمن التقييم أن اللغة سليمة، فكل مرة كنا نوقف عشان انه لا، نطق هذه الكلمة خطأ، لازم هنا نسوي PAUSE، لازم هنا كذيه، الخ.

**me (interviewer):** [00:12:10] هل معناته انكم تدربتوا قبل؟

**S17:** [00:12:10] ايوه تدربنا واجد، أكثر من مرة. ما بسهولة كان الانتاج، يعني صح عقولتهم كان جهد شخصي كان الموضوع، وايد تعبنا عليه،.

**me (interviewer):** [00:12:14] بس انتوا الاثنين؟ ما استعنتوا بحد؟ لان المعلم كان يدفعكم؟

**S17:** [00:12:26] يعني كنا نشيك بين وبين، يعني مثلا نسمعها جزء، اقول عن الصدمة لما سمعتها الانتاج الأول؟

**me (interviewer):** [00:12:44] قصدك بعد ما انتهيتي؟.

**S17:** [00:12:47] من خلصنا ايوه، كنت بس اِيك مع المس، يعني كان عرض المواضيع صح.رحنا الكلاس نبا نعرض، أول واحد أذكر كان ولد اسمه عبد الرحمن يقدم، فلما بداء نفس الشيء كان IN SLOW MOTION ، فقلت الحمدلله ماوحدي، فالمس انصدمت. NO THIS IS NOT YOUR VOICE, I KNOW YOU ARE ENTHUSIASTIC, YOU HAVE ENERG IN YOUR VOICE, DONT BE LIKE THIS، سوت له PAUSE مباشرة أول دقيقتين، ما كملت، قالت له YOU HAVE TO REPEAT IT، قلت خلاص شكله الاعاده جايه علينا، فشغلت اول دقيقة قال S17 ليش كيه تتكلمي ببطئ، وتمت تنازعنا، قالت DON'R CARE ABOUT TIME, I JUST WANT SOMETHING WONDERFUL، ف رحنا مرة ثانية اعدنا العملية من أول وجديد. لان كنا وايد خايفين من الوقت، الحين ما نهتم بالوقت، اهم شي يكون الإنتاج حلو. ورجعنا نعيده مرة ثانية MORE SPONTANEOUS، أكثر من المرة السابقة، لكن لازال بسبب تأثير الثقافة كنت اكرر كلمة TEACHER بكثرة، قالت لي ليش دايم تكرري هالكلمة، ما يحتاج، انتي كأنك تمثلين اعرف، فرحنا نعيدة مرة ثانية عشان نحذف هالكلمة

**me (interviewer):** [00:13:58] أعدتوه؟ ولا بس مجرد ما قصيتوا هالكلمة؟.

**S17:** [00:14:01] اعدته أتى من البداية،لأن تعرف عندما كنت أقص يعني يبين فيه GAP في الموضوع، أنه لما تسمع، هيش صار؟ شي انقطع ورجع كمل. يمكن هذا دليل ما وايد أعرف، كنت احاول اسويله دمج، وكنا احاول اشوف من الإنترنت كيف ادمج، أنه يوضح ما في GAP في الكلام، لكن الا، يصير فيه نوع من البوز، نغمة الصوت تتغير أصلا حتى.

**me (interviewer):** [00:14:29] النتيجة النهائية كيف كان؟

**S17:** [00:14:50] افضل من الاولى والثانية والثالثة. ومدة الDEADLINE قالت لي تقدري تنتظري لحد ماتشفي من الزكام ويتحسن صوتك وتسجلي. فانتظرنا فترة ورجعنا نسجل من البداية MORE SPONTANEOUS, WE CROSSD OUT THE WORD 'TEACHER', WE WERE LAUGHING BETWEEN TIME AND ANOTHER ، طبعا ضحكة مزيفة، مش حقيقي، والموسيقى كان فيها تغيير بين وبين، فالمس أول ما سمعته قالت NICE MUSIC حتى عجبها اختيار الموسيقى، وقالت THIS IS YOU NOW، والتقييم جميل كان الحمدلله، واستمتعنا وايد، .

**me (interviewer):** [00:15:35] النتيجة كيف كانت درجاتك؟.

**S17:** [00:15:36] الدرجات زينة، حتى حصلت في المادة كامل 4.

**me (interviewer):** [00:15:39] الفيدباك جاك فقط من المعلمة؟.

**S17:** [00:15:41] حتى من الزملاء طبعا لانه كان عرض، تعرف جو الكلاس في البداية لازم يضحكون. لكن قالوا ممتاز حتى زميلتي قالت حلو، واختيار الموسيقى جميل، وكانوا كلهم يقولوا حقيقية هذا المعلم مالك؟ قلتلهم لا.

**me (interviewer):** [00:16:05] وش كان الشعور النهائي قلتي؟

**S17:** [00:16:13] ممتع جدا،استمتعنا بالعمل، تجربة جدا جميلة، حتى لحد اليوم نذكر ذكرياتها

**me (interviewer):** [00:16:23] ليش؟

**S17:** [00:16:23] لانه كان يعني اكتشاف شخصي، أنته تكون، نحن قليل في عمان يخلونا نكتشف حاجة، كله DEPENDENT ON THE TEACHER, YOU HAVE TO DO THISK YOU HAVE TO FOLLOW THIS، كله STTING RULES; EVERYTHING IS FIXED، لكن في هالمادة لا، OPEN، انته تطلع YOUR PERSONALITY, YOUR CREATIVITY IN YOUR WORK ،عشان كذيه كان فكرة انك تكتشف شي بنفسك (انتدبندنتلي) يعني تجربته ما تنساها للأبد. وممكن حتى انك يكون عندك الشغف في المستقبل تعيد التجربة مع نفسك، وتطلع شيء أحسن. حقيقة وايد استمتعنا، كان حلو

**me (interviewer):** [00:17:04] مثل هالشعور كيف له أثر وانعكاس عليك انتي كطالبة في هالمرحلة؟.

**S17:** [00:17:18] طبعا ليش اني تخصص لغة إنجليزية ومستقبلا بتعامل مع طلاب، جاتني الفكرة في راسي انه مثلا ما كل حاجة اسويلهم LEADING، لازم فتح SPACE FOR THEIR PERSONALITY, FOR THEIR IDENTITY ، لازم يكتشفوا أنفسهم بأنفسهم، لازم المعلم يعطي الطالب مساحة للCREATIVITY. يخليه يكتشف الشيء بنفسه بدون مساعدة، هالشي بيخليه يتعلم انه يعني مايلجأ لأي حد، ويسأل وكذيه، لا، يتعلم بنفسه، يبحث مصادر، يحاول يكون مسؤول ولو في نقطة واحدة من حياته. وبعد صح، يشجعنا في المستقبل اني اكتشف برامج ثانية، مايمنع اني اقدر اتعلم اي شي اذا انا ابا،

**me (interviewer):** [00:18:12] تتكلمي كله عن المستقبل، هل له أثر مباشر على المرحلة الي انتي فيها؟

**S17:** [00:18:16] . صح شيء، لانه بعد ما اكتشفنا أن فيه هناك تجارب، أن نقدر نكتشف برامج ثانية، وكانت المس تقترح علينا برامج، فPREZI كان موقعه انا ما أعرفه، أول مرة اتعلمه. فاستخدمته تقريبا فبروجكت مادتين في العرض، والكلاس أول مرة كانوا يشوفونه، وكانوا VERY INTERESTED، من علمك؟ انا تعلمته وحدي، ليش السبب؟ انا اكتشفت أن طالما انا تعلمت بودكاست واحدي انا اقدر أتعلم أي برنامج ثاني، فاستخدمته فالعروض، تقريبا الفصل الماضي مستخدمتنه كنت.

**me (interviewer):** [00:18:58] هل في تحديات عامة واجهتيها في هالتجربة؟.

**S17:** [00:18:58] مثل ما قلت، اول شي انك تكون في السكن مكان ماهادي وايد صعب، يعني احس انه لوكان في مكان مهيأ فيه نسجل، الجودة كان بتكون ممتازة، لكن المكان كان جدا ما يساعد، صوت المكيف، صوت عصافير، صوت بنات فالسكن ازعاج وكيه. ثاني حاجة اللابتوب كان يعلق، الشغل الي مسوتنه يمتسح، ارجع اعيد مقطع، فاحتاج لابتوب محترم. يمكن سيكولوجي بعد ،أنه يعني صعب البرنامج خفت في البداية كيف بنسوي وكذيه، وضغوطات الدراسة نفسها اننا كنا لازم نشتغل على مواد ثانية ماهي بس المادة الوحيدة، فكيف انا اكتشف هالبرنامج فنفس الوقت أوازن، فكان نوع من التضحية انك تضحي بوقتك ووقت نومك عشان تكتشف وتتعلم.

**me (interviewer):** [00:19:54] هذا الجانب النفسي كيف حاولتي تتغلبي عليه؟

**S17:** [00:20:04] فيعني شفت زميلاتي، اني ما كنت أنا الوحيدة الي أعاني، لما تشوف انك ماوحيد في الورطة هذا شي يساعد، انه كل حد كان متورطا، وكان في الSAFE SIDE وكنا كلنا نمر بنفس التجربة، فكنا نحاول دائما، حتى نسأل، كان معنا جروب في الواتساب، نسأل ها بنات كيف مثلا كيف كذيه؟ كيف كذيه؟ كل حد يساعد الثاني، والمعلمة كان دائما تعطي PUSH أن YOUR VOICE HAS A LOT OF EVERGY, AND I WANT TO SE THAT فكنت أحاول، كأنه معطنا انه شيء تحدي، وشيء فيه نوع من الخوف أن المعلمه تنتظر شي حلو، وأنا أحسن اني مل بقدر اسوي هالشيئ، فهذا الشيئ مثل التحدي ودافع فنفس الوقت انه انتج شي حلو.

**me (interviewer):** [00:20:51] نتكلم عن منهجية التعلم عن طريق صناعة المحتوى. الركن الأول من صناعة المحتوى هو الاعتماد بشكل كبير على التعلم التطبيقي أو التجريبي، التعلم عن طريق الممارسات. ويش تشوفي أهمية هذا النوع من أنواع التعلم لطالب اللغة الإنجليزية.؟

**S17:** [00:21:17] التعلم عن طريق التجربة MORE MEMORABLE، IT WILL STICK IN OUR MIND FOR A LONG TIME. بعد يعطيك شغف أن الإنسان لازم ما ينتظر، كل حاجة تكون جاهزة حالة، انه لازم يجرب، وان المحاولة الفاشلة ممكن بعد مرور الوقت تتحول لمحاولة ناجحة.

**me (interviewer):** [00:21:50] وهذا طبعا انعكاس لتجربة شخصية لك انتي.؟ انتي المعلومات معك اكثر تذكر الحين؟

**S17:** [00:22:07] أيوه. لان اتذكر الPROCEDURE وما اتذكر الTOPIC، هذا دليل!! . لكن كل شي التفاصيل، حتى الحين لما انا اتكلم، تذكر المواقف تمر قدام راسي، كيف شكل البرنامج، وكيف ندرك الموجات الصوتية، شي كبير، شي صغير، واماكنها.

**me (interviewer):** [00:22:37] كيف تقبل الطلاب بشكل عام لهذا النوع من انواع التعلم؟ وتقبلك انتي؟

**S17:** [00:22:43] ليش، لان هذه الماد كانت كلها تقريبا تعلم ذاتي، ان المس مثلا بتعطيك بس TOPICS، بتعطيك مثال على شيء ثاني ما من المواضيع الي الموجودات، إنه يلا اكتشفوا مثل ما انا اكتشفت البرنامج الفلاني، فكان كله تعلم ذاتي، نحن شوي شفناه شي من الصعوبة، انه يعني مس ليش؟ ليش ما يكون برنامج واحد؟ ليش كل واحد وما كل اثنين يشتغلوا على برنامج، فنحن كمية البرامج التي تعلمناها رهيبة في هذا الكورس، يعني أكثر من عشرة أكثر من عشرين ممكن برنامج، فشوي كان في نوع من استاذه ليش؟ وايد ضغط! أرجوك قلليّ، وما نبا كل اسبوع نعرض برنامج جديدي، وهي كانت ترفض هذي الاحتجاجات وتقول لا، لازم تتعلمون وتسوون، فشي من الطلاب كان لما يجي وقت العرض ما يعرضون، ليش؟ لانه استاذه هذا صعب! استاذه معنا ضغوطات ثانية! فكانت تهددهم بالدرجات، وكان معنا برنامج تعزيز KUDOS. إذا كنت أنت ملتزم أو سويت شي CREATIVE تعطيك كودوز، إذا جمعت تقريبا عشرة تقريبا بتسويلك ONE EXTRA MARK، تشجيع إنك أنت بذلت جهد إذا كنت خسراننهن في اختبار يعني، فهالتحفيز وهذا الشيء خلا الطلاب يغيرون رأيهم ويبدون، يبادرون ويكتشفون، حتى ان الشباب ما كانوا وايد CREATIVE ، انصدمنا فهذا الكورس انهم بدأوا يطلعون أشياء وايد حلوة

**me (interviewer):** [00:24:09] مثل ويش يعني طلعوا؟

**S17:** [00:22:43] يعني اكتشفنا أن واحد من الشباب كان يعرف يهكر، تخيل كان معطنا DUOLINGO نستخدم، الي يجمع أكثر نقاط نهاية الكورس بيكون فيه تكريم (آي باد الهدية بتعطيه مس T2)، في واحد من الشباب اخترق البرنامج، وكان اعلى RATE، يعني مستحيل انك تحصل ذاك الRATE تلك الفترة، فهي استنتجت، وعرفت أنه هو يعرف يهكر أصلا، فكنسلتها كامل المسابقة. لحد اليوم تقريبا يعني لما يكون فيه مشكلة في البروكسيما، في العرض، دايما هو يساعد المساترة.

**me (interviewer):** [00:24:47] وتشوفي ان هذي المادة اعطت مساحة؟.

**S17:** [00:24:50] ايوه مساحة كبيرة وايد، حتى هو كان مبدع معروف في هذي المادة، لان تعرف نحن عندنا معتقد أن طلاب الإنجليزي ما وايد عندنا التكنولوجيا، ما يعرفون وايد يستخدمون، فإنك تحصل واحدة تحس ان مجاله أكثر IT شكله IMPRESSIVE، آخر مرة حتى مس أميرة كانت تمدحه في الكلاس، كانت ماعارفة شي ان الصورة ما تظهر، فخبرها أنه لازم ترسلي ايميل للسستم كذيه كذيه، وفعلا نجحت الطريقة.

**me (interviewer):** [00:25:17] هل برأيك نحتاج نمكن هذا النوع من انواع التعلم؟

**S17:** [00:25:32] ايوه جدا جدا جدا، لأنه حلو ان الطالب يكتشف، لكن بعد فيه جوانب سلبية ان كل شيء يكون إندبندنت، لأنه بيصير ضغط جدا على الطالب، إلا كان نقلل من عدد الكورسات ممكن، يكون في نوع أكثر من الINDEPENDENCE حال الطالب، ممكن. أما أن سبع مواد وكلهن انتدبندنت وايد صعب، حتى يكون الطالب يمر بضغوطات حتى يروح المستشفى يتعب، تعرف كنا فينا أرق ما ننام، لان معنا شغل وايد واختبار فنفس الوقت وكذيه فسبع مواد، جدا جدا ضغط!، خاصة اذكر كان آخر مشروع فهذه المادة انا نحن نسوي WEBSITE خاص ننزل فيه اسسمنت خاص مالنا، طلاب، وكذيه. ياااه كيف تعبناّ!! وكان فترة فاينلز، يعني الDEADLINE قبل الفاينلز بأسبوع واحد، فأنت ايش بتسوي؟ بتذاكر فاينلز ولا بتسوي هذا؟.. تسوي اختبار وحدك، تسوي ديدلاين في الموقع، تضيف طلاب (كأنك المعلم وهم طلابك).

**me (interviewer):** [00:26:30] هذي تشوفي التحديات الاساسية لهالنوع؟ مسألة الضغط، والجهد، والتوازن وكذا؟

**S17:** [00:26:30] ايوه

**me (interviewer):** [00:26:30] خلنا نتكلم عن صناعة المحتوى كأسلوب تعليمي، انتي ربما كان معك خبرة سابقة في الموضوع، صناعة المحتوى لازم تطلب من الطلاب ينتجوا شيء قابل للمشاركة، شيء ممكن للآخرين يطلعوا عليه، هذا النوع من انواع التعلم ويش تشوفي اهميته لطالب اللغة في عمان؟.في هالمرحلة يعني!

**S17:** [00:27:04] لانه اذا قارناه بالتعلم التقليدي، مثلا انت تسوي SUMMARIES وأوراق، محد بيستفيد منها غير طلاب الكلية أنفسهم يعني إذا سويت لهم حتى SHARE، أما هذي البرامج التي تكون في الكمبيوتر وانت صنعت محتوى معين ممكن في الأخير تسوي موقع تنزل فيه كل الأشياء، وتخبر كل حد انه يخبر الثانين، أجيال بعد أجيال ممكن يوصلون لها الموقع، ويشوفوا كل الاشياء الي صنعوها الطلاب، يستفيد من المعلومات، من الأسلوب حتى، PRESENTATIONS جاهزة ممكن يستخدمونها في عروضهم لنفس التخصص، وخاصة انه لغة، احسه وايد ترتبط بالمحتوى، لأننا نحتاج نسمع صوت، نحتاج نشوف شيء عن الدول الغربية، فيعني يساعد.

**me (interviewer):** [00:27:55] تشوفي انتي ان تعلم اللغة تتوافق مع صناعة المحتوى؟

**S17:** [00:28:02] جدا، لأنه ما بس هي عن انه معلم يوقف في الصف ويتكلم نستخدم كتاب، اصلا خطأ، حتى الطالب تحس انه ما بيطور حاجة، غير لما تشوف وتسمع شيء، تستخدم امثلة من دول غربية مثلا.

**me (interviewer):** [00:28:18] هل الطلاب متقبلين صناعة النحتوى تشوفيهم؟

**S17:** [00:28:24] متقبلين لكنهم كسولين، يعني في تقبل لأن نحن لما كنا، نقدر نقول كل حد يتفق أن البنات في عروضهن أكثر CREATIVE من الشباب، فهم THEY SHOW THEIR INTEREST في العرض، وان هم يبون لكن انه ليش اتعب نفسي؟ ترى اخر شي المستر بيعطيبني درجة وبننجح، لكن هم فيه، حتى لانه كانوا يطلبون منا العروض بعد ما نخلص، فيعني هم حابين الفكرة، كل حد حاب الفكرة لكن ما في مبادرات، لان الطلاب بشكل عام يحبوا الشي جاهز. انه ليش انا امشي اتعب نفسي، AND LEARNING IS ENJOYING فلازم يتعلمون ذا الشي......

**me (interviewer):** [00:29:06] هل معناته نحتاج نكثر من صناعة المحتوى لطلاب اللغة الانجليزية في هالمرحلة؟.

**S17:** [00:29:54] كل مازاد الشي عن حده انقلب ضده، على قولتهم، لازم يكون فيه نوع من التوازن، اذا كثرنا احس بيكون ممل، فيه TRADITIONAL TEACHING، انه ما كل شي محتوى محتوى محتوى، يعني لازم في توازن احس. يعني اقدر اقول ان في كورسات يحتاجن جدا أنههن يكون في صناعة محتوى، لكن اقدر اقول ان شي من المساترة ما عندهم خلفية في استخدام التكنولوجيا، يتفادون جدا، ويواجهون صعوبة في البروكسيما، لان دايما لما تبا تعرض البروكسيما فيها خلل، يا اما تعرض بدون صوت، يا اما بدون فيديو، يعني أبدا ما تشتغل، فعشان كذيه هم يتفادون استخدام.

**me (interviewer):** [00:30:43] بس صناعة المحتوى احيانا تتطلب من الطالب يقوم، يعني كمعلم انا دوري مثلا انا بس احتاج اوجه، بس يمكن البنى التحتية؟.

**S17:** [00:30:56] ايوه لان نحن كنا وايد نواجه، مثلا نبا نسوي حاجة في الMICROTEACHING معنا، نبا نعرض فيديو مثلا كWARM-UP للطالب ، فمعنا عشرين دقيقة بس، فانت تخيل أنك تحاول تسوي كوننكشن حال لابتوب البروكسيما، يستغرق معرف كم من الوقت، تخسر على زملائك الثانين، فينعكس سلبيا على درجاتك بعدين. يعني ما موفر بشكل مريح للطالب انه: الحمدلله بسوي فيديو اكيد بيشتغل، لا ، حتى لدرجة انه الحين بديت اتجاهل تماما استخدم الفيديو مع انه احبه واحسه يوصول المعلومة بشكل كبير، وحتى المساترة نفسهم ينصحونا يقولون حاولوا تبتعدون كثر ما تقدرون عن الفيديوهات لان تعرفون البروكسيما كيف.

**me (interviewer):** [00:31:37] ننتقل للمحور الثاني في العملية التعليمية أو ما يسمى ب STUDENT-CENTRED LEARNING، طبعا صناعة المحتوى تتطلب أن الطالب يكون هو محور الأمية، يخلق، يكتشف، ويروح، ويبحث، ويطلع، هالنوع من انواع التعلم يعطي الطالب ما بس مسؤولية أيضا يعطيه مساحة. كيف تشوفي هذا مهم؟.

**S17:** [00:32:12] اقدر اقول ان تعلمت هالشي من د.يعقوب لانه كان دايما يقول أن التعلم الجديد في المدارس انه ما TEACHER-CENTRED ،انه REDUCING TTT (TEACHER-TALKING-TIME)، خلى الطلاب ووسع مجالهم، خبرهم ان الحياة ما عبارة عن كتاب وبس، لا، لازم تعطيهم مساحتهم الشخصية يكتشفوا نفسهم، وما بيساعدهم في ذيك الحظة بس، ممكن يذكرونك بعد سنوات لانك خليتهم يتعرفون على أنفسهم أكثر.

**me (interviewer):** [00:32:43] من اي ناحية يتعرفون على نفسهم؟

**S17:** [00:32:48] يعني ممكن في طالب من الطلاب، اقدر أقول مثلا وحدة من زميلاتي تقول أنا مستحيل أكون أدرس بالتكنولوجيا، ولا فحياتي استخدمت، علي حسب المكان الوديان شوي قليل استخدامهم للتكنولوجيا، فتقول مستحيل أن انا أكون قادرة استخدم، لكن بسبب هالكورس الي خذيناه و كان فيه مساحة واسعة وو WIFI متوفر في LRC، كانت تحاول تجتهد تتعلم، غيرت نظرتها تماما عن نفسها، وبدأت تستخدم، حتى الحين الدخول لليوتيوب تستخدمه في حصص الMICROTEACHING مالها، بعد ما كانت تماما متجاهله هذا الشيء، فتخيل التغيير كيف.

**me (interviewer):** [00:33:30] هل تفتح أبواب لأشياء ثانية غير التعرف على النفس؟. وليش هذا مهم (التعرف على النفس) للطالب مثلك في هالمرحلة؟.

**S17:** [00:33:40] الانسان اذا ما عرف نفسه أتوقع بيكون أصلا ماواضح في أي شي من حياته، مابيعرف ايش توجهاته في المستقبل، من هو، ايش المفروض عليه يعدل، HOW TO REFLECT ON HIMSELF، يخصص شخصية الشخص نفسه في المستقبل، يعني فلان هذي صفاته، كيف اكتشف هذا الشيء؟ عن طريق التجارب الشخصية الي جربها في حياته، لأن التجربة هي الي تخبرك من أنت، والخطأ هو الي يعلمك انت من، هل بتوقف، هل بتكلم، يعني شي من هذا القبيل.

**me (interviewer):** [00:34:14] مسألة الشخصية.؟

**S17:** [00:34:17] جدا مهمة الصراحة أنا أعتبرها، أن الطالب يعرف من هو، من هو في الحقل التعليمي، ايش صفاته، ايش الأشياء اللي يقدر لهن، ايش الاشياء الي مايقدر لهن. ايش الي هو كان متجاهلنه في يوم من الأيام وما عارفنه لازم يزيد، لأنه أحيانا تحس نفسك انك ممتاز في شيء خلاص انا ببقى في هالجانب ، وبتجاهل سلبياتي، لما بيعطيهم اكثر مساحة شخصية بيشوفون نفسهم ان انا ماقادر اوصل لهالمعلومة، بجرب، بحاول، بعدين يتعلمون اشياء جديدة. وبعد تعلمهم انهم يكونون مسئولين، مسئول انه تكتشف برنامج، تتعلم، حتى في حياتك يوم في البيت، ان مثلا أهلك أعطوك مهمة معينة، بتكون فيه ثقة في نفسك، أن انا أقدر أتعلم، أقدر اسوي شي، ماشي يغلبني مثل ماتقول.

**me (interviewer):** [00:35:10] كيف تقبلكم انكم تكونوا أنتوا أصحاب المساحة، أصحاب الميدان يعني؟.

**S17:** [00:35:24] وايد حلو، يعني أحس انه حلو أن ما بس ان المعلم انه معك YOU HAVE TO DO THIS, YOU HAVE TO DO THIS، لانه اصلا تعرف حسينا انه وايد غير ، يعني: مس ما فيه شروط،؟ ما في شي،؟ يعني اذا كذيه سوينا عادي؟ حتى هي تستغرب ليش هالأسئلة. لأن نحن ماتعودنا في حياتنا حد يعطينا مساحة، لازم فيه قوانين، لازم كذيه، لازم كذيه!. حتى في بيوتنا، لا تروح مكان، لا تسوي كذي،! دايما شروط شروط شروط. فتجربة أنك انت تكون تعبر عن نفسك وايد كانت تغيير في حياتنا، غير منظورنا، حتى كمستقبل كآباء وأمهات، ان نحن نعطي MORE PERSONAL SPACE حال أطفالنا.

**me (interviewer):** [00:36:14] تشوفي زين انا نوزعها في كل المواد مثلا هالمساحات؟

**S17:** [00:36:21] ايوه

**me (interviewer):** [00:36:21] هل يوجد هناك تحديات ام سلبيات من وجهة نظرك؟ لمنح PERSONAL SPACE،.

**S17:** [00:36:21] يعني ممكن. يعني انا اتوقع انه ما كل شيء في الحياة يسمح لك انك تسوي الشي الي تباه، لازم فيه مجموعة من القواعد، يمكن أنت هذا الشي بيؤثر فيك أنك تعودت انه ليش ياخي؟ انا عندي شخصيتي! أنا عندي مساحتي! أنا اقدر اسوي كيه! فسيؤثر سلبا انه ما بيتقبل اذا كان فيه مجموعة من الشروط محطوطة حال الشخص. بعد اتوقع يمكن بعد أنك تعطي شخص مساحة ينعكس عليه سلبي، انه مثلا بيتعرف على اشياء ما تفيده

**me (interviewer):** [00:37:07] هل تشوفي لهالحرية من تحديات او سلبيات؟ هالاستقلالية؟ هالمسؤولية؟.

**S17:** [00:37:30] ايوه صح، يمكن هذا الشيء يجعلك تفكر أنك YOU ARE ALWAYS RIGHT، ان يعني ياخي ماشرط كلامك صح، بينما في الواقع لا انت كلامك صحيح. بس ليش نحن تعودنا ان مثلا لا THERE IS ALWAYS REASON، (اعادة صياغة) يعني نحن عطونا مساحة اننا نحن نعبر عن انفسنا، صح؟ فكنا دائما نحصل طريقة ان أتقبل راي، يمكن هذه الطريقة الي انظر لها، لكن في محيط عمل لما يكون حد مسؤول عنك؟ّ، مثلا الحين ايام المدرسة فالتعليم مثلا نستخدم تقنية معينة، بيجيك المعلم الاول بيقولك لا، انت خطأ كذيه تسوي، ياخي ليش خطا؟ المعلومة وصلت، إنت بتقول لا، بتعارض. ويوم بيجي معك الموجه المسؤول عنك بيقولك انت لازم STICK TO THIS RULE، ياخي ليش هالشروط موجودات؟ أنا شخصيتي انا أعكسها بنفسي،! وأهم شي توصل المعلومة!، فتعرف، يصير نفس CLASHES، بين ان شخص حاط لك قوانين، وبي انك تشوف هذا الشي صح. يعني شوي محبط

**me (interviewer):** [00:38:49] يعني يسبب تعارض مع الخيارات الموجودة؟.

**S17:** [00:38:50] ايوه، حتى ممكن يحبطك بعد، أن انت عندك وايد أفكار لكن فيه قوانين حاطين لك ، خلاص الCREATIVITY مالك تبدأ تقل، تبدأ تتخلى عن الفكرة السابقة، الشغف يروح.

**me (interviewer):** [00:39:06] بس اتوقع الحياة كلها كذا يعني؟.

**S17:** [00:39:13] ايوه تراه، اذا أحنا عودنا الطالب انه يكون دايم في الPERSONAL SPACE ممكن بيخليهم ينسون واقع الحياة، إن لازم فيه شيء في الحياة بيعكس.

**me (interviewer):** [00:39:21] ويمكن ماكذيه واقع الحياة؟ يمكن واقع الحياة يكون أصلا فسيح بس الناس تحاول تضيقهّ؟

**S17:** [00:39:26] بالضبط! انا دائما اقول ماحد صعب حياة الإنسان غير الانسان، يعني في قوانين ليش انتوا من الأساس تحطونها؟ يعني ممكن الموضوع يكون وايد FLEXIBLE لكن لا، الي عنده سلطة يحاول يفرض رأيه، ياخي ليش؟! الحياة سهلة تراه، وبنموت! آخر مرة حتى في المدرسة كذيه كنا معصبين على هذه النقطة، انه لا YOU HAVE TO DO THIS, YOU HAVE TO DO THIS ياخي ليش؟ّ تراه عادي يصير من منظور آخر، لكن ماحد يتقبل الرأي، ممكن لأن تعودنا هنيه معطايين PERSONAL SPACE اكثر في الكلية عن في المدارس.

**me (interviewer):** [00:40:02] كيف كان في الكلية؟ هل هالسلبية تنطبق في الكلية ام بس في واقع العمل؟

**S17:** [00:40:07] لا في الكلية ماحسيتها، دائما فيه تقبل أنك انت تكون CREATIVE، لكن فالعمل جدا مختلف، حتى الحين تقريبا كل حد مواجه صعوبة، لأن هنا في الكلية دايما مرحب بفكرتك، أنك ممكن تطورها، ممكن تصير احسن، أقرب مثال الحين الRESEARCH كل مرة الموضوع يتغير، انه YOU CAN DO IT، فكر من جانب الشخص حالك وكذيه، أما هناك لا، لا يعني لا، نقطة. فيتعاكس جدا. ممكن لأن الفكرة مامتوزعة عند الناس أن تعطي الشخص الآخر PERSONAL SPACE، (مساحة شخصية) ، يمكن ما عندهم ثقافة انه فيه لازم مساحة شخصية الواحد يعطى، خاصة للأجيال السابقة التي تخرجت يمكن ما تعودوا على هالشيء، انهم يعبروا عن نفسهم بحرية، فالحين الجيل الي الحين نتعامل معه جيل أكبر منا، يمكن ماوصلت له فكرة الانسان له مساحه شخصية.

**me (interviewer):** [00:41:14] مسألة توظيف تكنولوجيا التعليم. شفتي ان هالمادة تعتمد كثيرا على صناعة المحتوى بشكل أساسي أصبح توظيف التكنولوجيا فيه شيء ضروري. بشكل عام توظيف التكنولوجيا في التعليم كيف تشوفي اهميتها في سياق المرحلة الجامعية في عمان؟.

**S17:** [00:41:40] درجة أهميتها اصلا جدا جدا مهمة، لأن الحين كل شي في الحياة، أحدث الشركات، وظائف العمل، ترويج لفلم، ترويج لمحل، منتج أي شيء، كيف توصل لنا؟ عن طريق التكنولوجيا. فكيف انت تفصل الطالب عن التكنولوجيا اذا كان هذا العالم الحديث، ومثل ما عرفوا الLITERACY، على أنها كيف تتعامل مع التكنولوجيا.

**me (interviewer):** [00:42:14] وكيف تقبل الطلاب لهذا النوع من توظيف التكنولوجيا في التعليم بشكل عام؟.

**S17:** [00:42:18] متقبلين جدا لان نحن نعتبر أنفسنا جيل مخضرم، عاشر الي ما وايد معه تكنولوجيا والعصر الجديد الذي هو يستخدم التكنولوجيا الي هو عصر الايباد، فنحن مع الTREND الجديد انه حلو الحياة تكون بالتكنولوجيا. مثلا أذكر في مرة من المرات عشان نطور تقريبا فكرة نناقش موضوع في الشرح كان في الكورس نفسه في المادة، المس فتحت لنا برنامج (ماعرف وش كان بالضبط انه كأنه CHATTING)، ان كل الكلاس يعارض فكرتك، ممكن انك تسوي ARGUMENT مع الشخص الثاني، EXPRESSING YOUR IDEAS THRU TECHNOLOGY، وايد كان حلو، بدل من أن تكون في الصف، لأن عندنا DIFFERENT LEARNING STYLE، شي طلاب يخيلوا يتكلمون، فأنت إذا فتحت لهم مجال بالتكنولوجيا أكثر بيعبروا عن مشاعرهم، و بيعبروا عن آرائهم. ما اتوقع أن في كان طالب معارض فكرة انه يستخدم التكنولوجيا، بالعكس وايد يحبون الشي لما شيء يتدخل بالتكنولوجيا.

**me (interviewer):** [00:43:20] هل فيه تحديات، ربما سلبياتها تشوفيها لك انتي والاخرين؟

**S17:** [00:43:23] . يمكن أنا أقدر أقول أن التكنولوجيا تسهل التعليم ويعطيك الزبدة من الموضوع، بدل ما تقرأ CHAPTERS، تقرأ نصوص، ARTICLES، وكذيه، مثلا مادة الLITERATURE، كان فيه قصص، واللغة وايد صعبة، فنحن كان فيه شوي تحدي انه ما نفهم هذا، فإيش نسوي؟ نبحث عن محتوى فيديو جاهز عن القصة، تمثيل، حركة سريعة، ااه هذي الفكرة العامة!! خلاص انا اقدر اشاركها في الكلاس انه مس انا اعتقد كذيه وكذيه، اعتمادا على الفيديو ما اعتمادا على القصة الي قرأناها، فENCOURAGES LAZINESS اتوقع.

**me (interviewer):** [00:43:54] LAZINESS, OR FINDING OTHER WAYS OF DOING THINGS?

**S17:** [00:43:59] اذا كسلبية انا اقدر اعتبرها انها تشجع ان الطالب يكون كسول، وصارت.

**me (interviewer):** [00:44:21] انتي ينطبق عليك هذا الكلام يعني؟

**S17:** [00:44:23] ما شخصيا أنا، لكن صديقتي المقربة لاحظت عليها، لان كانت ابدا تخيل الكتاب ما تفتحة، تبحث دايما عن شيء جاهز، كفيديو أو شيء وتعتمد عليه.

**me (interviewer):** [00:44:32] دامه في خيار موجود ونفس المعلومة موجودو في TWO MODES؟!!

**S17:** [00:44:39] ايوه لكن انت في كورس يعني لازم تقرأ، بعدين في الاختبار بيطلب منك EVIDENCE, WHAT IS THE PROOF ان الشخص سوى كذيه كذيه، لازم يكون هناك اقتباس من القصة، فالفيديو ما يوفر لك كل شي، لازم يكون فيه اختصار، تمحور، لأنه صعب يوصلون نفس الفكرة، حتى اذا شفت أفلام مثلا هاري بوتر، اذا قريت الكتاب ماله بتحصل فيه تفاصيل وايد أكثر من الفيلم نفسه، المحتوى ما يوصل المعلومة تماما نفس الكتاب. فكذا انا اقول لك انه يشجع على الكسل.

**me (interviewer):** [00:45:15] المحور الأخير، البيئة التعليمية للتعليم عن طريق صناعة المحتوى. طبعا اول محاورها بيكون المعلم. طبعا التعلم عن طريق صناعة المحتوى يتضمن تقليص مساحة المعلم، وفي المقابل منحه للطالب، المعلم يقتصر دوره على توجيه وإرشاد دعم تحفيز ودعمك للامام. هالدور من أدوار المعلم ايش تشوفي أهميتها للطالب مثلك انتي في المرحلة الجامعية في عمان؟.

**S17:** [00:45:40] قلت المرحلة الجامعية، يعني إذا قارنا بمرحلة المدرسة، كل شي على المعلم، كل شي هو يتكلم، هو الي يعطيك، هو ال يركض وراك اذا كان فيه واجب او إذا كان هناك تقرير لازم تسلمه، هنيه لا. TEACHER-CENTER اقل، اكثر شي STUDENT-CENTRED يعني. فالطالب خاصة ايام الفاونديشن أن المستر يقولك الDEADLINE اليوم الفلاني، نقول عادي ممكن اذا شوي آخرناه، بيقولنا يلا طلاب سلموا، لكن ماكذيه، العكس تماما، ان إذا انت ما جبته خلاص أنت خسرت على نفسك، لازم ان انت تتعلم تكون مسؤولا، عقولتهم LEARNER-AUTONOMY ، استقلال، بنفسك تبحث عن المعلومة.

**me (interviewer):** [00:46:22] بس هل الطلاب متقبلين لهالدور من ادوار المعلم؟

**S17:** [00:46:32] شيء منهم لا، اذا حكمت على الصف الي انا ادرس فيهال حين، الكلاسات الي احضرها. شي من الطلاب يعتبرون أنه: والله المعلم مافيه بارض، المعلم بس خلاص يستلم راتب، يجي يقول لنا كلمتين والباقي يلا عليكم اشتغلوا، ايش فايدته يحضر الكلاس؟ شايفنها من هالنظرة. أن المعلم لازم هو يكون الوسيلة, لازم هو يكون الموجه، هو الذي يحدد الMATERIALS، هو الذي يحدد كل شيء، والطريقة هو هذا صح المعلم!! (في نظر هذا النوع من الطلاب)، أما المعلم الذي يوقف بس بقولك DO THIS AND DO THIS، لا،هذا اصلا ما مخلص لعمله، هذي النظرة الي انا اكتشفتها من بعض الطلاب. لكن في الأخير, أنا على فكرة كنت من ضمن هالناس لكن بالاخير بعد نهاية الكورس ،بالنتائج الي نشوفهن، انه تعلمنا ياخي صح والله ان كل شي نبحث له، مابنحصل كل شيء جاهز في الحياة. فتستنتج في النهاية. وبعد ما درسنا أنواع التطور في التعليم، كان اول شي DIRECT، وبعدين TRANSLATION، وصلنا اخر شي للCOMMUNICATIVE METHOD ، وهي أن الطالب يقلل من مسئوليته وأكثر شيء على الطلاب، يعني سوت APPROVAL حال الي صار قبل انه ليش المعلمين ما يدرسون وايد نفس في المدارس. إن هذا أحدث نوع، نحن لازم نرجع نطبق هالشي في المدارس لما نروح في المستقبل.

**me (interviewer):** [00:47:48] وحاولتوا توظفوها؟

**S17:** [00:47:56] ايوه وايد. بشكل كبير انه مثلا نحن نعطيهم مثلا THIS IDEA، نقول يلا مناقشة في المجموعة. فالطلاب استاذة كيف؟ استاذة ما نعرف؟ في المحاولة الأولى لكن المحاولة الثانية والثالثة الطالب بدأ خلاص EXPRESS HIMSELF

**me (interviewer):** [00:48:11] لكن مسألة المسؤولية هذي، منح المسؤوليات أوالاستقلالية للطالب، هل كمعلم (انتي جبتي من وجهة نظر الطالب ان الطالب يقول هذا المعلم غير مهتم!، هذا المعلم وش دوره!)، لكن كمعلم هل تشوفي انه ربما المعلم له نظرة ثانية؟.

**S17:** [00:48:31] أكيد المعلم هو فاهم ايش الي يبا يوصله للطالب، الطالب ما عارف، لكن المعلم في خطة مسبقة قبل عن يحضر الكلاس، ان انا مابعطيهم كل شيء عشان يطوروه مثلا THEIR RESPONSIBILITY، يكونون مستقلين، و بيفهمون هالشي بعد ما يخلصوا مع مرور السنوات ما شرط اليوم، بالرغم من تعرضه للانتقادات مثلا، لإن فيه خطة مسبقة، اكيد مستحيل المعلم يسوي حاجة عشوائية. أحس بدينا نفهم وضع المعلم بعد مارحنا المدارس. WE APPRECIATE MORE،

**me (interviewer):** [00:48:31] انتي شكلك مع هذا النوع من أدوار المعلم وأكثاره؟.

**S17:** [00:49:21] يعني ما اكثاره بطريقة سلبية، فيه توازن، تعرف FINDING AUTHENTIC MATERIALS IS NOT SOMETHING EASY، فهنا يظهر دور المعلم، إذا الطالب أحيانا ممكن يكون يبحث، يحصل معلومة مثلا مختلفة مثلا يستخدموا مثلا ويكيبيديا مع أنه مصدر ما موثوق، فيعني هنا المعلم لازم يظهر دوره شوي انه كموجه، انه لا تستعينوا بهذه الأشياء، يعطيهم امثلة، شي LEADING، مابس خلاص عشوائيا انت حر تصرف، لا، لازم فيه HINTS، لازم فيه لاتعمل كذا! على وجه قليل. لان تعرف عالم الانترنت شاسع، من هب ودب يقدر يكتب فيه.

**me (interviewer):** [00:50:05] يعني تأكدي انتي على دور المعلم، انه يكون دوره واضح كثير، لازم توجيهاته تكون واضحه اكثر؟.

**S17:** [00:50:07] ايوه، لأنه إذا كانت التعليمات واضحة اكيد العمل بيكون الي الطالب بينتجه شيء ممتاز، انا دايما كنت اعاني، انه ياخي ابا تعليم شوية أكثر، انه ايش هي تبا بالضبط؟ من وين تباني اجيب؟ بعدين أنا بطلع الPERSONAL SPACE مالي، وبقدر اسوي الي اباه.

**me (interviewer):** [00:50:35] البيئة التعليمية لصناعة المحتوى تدعم التعلم الذاتي، التعاوني، التعلم عن طريق المحاولة والخطأ. وش اهمية هذا النوع من أنواع التعلم في المرحلة الجامعية؟.

**S17:** [00:50:47] مثلا التعلم عن التعلم المحاولة والخطأ شوي محبط في البداية انه خلاص I AM FED UP، لكن لا، بعدين تقول أنا بحاول مرة ثانية، تتعلم الصبر، انه انا لازم اكيد بعد فترة بيطلع الإنتاج الصح، ف وأنت تغلط تكتشف نفسك، انه ليش انا غلطت في المرة السابقة؟ اكيد انا ما انتبهت، لازم الأشياء في حياتي قدام لازم انتبه، والخطأ يتصلح، حتى في المشاكل الشخصية في حياتك اليومية، إنه عادي الانسان يغلط ترى لأن الإنسان مخلوق انه يغلط ويتعلم من أخطائه، والشخص الناجح هو الي يغلط، ما الشخص الي مرة كل شي امورة طيبة في الحياة. والتعاوني جدا مهم، لأن ما أحب فكرة ان (حتى واحد من المساترة يقول ان العمانيين حاسدين اذا حن كثرنا من العمل الجماعي، يقول نحن نحب نحتفظ بالمعلومة حال أنفسنا، مانحب نسوي مشاركة. دايما يقول SHARING IS CARING،) كنت وايد انزعج لما كذيه يقول، لأنني ما أحب فكرة أن شخص اذا عنده معلومة ما شارك زميلة، لانه ايش الغرض؟ يمكن فعلا في ناس كذيه. فنحن اذا عززنا العمل الجماعي والتعاوني للطالب ممكن يبدأ يغير شوي نظرتهم أنه ما اشارك شي عندي، نغير الفكرة السائدة في المجتمع أنهم حاسدين مايشاركون بعضهم. فأحسن بداية في المدارس أنك تأسس جيل جديد، كل شي تعاوني، تعاوني فأكثر تزيد من فكرة انه عادي اسوي SHARE مع الشخص الذي عندي.

**me (interviewer):** [00:52:32] بس الافكار بفلوس يقولوا؟

**S17:** [00:52:35] لكن، عادي انت تعطيني فكرتك انها كانت مميزة، انا اقدر اسويلها ADAPTING، أكثر اطورها عنك، يعني العمل الجماعي يساعد

**me (interviewer):** [00:52:49] وبالنسبة للذاتي؟

**S17:** [00:52:49] مثل ما قلت، التعلم الذاتي يطلع نوع من المسؤولية أن الطالب يكون شوي معتمد على نفسه، استقلالي، ما بتحصل كل شيء جاهز، يوما ما في الحياة انت بتكون المسؤول، انت الذي تسعى، ما في واحد بيقول لك تعال اسعى، تعال سوي، لا، انت تكون الشخص الذي يوجه هذي الاوامر. فيعلمك الحياة ان فيه أشياء أكثر من انه تكون في واحد مسؤول عنك ويجهز لك كل شي.

**me (interviewer):** [00:53:13] وتقبل الطلاب لهذا النوع من البيئات التعليمية التي تدعم هذه المحاور؟.

**S17:** [00:53:23] مثل ما قلت في البداية نحن رفضنا، لكن بعد التكرار أنه أكثر من معلم يسويها، أكثر من معلم، خلاص استوت روتين.

**me (interviewer):** [00:53:44] وطبعا رفضكم كان بسبب العادة لا؟.

**S17:** [00:53:47] ايوه، مثل ماقلت لك نحن جايين من مدرسة كل شي مجهز لنا، كل شي، حتى يعني اسئلة في الاختبارات احيانا يغششونك اياها، فكل شيء جاهز، استاذة اي شي يجينا؟ اي فقرة؟ اي درس؟ هنا لا، خلاص كذيه، انت ما تقدر تناقش، ماتقدر تجادل المعلم.

**me (interviewer):** [00:54:06] هل في المقابل تشوفي نحتاج نزيد جرعة هالنوع من البيئات التعليمية؟

**S17:** [00:54:16] ايوه عشان تأسس جيل ناجح، يمكن نحن ما واجد متطورين في عمان بشكل كبير يمكن لهالسبب. انه كل حد اتكالي على الاخر، ماشي مسؤولية ان الواحد يبادر يسوي حاجة، يقول فلان بيسوي فلان بيسوي. أما أنت اذا كثرت من هالعمل الاستقلالي والجماعي، هالأشياء،تنتج جيل فكره مختلف عن الاجيال السابقة،.

**me (interviewer):** [00:54:37] قلتي عشان كيه نحن ناجحين في عمان، ويش قصدك؟.

**S17:** [00:54:42] يعني اذا قارنا، يقول لك هو صح لا تقارن نفسك بالإحسن، قارن نفسك بالأقل، هذي نظرة سلبية انا اعتبرها، ليش الواحد مايسعى، اذا مثلا قارنا عمان مع دبي، أقل مثال، ليش هم أكثر اقتصادهم مثلا مرتفع؟، ليش رواتب الناس هناك معهم مرتفعة؟ يقولك الدخل الحكومي معهم اكثر عن المعلم هنيه، فكيف الخاص، يعني من هالنظرة، نحن لا، نبا كل شيء جاهز، حتى نسمع إخواننا المعلمين في مكاتبهم، محد يسوي شي، كل حد متكل على المسؤول، على الرئيس، الرئيس متكل على العمال، كل واحد متكل على الثاني فمحد يشتغل.

**me (interviewer):** [00:55:21] الاتكالية!! هل هناك تحديات لهالنوع من البيئات التعليمية الي تدعم التعلم التعاوني،و الذاتي، وعن طريق المحاولة والخطا؟ هل تشوفي لها تحديات برأيك؟

**S17:** [00:55:34] يمكن بينتج عمل مال مشي حالك، مثلا انت واجهت صعوية وما قدرت، يمكن الشخص الذي ما مهتم بالموضوع خلاص بيسوي اي عمل وبنجح ترى في الأخير.

**me (interviewer):** [00:55:46] بس كان فيه معايير صح؟ المعلمة فهالمادة اعطتكم معايير تمشوا عليها؟.

**S17:** [00:55:50] ايوه مثلا اللغة، الجودة، والوقت، وهالاشياء، لو كثرنا من هالتعلم، عادي عادي، احس ما فيه. مافيه سلبيات. لكن قلت لك انه يمكن يكون ضغط اذا كان في كل المواد يطبقون هالمبدأ، ممكن يكون ضغط وتحدي كبير.

**me (interviewer):** [00:56:22] يعني تشوفي لو مواد كثيرة تدعم التعلم الذاتي، والتجربة والخطأ، والتعاوني، مع تقليل الاعتماد على المعلم، تشوفي انه بيسوي ضغط؟.

**S17:** [00:56:31] أيوه اذا كان، تخيل سبع مواد وكلها تعلم ذاتي؟ كيف بتسوي؟ كيف بتوازن؟ يعني اذا قللوا الكورسات، كورسات أقل مثلا، وفي تعلم ذاتي، الطالب بيبدع. بس تخيل كلهن تعلم ذاتي فسبع مواد! لازم فيه مادة بتنزل عن المواد الثانية لأن ما شيء توازن، الطالب آخر شيء بعد عنده التزامات في المنزل، العائلة مثلا، امور شخصية، أمور نفسيةـ أمراض أو غيرها، الواحد ما يعرف ايش ظروف الشخص الثاني.

**me (interviewer):** [00:57:00] صحيحي. ننتقل إلى النقطة الأخيرة وهي طبيعة نشاط التعلم. صناعة المحتوى تكون تعلم عن طريق بروجكت، وش رأيك اهمية الPROJECT-BASED LEARNING للطالب في المرحلة الجامعية في عمان؟.

**S17:** [00:57:13] أنا شخصيا شفت ان المواد التي فيه بروجكت ونتعلم من خلاله، وايد يفيد، لأنك تحول شي THEORETICAL لشي عملي، فتقريبا هالمواد ( يمكن 4 اقدر اقول): LANGUAGE THRU ARTS, EDU-TECH, REPORT-WRITING, & RESEARCH، فكان نحن نأخذ جزئية نظري، ونمشي ديركت نسويه في البروجكت. GRADUALLY GRADUALLY، وفي نهاية السمستر نسلم البروجكت كامل، فأنت كيف انتجت هالبروجكت؟ عن طريق التعلم تحول شيء نظري لشي عملي. يعني وايد ممتاز أنك انت تشوف نتيجة عملك، ما أنك تتعلم شيء تقول ياخي ايش فايدته هذا؟ انا ايش بستفيد منه في حياتي؟ فيعني تحس انه يحط للطالب هدف انه ابي اوصل له، في النهاية انا ما جالس اتعلم شي عبث، فاشوف نتيجة التعلم الي إنا تعلمته، حتى الواحد يحس انه فخور في النهاية لما ينتج ان هذا البروجكت انا تعبت عليه، وسويته وحدي.

**me (interviewer):** [00:58:05] هل الطلاب متقبلين التعلم عبر المشاريع؟وهل انتي متقبله؟.

**S17:** [00:58:13] انا جدا متقبله، يعني وايد حلو انه بس ما انك تحضر محاضره بس اLISTENING, ISTENING, LISTENING،واخر شي امتحان نهائيّ، ما حلو!. ماتحس انك سويت شي، لا لما انك تعلمت، يلا الحين عندك PERSONAL SPACE وعندك مشروع، لازم تطلع بروجكت بالأخير، وتضيف له لمستك الشخصية يعني، وايد حلو انك تشوف نتيجته، تتعرف حتى على شخصيات الناس اللي عندك في الصف، أنه ياخي هذا الشخص مبدع طلع! انا ما على بالي، لانك كنا جالسين في الكلاس ونسمع بس، من هالجانب،.

**me (interviewer):** [00:58:42] هل نحتاج نكثر من PROJECT-BASED LEARING؟.

**S17:** [00:58:49] حلو، لكن قلت لك ما ف7 مواد مثلا، نفس القضية.

**me (interviewer):** [00:58:52] هل ممكن نكثر مع تقليل المحتوى و الCONTENT؟.

**S17:** [00:59:01] ايوه ممكن. ماعرف كم CHAPTER ناخذ، وايد حتى في المواد يوصلن 11

**me (interviewer):** [00:59:08] ماتشوفي ان هذا نتيجة الاعتماد على النظري، لانه النظري يفرض عليك أنه في محتوى كثير تغطيه، بس اذا ما فيه نظري، ربما يكون طبيعي؟.

**S17:** [00:59:16] ايوه صح. ترى احس ان هذي المشكلة نحن نعاني في الدول العربية انه تعليمنا نظري، مثلا اختي دارسه في الخارج قالت نحن العرب درجاتنا في النظري ممتازة، لكن في العملي ما نجيب زين، الاجانب يجيبون زين ليش؟ لأنه هم في المدارس تعودوا كل شي عملي، ما تعودوا على حاجة نظرية، على عكسنا نحن العرب، كل شي نظري، كل شي نظري، لكن لما نسوي PRACTICE نفشل، وهذا السبب أنه ما في شيء يدوي، أو شيء نشتغل عليه وحدنا في النهاية.

**me (interviewer):** [00:59:50] في النهاية، عندك ملاحظات أخرى أو لديك ما تضيفه في نهاية هذه المقابلة؟ خلاصة تجربتك في هالمادة أو التعلم عن طريق صناعة المحتوى؟.

**S17:** [01:00:05] خلاصة التجربة مثل ماقلت ممتع، وجميل، واضافت لي كشخص، على مرور الايام والزمان بتذكر انه يوم من الايام انا انتجت شي وأقدر أصنع شي جديد في المستقبل، بيعكس علي في المستقبل اني كمعلم أحاول أن أنقل هالتجربة عند الطلاب وأخليهم اكثر INDEPENDENT، يتعرفوا على نفسهم. إذا كان شيئا أقدر أضيفه، بما أن الموضوع تكنولوجيا ما كل شخص يقدر يكون عنده لابتوب، فالحكومة حلو تكون مبادرة من نفسها، توفر أجهزة، البروكسيما لازم تكون كواليتي ما تضيع شغل الطلاب. توفير SPEAKER، نحن كل شي لازم نجيبه، كل شي نحن مسؤولين عنه، الMATERIALS يعني، حلو لو كانن موجودات والطالب يبدأ يشتغل فيه.

**me (interviewer):** [01:01:00] شكرا. أفكار جميلة جدا. ممتن لوقتك وجهدك. بارك الله فيك.