# Interview participant (2)

# 

**me (interviewer):** [00:00:01] بسم الله الرحمن الرحيم. جهينة البدري المقابلة بتكون بالعربي طبعا، عرفنا المحاور العامة لهالمقابلة، المقابلة الغرض منها بحث تصورات اللغة الإنجليزية نظير تجاربهم وخبراتهم في مجال التعليم عن طريق صناعة المحتوى وتصميم الوسائط المتعددة، وهذا طبعا الي سويتوه في هذا الكورس ،بنتكلم عن التفاعل في العملية التعليمية مبحث الأول النهج التعليمي والبيئة التعليمية وصناعة المحتوى، وأيضا بنتكلم عن بعض التحديات التي يواجهها الطالب، ومن أسئلة عامة سابقا أتكلمي عن نفسك بشكل مبسط.

**S2:** [00:00:48] أنا S2 تخصص الإنجليزية الآن في سنة رابعة، انهيت هذا الكورس قبل فصلين الي هو edu tech using IT فيها ما شاء الله ، بس عشان انك تستحضري كل هالأشياء وتتذكرها كتجربة. أنمنى استخذمت في ذي الكورس برنامج البودكاست عشان افعله وأستخدمه في الاونلاين الكورس الي استخدمته للمشروع الرئيسي للمادة.

**me (interviewer):** [00:01:21] هل كان معك الخبرات السابقة لصناعة المحتوى قبل هذا الكورس؟.

**S2:** [00:01:26] أبدا.

**me (interviewer):** [00:01:27] أبدا، لا فيديو لا أودي ولا؟.

**S2:** [00:01:29] تواصلت مع بنت كان من دفعة قبلنا بسنتين تقريبا، أعطتني كورس مالها ، استخدمت نفس البرنامج بس يعني طريقة استعمال كذي، بعدما درسني edu tech using IT صرت أتابع تتوريالز في الإنترنت عشان كيف استخدم البرنامج واصنع..

**me (interviewer):** [00:01:58] بس ما انتجتي شي انتي قبل هذا الكورس؟

**S2:** [00:02:02] لا

**me (interviewer):** [00:02:02] بنتكلم الحين عن تجربتك الشخصية، بنركز على البودكاست كمثال، بنتكلم عن صناعة المحتوى فالتعليم، كأسلوب تعليمي في إطار طبعا بكالوريوس اللغة الإنجليزية ونأخذك انتي كعينة ، بنتكلم عن المبحث الأول: التفاعل في العملية التعليمية في التعلم المبني على صناعة المحتوى وإنتاج الوسائط. طبعا الهدف نشوف مدى تأثير هذا النوع من أنواع التعلم على تفاعلك انتي، قبل مرحلة الإنتاج وأثناء الإنتاج وبعد الإنتاج؟ موجود البودكاست معك؟ تتذكريه يعني؟. الهدف الأساس فعلا أنك تذكري كل شيء، بنتكلم عن مرحلة ما قبل انتاج البودكاست، التحضير والتجهيز وتجهيز الاحتياجات المطلوبة. هل كنت على دراية تامة بمتطلبات المشروع قبل البدء في عملية الإنتاج?

**S2:** [00:03:12] لا، ماكان عندنا فكرة عن البرنامج لأن ما سبق واستخدمناه سابقا، سواء في المدرسة أو في الكلية، ما استخدمنا البرنامج، فقط يعني تعرفنا عليه أول مرة في هذا الكوارس، وأخذنا عليه، يعني درسناه بشكل معمق، فوائده، كيف الأساليب اللي ممكن نستخدمها لما نصنع بودكاست، عشان تاخذ أتراكشن تبع listener وstudents.

**me (interviewer):** [00:03:40] وهذا من سوالكم ياه؟

**S2:** [00:03:43] مستر T1.

**me (interviewer):** [00:03:45] شو اعطاكم المعلم بعد؟

**S2:** [00:03:45] درسنا أهمية البودكاست ، والفرق بين الاوديو بودكاست والفيديو بودكاست والأفضل، هيش الي ممكن نقدر نستخدمه، و كيف ممكن يعني تسوي بودكاست الlistener يستمتع لما يسمعه، يعني ما يكن فقط كلام.

**me (interviewer):** [00:04:15] طبعا أخذتي هذه المعلومات، معلومات فقط نظرية؟ هل أعطاك معلومات عملية مثلا؟ هل هناك معلومات عملية؟ هل شرح لكم؟.

**S2:** [00:04:31] في البداية كان نظري، يعني أشياء نظرية كانت عن البرنامج وفهيش يستخدم، وأنواع البودكاست. وبعد ذلك تمينا نطبق، فقط لكن جزء بسيط لضيق الوقت، تمينا نطبق على البرنامج، وأخبرنا المستر ان نتابع في اليوتيوب فيديوهات عن كيف نستخدم البرنامجكم.

**me (interviewer):** [00:04:53] اعطاكم لينكات وروابط معينة؟ ولا فتح لكم المجال ؟

**S2:** [00:04:59] ايوه

**me (interviewer):** [00:05:00] كم فيديو تابعتي؟ 1, 2, 4, 10؟.

**S2:** [00:05:00] حدود خمسة تقريبا.

**me (interviewer):** [00:05:11] محد طلب منك، بروحك طبعا؟

**S2:** [00:05:13] ايوه، بس واجهت مشكلة في البرنامج لما كنت اسوي كلين حق الصوت بودكاست، يختلف من لابتوب إلى لابتوب آخر، كان في عندي مشكلة في اللابتوب وسألت المستر، يعني شفت انا نقطة مختلفة عن لابتوب زميلاتي، أضغط على شيء مختلف، وأخبرت المستر و جالي يعني نفس الشي يصير فيه كلين عادي، والمشكلة الثانية التي واجهتها في البرنامج لما خلصت البودكاست لما بغيت احوله إلى إم بي ثري، كان في برنامج اسمه lamb تقريبا هذا المستر أعطانا اياه عشان نحول حق صيغة mp3

**me (interviewer):** [00:06:01] بنتكلم عن هذا بالتفصيل. وش كان موضوع البودكاست؟

**S2:** [00:06:11] عن الsynonym and antynomy

**me (interviewer):** [00:06:11] .من اختار الموضوع؟.

**S2:** [00:06:11] بروحي

**me (interviewer):** [00:06:12] يعني كان عندك حرية في اختيار الموضوع؟

**S2:** [00:06:25] نعم.

**me (interviewer):** [00:06:25] ليش؟ هل انتهي مهتمه بهالموضوع يعني؟

**S2:** [00:06:30] نعم لان المفردات تخلق فرقا كبير تعين الطالب على اثراء لغته وتعينه على مهارة الحديث باللغة

**me (interviewer):** [00:06:30] حولتي المقابلة بالانجليزي! طبعا قبل عملية تسجيل البودكاست، شخصيا قيمتي قدراتك اذا كان عندك استطاعة على إنجازه هذا المشروع او لا؟ هل كنت نفسيا جاهزة؟ والمعارف عندك جاهزة؟ خلاص محضره كل شيء؟.

**S2:** [00:07:04] أول طبعا كان لازم كل طالب يستخدمه، يعني لازم كل طالب بنفذ هذا المشروع كان عليه مارك (درجات)، وبعدين بخصوص إذا بندخل هذا البودكاست في الكورس، كان يعني كل شخص له الحرية أذا يبا يدرجه أو لا، بس كان بيساعد عشان يكون الكورس أفضل.

**me (interviewer):** [00:07:26] السؤال له علاقة بمقدراتك الشخصية، يعني هل كنت نفسيا مستعده وقادر خلاص أنا جاهزة؟.

**S2:** [00:07:41] ما من أول مرة أنني سجلت ولا اعتمدته، حاولت أكثر من مرة، كان في المنزل، سجلت في اللابتوب مباشرة، قبل عن أسجل كتبت المحتوى في ورقة، حاولت دائما أن أرتب المحتوى يكون يعني مفهوم، وأنا سجلت بودكاست اثنين، واحد كان انترفيو مع مس روكسي، والبودكاست الأول كان البودكاست الذي يكون في بداية الكورس مالي، يعني أخبر الطلاب عن الوقت الذي بيأخذه الكورس ومحتوى الكورس، يعني بودكاست تمهيدي.

**me (interviewer):** [00:08:18] . خلاص يعني جهزتي القوائم مالك، وجهزتي الأوراق؟.

**S2:** [00:08:28] أيضا بعد أن شاهدت في اليوتيوب كيف يمكن أن ندرج موسيقى خارجة عن الأصوات الموجودة في البرنامج نفسه.

**me (interviewer):** [00:08:36] هذا بنتكلم بعدين عنه. في مرحلة خلال التسجيل، انزين، حاولتي تسجيلي أكثر من مرة لتتأكدي من المحتوى، وش الأدوات الي استخدمتيها؟.

**S2:** [00:08:47] فقط اللابتوب لأنه كان لما اسجل في التلفون، لما أريد نقل حق البودكاست، البرنامج الموجود عندي في اللابتوب يصير مشكلة، فسجلت في اللابتوب مباشرة لكن عند المقابلة مع المس سجلت في اللابتوب والتلفون.

**me (interviewer):** [00:09:04] وش نوع التلفون الي استخدمتيه؟ وكيف كان الصوت؟

**S2:** [00:09:07] ايفون 6، وكان الصوت زين

**me (interviewer):** [00:09:07] هل استعنتي بأشياء ثانيه، يعني هل كانت الإرشادات كافية من المعلم التيوتوريالز كانت كافية.؟

**S2:** [00:09:19] يعني أكثر كان اندبندنت لأنه يعني we are not young. We can search by ourselves.

**me (interviewer):** [00:09:27] يعني ما اكتفيتي بالتعليمات الي اعطاك المعلم؟

**S2:** [00:09:32] نعم.

**me (interviewer):** [00:09:32] يعني حسيتي أنك جاهزة خلاص. نجي الحين لمسألة الإنتاج، وش الخطوات التي اتبعتيها في عملية إنتاج المحتوى؟.

**S2:** [00:09:42] أول شيء قمت بكتابة المحتوى الذي أريد أن أسجله، بعد ذلك قمت بتسجيل هذا المحتوى أكثر من مرة ، وكنت أعيد عشان اصحح pronunciation لبعض الكلمات، أيضا الأسباب التي جعلتني أكرره noisy in our home, background noise ، أعدت كم مرة عشان يكون الصوت والنطق واضح، وايضا pauses الوقفات بين الجمل عشان يكون كل شي واضح للمستمع

**me (interviewer):** [00:10:32] أنتجتيهم كلهم في البيت؟ وكيف تعاملتي مع الازعاج؟

**S2:** [00:10:47] حاولت أني اتحكم بالازعاج, وخفضته يعني مثلا صوت المروحة كان يأثر، اغلقتها، وكان في ازعاج قليل، بس بواسطة البرنامج يعني من خلال تأثيرات نضغط على ساوند ردكشن، فكان يعني يخفض يسوي كلين حق الصوت، وأيضا اسوي حق الصوت شوي صدى بحيث انه أيضا يعني يقلل على النويز، لكن الانترفيو فيه نويز اعلى، كان في هذي القاعة بعد مسوتنه (قاعة الجودة) فكان في صوت للمروحة والمكيف، ما قدرت اتحكم فيه.

**me (interviewer):** [00:11:27] ممتاز جدا، هذا كان بالنسبة لاختيار بيئة العمل. وهل هذي الخطوات كانت ضرورية وهل كان لها تأثر مباشر ام غير مباشر؟

**S2:** [00:11:38] كانت تؤثر بشكل مباشر، لان المستر مركز على هذي، لانه معلمنا يعني نقطة كيف نسوي كلين حق الفويس. يعني مثلا يأثر على المارك ، وهذا أهم شيء، وبعد يؤثر من طريقة غير مباشرة على اللسنر الذي بيسمعون الطلاب الي بيكونون عندي في الكورس ، يعني إذا كان مزعج وغير مفهوم يعني مابيكون فيه اتراكشن حال الطلاب

**me (interviewer):** [00:12:12] سجلتي كم مرة الانترفيو؟

**S2:** [00:12:18] مرة ومرة كان في التلفون في اللابتوب، في اللاب توب كان يعني صار في الصوت صار تخربيش الصوت، لكن في التلفون سجلت وكان يعني مناسب، وبعدين تواصلت مع زميلة أن يتحول إلى ام بي ثري عشان انقله في اللابتوب لأنه كان في تلفوني صيغة ام بي فور.

**me (interviewer):** [00:12:44] يعنس استعتنتي بزميلتك؟

**S2:** [00:12:48] ايوه

**me (interviewer):** [00:12:55] تمام. الحين خلصنا مرحلة التسجيل سجلنا المادة الخام، نروح المرحلة النهائية (ما بعد التسجيل). كيف قيمتي جودة البودكاست؟ وش النواحي الي ركزتي عليها؟. أتوقع ذكرتي بعضها.

**S2:** [00:13:12] اهم شي يكون كلين، والفويس يكون نفس الشي كلير، نطقك للكلمات لا زم يكون صحيح سواء بالانجليزية أو بالعربي.

**me (interviewer):** [00:13:26] يعني ركزتي على جوانب لغوية؟ والبرونانسيشن؟

**S2:** [00:13:30] أحد الأسباب التي جعلتني أكرر البودكاست يعني لازم يكون right pronunication و pauses بعد أن البودكاست التمهيدي ما كان كله في نفس الوقت سجلته، صار يعني توقف، نتيجة يعني مثلا في البداية ما كان هناك إزعاج بعدين صار فيه إزعاج، فقطعت سويتله قص وسجلت مرة ثاني، وبعدين ركبت الأصوات مع بعض. حاولت أني ما أبين ان هذا الصوت منقطع عن الصوت الآخر.

**me (interviewer):** [00:14:11] طبعا هذا جانب فني طبعا، هذا حكم فني. ليش سويتي اذيه الأشياء كلها؟

**S2:** [00:14:23] عشان يكون أكثر واضح، وما يبين انه في تقطعات في الصوت.

**me (interviewer):** [00:14:29] هل كنتي مهتمة بالجودة كثير؟ جودة الإخراج؟.

**S2:** [00:14:31] نعم. ايضا بعد حاولت أني أضيف ميوزك في البودكاست ، ضفتها في البداية وفي المنتصف وآخر شيء.

**me (interviewer):** [00:14:45] ممتاز. كيف كان شعورك بالمنتج النهائي؟.

**S2:** [00:14:53] كانت تجربة جدا جميلة ، و شي ما سبق اني جربته. في البداية كنت متردده، افكر انه ما راح يكون بهذه الصورة، بس الحمدلله أتقنته، والمستر أشاد بأنه زين، أيضا بعد ما خلصته أرسلته للمس الي قمت معها بالمقابلة، حبت الفكرة كيف إني غيرت الصوت وخفيت الإزعاج واضفت موسيقى للانترفيو، وكان شيء جميل، وممكن أن نطبقه في المستقبل.

**me (interviewer):** [00:15:33] فويش ممكن تطبق؟ يعني تشوفي اهميته تخرج من الاهمية الضيقة للكورس؟.

**S2:** [00:15:38] يعني مثلا في المدرسة، ممكن نطبقه للطلاب، يعني أوقات في المدرسة في الكلاس يعني ما يكون في وقت انك تسجل كل شيء، ممكن انك تسوي بودكاست في البيت، وتسمعه حق الطلاب في الصف، ممكن يعني بعد ذلك أن يرجعوله كريسورس حالهم، إذا كان في يعني فقدوا أحد المحتويات التي في الكلاس أو أنهم كانوا غير حاضرين.

**me (interviewer):** [00:16:15] يعني تحبي تمري بنفس التجربة مستقبلا؟ يعني في الوصف النهائي إيجابي بشكل عام.

**S2:** [00:16:27] نعم

**me (interviewer):** [00:16:30] هذا طبعا بنتكلم عن التحديات التي واجهتيها، واتوقع انك ذكرتي بعضها، مسألة تحويل الصيغة، وأيضا اختلاف الكمبيوتر أو شيء كذا؟

**S2:** [00:16:41] في اللابتوب كان يعني ممكن نتيجة لأنه ممكن في تحديثات مختلفة للبرنامج، يعني من لابتوب إلى آخر ، و صيغة ال lamb يعني حاولت أني انزل كم برنامج عشان أخرج البودكاست من البرنامج البودكاست نفسه إلى أوديو، فتواصلت مع المستر ورتب لي اياه في اللابتوب.

**me (interviewer):** [00:17:11] وش كان نوع اللابتوب

**S2:** [00:17:13] HP.

**me (interviewer):** [00:17:16] أي تحديات أخرى؟ اختيار الموضوع? الناس ما كان عندهم تقبل أنهم لم يسجلوهم مثلا؟.

**S2:** [00:17:26] يعني اختيار الموضوع كنت يعني مختاره الموضوع يعني من وقت يعني مسبق، فكرت في الموضوع وبحثت عنه. وبخصوص كان في التمهيدي كنت بس individual فقط اني كنت متكلمة في الاودويو الأول، والبودكاست الثاني رسلت ايميل لمس روكسي وخبرتها أني بسجل و بأقوم بمقابلة معك، ف يعني ماعارضت.

**me (interviewer):** [00:18:08] طبعا التعامل مع مثل هذه التحديات انتي استعنتي باستشارة المعلم، وأيضا زميلتك لتحويل الصوت. هل في استراتيجيات أخرى؟ ولا فقط هذي؟.

**S2:** [00:18:29] فقط هذي.

**me (interviewer):** [00:18:30] في عندك مقترحات إضافية للتغلب على مثل هذه التحديات، يعني لو مستقبلا انتي مريتي بنفس التجربة، أو للطلاب الآخرين في هالكورس مثلا الي يدرسوه هالسنة.

**S2:** [00:18:43] ممكن. بخصوص الأشخاص الذين تسجلهم معك في الإنترفيو في البودكاست، في بعض الأشخاص يعني ماممكن انهم يوافقون، بخصوص التحديات من خلال التحديات التي واجهتها، ممكن أبحث أكثر في اليوتيوب كيف يمكن اني اتعامل مع هذه المشاكل اللي اواجهها.

**me (interviewer):** [00:19:06] وهذا هل يغطي التعلم الذاتي كافي؟ ولا لازم المعلم يتدخل؟.

**S2:** [00:19:10] أحيانا المعلم يعني يكون له دور انه يساعد، يعني أكثر يسهل لك الطريقة.

**me (interviewer):** [00:19:19] ممتاز جدا. عيل بننتقل الحين إلى المبحث الثاني، طبعا هذه تجربتك كانت الشخصية ما قبل الإنتاج وأثناء الإنتاج وما بعد الإنتاج، الحين بنتكلم المنهجية التي تبناها مسألة التعلم عن طريق صناعة المحتوى، طبعا فيه 4 جوانب بنركز عليها، الجانب الأول هو جانب أساسي: التعلم التطبيقي أو التعلم عن طريق الممارسة. طبعا صناعةالمحتوى يتطلب منك أن تطبق، تجرب، تسجل تمسح، تضيف، و كذا السالفة فيها تعليم تطبيقي وتعليم تجريبي، برأيك هل التعلم عن طريق الممارسة أو التعلم تجريبي أو تطبيقي، هل له أهمية في التعليم الجامعي في عمان؟.

**S2:** [00:20:03] فيه أهمية كبيرة لأنه يعني لما تتعلم الأشياء التي تطبقها، يعني أكثر تقدر تمارس هذا الشيء، عشان تتجنب أنك تنسى المعلومات التي اكتسبتها، ومع التطبيق تقدر تبدع، تقدر تشوف أشياء جديدة كنت قبل ماعارفنها نتيجة لقلة الخبرة .

**me (interviewer):** [00:20:38] كيف تقبل الطلاب لهذا النوع من التعلم التطبيقي بشكل عام، أو التعليم عن طريق الممارسة.؟

**S2:** [00:20:46] في البداية بيكون صعب، يعني ما من أول مرة تجي تطبق يكون في عندك خبرة على الشيء الذي تواجهه، راح تحصل صعوبات، يعني كيف تقدر تتطبق، هيش الخطوات التي يجب أن تتبعهن، ما تبدأ مباشرة بالشيء، يعني لازم تكون ماشي step by step عشان تتعلم الشيء بطريقة صحيحة.

**me (interviewer):** [00:21:17] طبعا أنتي أخذتي وقت نفس الحالة،. لما المعلم اعطاكم اول نظري، وبعدين اعطاكم جزء عملي، وبعدين شفتوا توتوريالز ، هل لما كنتوا تشوفوا توتويالز كنتوا تمارسوا التأثيرات؟

**S2:** [00:21:28] نطبق أيوا.

**me (interviewer):** [00:21:28] ممتاز. مادام تشوفي انه مهم، له أهمية في التذكر، وربما يفتح جوانب الإبداع، هل نحتاج أن نكثر هذا النوع من أساليب التعلم على مستوى الجامعة أو التعليم الجامعي بشكل عام؟

**S2:** [00:21:49] اتوقع ايوه يحتاج، الطلاب يكونون في الجامعة أكثر متفتحين وأكثر ممكن في مجال الإبداع، والتفكير عندهم يكون بطريقة أكبر، نتيجة للتطور في التكنولوجيا الحين تفتح لهم مجال أوسع أنهم يبدعون ويشوفون أشياء جديدة.

**me (interviewer):** [00:22:19] هل في أيضا تحديات أم سلبيات تشوفيها حسب رأيك يعني لهذا النوع من أنواع التعليم أو التعليم التطبيقي؟ هل تشوفي له سلبيات أو تحديات ربما يخلقها لطالب؟.

**S2:** [00:22:32] تحديات فقط ممكن تواجد شبكة الإنترنت التي تساعد كثيرا.

**me (interviewer):** [00:22:39] هذا موضوع الإنترنت بس كيف موضوع ان تطبق، انك تمارس؟ وفي المقابل مثلا، في طلاب يحبون مثلا أن يدخل المحاضرة يجلس، يسمع المعلم ايش يقول، يكتب ملاحظاته ويروح، ما يبا يمارس ما يبا يسوي شي، يعني لا تقوله جرب هذا برامج، جرب حاول ضيف مؤثرات، امسح مؤثرات.

**S2:** [00:23:05] هذي ممكن تكون تحديات. خاصة طلاب الجامعات يعني ماممكن يعني صعب أنك تقنعهم، إذا كان أطفال يمكن أن تقنعهم بطريقة أفضل أن في fun وفي متعة، لكن لطلاب الجامعات احس هذه النقطة صحيحة، حتى كنا في الكلاس يعني ما الكل كان يتحمس انه يشتغل على، ويطبق الأشياء الي ندرسهن.

**me (interviewer):** [00:23:36] طول الفصل كان، ام في البداية اول المرات ؟

**S2:** [00:23:40] يعني كنت ألاحظ يعني ممكن في البداية.

**me (interviewer):** [00:23:42] رغم أنك ذكرت نقطة حلوة يعني مسألة أن الطالب الجامعي يكون متفتحا أكثر. ورغم ان التطبيق ربما يساعدك في التذكر أكثر. سبحان الله، كأن فيه تعارض. هل تتوقعي هذا الصعوبة (صعوبة اقناعهم) هل لأنهم متعودين على أسلوب معين وماشين عليه، ولأن هذا الأسلوب جديد عليهم. هل ربما يكون هذا السبب؟.

**S2:** [00:24:10] يمكن هم متعودين ان بس فقط يجون المحاضرة والمعلم فقط يحاضر وهم فقط مستمعين. لكن سالفة تطبيق تطبيق تطبيق، ممكن يعني هذا الشيء ما كان من الفاونديشن مطبقين، ان يجون حق تطبيق، فقط كان في سمستر واحد دارسين هذه المادة.

**me (interviewer):** [00:24:35] وبعدين مادرستوا قبلها ولا بعدها نفس الشيء؟.

**S2:** [00:24:37] لا

**me (interviewer):** [00:24:40] ربماهذا يخلق نوعا من التحدي نفس الشيء. ممتاز.خلنا ننتقل الركن الثاني : منهجية صناعة المحتوى. مشاريع صناعةالمحتوى تتطلب إنتاج نماذج محسوسة ومستقلة مثل البودكاست، ان الطالب يخلق بودكاست، يخلق فيديو، يخلق كورس طبعا اتوقع هالفصل كان كله في هالموضوع، برأيك هل للتعلم عن طريق صناعة المحتوى أهمية في التعليم الجامعي في عمان.

**S2:** [00:00:16] يعني لما يكون الطالب نفسه يصنع المحتوى احسه يكون أفضل، لأنه يصنع شيء يكون beyond their interest, something they like, not something boring beyond their needs فأفضل أن الطالب بنفسه يصنع المحتوى عشان بعد ذلك يستمتع أكثر لما يطبق هذا المحتوى، ويقوم بهذه التجربة.

**me (Interviewer):** [00:00:48] ذكرتي جانب متعة في الموضوع، خبريني أكثر عنه.

**S2:** [00:00:53] يعني مثلا أني اخترت موضوع synonym and antynonym ا ما اخترت هذا الموضوع من فراغ لأني كنت حابه اني أبحث أكثر في هذا الموضوع، فلما كنت أقوم بإعداد المحتوى كنت ما أقوم به without interest . كنت مهتمه فيه، أبحث بشكل أكبر عن الموضوع. تابعت عدة فيديوهات في اليوتيوب عن الموضوع، وكان ال grade الي مستخدمتنة اتوقع جريد 7، كيف يمكن أني أوصله بطريقة ممتعة للطلاب، فاذا الشخص حب الشي اللي يسويه، راح يبدع فيه أكثر.

**me (Interviewer):** [00:01:36] يعني فيه جوانب تتعدى المادة العلمية، تتعدى كيف توصل الفكرة، كيف توصل المعلومة وهذا شكلك الي سويتيه مع جريد 7.

**S2:** [00:01:42] ايوه

**me (Interviewer):** [00:01:41] ممتاز! هل الطلاب متقبلين مسألة صناعة المحتوى، يعني لو كثرنا منها، هل مسألة صناعة المحتوى بيكون شيء مقبول مثلا عند الطلاب.

**S2:** [00:01:56] هو فيه إيجابيات وفيه سلبيات، يعني مثل ما قلت الإيجابيات يكون الطالب مستمتع أكثر في هذا الشيء الذي يسويه، لكن ممكن يعني يركزون على يعني يركز الطالب على الأشياء الممتعه أكثر، فيه أشياء يعني لها أهمية، أولى انها يتعلمها، يعني هو ما أنه يركز عليها.

**me (Interviewer):** [00:02:21] مثل ويش يعني؟ وش الي اولى يتعلمها؟.

**S2:** [00:02:37] يعني مثلا في اللغة يعني مثلا فيه طلاب يحبون انهم يتعلمون من خلال ال song أكثر لكن يتجنبون الرايتينغ، نتيجة لصعوبة يواجهنا في الwriting ، فهم اكثر يركزون على مثلا listening thru songs or video، لكنهم يتجنبون انهم يتعلمون writing ويبحثون فيه أكثر. يعني فيه صعوبات فالspelling او ماعندهم vocabulary كثير، لكني يعني ال writing شيء مهم انهم يتعلمونه.

**me (Interviewer):** [00:03:06] انزين ليش مانخليهم يسووا مثلا songs إذا كان يحبون الsongs يكتبونها، يغنيها مثلا، يسجلها، ينتجها كإنتاج. حالها حال البودكاست في النهاية تكون يعني في النهاية محتوى أنا صنعته أو ممكن مثلا ال synonyms and antonyms اجمع ذي الكلمات اسويبها مثلا قصيدة أو اني اغنيها وأنتجها، كمحتوى.

**S2:** [00:03:28] ممكن ممكن.

**me (Interviewer):** [00:03:31] فكرة مستقبلية إن شاء الله. لك. تشوفي انتي ان مسألة تقبل الطلاب لهذا النوع يعتمد إذا كان لها فائدة مباشرة أم لا. إذا كانت هذه الفكرة الي فهمتها منك، ولا غلطان؟ يعني مثلا أن تقبل الطلاب لمسألة صناعة المحتوى؟

**S2:** [00:03:55] يعني احسها فكرة ممتازة.

**me (Interviewer):** [00:04:00] الطلاب بيتقبلوها ماعندهم مشكلة ما عندهم مانع، ام في اشياء حزازيات ثقافية، حزازيات مجتمعية تمنع الطالب انه يؤدي، أم الموضوع مسألة وقت أم؟ انهم يصنعون محتوى البودكاست، مثلاonline course مثلا Videos

**S2:** [00:04:18] مثلا اذا قلنا فيديو أو مثلا البودكاست، يعني نحن سجلنا البودكاست نتيجة لأنه شيء مطلوب منا من الكورس، لكن مثلا الفيديو وكان يعني الصوت ما أنه يعني يكون للpublic فقط حق الكورس، والفيديو يعني مثلا نتيجة للثقافة يعني ما تسمح ان نصور فيديو مثلا

**me (Interviewer):** [00:04:43] حتى لو كان للكورس؟.

**S2:** [00:04:45] ماأتوقع.

**me (Interviewer):** [00:04:45] أنزين البودكاست مسألة نشره خارج إطار الكورس، اذا كان ذو جودة ممتازة، وش يمنع؟.

**S2:** [00:04:51] ممكن البعض حدود عائليه.

**me (Interviewer):** [00:05:02] ممتاز هذا ربما يكون أحد التحديات. لاه؟

**S2:** [00:05:10] ايوه؟

**me (Interviewer):** [00:05:16] بنتكلم عن المبحث ال3 من المنهجية، وهي مسألة وضع الطالب محور العملية التعليمية. بما يسمى student-centred learning ، طبعا مشاريع صناعة المحتوى مثل البودكاست تتطلب وضع الطالب محور العملية التعليمية، يعني نركز عليه، نعطيه استقلالية، نعطيه مساحة، نعطي مسؤولية في عملية التعلم، وتقليل الاعتمادعلى المعلم، المعلم موجود يعطيك تمهيد يعطيك تدريب، أدوات، اذا احتجته موجود، بس يعطيك مساحة يباك تتعلم بروحك. هل هذا النوع من الأساليب أهمية في نطاق التعليم الجامعي في عمان؟.

**S2:** [00:05:55] يعني له أهمية كبيرة، لكن نتيجة ان الطلاب فعمان ما كانوا من قبل معودين على هذا الشيء ان فقط يكون الاعتماد على الطالب، ويكون الأستاذ فقط يقيم، أو فقط يعطي توجيهات. هذا الشيء كان في البداية نحن في الكورس كان نفس الشيء يعني صعب عندنا لأنه يعني معظم يعني كان كله نشوف application جديدة، ما كنا عارفينها، ما عندنا فكرة عنها، المستر فقط كان في بعض application كان يعني ممكن نطبقها مال خمس دقائق، بس يعني ما تكون كافية لنا لأن نعرف هذا application ، وكيف نستخدمه، في البداية كان هذا الشيء صعب في البداية، يحتاجله وقت إلى أن يكون الطالب انه يعتمد أكثر على نفسه، أنه يكون السنتر لlearning ويكون الأستاذ فقط موجه حاله،.

**me (Interviewer):** [00:06:58] يعني متعودين على الاعتماد على المعلم؟.

**S2:** [00:07:00] أكثر على المعلم، فيعني حتى كنا نتذمر في البداية ان نحن ما نعرف، كيف بنسوي هذا الشيء، لكن يعني على نص الفصل خلاص يعني عرفنا ان كذيه هذا الروتين بيكون، يعني لازم رواحنا نعتمد على نفسنا، فتأقلمنا إلى نهاية الفصل، ويعني كل طالب صنع كورس in different application.

**me (Interviewer):** [00:07:22] هل معناته ان الطلاب خلاص متقبلين هذا الحين، بداية يكون صعب حاجز نفسي، بس بعدين لما يشوفوا أهميته ويتأقلموا معه خلاص يعني؟.

**S2:** [00:07:34] ايوه

**me (Interviewer):** [00:07:36] هل نحتاج ان نكثر من هذا النوع من الأساليب، نخلي للطالب دائما هو محور العملية التعليمية، نعطيه استقلالية، نعطي مساحة، ونقلل اعتماده على المعلم، خليه يبدا يعتمد على ذاته، هل تشوفي نحتاج نكثر هذا النوع؟.

**S2:** [00:07:49] هو نتيجة ان ما وايد هذا الشيء مطبق يعني مثلا في عمان، يحتاج أحس حيث يحتاج يعني حتى يكون ما في السنة الثالثة، حتى من البداية في الكلية، يعني يؤسسون على هذا الشيء الطلاب

**me (Interviewer):** [00:08:06] طبعا نمشيه كلها على طول البرنامج الاكايمي؟

**S2:** [00:08:06] ايوه.

**me (Interviewer):** [00:08:13] هل فيه تحديات، هل واجهتي تحديات، غير مسألة الحاجز النفسي الذي ذكرتيها في البداية، قلتي كـأن الطلاب في البداية لانه متعود على شيء معين، الين يكسر حاجز للتعود، يبدأ خلاص يتأقلم. هل فيه سلبيات أخرى ربما؟.

**S2:** [00:08:35] فقط نتيجة ان كانت البرامج ما كنا نعرفهن من قبل، البرامج التي كنا عارفينها google apps, docs, sheet ، لكن تعرفنا على برنامج جديد ما كان عندنا معرفة عنهن من قبل، كانت حتى برامج تقدر تخدم بلوم تاكسونومي . يعني كان حق كل لفل ابليكيشن معينات ممكن تخدم الطالب كيف انه يتعلم، فهذي كان ما عندنا خبرة، ما عندنا معرفة سابقة، هذي كانت الصعوية.

**me (Interviewer):** [00:09:16] بس ايضا المعلم موجود وانتي بديتي تطلعي تتعلمي ذاتيا، تشوفي أكثر من لينك واكثر من رابط وأكثر من فيديو. بس المعلم موجود متى احتجته، ممكن يساعد يعني!

**S2:** [00:09:28] صح.

**me (Interviewer):** [00:09:27] الجزء الأخير الذي هو بالنسبة للمنهجية، وهو مسألة استخدام التكنولوجيا، مشاريع صناعة المحتوى تتطلب تكنولوجيا استخدام مباشر لتكنولوجيا التعليم، وش تشوفي أهمية هذا النوع. في عمان؟.

**S2:** [00:10:05] التكنولوجيا الحين استخدامها بادي يزيد أكثر في عمان، مثلا أول تطبيقا كان حالنا في الكلية، كان كل هذا الكورس معتمد على تكنولوجيا على applications. يعني احس شي جدا جدا ممتاز اذا تم تطبيقه والتركيز عليه، لأنه يخدم الطلاب. مثلا طلاب المدارس لأن معظم الطرق التي تستخدم في المدارس طرق تقليدية. لكن السلبيات هذي تكون نتيجة أن economy ما يساعد انه يتم تطبيق التكنولوجيا بكثرة.

**me (Interviewer):** [00:10:39] التمويل المالي؟.

**S2:** [00:10:41] من ضمن السلبيات لكن جدا ممتاز انه يتم تطبيق التكنولوجيا حق الطلاب عشان يكون عندهم أكثر دافع للتعلم.

**me (Interviewer):** [00:10:55] يعني بسبب دافعية أكثر؟.

**S2:** [00:10:59] ايوه، حتى الحين في عندنا الحين مادة ريسيرش مختارين موضوع من موضوع كنا دارسينه في ذي المادة، التي هوه عن types of intelligence فالبحث الي بنقوم به. كيف يمكن أن التكنولوجيا تساعد أن تخدم different types of intellegience in the classroom، Musical, verbal... فزميلتي متواصله مع مس ايرينا. مس ايرينا الحين تطبق برنامج على دفعة الfoundation ، تعلمهم اللغة الإنجليزية بطريقة أكثر Fun، مستخدمه ابليكيشن، فبنشوف كيف كانوا الطلاب يعني كيف هذا الشي يعزيزهم لما استخدموا ابليكيشن، بنقارن على دفعة معينه وعلى دفعتنا نحن، يعني حن ماكان مستخدم هذا الشيء بكثرة عندنا

**me (Interviewer):** [00:11:55] تعرفي لمن هذي النظرية، الذكاءات المتعددة.؟

**S2:** [00:12:05] هناك ثمانية أنواع من سبع أو ثماني ثمان.

**me (Interviewer):** [00:12:12] هذا معناته مادام تشوفيه انه مهم، ان الطلاب ما عندهم مشكلة في تقبله؟

**S2:** [00:12:26] ايوه

**me (Interviewer):** [00:12:27] ليش الطلاب يتقبلوه؟ ذكرتي نقطة الدافعية، هل في أشياء ثانية؟ انهم يتقبلون استخدام تكنولوجيا في التعليم بشكل عام؟.

**S2:** [00:12:34] يعني الحياة الحين تتطلب انا نستخدم التكنولوجيا. إذا كنت حتى في بعض التعريفات ل literate people ، التعريف القديم if you can't read and write you are not literatre التعريف الحديث if you can't use technology you are not literate يعني نتيجة انتشار التكنولوجيا الحين. حتى new generation معظمهم تحس ان في عندهم إقبال كبير على التكنولوجيا وهم في أعمار بعدهم سنهم صغير.

**me (Interviewer):** [00:13:15] وهذا وضعهم اتوقع سهل ربما، التحديات ربما تكون أقل. كيف يمكن أن نكثر، هل باستخدام التكنولوجيا في كل مادة من المواد مثلا؟.

**S2:** [00:13:28] ما كل المواد تحتاج أن نستخدم لها التكنولوجيا. فقط تستخدم التكنولوجيا بحيث أنه تسهل عملية التعلم، يعني تجعل العملية أكثر fun وتكون ما إنها شيء تقليدي، ان يشعرون للطلاب بالملل في المحاضرة او في الحصة.

**me (Interviewer):** [00:13:54] ممتاز. خلنا ننتقل للمبحث الثالث والأخير، مبحث البيئة التعليمية التي يدعمها صناعة التعلم عن طريق صناعة المحتوى وإنتاج الوسائط. فيه 3 جزئيات، مسألة دور المعلم، والبيئة التعليمية، والنشاط. بنتكلم عن دور المعلم. تتضمن المشاريع المحتوى أن يقتصر دور المعلم على توفير الدعم والتوجيه والإشراف، وأن يكون الطالب في المقابل هو محور العملية ويتحمل مسؤولية واستقلالية، وأن يكون لديه مساحة للتعلم. برأيك هل اقتصار دور المعلم على التوجيه والإشراف له أهمية في سياق التعليم الجامعي في عمان؟

**S2:** [00:14:38] يعني إذا كان هو بيتبعون انه يكون learner centred ، فالأفضل ان المعلم فقط يكون موجه ومشرف على الطلاب، يعني عشان تكون في مسئولية أكبر، يعتمدون على أنفسهم أكثر الطلاب. والمعلم يعني يكون موجود، لا يمكن الاستغناء عن وجوده مثلا في الجامعات أو في المدارس، يعني يبقى موجه، يعني شخصي تكون لديه خبرة أكبر عن الطالب.

**me (Interviewer):** [00:15:10] وهل الطلاب تتوقعي يتقبلون؟ قلتي في البداية احنا ما تقبلنا هالشي، كان حتى فيه تذمر،. بس بعدين لما شفتوا الفائدة ؟.

**S2:** [00:15:27] يعني اكتشفنا انا نحن قادرين نكمل هذا الشيء بدون حتى مساعدة الأستاذ، عرفنا أكثر كيف نبحث، كيف نواجه الصعوبات التي تواجهنا في أي شيء.

**me (Interviewer):** [00:15:43] ايش اهمية هذا الشعور، لما الشخص يحسن انه قادر، بدون ما يحتاج حد، أنا خلاص قادر الحين؟

**S2:** [00:15:50] تعطيه ثقة بالنفس اكثر، يعني تدفعه أكثر انه يتعلم ويبحث.

**me (Interviewer):** [00:15:55] ينطبق عليك هالكلام؟

[00:15:58] يعني.

**me (Interviewer):** [00:15:59] كأنه دفعة معنوية. يعني. طبعا أتوقع ما دام أنه عندك شيء إيجابي هالموضوع، تتوقعي أنه يفترض خلاص نكثر ونزيد مسألة موضوع الاعتماد على النفس وكذا.؟.

**S2:** [00:16:20] ايه

**me (Interviewer):** [00:16:26] هل فيه تحدياتات ربما اننا نقتصر دور المعلم؟

**S2:** [00:16:33] يعتمد، فيه طلاب مختلفين، فيه طلاب يواجهون صعوبة، فالأستاذ يجب أن يكون معهم خطوة بخطوة.

**me (Interviewer):** [00:16:45] تتوقعي حتى في التعليم الجامعي؟

**S2:** [00:16:48] يعني نتيجة non-motivated students ، يحتاجلهم ان المعلم يكون معهم step by step.

**me (Interviewer):** [00:17:06] سلبيات ثانية ربما لجعل الطالب يتحمل مسؤولية؟. المعلم موجود اذا احتجت بيعطيك تمهيد، طبعا مثا ما صار معكم، اعطاكم تمهيد، ريسورسز، مواد، لينكس، تدريب تمهيدي بسيط بعدين يعطيك العنان.انت صاحب المسئولية وخلاص.

**S2:** [00:17:52] ما اتوقع فيه سلبيات ثانية.

**me (Interviewer):** [00:17:55] بنتكلم عن البيئة التعليمية، الجزء قبل الأخير، طبعا مشاريع صناعة المحتوى كمشاريع تتطلب خلق بيئة تعليمية تدعم التعلم الذاتي والتعلم التعاوني ، وأيضا تمكين الطلاب من التعلم عن طريق المحاولة والخطأ. يعني هذا ما اختبار، إذا خطأ خلاص minus ، لا، اغلط وتعلم ، سجل مرة ومرتين وعشرة عشرين ، هذا النوع من بيئات التعلم هل مهم في سياق التعليم الجامعي في عمان؟

**S2:** [00:18:33] ايوه مهمة تعطي الطالب أن ما يكون فيه خوف أو قلق أنه يغلط، يعني ما من أول محاولة خلاص انت يتم تقييمك. يعني فيه هناك عدة محاولات تساعده أنه يحسن من نفسه، يحسن من أدائه، فيقدر يبدع وينجح أكثر.

**me (Interviewer):** [00:19:02] كيف الطلاب مع هذا الأسلوب، متقبلنه كثير؟.

**S2:** [00:19:06] كان فيه تقبل. نحن ما كان كل شيء من البداية، ما كنا نحن خبيرين في استخدام الأشياء، لكن مع المحاولة كان هناك مجال أن نجرب، و يتم تعديل الأشياء الي نحن نسويها، فكان في محاولة، ونعدل الأخطا.

**me (Interviewer):** [00:19:25] هل هذا ساعدكم؟ شفتيه كان شي إيجابي؟.

**S2:** [00:19:28] ايوه، يعني نتحسن أفضل، يكون فيه تحسن.

**me (Interviewer):** [00:19:35] هل نحتاج نكثر من هالبيئات التعليمية. خلاص بعد جو الاختبارات، وجو صح وخطأ، خل الطالب يتعلم، اعطيه مجال خله بجرب ويخطئ ويحاول ويحسن من مستواه بروحه. هل يحتاج نكثر من هذا النوع من أساليب التعلم؟.

**S2:** [00:19:47] أفضل، الاختبارات بروحهن big strress حق الطلاب. يعني يحتاج الطالب، في النهاية راح يتعلم ويتعلم، فيحتاج أنه environment مايكون فيها stress وايد، يحتاج مثلا low level students يحتاج لهم وقت أكبر، ما من أول مرة يقال هذا الشيء خطأ أو غير مناسب فأفضل يكون فيه محاولات، يكون فيه وقت، وصبر للطالب لين مايتعلم الشيء بشكل صحيح.

**me (Interviewer):** [00:20:36] هل ربما فيه تحديات لتمكين هذا النوع من البيئات التعليمية.؟

**S2:** [00:20:46] ممكن تحتاج وقتا أكثر. يعني تحتاج وقت وجهد.

**me (Interviewer):** [00:20:51] لكن هل هذا أحسن؟.

**S2:** [00:20:53] هوه أفضل. يعني يتم التعليم بشكل أفضل، وأساسا ويعني فيه نظرية التعلم من خلال المحاولة والخطأ، الي هيه نظرية skinner. يعني الأخطاء التي تسويهن انته هذي أساسا روحها دليل على أنك تتعلم، فلازم يكون الشخص يعطى الفرصة انه يحاول أكثر من مرة عشأن يتعلم الشيء بطريقة صحيحة، ويكون يعني متعلمنه بدقة، ما يكون محكور في وقت معين، انت لازم تتعلم هذا الشيء، أو أنه خطأ خلاص.

**me (Interviewer):** [00:21:42] يعني نحتاج مساحة أوسع؟.

**S2:** [00:21:42] يحتاج له الوقت إذا بيكون يعني تحدي.

**me (Interviewer):** [00:21:50] انتقل للمحور الاخير الي هو مسألة طبيعة نشاط التعلم طبعا مشاريع صناعة المحتوى تتطلب التعلم عن طريق المشاريع أو ما يسمى project-based learning التعلم عن طريق البروجت وش تشوفي أهميته، مقارنة مثلا بالاختبارات، اختبار مقابل بروجكت.

**S2:** [00:22:08] البروجكت احسه يكون أفضل من الاختبارات ـ مثلا هذه المادة ما كان فيها فاينل. فهذا يعني روحه يعطي دافع أكثر لحب هذه المادة من المواد التي يكون فيهن فاينل،أفضل لأن الطالب فقط معظم الدرجات تكون للفاينل. يعني احس بيكون أفضل الوضع لو كان مافه فاينل، يعني ممكن اختبارات فترية، اختبارات قصيرة، بس ما فاينل، نتيجة لأنه في الفاينل حتى لو كان لو تم تقليل الدرجات للفاينل واعطاءهن حق مشاريع أو أسايمنتات يسويهن الطالب أحس بيكون الأداء أفضل، أو الجريدات التي يحصلونها الطلاب ممكن أن تكون أفضل.

**me (Interviewer):** [00:23:03] ليش تتوقعي؟ هل لان الفاينلز فيه مشكلة؟.أم لأنها تسبب القلق بس كذا؟.

**S2:** [00:23:08] قلق... المشروع تحسن انه.... في الفاينل مامكن الاستاذ يعطيك فيدباك على أي خطأ انت تسويه، خلاص خطأ خطأ، في المشروع يعني ممكن يكون عندك وقت أكثر تقدر تبحث، تقدر تطلع أكثر، يعني تروح حق المستر يصحح لك أخطاءك، تعدل عشان تحصل نتائج أفضل. هذا الفرق الكبير، وهو كان البروجكت يعني شيء ممتع، طبقنا معظم application التي تعلمناهن، وصنعنا كورس للطلاب.

**me (Interviewer):** [00:23:50] كيف كانت التجربة؟.

**S2:** [00:23:52] كان يعني تجربة جدا رائعة، حتى ممكن أن نستخدمها في المستقبل يعني، في المدارس ما أن كل الطلاب عندهم، مثلا نحن في الكلية طبقناها، وكان students our colleagues ،كان عندهم كلهم الهاتف النقال، ممكن أن يدخلوا للإنترنت، لكن شوي في المدرسة صعب أن نطبقها عشان الكيدز مايكون عندهم ، ما مسموح استخدام مثلا التابلت أو الهاتف النقال، لكن إذا تم تطبيقه يعني شيء ممتاز، ممكن المستر يسوي بودكاست ويرسلهن حق الطلاب، ممكن يعني يشوفونهن بين فترة وأخرى، وبعد أنهم يكون يسمعون ال teacher هيش يقول ، أفضل من أن يكون تسجيل نوت في الكلاس، وتفيدهم ك reference حق المستقبل. حتى بخصوص مثلا يعني في الكورس كان في أونلاين كويز للطلاب، يعني مثلا نتيجة لاختلاف البيئة، إذا كان سووه الكورس من البيت ووسوه فالكلاس روم، يعني stress يكون أقل. يعني ممكن يكون أداؤهم من البيت يكون أفضل.

**me (Interviewer):** [00:25:21] نقاط جميلة. ما دام تشوفي هالإيجابيات اتتوقع ان الطلاب متقبلين أكثر الproject-based learning ، التعلم عن طريق المشاريع تشوفي عندهم تقبل أفضل له؟.

**S2:** [00:25:31] احسه أفضل لأن بروحه كلمة exam تسبب ربكة نفسية.

**me (Interviewer):** [00:25:42] سبحان الله لا مكن فعلا، في النهاية الغرض من الكورسات ألتعلم، أكثر من أن يكون اختبار يقيس مقدرته في ساعة معينة، هل هذا معناه أننا نحتاج نكثر من projects بدل الاختبارات?.

**S2:** [00:25:58] يعني أفضل، يكون في اختبارات بس تكون المارك على البوجكت يكونن أكثر، لأن المارك هن الي وايد يأثرن على الطالب، يعني ممكن أن تكون short quizzes, 10 marks والبروجكت يكون عليه مارك أكثر، لأنه فيه ممكن تحصل فيدباك من المستر، ممكن تعدل.

**me (Interviewer):** [00:26:23] هل تتوقعي انه فيه سلبيات او تحديات ل project-based learning?. أشياء مريتوا فيها، أو ربما نظرتك العامة للأمور.

**S2:** [00:26:35] ما واجهت كثير التحديات هنيه، كان كل شيء ماشي تمام، لأنني كنت بعد مسويه الكورس كنت باديه فيه اني أخلصه من وقت لأن كان تسليمه حتى في الاجازة مال اختبارات الفاينل، فحاولت أني أخلص من وقت عشان اذاكر للفاينل

**me (Interviewer):** [00:27:06] نظرتك إيجابية بشكل عام يعني للمشاريع شكلك، فعسى إن شاء الله يكون انعكاس إيجابي، عموما. في أي ملاحظات تحبي تضيفيها في نهاية هذه المقابلة؟.

**S2:** [00:27:17] لا

**me (Interviewer):** [00:27:24] شكرا جزيلا على وقتك وعلى مشاركتك في هذا البحث وعسى أن تكون نتائج مثرية، بارك الله فيك.