# Interview participant (3)

# 

**me (Interviewer):** [00:00:00] السلام عليكم. يا S3 ، مرحبا بك في هذه المقابلة طبعا تعرفت على المحاور الأساسية. طبعا الغرض الأساسي من هذه المقابلة هو بحث تصورات طلبة اللغة الإنجليزية نظير تجاربهم وخبراتهم في مجال التعلم عن طريق صناعة المحتوى وإنتاج الوسائط، بنتكلم عن المباحث الثلاثة الأساس. بنتطرق لها، والتحديات التي ربما واجهتيها. في البداية نتعرف عليك بشكل بسيط.

**S3:** [00:00:30] اسمي S3، سنة ثالثة تخصص، كلية تربية بالرستاق، تخصص إنجليزي سنة واحدة بس عن التخرج.

**me (Interviewer):** [00:00:43] هل كان عندك خبرات سابقة في صناعة المحتوى. قبل هذا الكورس.؟

**S3:** [00:00:49] لا أبدا.

**me (Interviewer):** [00:00:51] لا في فيديو مثلا أو فيه شيء إلكترونيا؟

**S3:** [00:00:56] لا

**me (Interviewer):** [00:00:56] ننتقل للمقابلة الفعلية طبعا هذا الغرض هو استقصاء تجربتك الشخصية. تجربتك أحاسيسك. ال concerns التي كان عندك. إلى آخره. بنتكلم عن المبحث الأول الي هو التفاعل في العملية التعليمية في التعلم مبني على صناعة المحتوى وإنتاج الوسائط، بنشوف مدى تأثير هذا النوع من التعلم، وهذا الأسلوب من أساليب التعلم على تفاعل الطالب قبل وأثناء وبعد عملية الإنتاج. نتكلم عن المرحلة الاولى الي هي مرحلة ما قبل الإنتاج. كيف حضرتي؟ كيف جهزتي؟ كيف استعديتي لما قبل الإنتاج الفعلي؟ خلنا نتكلم عنها، بنتكلم بشكل عام، هل كنتي على احاطة باحتياجات المشروع وما يتطلبه المشروع؟ أخذتي المعلومات الكافية من قبل ما تنطلقي؟.

**S3:** [00:01:56] طبعا في البداية لأننا درسنا هالمادة وكان في متطلباتها ان احنه نسوي بودكأست، في البداية أنا أساسا كنت already من كم سنة أساسا كنت أستمع وايد للبودكاست، وكنت مهتمه انه يكون عندي بودكاست خاص فيني بعدين، وما أبالغ لما أقول إن هذا الكورس كان من أفضل الكورسات عندي بسبب كان.....

**me (Interviewer):** [00:02:39] (مقاطعة واعادة السؤال) هل كنتي ما قبل التحضير على دراية بمتطلبات المشروع قبل الشروع في الإنتاج؟.

**S3:** [00:02:47] أكيد لأن احنا في الكورس نفسه edu tech درسنااساسا قبل لا نبدر نحضر البودكاست درسنا ال theory عن البودكاست لأسبوعين، وأنا أساسا من قبل كنت استمع للبودكاست بشكل كبير، وكنت مخططة أن يكون عندي بودكاست خاص فيني بعد ما أخلص أو أثناء الدراسة حتى. فكان واحد من الأشياء التي كنت أخطط أسويها، فكان بالنسبة لي شيء ممكن أسويه، وشيء ممكن أجرب اسويه حاليا عشان أفهم وأستفيد من التجربة، فتقريبا كنت فاهمة هيش المشروع محتاج متطلبات.

**me (Interviewer):** [00:03:30] ليش كنتي تحبي يكون عند بودكاست خاص فيك؟.

**S3:** [00:03:34] لأنه أنا مهتمة في المجال الإعلامي ، التسجيل الصوتي، في مجال الإعلام الصوتي، وحتى هنا في الجماعة انا دائما معاهم. فالريديو، بس لأن الراديو مايكون بشكل مستمر، لأنه يكون team كامل، البودكاست سهل، أسهل مقارنة بالradio برامج صنع أو إنتاج البودكاست تقريبا بالنسبة لي أنا أسهل من الRADIO ، لان ماعندي خبرة بالMIXERS فكان البودكاست أسهل حل، وأكثر حل عملي ممكن اجرب هالشي.

**me (Interviewer):** [00:04:09] بالنسبة للاحتياجات يعني قدراتك، طبعا كانت توفر المواد من وفر لك المواد؟ المواد التي تجهزك لتحضير التجربة قبل عملية الإنتاج، يعني مثلا المعلم وش نوعية مثلا ASSISTANCE التي وفرها لكم؟

**S3:** [00:04:31] . المعلم شرح فكرة البودكاست وأهميته كمعلمين لنا نحن، على اساس نستوعب انه هالطريقه ممكن تكون إحدى طرق التدريس الي ممكن نستخدمها بعدين، فأهم شي خلانا نستوعب الأهمية، وشرح الفكرة، وشرح البرامج الممكن استخدامها.ما بس كان مجرد نظريات، لا، طبقنا على البرنامج نفسه. وبعدها طلب منا ان نحن نجرب، وفي حالة انا احتجنا لأي شيء، كان هو موجود.

**me (Interviewer):** [00:05:06] كمثال تطبيقي طبعا التجربة؟ التجربة كانت كمثال تطبيقي قبل البدء الفعلي؟

**S3:** [00:05:14] ايه بالضبط.

**me (Interviewer):** [00:05:14] هل كانت استعانتك تامة على المعلم أم طلعتي عنه؟.

**S3:** [00:05:21] لا ما كنت معتمده واجد على المعلم، لأنه مثل ماخبرتك ان أساسا عندي شوي نوعا ما خبرة في الموضوع، اليوتيوب كان موجودا عشان البرامج كداعم للمعلم.

**me (Interviewer):** [00:05:36] استخدمتي اليوتيوب في شرح البرنامج مثلا أو طريقة عمل البودكاست وجزءياتها؟.

**S3:** [00:05:47] اليوتيوب هيه. كان البرامج الي استخدمها في AUDACITY استعنت باليويتيوب نوعا ما،

**me (Interviewer):** [00:05:59] وطبعا هذه المعلومات كانت كلها ضرورية خلاص كافية؟

**S3:** [00:06:01] بالضبط

**me (Interviewer):** [00:06:01] . بالنسبة لاختيار الموضوع. كيف اخترتي موضوع البودكاست؟

**S3:** [00:06:05] المحتوى كان عن PUBLIC SPEAKING . فكان نوعا ما أكثر موضوع مناسب أن نسويه في البودكاست، عكس المواضيع الثانية للطلاب الثانين، كان جرامر و هذه الأشياء، بس أنا ال public speaking كان بالنسبة لي أسهل اني اسويه عنه البودكاست.

**me (Interviewer):** [00:06:23] اخترتي بروحك الموضوع؟ وليش هالموضوع بالذات؟.

**S3:** [00:06:27] ايه بالضبط. مثل ما أخبرتك أنه. مهتمه بهذا الموضوع. في السبيكنج، في الإعلام.

**me (Interviewer):** [00:06:42] طبعا كانت كل مرحلة من المراحل ضرورية، عسأس انها تعدك خلاص إعداد كامل؟.

**S3:** [00:06:46] بالضبط

**me (Interviewer):** [00:06:49] مرحلة الإنتاج الفعلي، وش الخطوات الي اتبعتيها في الإنتاج؟ خلاص جاهزة وحاضره، ومجهزة كل شيء. ما تكلمنا عن الكونتنت، كيف جهزتي الcontent؟.

**S3:** [00:07:00] ال content سويت سيرش على google عشان اشوف الطرق. لان الكونتن اساسا سوينا نحن حلقتين بودكاست. واحدة كانت. interview . مع teacher والثاني كانت بروحي، فيعني أخذ مني شوية وقت في التحضير على أساس ان ارتب الtext ، واستخدمت طبعا مصادر google & youtube. وتحضر الكونتنت.

**me (Interviewer):** [00:07:28] طبعا كان عندك مطلق الحرية تختاري اي كونتنت؟

**S3:** [00:07:32] بالضبط. بس أنالأنه عشان كنت مخططه اني استخدمه بعدين في الأونلاين كورس، فكان يعني عانيت صعوبة في اختيار المحتوى، لأن الاونلاين كورس كان للطلاب، فكان لازم أجيب خطوات متعلقة بالطلاب نوعا ما أكثر. وبالمدرسة وال college ، بس الذي كان بروحي تحضيره ماكان للطلاب بالتحديد، كان لأولياء الأمور والمعلمين، كيف ممكن أنهم هم يدرسوا public speaking ، فهذا كان المحتوى، بالنسبة للinterview لا، كان مخصص للطلاب اكثر شي

**me (Interviewer):** [00:07:32] يعني فكرتي حتى في الaudience؟.

**S3:** [00:08:15] ايه بالضبط، أكيد.

**me (Interviewer):** [00:08:17] ممتاز جدا وش استخدمتي للrecording؟ تلفون؟ وش نوعه؟.

**S3:** [00:08:26] التليفون. آيفون 8، واستخدمت برنامج إسمه editee عشان اسجل. لأنه كان لهذا البرنامج بالتحديد كانت مقاطع الصوت أفضل. كان الصوت يطلع بشكل أفضل. وجودة التسجيل في هالبرنامج بالتحديد كان افضل البرامج.

**me (Interviewer):** [00:09:03] وين تمت عملية التسجيل؟ تسجيل المقابلة.

**S3:** [00:09:08] المقابلة. في البيت، بيت الشخص، بيت الteacher. والثاني في بيتنا بس كان البيت نوعا ما منعزل وما حد فيه، فلما كنت أختار، اخترت هذا المكان بالتحديد لأنه كان مهيئ إنه ما كان فيه أصوات ثانيةغير.

**me (Interviewer):** [00:09:39] طبعا كان اختيارك واعي لهذي الاماكن لهالسبب؟

**S3:** [00:09:47] بالضبط.

**me (Interviewer):** [00:09:47] . كيف أثرت هذه الخطوات في عملية الانتاج؟ اختيار المكان الهادئ مثلا.

**S3:** [00:09:55] أكيد في الediting ما احتجت خطوات أكثر لما كنت اسوي editing يعني ما واجد تعبني عشان اشيل التشويش، لأنه ما كان أساسا فيه أي صوت، ما اضطريت أني ادخل موسيقى مثلا أو صوت معين على أساس ان اختفي الأصوات الخارجية، كان كل شيء واضح، وquality الصوت كان واضحا. فكنت بس إذا دخلت music ادخله لأني أنا محتاجة ادخل في اذاك المقطع. ما لأني عشان أغطي شيء معين. فالتسجيل بالنسبة لي كان يعني شيئ perfect نوعا ما.

**me (Interviewer):** [00:10:37] كم مرة سجلتي؟ مرة وحدة؟.

**S3:** [00:10:37] لا وايد. بسبب أخطاء يعني، كنت لما اتكلم كانت عندي أخطاء، فما عشان الجو او كذا، كان عشان الأخطاء لما أقرأ، لما اتكلم.

**me (Interviewer):** [00:10:53] طبعا كنتي تعيدي كل شيء ولا جزئيات معينة؟.

**S3:** [00:10:56] لا أحيانا في جزئيات معينة وأحيانا كل شيء، أحيانا أضطر اني اعيد كامل. وأحيانا إجزاء معينة.

**me (Interviewer):** [00:11:05] وهذا طبعا قرار شخصي، ما كان المعلم يفرض عليك تعيدي؟

**S3:** [00:11:07] لا

**me (Interviewer):** [00:11:07] ليش كنتي مهتمة انك تعيدي التسجيل اكثر من مرة؟.

**S3:** [00:11:11] لأن يهمني ان البودكاست يطلع حلو، خصوصا أول تجربة اني اسوي بودكاست. كان يهمني ان يكون شيء حلو، شي مرتب، شي perfect .

**me (Interviewer):** [00:11:26] طبعا خلاص كملنا التسجيلات عندنا بودكاست اثنين الحين ، ايش الاشياء الي ركزتي عليها في تقييم الجودة؟ إنتي كنت ذكرتي بعضها، جوانب فنية من حيث التركيز على التشويش، وذكرتي ايضا جوانب لغوية، وش نوعية الأخطاء الي لاحظتيها، واضطريتي عشانها تعيدي التسجيل مرة أو مرتين.؟

**S3:** [00:11:52] أخطاء الصوت أحيانا، يعني خبرتك لما كنت اضطر اني أعيد مقطع معين، فأسجل هذاك المقطع، يطلع الصوت شوي مختلف عن الصوت الذي قبل. فأحيانا اضظر اني اعيد كامل عشان هذي الجزئية. هذا بشكل عام، على أساس ال intonation والصوت. خصوصا بعد ماصرت أسجل واجد ، صار الصوت شوي يتعب، فأحيانا اضطر اني شوي أأجل كم ساعة بعدين ارجع اعيد عشان الصوت يرجع.

**me (Interviewer):** [00:12:23] بعدما خلصتي كل شيء، خلصتي الediting، إضافة الmusic،طبعا اضفتي music?

**S3:** [00:12:41] اكثر من نوع ميوزك

**me (Interviewer):** [00:12:41] وش كان شعورك بالمنتج النهائي؟ الoutcome? خلاص هو جاهز.

**S3:** [00:12:54] i was satisfied وايد

**me (Interviewer):** [00:12:58] خبريني أكثر.

**S3:** [00:12:59] صراحة. رسلته لإكثر من شخص على أساس أنه أتأكد أنه يكون مثل ما أنا اباه، وأشوف آرائهم، نوعا ما أقدر أقول إن هذيل الاشخاص يمكن خبراء، هم يعني ما جربو، بس كانوا يستمعوا لبودكاست وايد، يعني كنت واثقة فآراءهم، فأرسلته لأكثر من شخص عشان أتاكد انه في أشياء ممكن أحتاج اعيدها اوشيء، و كنت مستعده اني اعيد. بس الحمدلله كانت الآراء إيجابية. خصيصا المستر الي كان يدرسنا مستر T1. خصيصا عشان أسألة كيف كان أداءي، يعني أنا ما سألت عن أي شي من الأسسمنت عن أداء فأي project إلا البودكاست، رحت عنده عشان اشوف، رأيه فكان رأيه ايجابي

**me (Interviewer):** [00:14:03] كان يهمك الفيدباك؟.

**S3:** [00:14:03] بالضبط، عن البودكاست بالتحديد. أكثر من أي شيء ثاني.

**me (Interviewer):** [00:14:07] انزين من هم الأشخاص الي استعنتي فيهم (الخبرا)؟

**S3:** [00:14:10] طلبة معي. بس كان يعني أعرفهم انه هم يستمعوا للبودكاست بشكل كبير، واختي بعد ، بس هذيلا ما professionals وما جربوا انهم يصنعوا محتوى بودكاست ، لكن كنت اسئلهم على أساس أن أنا أعرف انهم مهتمين

**me (Interviewer):** [00:14:33] ما رحتي لأحد خارج نطاق الكلية؟.

**S3:** [00:14:35] لا لأني ما أعرف أحد يعني ممكن أثق برأيه أو شيء.

**me (Interviewer):** [00:14:44] كنتي very satisfied ، وش تأثير هذا الشعور على المستوى الشخصي و المستوى العلمي بشكل عام؟.

**S3:** [00:14:52] يعني كان أخذت هالكورس قبل الإجازة قبل الصيف، فكنت انا مخططه خلاص بعد البودكاست بعد هاالتجربة لازم أبدأ أن أسوي حلقات ثانية عن أي موضوع فبالي، وحاليا فيه خطه أن يكون فيه بودكاست تابع للقسم ، قسم اللغة الإنجليزية أنا وزميل معي، وفيه خطة ثانية لانه مشاركين جماعة ثانية كتب، فبيكون البودكاست متعلق بالكتب نوعا ما، تلخيص كتب وها الاشياء، فيعني أنا ما ناوية أوقف، لا حابة أكمل في الموضوع.

**me (Interviewer):** [00:15:33] يعني ولد عندك اهتمام طويل الأمد؟ الخطة لا زالت مستمرة؟

**S3:** [00:15:51] الخطة ف بالي و بيكون فيه تسجيل في ال weekend وفيه تسجيل الأسبوع الجاي.

**me (Interviewer):** [00:16:01] ممتاز جدا. فيه تحدياث عامة واجهتيها. قبل الانتاج، أثناء الإنتاج، بعد الإنتاج. ربما ذكرتي شيء مثلا ناحية...

**S3:** [00:16:16] الcontent كان صعب علي احصل content يناسب. حتى في بعض الأجزاء انا كتبتهن بروحي. فكان صعب علي احط كونتينت لمستوى الaudience فالمحتوى واجهت شوي صعوبة فيه. ال interview بعد، كان صعبا احصل teacher يوافق أن يسوي انترفيو معي وأنشره بعدين . فهذي كانت من الصعوبات، لكن الحمد لله تغلبت عليها.

**me (Interviewer):** [00:16:51] طبعا الأولى. الcontent ذكرتي،؟

**S3:** [00:16:58] الكونتنت كنت راضية عنه بعد ما جهز، أخذ مني وقت بس كنت راضيه عنه.ال interview بعد كنت راضية عن الشخص الذي راح اسوي معه مقابلة.

**me (Interviewer):** [00:17:10] هو وافق مباشرة يعني، ام كان عنده تردد؟.

**S3:** [00:17:13] هذا الشخص لا، وافق، لكن حاولت مع أكثر من شخص لا، كانوا يرفضوا.

**me (Interviewer):** [00:17:20] وش كان الحل؟ خلاص خليتيهم؟

**S3:** [00:17:23] ايه لانه ما اقدر .. أنا ما أعرف أساسا الأسباب، فبما انه في رفض فخلاص.

**me (Interviewer):** [00:17:31] لكن بخصوص أسباب الرفض، لربما استشفيتي، هل عندهم خوف من التسجيل؟ عندهم...

**S3:** [00:17:41] ممكن. ممكن من التسجيل، وممكن المشاغل يعني، لانه هم teachers فممكن عندهم أساسا already شغلهم الخاص. فا كانوا متفرغين انهم يسووا معي مقابلة.

**me (Interviewer):** [00:17:53] للطلاب الآخرين، ام لك انتي مستقبلا، لو مريتي بنفس التجربة، هل عندك مقترحات عشان تسهل العملية مستقبلا؟.

**S3:** [00:18:05] أنا بالنسبة لي العملية كانت سهلة، فما عارفة اذا ممكن تكون فيه تحديات مع الناس الثانيين، على أساس نشوف ممكن. لكن انا بالنسبة لي كانت سهلة، ممكن نستخدم برامج ثانية للediting. أنا استخدمت الaudacity . لأنه هو كان المتوفر، ماعرف اذا في برامج ثانية يمكن يستخدموها وتكون جودتهم أفضل، ممكن.. لكن بالنسبة كان الموضوع سهل.

**me (Interviewer):** [00:18:33] انزين خلنا ننتقل للمبحث الثاني،الي هو مبحث المنهجية،منهجية التعلم عن طريق صناعة المحتوى. طبعا أول اعمدة هذي المنهجية هو المنهج التطبيقي ،التعلم عن طريق الممارسة، التعلم عن طريق تطبيق، او التعلم التجريبي. برأيك، ما أهمية التعلم عن طريق الممارسة أو التعلم التطبيقي أو التجريبي في نطاق التعليم الجامعي في عمان خصوصا؟.

**S3:** [00:18:59] طبعا أنا من الأشخاص الذين ضد التعليم عن طريق التلقين أو عن طريق التعليم النظري فقط. اول شي انه نواجه بعض الكورسات لكن بالنسبة لي، حتى ذكرت في البداية أنه كان هالكورس بالتحديد من أفضل الكورسات عندي لاه كان كل شيء عملي، فمهم جدا أن الطالب يتعلم بشكل تطبيقي، يطبق الشيءالي يدرسه بشكل عملي على أساس انه بعدين، لأن احنا teachers ، فالteachers محتاجين يطبقوا هلأشياء عند طلابهم. فكان ضروري جدا ان نحن نطبقهم. ونتأكد أن إحنا خلاص اتفقناهم على أساس ان بعدين ممكن نطبيقهم في المستقبل في المدارس. فمهم جدا أن الطالب يتعلم ويطفبق على أساس ان بعدين، لأن الجانب النظري غالبا يعني يروح. دايما الطالب ينسى الجانب النظري، لكن التعليم الي يثبت هو التطبيقي.

**me (Interviewer):** [00:20:00] وكيف الطلاب يتقبلوا هذا النوع من انواع التعلم؟

**S3:** [00:20:05] الطلاب يتقبلوا هذا النوع أكثر من الأنواع الثانية. ودائما حتى. في شكاوي الطلاب بسبب انه المادة نظرية. مع أن نحن تخصصنا نوعا ما شوي نظري، يعني فيه كورسات عملي، لكن الطلاب دائما يفضلوا هألنوع من التعلم.

**me (Interviewer):** [00:20:28] التعلم التطبيقي؟ هل معناته أن هذا نحتاج نوسع منه، ونكثر منه في الكلية؟.

**S3:** [00:20:34] بالضبط

**me (Interviewer):** [00:20:35] هل في كل المواد؟ ام ربما يتناسب...

**S3:** [00:20:37] أفضل انه في كل المواد. لأن كل مادة أساسا محتاجه تطبيق،.

**me (Interviewer):** [00:20:40] هل في ممكن يكون تحديات اوسلبيات لهذا النوع من أساليب التعلم؟

**S3:** [00:20:48] ممكن أنه يأخذ وقت أكثر من النظري. يحتاج ناس professionals عشان. يعني النظري أي أي حد ممكن يتكلم ويطرح المادة بشكل نظري، لكن العملي لا، يحتاج إلى شخص خبير. على أساس انه يعرف يشرح التطبيق العملي، وبس، و الوقت تقريبا، يأخذ وقت.

**me (Interviewer):** [00:21:15] بس هل هذا يستاهل؟ ولو أنه يأخذ وقت؟.

**S3:** [00:21:18] يستاهل، لأن النتائج أكيد راح تكون إيجابية أكثر من التعليم النظري، يعني النتائج راح تكون أفضل بالنسبة لي أنا،عشان كذا يستاهل.

**me (Interviewer):** [00:21:28] ممتاز. الحين ننتقل للركن الثاني من هذه المنهجية، وهي صناعة المحتوى. طبعا مشاريع المحتوى تتطلب إنتاج نماذج محسوسة خارجية مثل البودكاست، بوستر، انفوجرافيك، أو اونلاين كورس، اهم شي شي خارجي عنك، ما يكون في الذاكرة، يكون شيء بارز ممكن مشاركته مع الآخرين، هل لهذا الأساليب من أساليب التعلم له أهمية في سياق التعليم الجامعي؟ يعني مثلا. ممكن أن نتعلم عن طريق مثلا احل الاختبار واحصل درجات، أو اتعلم عن طريق i engage in a process and create something انا نخلق أشياء. هي مافقط process of learning بس لازم اخلق شيء في النهاية، عأساس اشاركه مع الآخرين عساس أشوفه، لازم اصنع محتوى بشكل أو بآخر، صناعة المحتوى هل لها ضرورة عند الطلاب الجامعيين، في سياقك انتي مثلا؟.

**S3:** [00:22:36] أكيد، يعني صناعة المحتوى حاليا في الجامعة تدربهم على أنهم هم بعدين راح يكونوا معلمين، راح يحتاجوا انهم هم يصنعوا محتوى لطلابهم، فهالشيء أكيد راح يكون مهم لنا إحنا كمعلمين. بالنسبة للتخصصات الثانية بعد اكيد لانهم رايحين لسوق العمل، وسوق العمل محتاج انهم هم يصنعوا شيء، ما بس مثل ما حاليا يصير في الكليات الجانب النظري شوي ماخذ وقت اكبر، لا لما انت تتدرب في الجامعة انك تصنع شيئ، بعدين أكيد راح تحتاج هالشي في المدارس.

**me (Interviewer):** [00:23:14] يعني دايم تربطيه بالحاجة المستقبلية؟.بفائدة عملية أكثر؟

**S3:** [00:23:16] بالضبط

**me (Interviewer):** [00:23:18] و انتي والطلاب الآخرين متقبلين لصناعة المحتوى كطلبة جامعة؟

**S3:** [00:23:25] ايه. اتوقع ان الطلاب مستعدين انهم يطبقوا الشيء قبل لايروحوا للمجال التدريسي.

**me (Interviewer):** [00:23:36] ما مسألة التطبيق، مسألة صناعة المحتوى، هل عندهم قابلية لأن يتقبلوا صناعة المحتوى؟.

**S3:** [00:23:40] يعتمد ، يعني في بعضهم مهتمين انهم يصنعوا بودكاست نفس حالتي، في بعضهم لا، مهتمين يصنعوا محتوى بس غير البودكاست، مثل الفيديو وكذا، ففيه طلبة فعلا متقبلين هذا النوع من الخطوات.

**me (Interviewer):** [00:23:55] شكلك انتي من ضمن المؤيدين لإكثار هذا النوع من انواع التعلم؟

**S3:** [00:23:55] نعم.

**me (Interviewer):** [00:24:04] هل ممكن أن تكون تحديات أو سلبيات؟. هل هناك أنواع أخرى من أنواع المحتوى ربما تتعارض مع الثقافة وتتعارض مع الأشخاص؟ لا تتناسب مثلا؟.

**S3:** [00:24:13] ممكن، مثل حركة البودكاست يعني ما كان الكل متقبل أنه يسمع بودكاست، بسبب مثل ما قلت انته الثقافة، يعني ما أي حد يتقبل أن يسجل صوته، مثل ما صار معي انا في ال interview مااي احد يتقبل انه يسجل صوته، فهذا شي ممكن يكون شي راجع للثقافة نفسها، ثقافة المجتمع، فممكن هذا يكون تحدي، نفس الشيء صناعة الفيديو ، بعد صعب أن تحصل ممثلين وكذا بسبب المجتمع وثقافته. يمكن يكون هذا تحدي.

**me (Interviewer):** [00:24:53] أونتي شخصيا هل تشوفي في تحدي، ولا ما عندك مانع؟

**S3:** [00:24:57] بالنسبة لي نا؟ لا أبدا.

**me (Interviewer):** [00:24:58] ننتقل للمحور الثالث، الذي هو محور ووضع الطالب محور العملية التعليمية. في صناعة المحتوى الطالب لازم يكون محور العملية، بالتركيز عليه، منحه الاستقلالية، تعطيه مساحة، تعطيه المسؤولية، تقلل من اعتماده على المعلم، مثل ما صار، في البداية شرح ، وتمهيد، تطبيق بسيط، بس عندك انت المساحة الكافية عساس انك تمارس . هذاالأسلوب وهذا approach وش اهميته في سياق تعليم الجامعي؟ اذا له اهمية تشوفي ؟

**S3:** [00:25:35] مهم أن الطالب يكون معتمدا على نفسه، فبهالطريقة لما المعلم يكون له مساحة أقل من مساحة الطالب، الطالب تكون مساحته أكبر عشان يطبق.فهالشي راح يخلي الطالب معتمدا على نفسه أكثر، ما بس في المجال التعليمي، في أي مجالات الحياة مهم أن الطالب يكون مستقل، ويتعلم، لأن التعليم ما مقتصر فقط على المدرسه او الجامعة. فالطالب لازم يكون معتمدا على المصادر الثانية ومعتمد على نفس اكثر شي عساس يتعلم. فبالنسبة لي مهم جدا.

**me (Interviewer):** [00:26:11] هل الطلاب متقبلين هذه المساحات؟.

**S3:** [00:26:17] ما الكل. فيه طلاب يفضلوا أن المعلم هو الذي يقوم بكل شيء، يسوى كل شيء، وهم يمكن بعضهم يفضلوا النوع النظري والمعتمد على الدرجات والتقييم. والجانب النظري فقط، لكن فيه طلاب لا، يفضلوا هذا النوع من الاستقلالية، يعني مثل وضعي أنا، يحبوا ان الطالب يكون له مساحته على أساس أنه هو، ما بس في التعليم في كل مجالات الحياة يكون مستقل ومعتمد على نفسه. ففي طلاب كذا وفيه طلاب كذا. فيه طلاب متقبلين فعلا.

**me (Interviewer):** [00:27:03] .انتي قلتي ما الكل، وش المانع أو المشكلة الي تمنع أنهم يكونوا طلاب مستقلين ويحبون الاستقلال او يحبوا المسؤولية مثلا؟.

**S3:** [00:27:16] يمكن ما تعودوا انهم يعطونهم الحرية الكاملة والإستقلالية الكاملة، إذا كانوا جايين من مدارس أساسا هم معتمدين على المعلمين في المدارس، فلما يجواالجامعة أو الكلية نفس الحركة، هم مامتعودين انهم ياخذوا الحرية الكاملة أو تكون عندهم المسئولية الكاملة انهم يقوموا بالشيء، وممكن لأنه ما جربوا، فممكن إذا جربوا ممكن راح يحبوا وراح يتقبلوا هالشيء، يعني يعتمد علي هالحركة اكثر.

**me (Interviewer):** [00:28:02] يعني تشوفي هالعادة ربما تكون ما في المدرسة بعد حتى في الكلية الاعتماد على المعلم؟.

**S3:** [00:28:05] بالضبط.هالشي الي الاحظه.

**me (Interviewer):** [00:28:06] هل ربما يكون فيه سلبيات إضافية؟ غير مسألة العادة والتحديات؟ طبعا كسر العادات يكون صعبة أحيانا إذا كان متعود على رتم معين، هل فيه ممكن تحديات أخرى لتوسيع مسألة الاستقلالية؟ ليش مانخليها أساس في التعليم الجامعي أو في المرحلة الجامعية مثلا؟

**S3:** [00:28:31] ماعندي اي فكرة

**me (Interviewer):** [00:28:40] الركن الأخير ، مسألة استخدام التكنولوجيا في التعليم، طبعا صناهة المحتوى يدور حول استخدام التكنولوجيا، ومثل ماشفي في هالكورس، كان كله قايم على استخدام التكنولوجيا. ويش اهمية هذا في المرحلة الجامعية؟

**S3:** [00:28:59] بحكم انه حاليا أساسا بشكل عام العالم كله متوجه للتكنولوجيا في التعليم. فالمعلم لازم يكون معاصر للجيل الي عايش فيه، لازم يكون متعود انه هو يستخدم التكنولوجيا، حتى الصفوف المدرسية صار الموضوع أكثر متعلق بالتكنولوجيا أكثر من السبورة العادية، يعني السبورة التفاعلية أكثر، فمهم جدا أن المعلم يكون متعود على استخدام التكنولوجيا في الجامعة، على أساس بعدين في المدارس لأنه راح يواجه المجتمع المدرسي، راح يكون بعد مهيأ إن المعلم لازم يستخدام التكنولوجيا. فمهم ان المعلم يكون متعود.

**me (Interviewer):** [00:29:46] هل فيه أهميات ثانية، ولا هي بس مسألة مواكبة الحاضر؟ هل فيه أهمية أكبر او ربما بعد اكبر في استخدام تكنولوجياالتعليم؟

**S3:** [00:30:02] غير انه مواكبة العصر او الوقت، أسهل، ووقت أقل، يسهل عملية التعلم، تأخذ وقتا أقل من التعليم التقليدي. طبيعي المعلم راح يحتاج أنه يحضر المواد ويحضر المحتوى عن طريق التكنولوجيا، بس راح يسهل عليه أشياء أكثر. .

**me (Interviewer):** [00:30:30] هل تشوفي التكنولوجيا ساعدت ووسعت من مدى التفكير الإنساني؟.

**S3:** [00:30:40] أكيد لأن نحن نعرف ان التكنولوجيا توصلنا للعالم الثاني. تخلينا نتصل بالآخرين من كل مكان. ففكرة أن الشخص لما يتعرف على أشياء ثانية، يتعرف على ثقافات ثانيه، شي اكيد راح يؤثر على تفكيره. وطبعا القراءة تلعب دور، والتكنولوجيا مسهلة فكرة القراءة، فالقراءة بعد مصدر ثاني لتوسيع مدارك الشخص، لكن التكنولوجيا مسهله فكرة القراءة بحكم انه فيه onine books

**me (Interviewer):** [00:31:29] يعني تشوفي ان التكنولوجيا بشكل أو بآخر تحسن من عمليات التفكير؟.

**S3:** [00:31:34] هيه أكيد

**me (Interviewer):** [00:31:38] بالنسبة لاستخدام التكنولوجيا، هل تشوفي الطلاب متقبلينه؟ هل كلهم عندهم تقبل لهذا النوع في الجامعة؟

**S3:** [00:31:38] ما الكل، المعظم هيه، الغالبية هيه، لانه حاليا الكل عنده جهاز ذكي، فالتكنولوجيا نفسها يمكن هم متقبلينها، لكن في التعليم ممكن ما الكل، لأنه ممكن يعني ممكن بعضهم حاسين ان هالشي يأخذ من وقتهم في تحضير المحتوى. في بعضهم مثلا ما جربوا أنهم يستخدموا هالشيء في التدريس،فممكن ما كل الطلاب متقبلين لهالاسباب.

**me (Interviewer):** [00:32:21] بعضهم مثلا يواجهوا مشكلة في فصل الاشياء الجدية ، التعلم، يعني متعودين على استخدام التلفون في الجانب الهزلي و السوشيال ميديا، وليس في الجانب الدراسي أو التدريس.

**S3:** [00:32:38] بالضبط هذا. فهم متقبلين التكنولوجيا كتكنولوجيا لأن هم أساسا يستخدموا تلفوناتهم، وأربع وعشرين ساعة على التكنولوجيا. بس يمكن ما متقبلين فكرة ان التعليم يتغير. و يكون التكنولوجي أكثر موجودة في التعليم، يمكن ما متقبلينها هالفكرة.

**me (Interviewer):** [00:32:58] هل نحتاج إلى تمكين هذا النوع من التعليم واكثاره؟

**S3:** [00:33:12] أكيد. أنا مع هالنوع من التعليم

**me (Interviewer):** [00:33:12] في. كل شيء؟ دون حدود؟ بدون وقيود؟.

**S3:** [00:33:16] مثل الوضع الذي نشوفه حاليا، أنا معه. لكن بعدين ما اعرف. لكن أنا معه نوعا ما.

**me (Interviewer):** [00:33:33] التحديات المحتملة ذكرتية بعضها، هل ممكن تحديات أخرى؟ غير عن عملية تحقيق التوازن بين التعليم وال entertainment .او الترفيه، مسألة الفصل وتحقيق التوازن دايم تكون عقبة كبيرة.

**S3:** [00:33:58] مايحضرني

**me (Interviewer):** [00:34:07] المبحث الأخيرة، مسألة البيئة التعليمية التي يدعمها التعلم عن طريق صناعة المحتوى، طبعا البيئة التعليمية الي تحيط، على أساس انك تسوي مثل هالمنهجية التدريسية، فيه مجموعة أسس، 3 أسس: أولا طبيعة المعلم لازم يقتصر على توفير الدعم ، والتوجيه والإشراف، وأن يكون الطالب في المقابل هو محور العملية التعليمية، ويتحمل مسؤولية واستقلالية التعلم. اقتصار دور المعلم على الدعم والتوجيه، وين تشوفي أهميته؟.إننا نقلص مساحة المعلم شويه، ونعطي مساحة أكبر للطالب في المقابل.

**S3:** [00:34:47] ايوه، لأن الطالب هو الدي بعدين راح يكون....حاليا هو محور العملية التعليمية، بعدين راح يكون هو محور العملية العملية.يعني في سوق العمل هو الذي يتوجه، المعلم راح ينتهي دوره،راح يكون الطالب هو الذي يتحمل المسئولية في العمل. فمهم الطالب يكون متعود على هالأشياء. على هالأساس في المدرسة وفي الكلية وفي البيت. فالمعلم يكون له دور مثل ما واضح هنا، كدعم، كتوجيه، لكن ما يكون كل شيء.

**me (Interviewer):** [00:35:32] ما يأخذ الصورة يعني؟

**S3:** [00:35:33] بالضبط

**me (Interviewer):** [00:35:33] تشوفي لازم يعد الطالب عشان انه يتحمل مسؤولية وكذا؟

**S3:** [00:35:38] أكيد. ما بس من المدرسة مثل ماقلت، من البيت، لازم الشخص يكون متعودانه هو يتحمل المسؤولية، في التدريس بعد نفس الشيء. يعني احنا كمعلمين لازم نقلل شوي دورنا، نكون موجودين في حالة انه احتاجونا كدعم، لكن إنه يكون لنا الدور الأكبر، ما أفضل، لازم الطالب هو يكون متعود.

**me (Interviewer):** [00:36:08] بس هل الطلاب يتقبلوا ان المعلم يقلص مساحته، يعطوهم هم المساحة، كأنه تحول جذري يعني، كانوا متعودين يجلسوا مثلا والمعلم يقوم بكل شيء...

**S3:** [00:36:20] بالضبط. فما الكل يتقبل، لأن البداية لازم تكون كذا، لازم تكون صعبة لانهم ما يكونوا متقبلين، لكن بعدين راح يتهيئوا هم للوضع، اذا بدينا من البيت، ممكن هو يكون متعود، يعني ممكن خلاص يكون عنده فكرة عن هذا الموضوع، عن الاستقلالية وعلى الاهتمام، مع مرور الوقت الطالب راح يفضل هذا النوع أكثر من الثاني. أتوقع حاليا الأغلبية متقبلين هالنوع، زادت نسبتهم أكثر.

**me (Interviewer):** [00:35:33] ليش تتوقعي زادت نسبتهم؟

**S3:** [00:37:06] يمكن بعد لانه المعلم قلت نسبة مشاركته في الصف، فصار يستوعب فكرة أن الطالب لازم يكون مستقل، فصار يقلل من دوره، ويكون موجود بس يقلل من دورة، فالطلاب بدوا يتقبلوا.

**me (Interviewer):** [00:37:27] هذا الي صاير في الواقع؟.

**S3:** [00:37:30] نوعا ما.

**me (Interviewer):** [00:37:31] هل يحتاج نكثر من هذا النوع من أساليب التعليم؟أننا نقلص من صلاحيات المعلم أكثر؟

**S3:** [00:37:39] أكيد أنا مع هالشي. يعني يكون موجود مثل ما معروف.

**me (Interviewer):** [00:37:47] وحسب تجربتك انتي ايضا الشخصية، مستر T1 كان موجود، متى ماحتجتوه،.

**S3:** [00:37:50] ايوه. بالضبط احنا بس نروح نستشيره، وناخذ رأيه، هو موجود هو يشرح يعطينا فكرة عن الموضوع، واحن لنا الحرية اننا نسوي اي شي. فأنا مع أسلوب مستر T1، مع نظامه.

**me (Interviewer):** [00:38:09] هل ممكن تكون فيه تحديات محتملة ربما؟ غير مسألة البدايات الصعبة؟.

**S3:** [00:38:15] ايه البداية صعبة، الطلاب ما ممكن يتقبلوا. اول شي ممكن راح يؤدي إلى أن الطالب ينزل مستواه، ممكن المعلم ينتهي دوره تماما بعدين إذا تحول دور الطالب انه يكون هو معتمد بشكل كبير على نفسه، فممكن دور المعلم ينتهي.

**me (Interviewer):** [00:38:42] أكيد؟ هل ممكن ينتهي دوره؟.

**S3:** [00:38:45] ممكن، يعني حاليا لا يعني، بس بعدين ممكن التحديات ممكن ان المعلم يقلل من دوره بشكل كبير لدرجة أنه ما يكن موجود، وبالتالي ينتهي دوره، وأحيانا يصير المعلم ما يكون موجود بالشكل الي اللطالب يحتاجه.

**me (Interviewer):** [00:39:07] دائما يقولون ان التكنولوجيا الحين يمكن أن تحل محل المعلم. المصادر متوفرة، اليوتيوب متوفر. هل نحتاج معلم ولا خلاص يكفي اليوتيوب؟

**S3:** [00:39:19] فهذا ممكن يكون واحد من التحديات.

**me (Interviewer):** [00:39:20] معناته انتي مهددة مستقبلا؟.

**S3:** [00:39:22] بالضبط، وظيفتي مهددة مستقبلا.

**me (Interviewer):** [00:39:22] نتكلم عن البيئة التعليمية. مشاريع صناعة المحتوى تدعم خلق بيئة تعليمية، تدعم التعلم الذاتي التعاوني والتشاركي والجماعي، وأيضا التعلم عن طريق التجربة والخطأ، وأيضا نرجع لمسألة المساحات، تعطي الطالب مساحة خليه يتعلم ذاتيا، خليه يجرب، يحاول، يخطأ، ما فيه علامات (درجات)، مقارنة مثلا بالاختبارات وغيرها. خلق مثل هذه البيئة التعليمية وش أهميتها خصوصا في التعليم الجامعي في المرحلة الجامعية؟.

**S3:** [00:39:56] طبعا مثل ما ذكرت سابقا أن الطالب هو الذي راح يكون بعدين في سوق العمل، هوه راح يكون له المسئولية التامة ، راح سيكون مسئولا بشكل كبير في العمل، فالطالب لازم يكون مهيأ أن يجرب هذه الأشياء. لازم يجرب عشان يغلط، عشان بعدين يتعلم، عشان بعدين يجنب هالأخطاء مستقبلا، فالفكرة هي أن الطالب لازم يتم تهيئته في الجامعة قبل لا يروح سوق العمل.

**me (Interviewer):** [00:40:36] الطلاب متقبلين؟.

**S3:** [00:40:39] مثل ما قلت، ما الكل متقبل، الغالبية متقبلين، النسبة الأكبر متقبلين لأنهم خلاص بدوا يستوعبوا، خصوصا احنا كمعلمين محتاجين انا نغلط، محتاجين انا نجرب حاليا عساس بعدين نتفادى هذه الأخطاء.

**me (Interviewer):** [00:41:01] تتوقعي كل الطلاب اضطروا يسجلوا البودكاست أكثر من مرة؟ انتي ذكرتي أنك سجلتي أكثر من مرة، تتوقعي هالتجربة كل الطلاب مروا فيها؟.

**S3:** [00:41:12] أتوقع الغالبية، يعني لازم، إذا كان فيه quality في المحتوى النهائي، أكيد مائة بالمائة أن الطالب اضطر انه يعيد أكثر من مرة، فالغالبية، الكل أتوقع اضطر يعيد.

**me (Interviewer):** [00:41:25] وهذي هل تعلمهم أكثر، مقارنة بالاختبارات، لان في الاختبار عندك فرصة واحدة فقط للتعلم الصحح والخطأ، هل تشوفي ان هذي مجدية أكثر؟.

**S3:** [00:41:37] طبعا لما أنت تغلط في الاختبار، بعد يعني راح تتعلم من غلطك .

**me (Interviewer):** [00:41:46] حتى لو كان فاينل؟ هل في مجال لتصحيح الخطأ؟.

**S3:** [00:41:50] لا لأنه الفاينل أساسا الطالب ما مسموح له أنه يتعرف على أخطاءه، فما يعرف وين الغلط أساسا. هذه واحدة من سلبيات الفاينل، لكن الاختبارات الثانية، الطالب يغلط ويتعلم، البودكاست نفس الحركة نفس الشيء، فأتوقع الاثنين، يعني الطالب يتعلم من الاثنين، حتى من الاختبارات. كلنا نتعلم من المحتوى العادي ومن الاختبارات، فبالنسبة لي نفس الشيء.

**me (Interviewer):** [00:42:21] نحتاج نكثر خلق مثل هالبيئئات التعليمية التي تعطي الطلاب الأمن والتجربة؟.

**S3:** [00:42:31] أكيد يحتاج.

**me (Interviewer):** [00:42:32] لأسباب معينة غير الاسباب الي ذكرتيها؟ ذكرتي أسباب جميلة صراحة، تأهيل الطالب لسوق العمل، وتوليد روح المسؤولية، وكيف أن التجربة تكون أساس التعلم.

**S3:** [00:42:50] ماعرف. هذي هي الاسباب

**me (Interviewer):** [00:42:50] هل فيه تحديات ربما لمثل هالبيئات؟

**S3:** [00:42:57] التجربة والخطأ تأخذ وقت، ماسهل أن الشخص يتعلم من أخطائه. يحتاج وقت عشان يتعلم ويتجنب الأخطاء، فممكن يأخذ وقت هذا النوع من التعلم. ومحتاجين أشخاص مهيئين إنهم يتعاملوا مع هالنوع من الخطأ، مثل سالفة الفاينل، لانه شوي صعب ان الطالب يتعلم من خطأه، فمحتاجين المعلم يكون مهيأ لهذا النوع من التعليم، أنه يتقبل أخطاءالطلاب، وأن الخطأ ما نهاية كل شي، واحنا كنا هنا عشان نتعلم فهذا ممكن يكون من التحديات، نحتاج أشخاص مهيئين، وممكن يأخذ وقت..

**me (Interviewer):** [00:43:56] الغلط في اللاختبار صح انه يكون تجربة للواحد يتعلم، بس أحيانا كأنه يكون تعاقب لما تحذف درجتك، كأنها عقوبة يعني.

**S3:** [00:44:01] بالضبط

**me (Interviewer):** [00:44:05] المحور الأخير هو طبيعة نشاط التعلم، مشاريع صناعة المحتوى هي تعلم عن طريق المشاريع أو project-based learning . بالنسبة لل project-based learning ، ويش أهميتها في المرحلة الجامعية؟لأنه هالكورس كله كان بروجكتس، وش أهمية هذا النوع من انواع التعلم؟

**S3:** [00:44:28] لينا احنا كمعلمين؟ ولا بشكل عام؟.

**me (Interviewer):** [00:44:28] شخصيا لك انتي ربما، برأيك يعني.

**S3:** [00:44:29] لأن أساسا نحن كل شي درسناه، راح نطبقه بعدين في المدرسة، فهذا يعني مهم ان أنا أجرب الشيء حاليا على أساس بعدين أطبقه، و كل البرامج التي أخذناها نحن محتاجينها كمعلمين. كلهن. والأهم الonline course احنا ممكن نستخدم easy class ،يعني استخدامي لهالبرنامج وتجربتي لهالبرنامج يخليني بعدين ممكن يعني أفكر اني أسوي أو إنشئ اونلاين كورس لطلابي بعدين في المدارس. ويخلينا ممكن نتعرف على برامج ثانيية ممكن اصمم فيهم Online course غير هالبرنامج، فمهم يعني انا نطبق، الفكرة من المشاريع انا نطبق الشيء، و نتعرف على البرامج عساس بعيدين ممكن نستخدامهن.

**me (Interviewer):** [00:45:26] انتي تشوفي هذه الأشياء كلها المشاريع تفتحها؟ يعني تشوفي ان المشاريع هي الي تساعدك في التطبيق العملي فقط؟ لانك انتي ذكرتي المشاريع تمهد للتطبيق المستقبلي، تشوفي لها ربما احتمال مستقبلي، ممكن استخدامها، بس فيه أيضا other forms، يعني. تلقي نظريات على سبيل المثال، ممكن تكون لها فائدة حتى لو كان كلام نظري.

**S3:** [00:45:52] إذا كان نظري لازم يطبق، ممكون يكون مفيد يعني بس لازم يكون في تطبيق على أساس أنه يكون مهيأ أنه يتعرف على البيئة الي هو رايح فيها، الي هو رايح يشتغل فيها، فالنظريات مثل ما قلت شي مهم، لكن التطبيق أهم.

**me (Interviewer):** [00:46:15] انزين لو قارنا: التعلم عن طريق المشاريع أو الاختبارات ؟

**S3:** [00:46:21] لا المشاريع. المشاريع مثل ما قلنا فيها مجال للتجربة والخطأ أكثر من الاختبار، وغالبا الطلاب بعد الاختبار يكون خلاص المحتوى والمادة العلمية التي كانت في الاختبار خلاصا تروح عنهم، يعني غالبا أنه تنسى. لكن المشاريع لا.تبقى، لأن فيها تجربة، تجرب الشي بنفسك فتثبت، تبقى يعني.

**me (Interviewer):** [00:47:05] الطلاب متقبلين التعلم عن طريق المشاريع؟.

**S3:** [00:47:14] ما الكل بسبب أنه ممكن يأخذ وقتا اكثر. يعني الاختبار اسهل. تذاكر وتحل الاختبار. اسهل من المشاريع، المشاريع تأخذ وقت شويه.

**me (Interviewer):** [00:47:24] نحتاج نكثر التعلم عن طريق المشاريع؟ التعلم عن طريق المشاريع؟ كم كورس عندكم فيه مشاريع؟ غير هذا الكورس؟

**S3:** [00:47:33] مشاريع مثل هذا؟ ولا مشاريع بحوث؟

**me (Interviewer):** [00:47:39] لا مابحوث

**S3:** [00:47:39] بس هالكورس. تقريبا.

**me (Interviewer):** [00:47:44] هل معناته انه يكون هذا سبب انا نحتاج نكثر؟

**S3:** [00:47:47] ايه لازم.المشاريع بعد أن ممكن بعد نسوي events في الكلية، لأن نحن متعودين كل سمستر الدفعة مالنا. لأن المادة نفسها ما فيها مشروع اصلا ، فيها اختبارات و microteaching ممكن، لكن احنا لأن احنا راح نكون في المدارس، فأحيانا نفكر ان نسوي events وفعلا صارت أكثر من مرة، ونجيب طلاب، ونطبق هالشيء، يعني المشاريع ما بس مثل ما ذكرت Online courses وهذيلا عن طريق التكنولوجيا، لا ممكن يكون تطبيق عملي مع الطلاب الي راح نشتغل معهم بعدين، حتى لو المادة ما من متطلباتها ان يكون فيه مشروع. لا نحنا نسوى مشروع.

**me (Interviewer):** [00:48:35] أي ملاحظات أخرى فيها تحبي تضيفيها عن هذه التجربة بشكل عام؟ تجربة صناعة المحتوى.؟. كختام.

**S3:** [00:48:54] اتوقع ان صناعة المحتوى لنا نحن كمعلمين. لأن نحن أساسا معلمين فمحتاجين ان يكون لنا محتوى خاص لطلبتنا، لانه الطلبة محتاجين ان نعرف مستواهم، المعلم أكثر شخص عارف مستوى طلابه، عرف الinterest مالهم. فصناعة المحتوى راح يسهل اني to meet my students' needs ، أكثر من الاعتماد على الكتب. فلازم ان يكون عندي محتواي الخاص على أساس ان أفيد طلابي أكثر من مجر كتب، وكذا. فصناعة المعلم للمحتوى شيء جدا مهم.

**me (Interviewer):** [00:49:42] فتشوفي ان هذي المهارات تساعدك تنوعي أساليب التدريس لطلابك؟

**S3:** [00:49:45] بالضبط.

**me (Interviewer):** [00:49:46] شكرا جزيلا يا S3 جزاك الله خير على وقتك وشكرا على موافقتك المشاركة. شكر.