# Interview participant (4)

# 

**me (interviewer):** [00:00:00] S4 العدوي السلام عليكم ورحمة الله. أشكرك للمشاركة في المقابلة. المقابلة هذه غرضها بحث تصورات طلبة اللغة الإنجليزية نظير تجاربهم وخبراتهم في مجال التعلم عن طريق صناعة المحتوى وإنتاج الوسائط. ثلاثة عوامل بنركز عليها: التفاعل في هذا النوع من عمليات التعليم، والمنهج الذي ينطوي على هذا النوع من عمليات التعلم، وأيضا البيئة التعليمية التي تصاحب هذا النوع من عمليات التعلم. بنشوف ايضا بعض المصاعب الي واجهتها شخصيا. بداية نتعرف عليك بشكل بسيط.

**S4:** [00:00:45] S4. تخصص تربية إنجليزية، السنة الخامسة. أحب القراءة والكتابة، وبعض الأحيان من النوع الي يفهم أكثر عن طريق المتابعة أكثر من القراءة، يعنيaudio-visual person، فهذه طريقتي في التعلم. لاحظت نفسي خلال الفصول الماضية أن أغلب الإجابات الي اجاوبها في الامتحان من الأشياء الي اشوفها من الشرح مال الاستاذ، لو اذاكر لو أقرأ ممكن فائدة بسيطة بس أكثر من تركيزي على (اي المعلومات تترسخ اكثر عنده) .واذا شفت شي وسمعت وركزت فيه وربطه بريحه أو حرارة أو حاجة خلاص عاد ينحفظ. فأعتقد يمكن اكون شخص مناسب لأن المحتوى هو حال الناس الي مثلي لاّ!الدراسة هذي الناس الي مثلي أكثر يعني يجذبهم المحتوى..

**me (interviewer):** [00:02:11] أكيد أكيد هل معناه أنه مادام هذا ميولك وتشوف انك إنسان audio-visual، هل كان عندك خبرات سابقة في صناعة المحتوى قبل هذا الكورس؟.

**S4:** [00:02:21] لا، أبدا. أذكر بس مرة واحدة سويت محتوى مجرد دقيقتين، طلب مني شخص يدرس فجامعة السلطان قابوس عندهم حاجة متعلقة بالسياحة، فيريدوا شخص يتكلم بلكنة بريطانية، تسجيل صوتي عشان يضاف للفيديو، واعطاني نص وقرأته، سجلت وخلاص، (ما اطلع على المحتوى النهائي)

**me (interviewer):** [00:02:54] ننتقل للمقابلة. بنركز على استقصاء تجربتك الشخصية في تجربة صناعة المحتوى. المبحث الأول مسألة التفاعل في العملية التعلمية المبنية على صناعة المحتوى وإنتاج الوسائط ، وبنشوف مدى تأثير هذا النوع من أنواع التعلم على درجة تفاعل الطالب قبل إنتاج المحتوى، وخلال إنتاج المحتوى، وبعدها. خبرني قبل عن مرحلة ما قبل الإنتاج: ومرحلة التحضير، بنتكلم عن البودكاست.أخبرني عن كيف حضرت له؟ ويش الاشياء الي استعنت فيها عشان تحضر؟.

**S4:** [00:03:52] الأشياء اول شي انك تسوي خطه، انت ويش بتقول، وش المعلومات التي انت لازم تذكرهن، ووش المعلومات الي ممكن تتجنب تذكرهن على أساس توصل المعلومة بشكل أوضح للمستمع. بعدما تخطط للكلام الذي انت بتقوله، لازم تشوف الوسيطة التي بتسجل عن طريقها الوسائط، فأنا عن نفسي شفت إن الأفضل والأسهل استعمال التسجيل عن طريق التليفون (تلفون هواوي، بالسماعة ماله) بس جاي بدقة يعني ما شاء الله. فانعزلت في مكان هادي، وبديت أذكر المعلومات الي لازم انا اذكرهن في البودكاست. كان البودكاست بعنوان HOW TO TEACH VOCAB USING MOVEIES، كيف تعلم الطلاب عن طريق الأفلام، فلما سجلته أول شيء انا قلت تجربتي الخاصة، لان انا شخصيا تعلمت عن طريق الأفلام، وخبرتك قبل ان الشي الي اشوفه مثلا vocabulary او حاجة خلاص ترسخ. طبعا هذه خلال التسجيل لما شرحت أهمية استخدام الأفلام في التعليم المفردات.

**me (interviewer):** [00:05:42] انت ذكرت انك وضعت خطة، هذه الخطة شو فيها؟ .

**S4:** [00:05:50] في المحتوى، يعني وش انا بذكر قبل وش ما اذكر،.

**me (interviewer):** [00:05:51] من وين جبت المحتوى؟.

**S4:** [00:06:04] كنت اشوف بحوث فالانترنت، وكان مكتوب هناك كلام إيجابيات والسلبيات، فأنا كشخص يريد يحفز الطالب أنه يتعلم المفردات مثلا عن طريق الأفلام أول قرار اتخذته ان انا ما ممكن يعني أنا أريد شخص أرغبه أنه يتعلم وبعدين أقول له ترى سلبيات هذي! يعني فقررت أني ما آخذ السلبيات، اخذت الجهة الإيجابية في الموضوع.

**me (interviewer):** [00:06:35] ليش اخترت هذا الموضوع بالذات.؟ هل المعلم خيرك اياه ام بروحك؟

**S4:** [00:06:39] لا بروحي اخترت، لانه عن طريق تجربتي السابقة. يعني شفت أنا فادني كثير، ومع التعليم الذي في المدرسة انا ما أخذت لا خصوصي ولا فمدرسة خاصة بس كان الإنجليزية معي قوية ليش؟ لأنني كنت أتابع باستمرار، وعندي الاستماع وأجد مثلما تقول متميز فيه ليش؟ لان انا كنت متعودأسمع، أركز على الكلمات التي هم يقولوها، هذا الشيء مرني، فوق أنك تستمتع أن تتمرن وتتعلم،.

**me (interviewer):** [00:07:20] من كان الجمهور؟

**S4:** [00:07:24] كان زملائي فالصف.

**me (interviewer):** [00:07:26] كيف أثر الaudience في اختيار المحتوى؟

**S4:** [00:07:32] الفئة العمرية أول شيء، ان ممكن انا أجيب لهم فيلم مثلا على أساس أنه يتعلموا منه ويكون الفيلم دموي، يعني غير متقبل في عملية التعليم، (يعني مناسبة المحتوى مع الفئة العمرية). وأيضا يعني اهتماماتهم، انتوا ويش تحبوا من الأفلام؟.

**me (interviewer):** [00:08:02] هذي كيف عرفتها؟.

**S4:** [00:08:04] سألتهم، ويش أكثر شيء تحبوه في الأفلام؟ حد يقول الكوميدية، حد انيميشن، حد، فأخذت رأي الأغلبية.

**me (interviewer):** [00:08:11] وحطيت المعلومات طبعا، المعلومات هذي تتضمن محتوى الكلمات الي بتعلمهم اياها؟.

**S4:** [00:08:20] ايوه، وشرح ان كيف بيكون هذا الكورس. كان مدته مجرد أربعة أسابيع، لان انا كنت ماخذه في الصيف، فكان الوقت ضيق بس ذكرت فالخطة أننا بنتعلم في الأسبوع الأول كذا، في الأسبوع الثاني كذا، والثالث كذا وكذا، في النهاية بتلاحظوا النتيجة. وهذه الطريقة ممكن انتوا تستخدموها مستقبلا عشان تتعلموا يعني بروحكم بدون استخدام الكورس.

**me (interviewer):** [00:08:51] وين مكان التسجيل الي اخترته؟

**S4:** [00:08:55] يمكن يكون غريب ، اهدى مكان في الكلية كان في الحمام.

**me (interviewer):** [00:09:05] كل البودكاست اثنين؟.

**S4:** [00:09:06] لا، واحد. والثاني في سيارتي.

**me (interviewer):** [00:09:15] هذا بالنسبة لتجهيز الأدوات، جهزت المسجل، جهزت نفسك، اخترت المكان، كيف استعديت نفسيا وشخصيا، هل كان لديك قدرة وكنت حاس انك مستعد وعندك القدرة؟.

**S4:** [00:09:29] ايوه، يعني قصدك أساس على القي بطريقة احترافية؟. (نعم).

**me (interviewer):** [00:09:39] ايوه. كيف جهزت نفسك؟

**S4:** [00:09:39] mentally أول شيء، سويت مثل ما تقولmental plan، أن انا لازم أذكر واحد اثنين ثلاثة، و حاولت أخلي نفسياني ما أتوقف أو أتوقف توقف طبيعي pausing، كررت العملية أكثر من مرة لين ضبط

**me (interviewer):** [00:10:09] كم مرة؟.

**S4:** [00:10:09] تقريبا مرتين. المرة الأولى لأن فالحمام حد فتح الباب وصار صوت.

**me (interviewer):** [00:10:19] لهالسبب اعدت التسجيل؟ ما لاسباب ثانية؟.

**S4:** [00:10:19] بعدين لما رجعت انا أسمع، شفت اني توقفت زيادة على اللازم، كنت اقول ا ا ا بين الكلمات لما أرجع افكر، الثانية كان أفضل. كان يعني مثل ما تقول natural

**me (interviewer):** [00:10:41] هل كان مهم انك تسجيل مرة ثانية؟ وليش ماكتفيت بالاولى وخلاص؟. يعني هل

**S4:** [00:10:42] لإن الصوت حد فتح الباب.

**me (interviewer):** [00:10:46] يعني طلبت منك المعلمة انك تسجله مرة ثانية ولا ليش؟.

**S4:** [00:10:50] لا بنفسي انا رجعت اسمعه.

**me (interviewer):** [00:10:53] ويش كان الدافع مالك؟

**S4:** [00:10:54] انه يكون بشكل أفضل للجمهور. ناحية الجودة.

**me (interviewer):** [00:11:03] وش الاشياء الي وفرها لك المعلم؟

**S4:** [00:11:05] خبرني الطريقة للموقع الي استخدمناه دربنا عليه في الكلاس، وخبرنا الموقع الذي ممكن نستخدمه كبلاتفورم حال الكورس.

**me (interviewer):** [00:11:26] وكيف بالنسبة للبودكاست؟. كيف جهزكم؟ ويش وفرلكم ادوات؟

**S4:** [00:11:28] البودكاست أعطانا فلاش ونسخناه، وكان فيه mp3 converter وأعتقد أننا رفعناه في ساوند كلاود، اعطانا البرنامج و طريقة انك تسجله وترفعه في ساوند كلاود، لانه يمكن أي شخص بسهولة يدخل ويسمع،.

**me (interviewer):** [00:11:59] علمكم كيف تسجلوا في اوداسيتي، في أشياء ثانية دربكم عليها؟ هل قام بكل شيء، ام في أشياء....؟.

**S4:** [00:12:09] كان هو يعطي امثلة، مثلا كيف انت تتكلم؟ كيف البودكاست يكون مناسب؟ وأعطانا أمثلة سمعنا من BBC بودكاست، وشفنا الفرق، وموجود طريقة في اليوتيوب، انا بحثت عنها.

**me (interviewer):** [00:12:29] كم مثال شفت؟ هل شفت فيديو واحد وتعلمت منه الطريقه؟.

**S4:** [00:12:39] أنا شوف اذا الفيديو واجد طويل أمله، فأشوف الأقصر، والطريقة المناسبة، واشوف آراء من خارج، ممكن أذاك يكون رأيه غير، على أساس أن الجودة تكون أحسن. (اي كنت تدور أسهل طريقة، وعملية) وما تأخذ وقت طويل.

**me (interviewer):** [00:13:12] هل كانت هذه الأشياء كلها الي استعندت فيها (استعنت بنفسك، جهزت نفسك منتلي، كان عندك دافع، جهزت خطة، حطيت معلومات، جهزت التليفون، واخترت مكان) هل كانت هذه الأشياء كلها لها تأثير.؟

**S4:** [00:13:40] أعتقد ايوه، لأن أول مرة انا كنت أسجل بودكاست فلو ما مررت بهالتجربة أو الدكتور خبرني أو إني راجعت الفيديوات كان ممكن يطلع مختلف تماما. مثل الذي يمشي على عمى، لأنه أول مرة فلازم الشخص عالأقل يعرف كيف الطريقة التي تكون مناسبة، ومثلا سرعة التحدث انا كنت ما أعرف ، ممكن أني كنت أتكلم عادي، فأكثر يعني نورتني دلتني الطريق.

**me (interviewer):** [00:14:25] ننتقل لمرحلة الإنتاج الفعلي: وش الخطوات الي اتبعتها؟ كيف بديت تسجل؟ على ويش ركزت؟

**S4:** [00:14:29] ركزت اكثر شي على النطق والوقفات بين الجمل، يعني أنا كنت في التسجيل الأول ما ماركزت كثير عليه، بسرعة ركبت السماعة،فتحت التلفون، فتحت المسجل و شغلت. حاولت أتبع التعليمات التي شفتها في الفيديو قدر الإمكان، بس المحاولة الأولى يعني مانجحت لأنه حد دخل فتح الباب، فأكيد أنه يبين الصوت، فلما رجعت اراجع الصوت الي سجلته، لاحظت أخطائي وعدلتهن.

**me (interviewer):** [00:15:45] هل أحد اعانك في مرحلة التسجيل؟

**S4:** [00:15:59] بنفسي

**me (interviewer):** [00:15:59] . هل في تحرير كان؟.

**S4:** [00:16:02] زدت صوت موسيقى الخلفية، يكون بسيط عن طريق البرنامج، سويت مكس. موسيقى كذا خفيفة.

**me (interviewer):** [00:16:23] هل هذي كان لها تأثير على البودكاست؟

**S4:** [00:16:27] أحس التشويش الذي ممكن يطلع بالتسجيل اختفى، يعني خلاه بشكل أوضح وأجمل.

**me (interviewer):** [00:16:46] بعدما خلص المشروع، وش الجوانب التي ركزت عليها في التقييم ؟

**S4:** [00:17:01] منهم الفيديو الذي شفته، كان مؤثرا لأنه حسيت انه ما بذيك الجودة الي شفتها في الفيديو، وبعدين تذكرت نصايح الدكتور نفس الشيء، قارنته بالتجارب التي سمعناهن في الكلاس وفي ذاك الفيديو، فوجدت أنه ما يرقى، حتى لا من قريب ولا من بعيد. فغيرت، اعدت التسجيل مرة ثانية والحمد لله بشكل أفضل.

**me (interviewer):** [00:17:42] طبعا الجوانب الفنية مجرد اضفت ميوزيك ، في أشياء ثانية فنيا شفتها؟ طول، قصر؟.

**S4:** [00:17:46] أيوه كان الطول في التسجيل الأول كبير لأنه أسهبت واجد في الكلام عشان اشرح أفكاري، ففي التسجيل الثاني شرحتهن بأبسط طريقة ممكنة و مفهومة، فأثر في الطول،

**me (interviewer):** [00:18:06] هل في جوانب لغوية ركزت عليها؟ بحكم انك طالب لغة؟

**S4:** [00:18:13] النطق، وعندك القواعد، ونفس الشيء انا استخدمت formal words، كان في قائمة بس استخدام الكلمات كان مثل ما تقول بشكل عفوي. الحمدلله مشى،

**me (interviewer):** [00:18:44] كيف كانت المشكلة في جوانب النطق؟

**S4:** [00:18:44] هي مافي النطق، كانت في الوقفات. أنا أوقف اقول ا ا ا ا ا، وأظن غلطت غلطتين في القواعد،وعدلتهم. هذا في لأول. في الثاني انحلت المشاكل.

**me (interviewer):** [00:19:11] الحين البودكاست جاهز، وش كان شعورك بعد ما خلصت العمل؟.

**S4:** [00:19:30] بأمانه تفاجأت، ما توقعت صوتك كذا. الشخص لما يسمع صوته يتوقع أن صوته جميل، بس غير طلع، ما توقعت حتى نفسي، هو زين ما انه ما زين، بس طلع غريب نوعا ما. يعني ما توقعت نفسي اني بتكلم بذي الطريقة.

**me (interviewer):** [00:19:58] كيف؟.

**S4:** [00:19:58] ما اعرف، يمكن عشان أول تجربة.

**me (interviewer):** [00:20:02] يعني كان غريب بشكل إيجابي أو سلبي؟.

**S4:** [00:20:07] بشكل إيجابي، أنا كنت مستغرب من نفسي. يعني الواحد لما يسمع صوته يحس انه صوتك دفش، في بعض الأحيان تسمع نفسك، بس لما تسمع تقول: تو أنا هذا!؟ غريب.

**me (interviewer):** [00:20:44] يعني ما يتناسب مع صوتك، ولا شفت ان صوتك اذاعي وخلاص؟.

**S4:** [00:20:49] صوت اذاعي بطريقة غريبة. ما أعرف،.

**me (interviewer):** [00:20:56] هل كان هذا تأثير سلبي أم إيجابية؟.

**S4:** [00:21:02] ايجابي

**me (interviewer):** [00:21:04] كيف؟.

**S4:** [00:21:08] ماعرف، حسيت should i do more of these؟ جاءتني فكرة بأمانة اني اسويهن بودكاست وانزلهن في مواقع التواصل، مثل شرح حال قاعدة معينة أو حاجة، أو أتكلم في قضية، بس الاشغال. ضغط الدراسية ما يتناسب انك تتفرغ تفرغ عساس انك تعطي محتوى جميل بذيك الطريقة.

**me (interviewer):** [00:21:44] يعني مابس أثر فيك كشعور شخصي بس شفت انه practical؟

**S4:** [00:21:52] اعطاني دافع اني اسوي اكثر، يعني لو كان معي وقت أكثر، وعندي تفرغ، بامانة من تجربتي لهذي يعني ممكن انا اسوي أفضل وأفضل، يعني يكون professional. في ذيك الفترة في حسابي في تويتر كنت اعطي دروس عن اللغة بطريقة مرحة، قلت ليش انا ما اعطيهن بطريقة بودكاست؟ (وكانت دروس مكتوبة بس ماكملت لأني من النوع الذي بسرعة يمل من الشيء). فكانت الفكرة ذيك الحين ليش انا ما استخدم بودكاست؟ بيكون أفضل من إنك تكتب، وتوصل لمعلومة أسرع. لاني شفت وايد تفاعل على الأشياء الي كنت اعطيهن، مثلا معلومات عن الأكسنت، عن كيف تداخلت اللغة مع بعض الشعوب التي ما يتكلموا فيها، أشياء sociolinguistics، اشياء حلوة كانت بس ماكملت . مشكلتي أنني أفقد الشغف في الشي بسرعة.

**me (interviewer):** [00:23:33] هل في تحديات واجهتها بشكل عام في صناعة المحتوى؟.

**S4:** [00:23:39] بأمانة لا، أول تحدي ممكن أذكره أنني ما كنت أعرف تماما كيف اسوي بودكاست، وماعندي معلومات سابقة، وأول مرة، فكان صعب .كنت لازم اروح اشوف اقرأ اسأل الدكتور .

**me (interviewer):** [00:24:38] هل كانت هذه الرحلة شخصية طبعا؟ أم كان توجيه ودفع من المعلم؟.

**S4:** [00:24:42] كانت خليط بين الاثنين، إن كان المعلم كان طلب مني اسويه. وبعدين انا دخلت الجانب الشخصي فيه، ان انا تكلمت عن تجربتي الشخصية، أعتقد يعني أعطاني مقدرة أني أتكلم بشكل أفضل لأن الموضوع جمعته بشيء شخصي،.

**me (interviewer):** [00:25:11] وهذا خلى له معنى أكثر.؟.

**S4:** [00:25:16] ايوه

**me (interviewer):** [00:25:18] هل هناك تحديات أخرى ولا بس عدم المعرفة وخلاص؟.

**S4:** [00:25:23] لا ما أعتقد .

**me (interviewer):** [00:25:28] طبعا كيف تعاملت مع هذي التحديات، طبعا انت رحت تبحث وتشوف أشياء وتتعلم، هل عندك مقترحات للتغلب على مثل هذه التحديات مثل عدم المعرفة؟ لو مستقبلنا مريت بالتجربة أو طالب جديد، كيف يمكن يتغلب عليها؟.

**S4:** [00:25:50] بدله على فيديوهات فاليوتيوب، انه يشوف كيف هذولا الناس يسووا البودكاست، وأطمح انك تسوي بعد أفضل منه، ما بس مثله، وشوف، الطريقة تراها سهلة وما محتاجة شي،.

**me (interviewer):** [00:26:11] كم أخذت منك تقريبا مرحلة البحث والتحري كذا؟.

**S4:** [00:26:16] هو اخذ تقريبا متل يومين، عساس انك تجهز.

**me (interviewer):** [00:26:47] فتشوف ان أفضل شيء توفر فيديوات أكثر؟.

**S4:** [00:26:59] وشرح كيف تسوي البودكاست.

**me (interviewer):** [00:27:02] هل الشرح ما كان كافي من قبل المعلم؟.

**S4:** [00:27:05] لا كان كافي بس قلت لك انا احب أسمع وأشوف بنفسي، أشوف تجارب ثانية. الدكتور راوانا، بس غير لما يكون معك كلاس مزدحم وغير لما تكون منعزل بنفسك تسمع وتشوف!!، تكون أكثر تركيز .

**me (interviewer):** [00:27:38] المبحث الثاني: منهجية التعلم عن طريق صناعة المحتوى، بنركز على أربع جزئيات. الجزء الأول هو التعلم التطبيقي أو التعليم عن طريق الممارسة والتعليم العملي. والثاني هو صناعة المحتوى بحد ذاته. الجزء الثالث هو وضع الطالب محور العملية التعليمية، واخيرا التعلم عن طريق استخدام تكنولوجيا. المنهجية بنتكلم عن المحور الأول: التعلم التطبيقي أو التعلم عن طريق الممارسة. طبعا صناعة المحتوى تتطلب منك أن تسوي تشتغل،يعني فيه عملي، وش أهمية هذا النوع من انواع التعلم خصوصا في المرحلة الجامعية بالنسبة لك؟.

**S4:** [00:28:29] إنه الطالب يكون معه خبرة شخصية، انت ما مجرد تتعلم بشكل نظري أن تطبق، فأكثر احس ان لما تطبق تشوف الايجابيات والسلبيات بشكل أكثر لأنك انت تعايشها، تعرف بعدين في الصف هل ممكن تطبق التي تعلمته أم لا؟. يعني انت تكون في خضم الموضوع، في المنتصف، تعرف كل شيء. (يعني قابلية التطبيق) أنت تعرف هل هذا ممكن أطبقه أو لأ ، وش ممكن أغير على أساس أنه يكون أكثر فاعلية؟. اي عملية ملاءمة على الظروف المحيطة انت معك في الكلاسروم. يعني مثل ما قلت في الكلاس الذي معنا في المدرسة مثلا إن الإنترنت ضعيف، فما تقدر انت تخلي الطلاب يشوفوا فيديو. ممكن انت تصمم فيديو بدل ما تجيبه من اليوتيوب وتشغله لانه ماشي إنترنت، فتكون نفس الadaptation.

**me (interviewer):** [00:29:59] تتكلم عن التعلم التطبيقي للمعلم انه ممكن يستخدمه مستقبلا قصدك؟.

**S4:** [00:30:06] ايوه. يعني أكثر.

**me (interviewer):** [00:30:13] خلي الاستخدام المستقبلي، نحن نتكلم عن الحين في واقع التعليم الجامعي، كيف شفت أن هذه التجربة العملية مهة لك؟ تصنع وتسوي كورس بدل ما، في المقابل في تعليم تلقيني، المعلم يتكلم وانت جالس، تسمع وبعدين اختبارات وكذا، لا، هذا الكورس تطبيقي، هذا الكورس فيه تمارس، كيف كان مهم بالنسبة لك؟.

**S4:** [00:30:37] انه انا قدرت أفهم أكثر لانه فيه ممارسة، يعني أنا إذا ما مارست مابفهم، في النظري أن تقدر تحفظ الي الدكتور يقوله، بس في التطبيق أنت تمارس الشيء أكثر تترسخ المعلومة في عقلك، أكثر تأخذ الفائدة من الموضوع، أكثر من انه مثلا أنا اليوم جالس اشرح لك على البوربوينت، انزين خلني على الأقل استخدم!!، يمكن أجلس اشرح لك على البوربوينت ساعة كاملة بتعرف عنه حاجة؟ بقولك فيه ملف، وادخل الملف ،وضيف شي عليه، أفضل أني انا أجيب البوربوينت امامك وانت استخدمه، الحين كلكم اختاروا مثلا الشريحة الفلانية وأضيفوا لها حركات أو..، فأكثر يعني الطالب تترسخ عنده التجربة لأن يمارس.

**me (interviewer):** [00:31:28] انت شفت هل زاد فهمك لما جربت هذي الطريقة؟ والمعلومة ترسخت أكثر؟ يعني حافظ عارف كيف تسوي الحين؟.

**S4:** [00:31:35] ايوه، اكثر. البودكاست اعرف.

**me (interviewer):** [00:31:36] وشفت ان فيه فائدة مباشرة لك؟

**S4:** [00:31:40] أيوه.

**me (interviewer):** [00:31:40] وش الفائدة غير المباشرة؟.

**S4:** [00:31:41] الفائدة غير المباشرة على الأقل انا تعلمت كيف اسوي البودكاست، إذا سألني شخص ممكن اشرح له كيف. اشرحله الطريقة بطريقة PROFESSIONAL،

**me (interviewer):** [00:31:55] هل كل الطلاب يتقبلوا هذا النوع من انواع التعلم في الجامعة، زملاءك في الكلية؟.

**S4:** [00:32:04] ما أعتقد

**me (interviewer):** [00:32:06] ليش؟.

**S4:** [00:32:08] لأن طرق وأساليب التعلم تختلف من شخص لشخص. بعضهم بس يجلس يحفظ ويكون PERFECT معه. بس لما يكون الموضوع إنه هو يمارس، ما كل شخص يحب الممارسة، ممكن تحصله كسول،

**me (interviewer):** [00:32:30] تتوقع الكسل هو السبب؟ هل في اسباب ثانية ربما؟.

**S4:** [00:32:33] ممكن ضيق الوقت. والضغط الدراسي يمكن يكون مؤثر. لأنه يبغاله مثل ما تقول تفرغ أكثر، يعني يأخذ واحد مساحة من وقتك انت على أساسا انك انت تطبق. بس في المقابل صح انه يأخذ وقت كثير عليك بس الفائدة يعني ظاهرة، إنك انت مباشرة YOU WILL KNOW HOW TO DO THINGS.

**me (interviewer):** [00:32:58] هل نحتاج نضحي بالوقت على أساس الفائدة؟.

**S4:** [00:33:07] تعم. مثل ما قلت لك الفائدة ظاهرة. أنا كمعلم لهذا الكورس الي يكون فيه تطبيق، أنا بعرف الي فهم والي ما فهم لأنه ما بيقدر يطبق اللي ما فاهم.

**me (interviewer):** [00:33:18] بس أيضا الاختبارات ممكن تعتبر طريقة انك تعرف اذا الشخص فاهم او ما فاهم؟.

**S4:** [00:33:20] الاختبارات ما INDICATOR، ممكن هو يكون حافظ.

**me (interviewer):** [00:33:34] انت متقبل هذا النوع من انواع التعلم التطبيقي؟ يناسبك؟

**S4:** [00:33:38] نعم، بس اريد تفريغ اكثر، احتاج وقتك.

**me (interviewer):** [00:33:40] هل كان معكم وقت فهالكورس؟ أم حددوكم؟.

**S4:** [00:33:42] كان يعطينا DEADLINE، بس المشكلة ان الضغط لأنه في الصيف، والكورس كان مضغوط أكثر. لو كان فيه وقت أكثر ايوه ممكن. (اي لو كان في فصل عادي، الربيع او الخريف، يحسن ان فيه مساحة) لأنه فصل الصيفي كله كان ثمانية أسابيع.

**me (interviewer):** [00:34:16] فانت طبعا مع تكثير هذا النوع من التعلم التطبيقي؟.

**S4:** [00:34:21] ايوه يعتمد على توفير المساحة والوقت، وممكن يكون الأدوات، يعني مثلا تكون في غرفة مجهزة، الانترنت مفتوح، الطالب يقدر يرجع حال أي مصدر أي شيء، يكون موفرين كل حاجة (اي البنية التحتية). مثلا أبسط شيء السماعات كانت ما موفرة، في الكورس الصيفي كنا وحدنا نجيب سماعاتنا اذا بغينا نشوف فيديوهات أو حاجة في الكورس. بعد، أن بعض الكمبيوترات ما فيهن كفاءة .

**me (interviewer):** [00:35:07] ويمكن ذكرت بعض تحديات لهذا النوع من انواع التعلم، خاصة في الجامعة: الي هو وضيق الوقت ومافي المساحات..؟

**S4:** [00:35:16] . يعني إذا انت معك 8 كورسات، وهذا الكورس ماخذ وقت عليك لازم تطبق، احس انه يكون ضغط كبير على الطالب، يعني إذا إنت مثلا تشرح اليوم عن برامج وورد، اليوم شرحت عن باور بوينت، تقولهم مثلا الساعة الفلانية أريدكم تسووا تسليم حال باوربوينت تصمموا من اختياركم، الطالب بيحتاج عليه وقت أكثر. بعدين الواجبات من الكلاسات الماضية والثانية، المذاكرة، غير انه يجلس مع أهله، فتحس ضغط واجد، إذا أنت يوميا مثلا تعطي واجب، انت ما تقدر تقيس الا عن طريق التطبيق مع الطالب، فأعتقد أنه يعني لازم تغيير LESSON PLAN انه يخلوا الكورس مع مواد أخف، كان ممكن تكون ..( انت لو أخذته في احد الفصول كان بتشوف التجربة بالضبط عندك أربعة شهور كمساحة أكبر عن الشهرين. = ممكن ممكن يعني أحس أنه كان فيه ضغط= طبيعي أي كورس تتوقع أن تنزل العادية كل ممكن أن.

**me (interviewer):** [00:36:40] تتكلم على المحور الثاني: صناعة المحتوى. هذا النوع من أساليب التعلم وش أهميته للطالب في السياق الجامعي؟ بشكل عام مريت بمرحلة أو تجربة أنك تنتج وسائط متعددة، تنتج محتوى؟.

**S4:** [00:37:15] على الأقل أني انا قادر.

**me (interviewer):** [00:37:18] يعني تتكلم عن جانب المهارات؟.

**S4:** [00:37:21] ايوه، أنا عرفت أني أنا قادرس أسوي محتوى، لو كان معي الوقت كان حتى بسوي أجمل.

**me (interviewer):** [00:37:33] يعني ما بس معرفة؟ سوى عندك مهارة؟

**S4:** [00:37:34] ايوه. بعدين أنت لما تصنع محتوى انت تفكر ان هذا المستمع الي بيسمع أو الي بيشوف أو الي بيتلقى هذا المحتوى، كيف الطريقة المثلى أني أوصل له أنا الفكرة؟ كيف بيفهمني أكثر؟ يعني انت تفكر خلنا نقول انه بعقلية الطالب، فالطالب عساس انه يسمع شيئا أو يستمتع فيه، أحس أنا من تجربتي الخاصة فكرت اني أخليه بشكل مرح.

**me (interviewer):** [00:38:11] يعني فكرت فالجمهور انت؟ يعني هذا النوع من صناعة المحتوى يخليك تفكر فالمتلقي؟

**S4:** [00:38:16] ايوه، صح، المتلقي كيف بتوصله المعلومة بشكل أفضل.

**me (interviewer):** [00:38:21] يعني طريقة توصيل المعلومة.؟ هذي بروحها شي ثاني.

**S4:** [00:38:26] ايوه

**me (interviewer):** [00:38:33] خلنا نتكلم عن جانب المهارة كثيرا، مسألة المهارة ليش ضرورية في مرحلة الجتمعة؟ ليش من الضروري أنك تكتسب مهارة كيف تسوي بودكاست مثلا؟.

**S4:** [00:38:42] انت تشوف مثلا في الفترة الماضية الثمانينات، كيف كان التعليم؟ كان التعليم تمسك كتاب، افتح، اقرأ، الحين تغير، اللي ما يعرف يسوى هذه الأشياء مايقدر ياكب، يعني انت كيف فرضا انت كمعلم ما قادر تستخدم هذه الوسائط الجديدة، كيف انت متوقع نفسك انك بتوصل حال طالب هذه المعلومات؟ العالم صار تكنولوجيا، وانت تدرسهم بطريقة ألف وتسعمائة وسبعين، تتوقع أنه بيكون مناسب؟.

**me (interviewer):** [00:39:21] هل لازم انه كلهم يمروا بتجربة كيف ينتجوا محتوى؟.

**S4:** [00:39:24] انا اعتقادي الخاص ان المعلم لازم يكون يعرف كل حاجة بخصوص هذا الموضوع،(اي معلم المستقبل) انه تكون عنده المهارة. أنت ما تعرف متى تحتاجه؟. ممكن أول سنة تعليم ما تحتاج، بعدين تشوف نفسك انه انا لازم استخدم هذا الشيء.

**me (interviewer):** [00:39:45] يعني انت الحين تربطه بالوظيفة؟ تشوف له أهمية؟.

**S4:** [00:39:49] صح، يعني مخرجات عمان إذا تم رفدها بهذي الأشياء التكنولوجية الحديثة، وانت عارف الجيل الجديد يعني مثلا في كل بيت الأطفال يوم يكونوا جالسين ويش يسووا؟ماسكين آي باد، ليش؟ لأن ممتع و في نفس الوقت هم جالسين يتعلموا. فليش احنا ما نستخدم هذا الشيء في المدرسة؟. مرات يعني المعلم تقدر تقول الظروف أو تحديات العصر هي التي تجبره أن يواكب هذا الشيء. يعني انت كيف متصور أنه معلم ما قادر يسوي هذه الأشياء! يعني اهتمام الطالب الحين بالتكنولوجيا، ليش انت ما توفر هذا الشيء على أساس تكسبه، يتعلم أفضل.

**me (interviewer):** [00:40:57] تتوقع الطلاب (أنت وزملائك) متقبلين لفكرة إنتاج المحتوى وصناعة المحتوى، مثل هالتجارب؟.

**S4:** [00:41:03] الي يفهم ليش انا لازم اسوي هذا (اي الغرض) ويش انا بيفيدني، هو بيكون متقبل، أما الشخص الي يشوفه أنه كأنه بس ASSIGNMENT لازم يخلصها عشان يحصل درجات ما أعتقد. اوكي بشوي وبحصل درجات.! لكن الأفضل يعني أنت تعلم تعرف هذا الشي انا ممكن احتاجه في المستقبل، ما خسران شيء، اذا سويته، ما أني جالس ادفع فلوس. لكني في المقابل اكتشفت معرفه. أعتقد أنه لازم التنويع على هذا الشيء خصوصا للطلاب.

**me (interviewer):** [00:41:51] تشوف ان التنويع مفيد بحد ذاته يعني؟.

**S4:** [00:41:54] أيوه، عالأقل انت معك مهارة،.

**me (interviewer):** [00:41:56] هل معناته أننا نحتاج نكثر من صناعة المحتوى في المستوى الجامعي؟ نعطي الطلاب مثل هالتجارب بدل الاعتماد على الاختبارات؟.

**S4:** [00:42:08] انا قلت لم ان في الصف تحصل شخصي يتعلم عن طريق الاستماع، عن طريق الرؤية، AUDIO-VISUAL PERSON LIKE ME، عندك شخص يتعلم عن طرق الحفظ، عن طريق القراءة، فأنت كمعلم لازم توفر حال كل هذه الأشياء، فصانع المحتوى المفروض أنه يوفرن يعني لما يصنع المحتوى لازم يراعي كل هذه الأشياء، كل أساليب التعلم الي ممكن الطالب يتعلم فيها، على أساس يكون التعلم وتوصيل الفكرة حال الطالب تكون مكتملة، فهمت قصدي؟ انت كصانع المحتوى ممكن من المتلقين مال، ممكن في شخص يفهم بالقراءة، وفي شخص ثاني يفهم بالكتابة، وفي شخص ثالث يفهم بالتجربة، أنا ليش ما أضيف مثلا البودكاست حال الكلاسروم مالي، ممكن شخص ثاني يستفيد، يعني الطالب ممكن مايفهم من شرحي انا، يفهم من البودكاست، فهمت قصدي.؟

**me (interviewer):** [00:43:19] طبعا هذا يوفر لك من المعلم، بس أنت تمر بنفس التجربة انك تصنع محتوى (كتجربة صناعة البودكاست) انا ما أتكلم عن المعلم يصنع بودكاست، أتكلم عنكم انتم، كل طالب منكم في هذه المرحلة من مراحل التعليم الجامعي مر بتجربة صناعة محتوى؟ انت ذكرت مسألة انا نفكر في المتلقي، بس هذه ترتبط فيه، ان كل ناس لديهم مهارات معينة، انا عالاقل بلتقي مع أناس؟.

**S4:** [00:43:44] بالضبط انا اشرح لك نفس الفكرة.انت كمعلم ليش اضفت البودكاست في الكورس؟.

**me (interviewer):** [00:43:59] حسب استعدادات الطلاب وذكاءاتهم المتعددة ومهاراتهم المتعددة.

**S4:** [00:44:03] ايوه، انت ممكن شخص ثاني يفهم بطريقة أخرى، يفهم بس بشكل نظري ويفهم، بس انت اذا اضفت الشيء النظري معي التطبيقي مع التجربة، يعني كأنك انت مريت بالعملية كامل، غطيت كامل المهارات الي الطلاب ممكن يفهموا بيها،.

**me (interviewer):** [00:44:23] تشوف ان الطلاب زين يمروا بهالتجربة على أساس يوعيهم باختلاف قدرات الناس ؟

**S4:** [00:44:35] ايوه، يعني انت فهمت مثلا، دعنا نقول 99.9% من الصف، لأنك انت غطيت كل شي.

**me (interviewer):** [00:44:42] هل هناك تحديات تجربة صناعة المحتوى؟.

**S4:** [00:44:54] كان الوقت، و عندك الأدوات (اي البنى التحتية). والتحديات الأخرى ان يعني ما كل شخص كان يعرف أنه يستخدم الاوداسيتي. الدكتور شرح وتكلم وبعده يجيك طالب يقول لك كيف اسويه. اللي ما يفهم ويقول لك تعال سوي لي، ويش بتقول له؟.

**me (interviewer):** [00:45:41] هل هذا السبب هو أنهم متعودين ان يوفروا لهم كل شيء؟

**S4:** [00:45:48] أعتقد ايوه، أنت لما تكون تعلم طالب خمس سنوات، مثلا قول سنتين في الكلية كله نظري وفجأة تقول له تطبيق، وش تتوقع؟

**me (interviewer):** [00:46:02] بس اتوقع حتى في التعليم الجامعي ربما الطالب يكون عنده قابلية يعني؟

**S4:** [00:46:07] ممكن إذا كان ملم. أما اللي ما عنده تجربة من قبل. أنا ممكن اني انا قدرت أواكب لأني كنت عارف بالتكنولوجيا ومهتم بهالاشياء. لكن الي ماعنده؟

**me (interviewer):** [00:46:22] يعني انت تشوف ان التعود على الأسلوب التلقيني هو الذي يؤثر على تقبل الطلاب؟.

**S4:** [00:46:28] ايوه، أسلوب التلقين شويه هو الذي مسبب مشكلة عندنا.

**me (interviewer):** [00:46:34] كيف؟

**S4:** [00:46:40] واجد الاحظ. ألاحظ حتى مرات على نفسي، لما انا اجلس طول الكلاس بس أسمع، اجي اكتب كلمة عارفها وعارف تهجئتها بس اكتبها بالخطأ، ليش؟ تتوقع من ويش؟ لان مافي ممارسة. أغلب وقتنا جالسين نتلقى نظري. أنا لو كان معي براكتس مابعرف تهجئتها، الكلمة عارفنا بس لما اجي اكتبها اخطأ. هذا يعني جانب سلبي، هذا في الكتابة فقط . الملاحظ، مااعرف اذا الدكاترة لاحظوا، ليش أغلب طلاب الكلية في الأداء أثناء الكلاس مشاركة وفاهم تحسه، بس لما يجي يكتب الفكرة يكتبها غلط، الإجابة في الاختبار يكتبها غلط، ليش؟ لأنه تلقين ماشي تطبيقي.

**me (interviewer):** [00:47:40] ترجعنا للتعليم التطبيقي بهالنقطة!

**S4:** [00:47:46] كله مترابط ، مثلا في الكلاس ELT TEACHING METHODS، لما انا درسته، كان مجرد نظري، كله نظري، هذي هي طرق التعليم، (DIRETC METHOD,, GRAMMAR TRANSLATION METHOD) كان كله نظري. أنا كالطالب أو انت كمعلم كان ممكن أنا نطبق كل مرة طريقة عساس نشوف الفروقات بينهم. وبقية الأشياء مثلا التاريخية أو الأشياء الحشو كان ممكن تسويها بوربوينت، مع التطبيق وأن الطالب يطبق توفر وقت للفهم، وأصلا الطالب يلاحظ لانه هو يكون الSUBJECT ، يعني يعيش كطالب، كيف كان الطالب يتلقى التعليم بهذي للطريقة؟ ممكن هم بنظرهم تكون زينة، بس أنا اشوف نفسي كطالب اني بفهم أكثر لو كان يتطبق الMETHOD. فاهم قصدي؟ شوف بخبرك شي، النظام معنا هنا الطريق غلط، كيف؟! إنه الطالب الي يحفظ الإجابة ويعرف يتقنها ويكتبها صح في الاختبار هو الي بيجيب معدل فوق، وهو بيكون متميز، بس انا عارف هذاك فاهم أو لا؟! تعال أسأله بعد فصل، كيف كان؟ اشرح لي مثلا GRAMMAR TRANSLATION METHOD، بيقدر يشرحها؟ المعلومة تنسى، ليش؟ لأنه هو حافظنها. فالنظام (التعليمي) جالس يحفظك يحفظك، أنت تحفظ بس، فنهاية الفصل رأسك ممتلئ بالأفكار التي حفظتها وتفرغ في الاختبار. رحت إجازة، رجعت، مافاهم شي. وان انت جالس تقيس الي فاهم والي ما فاهم على أنه بهذي الطريقة، ترى غلط !!!

**me (interviewer):** [00:50:35] يعني الاختبارات ما تكون هي الفيصل يفترض؟

**S4:** [00:50:39] لا

**me (interviewer):** [00:50:39] وين وكيف هذا انعكاسه؟.

**S4:** [00:50:40] انعكاسه في المخرجات الي تشوفها الحين في المدارس (كيف؟) يجيك معلم ويشرح لك أن الألوان أسماء، ماذا تتوقع؟ معلم في المدرسة من عشر سنوات، جالس يضاربك، لا انت معلمنهم غلط، الألوان اسماء! والألوان هي صفات، لأن صفة الشيء هي أصفر مثلا أو أزرق. شفت كيف فرق في المخرجات؟ تأثر في المخرجات.

**me (interviewer):** [00:51:21] وتشوف أن هذي هي انعكاس الاسلوي التلقيني المعتمد على الحفظ؟

**S4:** [00:51:27] ايوه، انعكاسه على الطلاب، بس لما انت تكون كطالب انت مارست مثلا GRAMMAR TRANSLATION METHOD، شباب انا بشرح لكم قبل والأسبوع الجاي، المجموعة 1 تقدم لي LESSON عن هالطريقة، خلي الجانب النظري.

**me (interviewer):** [00:51:47] يعني تشوف ان في حال الممارسة هي الحل لتجنب المشاكل؟.

**S4:** [00:51:55] ايوه أفضل من فتح الكتاب، أو أقرأوا، وش قريتوا في المقطع الأول، وش فهمتوا؟ وين أفضل، انك تطبق و تجرب أو أنه تسأل: ويش قريتوا، والله قريت كذا وكذا، خلا صح، شاطر, الي بعده.

**me (interviewer):** [00:52:11] هذا من وجهة نظرك طبعا؟.

**S4:** [00:52:18] وجهة نظري، ما اعرف اذا كون في وجهة نظر ثانية تكون أفضل.

**me (interviewer):** [00:52:30] هي مثل ماقلت مسألة تفضيل، في ناس تعودوا، ربما التعود له دور.

**S4:** [00:52:35] بس غلط! يعني احنا نشوف المخرجات كيف جالسة تضعف تضعف تضعف تضعف،

**me (interviewer):** [00:52:42] يعني تشوف مع الممارسة بنكون معها مهارات أفضل؟

**S4:** [00:52:42] أفضل، هو ما بيكون حافظ، لما يروح PRACTICUM ترى هناك ينصدموا، لانه ليش؟ لأنه يبدأ يطبق، بطبق الذي تعلمه خلال الثلاث سنوات الماضية أو الأربع سنوات الماضية، ينصدم، ما قادر يمارس، ليش؟ هو بس حفظ.

**me (interviewer):** [00:53:09] المحور الثالث لمنهجية التعلم عن طريق صناعة الهحتوى هي منهجية وضع الطالب محور العملية التعليمية. طبعا مريت بتجربة صناعة البودكاست وغيرها، من ضمن مشاريع صناعة المحتوى ان الطالب يكون هو محور العملية. نركز عليك، نعطيك استقلالية، أعطيك مساحة ومسؤولية، وأقلل الاعتماد على المعلم، المعلم يكون دوره ثانوي نوعا ما. التعلم الذي يقوم على جعل الطالب هو مركز التعليم وش أهميته في المرحلة الجامعية، STUDENT-CENTRED LEARNING؟ وخلنا نربطه بتجربتك في صناعة المحتوى؟

**S4:** [00:54:07] انا كنت INDEPENDENT، كان عندي حس بالمسئولية اني إذا تأخرت فتسليم مثلا البحث بتنقص درجات لازم اني انا أسلم، الدكتور ما كان معي، ما كان يقولي لازم تو تسويه، سويه سويه. أنا اضطريت اني أبحث أكثر، وأروح واشوف مصادر وأرجع عشان اسويه PERFECT، ليش؟ لأن انا ابقدمه بشكل أفضل، بعدين في النهاية بسبب باغي درجات أفضل، في النهاية بطريقة مباشرة وغير مباشرة انته تعرف تكتسب المهارة، على الاقل تعرف كيف سويت، ولو كان رديئ عالاقل تعرف كيف سويت.

**me (interviewer):** [00:54:59] وهل هذا كان ضروري أن تكون لديك حس مسؤولية.؟

**S4:** [00:55:09] نفس النقطة الي قبل، يعني أنت تتوقع انا اقدر اجي: احفظ، افهم، لازم تحفظ ذا، لازم تحفظ!. لكن الطالب إذا يريد مثلا ينجح أو أنه يريد يتعلم لازم يفهم، لازم يمارس، لازم يطبق، ما يجي يحفظ ويسوي وخلاص.

**me (interviewer):** [00:55:38] يعني تشوف STUDENT-CENTRED LEARNING هذا يعطيك؟.

**S4:** [00:55:44] يعطيك هذه الميزة بالفعل. بعدين ممكن الطالب إذا عنده شغف ممكن ما يكتفي بكلام الدكتور يقدر يعني أنه يبحث وينتج أفضل، يعني أنه يبدع في المجال، ما مجرد انه بس يسوي يعني مثلا ،أبغى اجيك بشخص ثاني اريد بودكاست عن ENVIRONMENT، خبرتك الطريقة، بس ما قلت لك كيف لازم انت تسويه. أنا في النهاية عندي إنتاجين مختلفين لأن ما مشوا في نفس الPATH،

**me (interviewer):** [00:56:38] وهذا تشوف شيء إيجابي؟.

**S4:** [00:56:39] إيجابي بالفعل. ليش؟ إيجابي لأن مهارات الشخص ، انت ماجالس تختبرهم على مقياس واحد. أنا أفهمت أنت تفهم، لكن فهمي وفهمك واحد؟! شفت، لما يكون SCL تقدر ان انت تقيس، يعني واجد فروقات غير أنه مثلا، حتى للمعلم، انا ويش بستفيد من بودكاست جاي اسويه للطلاب كله نسخ لصق، يعني كأنه بس الموضوع مختلف. نفس الشيء!! بس غير لما يكون هذا أبدع فيه بطريقة ثانية، بطريقته الخاصه، اضاف SOUNTRACK, EFFECTS، أضاف أشياء نخليه ممتع أكثر، بينما الثاني ممكن بس سواها بطريقة ثانية أكثر مشوقة، اعتمد على أسلوبه في الإلقاء وخلاه بشكل مشروق أكثر. في النهاية انت صار عندك تنوع،الطالب تعب، اجتهد، عرف كيف يسوي، تعلم أكثر. يعني هذا دليل أن الطالب تعلم أكثر من أنه بس أنتج، اعطاك واحد كأنه نسخ لصق، بس الموضوع مختلف.

**me (interviewer):** [00:58:07] هل تشوف ان الطلاب متقبلين لSCL؟ وانت هل متقبل؟.

**S4:** [00:58:09] أنا متقبل نعم، بس مثل ما قلت لك، لو أكثر يخلوه في الكلاسات يمارسوه بشكل أكثر، بتشوف الفرق في التعليم.

**me (interviewer):** [00:58:25] يعني نحتاج أنا نتوسع فيه؟.

**S4:** [00:58:26] نتوسع نعم.

**me (interviewer):** [00:58:31] على أساس نخلق نوع معين من التعليم مثلا لما نتوسع منه؟.

**S4:** [00:58:36] لا، بس قصدي انه من تجربتي الخاصة انا هذا الشيء فادني وايد، يعني مثلا انت تو كدكتور تعلمت كم سنة في الكلية؟.خمس سنوات، انت مريت بنفس الطريقة، نفس طريقة التعليم نفسها، تتوقع أنه لو كان بطريقة ثانية يستخدموا SCL بيكون أفضل.؟ ما تتوقع؟ بيكون فرق، لأن انا مارست، انا عرفت، أنا أكثر كنت INVOLVED في الشيء، من أنه مجرد بس نظري! يعني انت يكفي أنك تخرج معلم عقليته متفتحة، تعود على هذا الشيء، لو واجهته باكر مشكلة مع طلابه ممكن يرجع ويبحث ويجي ويطبق ويستخدم شيء ثاني، يعني اكتسب مهارة إنه ما يعتمد على حد، ممكن يبتكر أي طريقة عشان تلائمه في الصف.

**me (interviewer):** [01:00:10] مهارة الاعتماد على النفس يعني؟.

**S4:** [01:00:12] ايوه، وإلا ما لازم اني اسوي نفس كل حد، أتميز انا (أي التفرد والتميز). انت فكرتك صح، كذلك انا فكرتي صح. لكن يمكن مالك أنت أفضل. فأنت تخلق مثل الجو التنافسي أكثر، من أنك تحاول تشوي نفس النسخ للعقليات حال كل طالب.

**me (interviewer):** [01:00:47] بس هل يمكن أن يسبب هذا تحديات أو ربما له سلبياته؟.

**S4:** [01:00:51] اعتقد إيجابياته اكثر عن سلبياته. اسألني كيف؟ وش ممكن السلبيات الي بيكونن، ممكن انه بتحتاج مثلا اكثر فلوس، لأنك بتضطر تجيب البنى التحتية أكثر. ممكن ككلية تفكر بهذي الطريقة انه ماليا مكلف ،وبعدين مكلف أيضا أسراف في الوقت، واجد يحتاج وقت. في المقابل انت ويش انتجت؟ انتجت معلم متفتح قادر أنه يستخدم كل الطرق الممكنة عأساس أنه يوصل المعلومة حال طالبه، يعني معلم قادر أنه يبحث، كلما ينزل شيء جديد راح المعلم هذا وقراه وطبقه، وشاف أثره في طلابه ، قادر يواكب يعني، انت انتجت مثلا جيل من المعلمين حتى كحكومة يعني حال ثلاثين سنة قدام، لأنه جالس يطور نفسه بنفسه، مالازم تجيبله دورات، وتجيب له فنيين وخبراء من برى في مراكز التدريب، لأنه نوعا ما المعلم جالس يتعلم، تعود على هذه الطريقة خمس سنوات في الكلية، بينما انك تشرح له كتاب طبعة 1996، افكاره في 1996 نفسهن للحين.

**me (interviewer):** [01:02:48] المحور الأخير في المنهجية: استخدام تكنولوجيا. صناعة المحتوى تتطلب استخدام التكنولوجيا. وش تشوف أهمية استخدام التكنولوجيا في الدراسة في المرحلة الجامعية؟

**S4:** [01:03:04] اعتقد ذكرنا هذا الشي قبل، أن العالم تغير، انا ممكن من تلفوني أدخل سوق الأسهم، اشتري أسهم وأبيع، أقدر أتعلم أي شيء من التلفون، وباستخدام التكنولوجيا، التلفون طةل الوقت معي، اقدر اسوي معاملات البنك، اقدر ادفع مخالفاتي، أقدر اقدم منحة حال أرض، أدفع الكهرباء كله، ليش احنا ما ندخل هذا في التعليم؟ بما أن الجيل الي طالع الحين هو جالس يواكب هذا الشيء، ليش احنا جالسين نجيب دراسات قديمة: والله استخدام الآيباد يسبب التوحد! بدل ما جالسين نحاربه هذا الشيء، ليش ما نستخدمه لمصلحة الأطفال؟ عندهم شغف في ذا الشي يستخدموه في التعليم (اي كيف توظيفه). لماذا نحن جالسين حاربه؟ والله ما تعطوا أولادكم آيبادات؟! صحيح أننا ممكن نقول تقنين هذا الشيء ويكون مثلما تقول لا تستخدموه أكثر من ساعتين في اليوم. لكن بأمانة الفائدة أكثر عن السلبيات. عندك مثال الطالب لما يروح المدرسة، كم كتاب يشل؟ 9 كتب؟! جالك شليت شنطة الطالب؟ ليش ما اوفر له آيباد ويكون التعليم ذكي؟!. انتهى الموضوع. أول ما يروح المدرسة يستلم آيباده، في الصف يشله، و الواجبات يرسلهن هالايميل، ممكن الأب يدخل.

**me (interviewer):** [01:04:57] بس هذه البنية التحتية غير موجودة؟ هذا تحدي ربما؟.

**S4:** [01:04:59] يعني مثل ما يقولوا: الحظ ما حقيقة، انت تصنع حظك! أنا أذلل الأشياء، ما الأشياء أنا أتواكب عليها وتذللني هي! ترى نحن ما جلي، الجلي من وين تخليه يستوي نفس الشكل.

**me (interviewer):** [01:05:35] يعني تشوف أهمية التكنولوجيا بشكل عام في مواكبة العالم بشكل عام، في تسهيل إنجاز الأعمال، وتسهيل التواصل..؟.

**S4:** [01:05:48] وقت أصلا، تسهيل الوقت أكثر، وماديا صح انك بتدفع في البداية بس الأثر بعدين بيكون أقل ماديا، الان كم كتاب ينطبع كل سنة؟ كم صفحة فيه؟ وأحسن حال البيئة، كم شجرة انت تقص؟. انت بدل ما تطبع تقريبا بسبعين ألف طالب يدخلون المدرسة كل سنة، بدل ماتطبع سبعين ألف كتاب، تشتري حال مرة واحدة آيباد، فكل صف مثلا 30 آيباد. صح انك بتدفع بعدين لكن الآيباد حال بعدين، خمس سنوات ستة سنوات! غير انك انت وفرت وظائف ، كيف؟ ما يحتاج في المدرسة TECHNICIANS؟!

**me (interviewer):** [01:07:01] بس تشوف التقبل بشكل عام واسع؟ الطلاب ما عندهم اي مشكلة في تقبل التكنولوجيا؟.

**S4:** [01:07:05] أعتقد أنه هو أكثر من واضح! انت شوف داخل بيتكم، مع الأطفال.

**me (interviewer):** [01:07:11] بس تقبله في سياق التعليم، فيه مشكلةن فالمتعة ممكن استخدامه، بس في سياق التعليم هل فيه تقبل؟ وهل انته متقبلنه؟

**S4:** [01:07:20] في تقبل، انا متقبلنه نعم، (بدون حدود؟). بدون حدود. انا اجيب بروكسيما، اعرفه في الآيباد مالي، ما لازم انا اجيب كتب، يعني مثلا، أنت أستاذ عبد الله انت رحت مدارس ، لما تقول افتحوا الكتاب! كم وقت يحتاج له؟ دقيقة دقيقتين؟ ليش ما انا اكون مشغل البروكسيما، أنا أقلب الصفحة، وهم يقرأوا من البروكسيما؟! أصلا حتى التركيز مالهم يكون معك أكثر، لأنه ماشي مشتتات. لما الطالب فاتح كتاب، تعرفه ويش يشوف؟ يشخبط! انت تفكره يكتب ، بس لو كان بروكسيما والكتب مسكرات، واحد شاف كذا يمين، بتعرفه اذا منتبه معك ولا لا! (اي تشاعد في التحكم في الصف).

**me (interviewer):** [01:08:35] هل معنات هذا نكثر من استخدام التكنولوجيا في كل الصفوف؟.

**S4:** [01:08:35] هذا هو الأفضل، هذا هو الصح الي الحخين لازم يصير.

**me (interviewer):** [01:08:41] وين التحديات ممكن تكون؟

**S4:** [01:08:48] التحديات الي اشوفه الحين أنه ليش المخرجات ضعيفة خصوصا في الطلاب. ليش كل سنه تجي النسب تقل؟ ضعف في اللغة الإنكليزية كبير ليش؟.

**me (interviewer):** [01:08:59] بس كيف هذا له علاقة باستخدام التكنولوجيا؟

**S4:** [01:09:03] لأنه ما قدروا يواكبوا، يعني في الفترة الأخيرة انت شايف تقاعد معلمين كان له دور كبير، واجد معلمين تقاعدوان راح يجيبوا معلمين عربن وانت عارف كيف الحالة! يجيك يشرح لك بالGRAMMAR-TRANSLATION METHOD، يعني ويش تتوقع؟ يشرح له بطريقة من ألف وتسعمئة، من الحرب العالمية الثانية، مسواي حال الجنود عساس يتعلموا اللغة الألمانية في الحرب، بطريقة عسكرية، وهو جاي يعلمها الطلاب.

**me (interviewer):** [01:09:52] هذي ترجعنا لفكرة المواءمة والملاءمة، هذا هو التحدي انت تشوفه، هو مسألة عدم مواءمة تكنولوجية تخلق جيل ما يتناسب مع بيئة العمل وسوق العمل الحالي؟.

**S4:** [01:10:04] مع العصر أصلا.

**me (interviewer):** [01:10:10] بس هالعصر فيه ناس تقرأ لا زالت ، ماكلهم يستخدموا آيباد؟ في ناس لازالت تكتب؟.

**S4:** [01:10:13] أنا أقرأ، أكتب، بس ممكن أقرا في التلفون،

**me (interviewer):** [01:10:20] بس ايضا ممكن تستخدم ورق؟.

**S4:** [01:08:41] لا مشكلة. انا الحين في فترنا في بعضهم يقرأوا فآيباد، في بعضهم فورق، ليش؟ لأن نحن في النص،.

**me (interviewer):** [01:10:28] يعني تشوف في المستقبل بيختفي الورق والقلم؟

**S4:** [01:10:31] أعتقد خلال 10 سنوات، أعتقد بيقل بشكل كبير. أسألك سؤال: قبل الواتساب فبيتكم تشتروا جرايد او لا؟ انا جدي عنده اشتراك لازم يشتري، جدي فتح الواتسأب، والله من يومها ماشفت جريدة، شوف، هذا الفرق كله خلال الخمس سنوات.

**me (interviewer):** [01:11:27] المبحث الأخير:البيئة التعليمية الي تدعم صناعة المحتوى وإنتاج الوسائط يتطلب بيئة خاصة تدعم هذا النوع من انواع التعلم. أولها: دور المعلم وطبيعة دور المعلم. طبعا دور المعلم يفترض أن يقتصر على توفير الدعم والتوجيه إشراف، في المقابل الطالب هو الذي يقوم بالأشياء، عنده استقلالية ومسؤولية ويسوي كل شيء. باقتصار دور المعلم التوجيه والإشراف هل تشوف انه ضروري في سياق المرحلة الجامعية في مرحلتكم؟ في تجربتك أنت هل كان ضروري عساس يدفع الطالب انه يتعلم بروحه؟ (اعادة صياغة) صناعة المحتوى تطلب من المعلم أن يكون دوره في البداية يشرح لك شيء بسيط بس بعدين يسحب نفسه ويعطيك مساحة أكبر . هذا الدور وش أهميته؟.

**S4:** [01:12:22] أهميته ان الطالب يعتمد على نفسه، أنت تدرك ما أهمية أنك تنفذ، أيضا هو يعرف أهمية الي يتعلمه، لأن على أساس أوصل حال النتيجة الفلانية، أقدر أسلم ذا المشروح لازم أمر بعملية ان اتعلم فيه، فأنت بطريقة مباشرة أو غير مباشرة جالس تعلمه. يعني لو الدكتور أعطانا الطريقة كلها، وراواني هذاك الفيديو فاليوتيوب، بروح انا ابحث،؟ بروح أقرأ؟. انت فكلا الحالتين راح تتعلم تتعلم، بس بطريقتك انت الخاصه، (اي ما أحد يفرض عليك خيارات معينة، تقرأ كتابن تشوف فيديو). نعم. الطالب يتعلم حال نفسه، بالطريقة التي تلائمه، ما الي المعلم يشوفها انها هي صح، أو المعلم يشوفها انها هي الأسهل.

**me (interviewer):** [01:13:57] وهل الطلاب متقبلين هذا المساحة الضيقة للمعلم ، وهل مستمتعين بمساحة الحرية الي معهم؟ أنت كمثال هل استمتعت؟ هل كان هذا شيء إيجابي؟ يعني شفت نفسك انك تعتمد على نفسك.؟

**S4:** [01:14:17] ايوه، بالفعل كان إيجابي، بس تقدر تفرض أنا متعود الطريقة القديمة، طريقة التلقين، في البداية ما قدرت أواكب، ماأعرف ويش يصير، لأننا متعود كم سنة أدرس في الكلية تلقين تلقين تلقين. يعني كان آثر نوعا ما. بس بعدين لما تتعود، تعرف ان المعلم قالك كذا وكذا، هذا موضوعنا اليوم، وأريدكم تنفذوا، اليوم الخطوة الاولى جمعوا معلومات عن مثلا طرق التدريس، انا رحت بحثت، حد ضاف فيديو، الطالب يساعد نفسه، غير لما الطالب يسعى بنفسه وغير لما أنت تفرض عليه،.

**me (interviewer):** [01:15:10] كيف غير؟ في النتائج؟.

**S4:** [01:15:12] في النتائج، انا أقدر اغصبك على شيء؟ ممكن أجلس ألعي فوق رأسك أكتب أكتب أكتب أكتب.. تتعلم انت الكتابة عن طريق هذا؟!!! . بالمقابل لو الطالب سعى بنفسه بيتعلم أكثر. حتى لو تلاحظ في الدين، طريقة النبي في تعليم الصحابة كانت نفس هالطريقة أنهم خليهم هم يجربوا بنفسهم، كيف؟ كان في واجد مواقف. مثلا شاف رجل في المسجد كان شعره منفوش وكان أغبر، فقال لهم بما معناه يعني أما وجد شيئا ليسكن به شعره! وش تعلموا الصحابه؟ بالمثال، أنه المسلم ما ممكن ان يكون كذاك شكله، لأن الله جميل يحب الجمال، بهذه بطريقة. كان هو بنفسه قدوة، فالمعلم نفس الشيء يكون قدوة بس ما يمنع أن هو يكون قدوة الطالب ما يروح يبحث يسعى نفسه. كذا اعتقادي.

**me (interviewer):** [01:16:56] هل نحتاج نكثر من هالنموذج، أنا نعطي مساحة أكثر للطالب من معلم؟

**S4:** [01:17:13] نعم، اكثر نتعمق في هذي الطريقة.

**me (interviewer):** [01:17:13] هل يمكن أن يخلق تحديات ربما؟.

**S4:** [01:17:14] ايوه، في بعض أحيانا تحس الطالب يكون lost. هنا لازم يتدخل المعلم. يدخل في ذي حالة لانه اكتشف ان الطالب lost، فلازم يتدخل. أو أن المسار انحرف عن المسار الي الدكتور أو المعلم وضعه، لازم اتدخل أوقف هذا الشي وأرجعه للمسار، وإلا خلي الطالب يغلط، يتعلم من غلطه. بس إذا شفت ان الموضوع رايح too far، ان مثلا حصلت طالب متسيب، انت تقدر توقفه عند حده. يعني هذا ماجالس يشتغل. حتى إن مجرد المعلم رسبته هذا الفصل، جيت علمته نفس المادة في نفس الفصل، بيتعلم ولا ما بيتعلم! الطالب جالس انت تشرحله، وشفته ذاك الفصل ما باذل، رسبته، جاء الفصل الجاي بيبذا ولا لا؟ (يمكن، يعتمد في ناس ياخذوه كدافع، اما اذا عنده صورة سلبية معناته بيستمر عليها).صح هذي نقطة، ممكن تقولها. لكن المعلم ممكن انه يتدخل قبل (يعني يراقبهم من بعيد). يعني أنا مرة طرحت فكرة عن طريق التجربة، انت تتوقع لما الدكتور يدخل معك يراقبك في microteaching أو يقيمك داخل الصف، هذا HEALTHY ولا لا؟

**me (interviewer):** [01:19:28] بعض الناس نفسيا مايتلائم معهم،

**S4:** [01:19:38] ما مسألة مايتلائم، انت تحسه NATURAL؟. اصلا انت تكون NATURAL؟

**me (interviewer):** [01:19:41] لا.

**S4:** [01:19:41] اذا كيف تميز طالب أن هذا زين، عن طريق شي ما NATURAL؟ كيف تقرر ان هذا زين وأنت اعرف أنه ما natural؟ سؤال! أنت تعرف أن هذا الطالب (رايح تقيمه miroteaching) تعرف انه هو مدرسنهم هذا الدرس قبل أولا.؟ متأكد أنهم واصلين هناك وما عندهم خلفية عنه الطلاب ابدا!؟ انا واجهت، في طلاب قبل عن يجي المدرب يراقبهم، يشرح لهم قبل بيوم، مثلا بيجي الدكتور الأربعاء، الأثنين هو يشرح لهم نفس الدرس، ولما يجي الدكتور يشرح لهم ياه مرة ثانية، والطلاب يكونوا فاهمين! اووه فهموا الطلاب !!! بالمقابل قال لك الدكتور انا بجي فجأة، بدخل عليك فجأة، هل هذا نفس الشي تشوفه healthy؟ لا ماhealthy، الطالب ما مستعد، انا ما مستعد نفسيا انك انت تدخل تراقبني وتقيمني، على أي أساس أنك تجبرني وتدخل تراقبني وتقيمني؟ تعرف موه الحل؟ الحل الوحيد ويكون healthy باستخدام التكنولوجيا. قول كيف؟ جهز صف حقيقي يكون مجهز من وزارة التربية عن طريق شراكة مع وزارة التعليم العالي داخل المدرسة، صف يجيبوا مثلا اليوم بتدرس الصف السادس، الصف السادس الحصة الفلانية تكونوا في غرفة التدريب هذي، يجي الصف يدخل، الدكتور مايدخل أبدا، في كاميرات، ويكون natural . انت تشوف الdiscipline، يمكن الطلاب يخافوا يوم يكون عندهم زائر، يجلسوا بأدب. انت تشوف طبيعي، زملاءه يشوفوه عن طريق زجاج نفس الي في zoo ال من داخل ما يشوفوا الي برع، ممكن الدكتور يقيم على كيف كيفه، الطالب ناقشه يراجعه حاجة، عرضت له الفيديو، انت هنا سويت كذا كذا. الطالب بنفسه ماقتنع ممكن يشوف الفيديو أنه شوف انا عندي سلبية هنا سويت، هنا قصرت، شوف هنا كيف ترددت، هذه السلبية، وهذه سلبية، وهذه سلبية!!، تتوقع أنه المرة الجاية ما بيسوي أحسن؟ لأن شاف نفسه، غير لما أنا أقول لك أنت والله اليوم يا عبد الله انت كسول. كيف انا كسول؟ ماتحس انها وفرت حل؟ وفرت لك انك في سياق طبيعي. أنت دفعت أول شيء عشان تجهيز هذاك (اي غرفة التدريب)، دفعت مبلغ بس انه وفر لك، خرج لك مخرجات الجودة مالها ممتازة. ماتحس؟

**me (interviewer):** [01:23:05] ممكن، كل حد يشوفها بطريقة معينة، بس مثيرة طريقة رؤيتك في الموضوع.

**S4:** [01:23:10] باستخدام التكنولوجيا نفس الشيء انت حليت مشكلة.

**me (interviewer):** [01:23:18] مبحث الجزء الثاني: التعلم عبر صناعة المحتوى يتطلب بيئة تعليمية معينة، بالإضافة لدور المعلم وتضييق مساحته، تتضمن أيضا خلق بيئة تعليمية تدعم التعلم الذاتي، التعلم التعاوني والجماعي، وأيضا تمكن طلاب من التعلم عن طريق الممارسة أو التجربة والخطأ.

**S4:** [01:23:47] هذا مثال ممكن نطبقه على الي قلته الان عن غرفة التدريب. انك أنت وفرت، الطالب بيمارس، بيشوف نفسه، والآخرين يشوفوا كيف هو أداه،ء كيف أخطأءه، دون تدخل منهم، هو يشوفوه كيف هو باكر بيصير معلم مع طلابه، كيف بيتعامل مع هذا الشيء؟ عن طريق انك انت تخلق له بيئة تعليمية كلاسروم، وانت تشاهد من بعيد، (اي كبيئة طبيعية). سؤال الدكتور عبد الله، مثلا انت عطيتنا مشروع نسوي بوربوينت، انت عارفني انا سويته ولا لا؟ متأكد ان انا مسونه؟

**me (interviewer):** [01:24:40] صعب، اذا كان شي مافيه صوتك ولا في وجهك فيديو، أوفي صوت، هذا يكون صعب شوي.

**S4:** [01:24:53] نفرض، حتى الصوت، متأكد ان انا بحثت، قريت، ويت،؟ ممكن احد اعطاني اياه من السنوات الماضية، وجهزلي ياه، يالله اقرأ! (أي تجهيز المحتوى).

**me (interviewer):** [01:25:07] انت طبعا خلال تجربتك الحين في خلق البودكاست، تعتمد كثير على نفسك طبعا، كمصادر، بحثت وشفت، هل استعنت بزملائك أيضا عساس ان يساعدوك في بعض الأشياء؟ هل تعاونتوا مع بعض؟.

**S4:** [01:25:33] لا، بس استخدمت اللابتوب مال ربيعي عساس نضيف الصوت.

**me (interviewer):** [01:25:36] وإن كان دور التجربة والخطأ في التجارب التعليمية مالك في صناعة المحتوى؟.

**S4:** [01:25:45] انه انا جربت، شفت أخطائي، تجاوزتهن في المرة الثانية.

**me (interviewer):** [01:25:49] اولا اكتشفت اخطائك؟ وش جوانب الضعف مثلا الي لاحظتهن؟

**S4:** [01:25:54] مثلا فالبودكاست، على الstandards الي أنا مخلنهن أو الدكتور طالبنهن، (اي شفت ان معاييرهن قليلة يعني من ناحية الجودة). وبعض الوقفات، واخطاء في القواعد.

**me (interviewer):** [01:26:16] هل الطلاب الحين يتقبلوا هذا النوع من المساحات عساس انهم يتعلموا ذاتيا، ويتعلما عن طريق التجربة والخطأ؟ بعكس الاختبارات يعني، لا يوجد درجات، جرب، سجل مرة- عشرين مرة، يعتمد عليك،.

**S4:** [01:26:35] اعتقد ايوه، بعدين انت بتحصل حتى الدرجات مالهم بتكون عالية.

**me (interviewer):** [01:26:41] ليش؟

**S4:** [01:26:45] أنا تو عندي اختبار ورقي. عارف اني أنا ذاكرت او لا؟ ممكن ذاك اليوم انا عندي ظرف، بس انا طالب متميز، خسرت درجات ليش؟ عشان اني مرضت؟ لكن لما يكون عندي مجال إنه من خلال فصل كامل مثلا 100 درجة عن طريق أداءي، انا راح اقدر أنفذ! اذا صارر عندي ظرف اليوم، هذا الشغل بنفذه بكرة، بعد بكرة، عندي صارت مشكلة شفته ما كامل ، ممكن حتى اقول للدكتور هذا كافي او لا؟ اروح أغير، عندك مجال كطالب حتي يتعلم من أخطائه أصلا. عاد هنا يرجع للدكتور، هل هو بينبهه على أخطاءه، وبيقول وريني مالك قبل عن اعتمده كتسليم نهائي؟ عندك مشكلة كذا وكذا كذا، واذا حاب تعدل عدل والا سلمها..

**me (interviewer):** [01:27:56] لكن بالنسبة لك في تجربتك انت بروحك لاحظت ان هذا الجودة مب زينة، الصوت مب زين، فيه وقفات، في طلاب سجلوا 10 مرات تقريبا، قالك انا ما اقتنعت. هذي وش اهميتها؟ ليش هذي مهمة؟.

**S4:** [01:28:12] أن الطالب تعلم من خطأه، جالس يشوف المعايير الي موجودة، هو يريد أنه يوصل لهن، هو صار عنده تفكير ناقد، نقد شغله، نميت عنده التفكير الناقد، عندك الإبداع ماله، أبدع أكثر. فعندك مثلا انه هو جالس يحاول عساس يوصل التوقعات ماله. أهم شي تنميه في الطفل التفكير الناقد، عشان يعرف وين الصح والغلط.

**me (interviewer):** [01:29:02] وأنتوا في المرحلة الجامعية بعد تشوفه انه مهم؟.

**S4:** [01:29:05] مهم، أعرف ناس هم اخوان، معه ولدين، اذا ولده سوى غلط، ضربهم هو وأخوه. ليش؟ قال له ليش مانصحت أخوك لما تشوفه أنه يسوي غلط.

**me (interviewer):** [01:29:12] وأين دور التفكير الناقد؟.

**S4:** [01:29:21] الطفل بيعرف أنه لما أخويه يسوي غلط، ترى أيضا بيرجع لي انا. يعني حتى في المستقبل إنه لو سوى غلط، ترى نفس الشي بيرجع لي، وإذا ما وقف معي أخوي ورجعني عن الغلط، من بيوقف معي؟ هو بينقد تصرفات أخوه، بيعرف وين الصح ويين الغلط النهاية الي لازم انا اسويه.

**me (interviewer):** [01:29:49] والإبداع، كيف هذا النوع من التجارب التعليمية تعطيك ابداع؟ مثلا صناعة البودكاست،.

**S4:** [01:30:06] قلت لك، الإبداع انك انت جاي ما تعطيهم LIMIT معين، أنه تحدهم بشي معين، إنه لازم تسويله نسخ-لصق، تعطيهم مساحة.

**me (interviewer):** [01:30:18] يعني الابداع انت تشوفه في تنوع المنتج؟.

**S4:** [01:30:20] في التنوع أيوه يظهر.

**me (interviewer):** [01:30:24] بما يتناسب مع اهتماماتهم؟ أنا أحب ميوزك، بضيف ميوزك.

**S4:** [01:30:29] صح

**me (interviewer):** [01:30:34] وهذا تشوف ضروري انه يطلع؟.

**S4:** [01:30:35] لازم، من الأساس أنت كيف تشوي شغل انت ما تحبه؟.

**me (interviewer):** [01:30:41] يعني تشوف الشغف أساس؟.

**S4:** [01:30:44] بأمانه، الحين انا ما متقبل أني باكر اني اداوم، بداوم؟ يمكت اداوم غصب، لكن بفهم؟ الطالب يقدر يبدع. حتى مجال العمل بعدين انت هذه الأساسيات الي تنشئها في الطالب، حتى بعدين في مجال العمل هو راح يحاول يبدع يتنافس أمام زملائه، فتخلق انت بيئة عمل صحية. أساسيات الي انت الحين ترسخها عند الطالب، ترى حتى بعدين حال حياته.

**me (interviewer):** [01:31:26] انت وين جوانب الابداع اكثر تشوفها في هذا النوع من التجارب التعليمية في صناعة المحتوى؟ وش الي ممكن نقول، هذا ابداع!

**S4:** [01:31:34] إنه الطالب جالس يتميز

**me (interviewer):** [01:31:39] انت احكم على نفسك، على تجربتك، وين تشوف جوانب الابداع في التجارب الي سويتها فصناعة المحتوى؟ هل الابداع فيك أم في المنتج؟.

**S4:** [01:31:50] في المنتج كيد! انا ما اقدر اقول عن شغلي انه إبداع.

**me (interviewer):** [01:31:54] بس ممكن بناء على تجاربك السابقة؟

**S4:** [01:31:59] تجاربي السابقة! أنا أقولك ان ابدعت اني أضفت مثلا موسيقى، كان المستمع يدخله جو، مثلا انا اعتبره شي مبدع. (اي جانب من جوتنب الابداع)

**me (interviewer):** [01:32:35] هل نحتاج نكثر من البيئات التعليمية؟.

**S4:** [01:32:41] في عمان نعم نعم، indeed،.

**me (interviewer):** [01:32:45] ليش؟ لأن محرومين مثلا؟

**S4:** [01:32:55] تعال شوف المدرسة معنا، شوف واحكم

**me (interviewer):** [01:32:57] اخبرني عنها؟ بوجهة نظرك؟.

**S4:** [01:32:59] وجهة نظري ما ملائمة تعليميا ابدا. مدرسة من الثمانينات، من نهاية السبعينات مدروسة، انا أعمامي واخوالي درسوا فيها، وتعلموا فيها، أصغر أعمامي عاد عمره أربعة وثلاثين ومعه ثلاثة أولاد، ماتغير فيها شي أبدا، المبنى، البنية التحتية، حتى المكيفات.

**me (interviewer):** [01:33:29] بس شو دخل هذي في التعلم والتعليم؟

**S4:** [01:33:34] أنا لو بغيت الحين أبدع أطبق وحدي من هالأشياء الي تعلمتها، بغيت أصنع محتوى، بغيت أطبق، هل أقدر فذيك البيئة؟ لأنه مافي بنية تحتية مناسبة. لازم المعلم يعتمد على نفسه ويرجع يشتري على حسابه الخاص . أبسط شيء تعرف البروكسيما الصغار، هذاك ما يمكن يسون جهد كبير ويغيرن كثير في انتباه الطلاب؟.

**me (interviewer):** [01:34:10] بس هذا في التكنولوجيا!! نحن تركيزنا على البيئة التي تدعم التعلم الذاتي، التي يدعم التعلم التعاوني، والمحاولة والخطأ. هل هذه البيئة تشوفها موجودة مثلا في المدارس؟.

**S4:** [01:34:29] لا، المنهج أصلا ما يلائم. ما مصصم عساس انه يلائم.

**me (interviewer):** [01:34:45] أبدا غير ملائم؟ بسبب تصميم المنهج ولا؟

**S4:** [01:34:47] قديم. أبسط شي، نحن في الsociolinguistics، الطفل أول ما يتعلم، ما يتعلم الماضي البسيط في البداية. ليش في الكتاب هم يبدوا بهالترتيب؟ بالنسبة لي أنا تراني راح أعلم الطلاب! إذا قصدك في الكلية، انت تتوقع ذيك الغرفة التي موجودة في ال c building تلائم؟

**me (interviewer):** [01:35:45] كيف يمكن أن نغير المناهج نخليها تدعم التعلم الذاتي، وتدعم التعلم عن طريق المحاولة والخطأ، و التعلم التعاوني. كيف يمكن نخلق هذا النزع من البيئات؟ انت تقول المناهج غير متلائمة، غير ممكن نغير المناهج نخليها تدعم التعلم؟ فكر فصناعة المحتوى المحتوى، كيف انه خلاك تجرب أكثر من طريقة، تتعامل مثلا مع غيرك، تعتمد على نفسكن كيف يمكن نوفر هذا النوع من البيئات التعليمية؟.

**S4:** [01:36:14] ليش المنهج يكون ما مرتبط بصناعة هذا المحتوى مثلا؟ أبسط مثال، ليش مافيه نسخة إلكترونية حال المنهج الطالب ممكن يدخل لها؟ مثلا هذي جملة، ليش ما يضغطها وتنقري حاله، يعرف كيف ينطقوها؟ ماهذي فكرة ممكن انا نستخدمها؟ (اي تخليه يعتمد على نفسه). هو بيسمع بيتعلم طريقة النطق الصحيحة للفقرة مثلا أو الكلمات الموجودة فيه. انت جالس تكلمني إن المنهج جالس يلائم، وهو يلائم بهذي الطريقة انت تشوفه؟ انا ما مقتنع تماما.

**me (interviewer):** [01:36:56] يعني تشوف ان البنى التحتية ما تدعم التعلم التعاوني، ماتدعم التعلم الذاتي، والمناهج كذلك؟

**S4:** [01:37:09] ايوه، والمنهج كذلك. المشكلة يعني أوكي احنا خرجنا أجيال معلمين على التفكير السابق، ليش ما نخرج جيل جديد ونخليه يبدع؟ ليش نخلي الجيل الجديد يصير مثل القديم؟ اقولك بأمانة، ليش انا ما مهتم بدراستي؟ تتوقع ان هذا فادني؟ حشى لله مافادني. احلف لك يمين، خريج سنة خامسة ماذاكرت في ليلة الامتحان. ما ذاكرت. ليش؟ ماعاجبني، ما مقتنع، انت جالس تسوي لي نسخ-لصق، كأنه downloading في عقلي، مامخلني أنا أجرب بذاتي، كيف تبغاني أصير نسخة من شخص ثاني؟ في عيوب، انت جالس تخلق ذي العيوب في الجيل الجديد، ليش؟ أنا أقول كان عندي شغف، أول ما داخل الكلية شغف، لما جيت في المادة، كيف انتوا تعلموني كذا؟ قال والله هذه ما اعرف من قائل. انزين غلط!!!! يعني بالعقل، أنا كطالب صح أن البيئة التعليمية لها دخل، الجو الي يخلقه المعلم داخل الصف له دخل، لكن كيف جالس تلقن مادة بطريقة التلقين دون تجربة. يعني بجد فقدت شغفي. بس لما رحت practicum، أخذت مجال، عرفت كيف أطبق، بأمانه والله انصدمت وأول مرة في حياتي شعرت بالفخر. ذاك الشغف الي قبل رجع. ليش؟ يجيني طالب، استاذ انت سويتلهم طريق التعليم بالالعاب، احنا الاستاذ مالنا مايسويلنا، نريدك تعلممنا، ما نريده.

**me (interviewer):** [01:39:56] (زين استعدت الوهج ذاك ن تجربة حلوة صراحة، حافظ على ذي التجارب البسيطة، لها معنى كبير). المبحث الاخير: مشاريع صناعة المحتوى تدعم التعلم عن طريق المشاريع اي project-based learning، وش أهميتها للتعلم في المرحلة الجامعية؟.

**S4:** [01:40:26] ان الطالب ممكن يسوي شي حال المعلومات الي هو فهمن، شي حال الآخرين، استنتاجاته من تجاربه الخاصة، وش لاحظ، لو كان عنده فرصة ثانية يكرر نفس التجربة وش بيغير، وش بيعدل، وش كان السلبيات التي واجهها،. يعني ممكن يكونن كأنه الأساسيات حال تطوير تجاربه الي هو واجههن خلال إنجاز هذا المشروع.

**me (interviewer):** [01:41:09] تشوف المشاريع تعطيك كل هالاشياء؟ طبعا لما اقول مشاريع فكر في البودكاست؟.

**S4:** [01:41:13] ايوه، اعرف، أنا قدرت أسعى، تعلمت بطريقتي الخاصة، أنتجت محتوى يخصني يعني أبدعت، وبأمانة مثلا مثل هذه الأشياء الطالب ما بيقول لك انا ماراضي عن درجتي، لأن هذا شغلك،.

**me (interviewer):** [01:41:42] يولد قناعة يعني في مخرجات التعلم؟ وفي النتائج؟.

**S4:** [01:41:44] صح، هذا شغلك، انته اليوم مثلا مسوي بودكاست وكان سيء، قلت لك انا هذا ما سيء ويستحق درجة أكثر! انزين اقنعني! شغلت البودكاست، راويتني أخطائي، وخبرتني كيف ممكن أني كنت اتعامل معها، أعدل، ابقتنع ولا مابقتنع؟ (أي لأنه في مثال حي) في النهاية أنت بتعرف تقيم من الطالب الذي نجح وتعلم. ترى انت من الكورس كامل ما باغي تعلمهم أشياء؟ (هذا الغرض)، عن طريق المشروع انت بتعرف من الي نجح والي مانجح، بس لما يكون ورقة اختبار وحلها، أنت تعرف من الي تعلم والي ما تعلم؟ يمكن ذاك حافظ. واحد عنده ذاكرة حفظ قوية، اموره طيبه. وهذا الي حاصل. للأسف.! .تعرف متى تشوف الفرق؟ الفرق لم تدخل في التطبيق في العملي، الطلاب معدله 3.7 ما عارف يتعلم مع طلاب صغار!! انا درستك، صرفت عليه الدولة أربع سنوات، وش كنت تسوي؟ .

**me (interviewer):** [01:43:30] بس هل تشوف الطلاب متقبلين لل PBL؟ وانت؟

**S4:** [01:43:30] انا متقبل بس اعطيني وقت، نعم لكن اريد وقت، واعطيني ريسورسس (مصادر) وموارد، وخليني بذاتي.

**me (interviewer):** [01:43:52] هل نحتاج نكثر من PBL برايك؟ بدل الاختبارات مثلا؟ وش تشوف افضل؟

**S4:** [01:43:35] يعتمد على المشروع! بتقولي مثلا اكتب بحث، كبحث لا ما اعتقد! ممكن انا اسويله نسخ-لصق، شفته في موقع تويتر، سويتله نسخ واعادة صياغة، دخله حتى البلاكبورد ، ما مشكلة!! (هذا يعني تحديد نوعية البروجكت، هذا يسمونه RESEARCH PROJECT)

**me (interviewer):** [01:44:34] انا اقصد المشاريع الي تتضمن عن طريق التجربة؟.

**S4:** [01:44:44] مثلا البودكاست. تعلمت عن البودكاست، انتهى هذاك أسبوع، أوكي الحين انتج لي بودكاست! أحس انه أفضل، الطالب يقدر يحافظ على درجاته اكثر.

**me (interviewer):** [01:44:56] تشوفه انه انعكاسها أفضل للدرجات وللاداء (الاكاديمي)؟

**S4:** [01:45:03] اايوه. بعدين المخرجات الي انت تخرجهن ما يكون عندهم عالأقل خبرة؟ عندهم خبرة، ما يحتاج انت باكر كوزارة التربية تسوي لهم دورات، مراكز تدريب، تصرف فلوس. يخرج المعلم جاهز. يقدر يواكب العصر، جاهز مجهز، تعال بس وظفه في ميدان العمل. أنا اعتقادي أن هذا المفروض الي لازم يطبق في كل المواد. ما بطريقة انا نبالغ، لكن، خلي الطالب يمارس! ما كله تلقين! غير لما الطالب يكون ممارس. أنا لما أقول لك هذا ساخن، بتعرف انه سخن؟ ما بتعرف الا لما تلمسه! مثلا انا اقول لك لاتدخن، لا تدخن، لادخن، يضر، يضر، يضر، صدرك بيتعب ، هذا نفسه لما يجي هو يدخن ويحس ان صدره يضعف، ونفس لما انت تقول له! لكن انت ماتقدر ترده الطالب هن ذا الشي. أتذكر أخي الصغير، طالبين عالغدا قرون فلفل اخضر، باغي. يحرق يحرق يحرق، قال باغي! قال لهم ابوي خلوه، مباشرة من جرب، عرف عاد، ماقرب منه، ليش؟ جرب. فانت جالس تسوي نفس طريق الطفل الذي يتعلم بس فيه كنترول ومقننة..

**me (interviewer):** [01:48:40] وفي ختام هذه المقابلة هل لديك ما تضيفه عن تجربتك في صناعة المحتوى؟ كلام نهائي عن تجربتك الشخصية.؟

**S4:** [01:48:55] أعتقد اسهبنا في الموضوع.

**me (interviewer):** [01:48:55] جزاك الله خيرا وبارك الله فيك، وشكرا على وقتك.