# Interview participant (6)

# 

**me (Interviewer):** [00:00:01] S6 .الهدف من هذه المقابلة هو بحث تصورات طلبة الإنجليزية نظير تجاربهم وخبراتهم في مجال التعلم عن طريق صناعة المحتوى وإنتاج الوسائط. فيه ثلاثة محاور أساسية: نتكلم عن التفاعل في العملية التعليمية، والمنهجية كما ذكرنا، والبيئة التعليمية. ايضا بعض التحديات الي ربما واجهتها انتي بشكل خاص يعني. بداية نتعرف عليه بشكل مبسط.

**S6:** [00:00:34] بسم الله الرحمن الرحيم. انا S6، تخصص لغة إنجليزية، ففي السنة الرابعة، والخامسة في الكلية.

**me (Interviewer):** [00:01:01] قبل هالكورس هل كان عندك تجارب في صناعة المحتوى وانتاج الوسائط؟.

**S6:** [00:01:08] كمفهوم في صناعة المحتوى يمكن سمعت عنها من قبل، بس كتجربة اني اسوي هذا الشيء، أول مرة بصراحة سويناه في هذا الكورس، الedu-techء فكان بالنسبة لنا أول مرة.

**me (Interviewer):** [00:01:25] خلنا نستقصي تجربتك الشخصية في التعلم عن طريق صناعة المحتوى، طبعا هذا الكورس هو الcase study مالنا. المبحث الاول التفاعل في العملية التعليمية أو في عملية التعلم عن طريق صناعة المحتوى وانتاج الوسائط. بنشوف مدى تأثير هذه الطريقة من طرق التعلق على درجة التفاعل الطلابي قبل تحضير وصناعة المحتوى، وأثناء صناعة المحتوى،و ما بعد صناعة المحتوى. ابيك تخبريني قبل عن مرحلة ما قبل الإنتاج أو مرحلة التحضير والتخطيط، قبل ما أنتجتي، كيف أعديتي لها بشكل عام؟

**S6:** [00:02:08] طبعا فهذا الكورس كانت من ضمن الobjectives إعداد الطالب لمرحلة تحضير صناعة المحتوى، فكما قلت من قبل كنا هذا كمفهوم ما اعرفه، حتى يعني ماجالي سويته او شي، فكانت مرحلة ما قبل إنتاج هذا المشروع أننا نعرف أكثر عنه، فتم من خلاله introducing us لهذا المحتوى. احس هذي كانت من أهم الخطوات التي المعلم كان لابد أن يسويها مع الطلبة عسأس يحضرهم لأنه كيف راح تسوي انته المشروع قبل عن تحضرهم، تعرفهم عنه، فعرفنا بالأخص الطلبة الي ماجالهم سووا من قبل مثلي انا، فكان من أهم الخطوات بالنسبة لنا عرفونا على مثلا البرامج، كان من أهمها البودكاست، البودكاست كان كبرنامج استخدمناه عشان نسوي هذا المشروع. أيضا هي كانت أول تجربة بالنسبة لنا نستخدمة، حملناه، وكيفية استخدامه، يعني كخطوة أولى هي تحضيرنا لكيفية استخدامه بشكل صحيح.

**me (Interviewer):** [00:03:30] هل المعلم قادكم في كل هالمراحل، علمكم كيف تستخدموه؟.

**S6:** [00:03:42] المعلم خاصة في هذا الكورس دائما ما يعطينا بس جزء منه، يعني ماوجود مثلا الوقت الكافي عشان تعرف على الapplication ككل، لأن الابلكيشن غني، فيه عدة تطبيق: أشياء يعني مثلا كيف تضبط الصوت، كيف كذا. فيعني كمعلم ولو جلست كم حصه مستحيل انه تخلصه، فكان جانب منه كlearner-independence انه يحطونا كمتعلمين مستقلين، والكورس بنفسه أصلا هو يدربنا إن نكون متعلم مستقل. فكان جزء منه لا بد أن الطالب هو بنفسه يروح يبحث عن كيف يستخدم هذا الابلكيشن اكثر، لانه في الكلاس مايكفي، ولو سوى المعلم، مثلا مس T2 ما قصرت ما شاء الله عليها، عرفتنا على الابلكيشن اول شي في البداية، حتى نزلت لنا رابط فيديو وحتى رابط كيف أنزله عشان انزله بسهولة. فنزلناه كلنا، حملناه فلابتوباتنا، وكان اموره زينه.

**me (Interviewer):** [00:05:04] هذي من المراحل الأساسية عشان تتعرفي عالبرامج بشكل عام، بس عشان تنتجي بودكاست كيف جهزتي لهالتجربة؟.

**S6:** [00:05:12] يعني أولا في البداية لابد أن تكون مع المعلم، يعني المعلمه ربما بدت بهذا الlesson عن البودكاستينج،كلنا كنا مهتمين بهذا الموضوع لأنه في النهاية عارفين أنه في مشروع بيكون، فأولا المعلم لابد أن نتواصل معها، وبعد تسأل أسئلة إذا عندك استفسارات أو شيء، والحالة الثانية أيضا أنك تبحث عنه، فبحثنا عنه، فمثلا الجوانب اللي تبي تعرف فيها أكثر. شاهدنا مثلا يوتيوبات، بحثنا في صفحات الويب بهدف أننا نعرف أكثر، نتعرف عليه.

**me (Interviewer):** [00:06:17] تشوفي ان المعلومات والإرشادات الي وفرها المعلم كانت كافية بشكل عام.؟ اول انتي ذكرتي ضروري الشخص يتوسع في الموضوع..

**S6:** [00:06:28] كما قلت التطبيق نفسه فيه واجد اشياء، فكان المعلم اعطى تمهيد، بس كتعمق فيه حصلنا حتى في اليوتيوب لما رحت أشوف كم مقطع فيديو، ونزلت بعض مقاطع مس T2 عشان نشوفهن، فكان فيهن اشياء أكثر عن الي هن ذاكرتنهن.

**me (Interviewer):** [00:06:54] طبعا هذا من اليوتيوب. تتدكري كم مقطع شفتي؟.

**S6:** [00:06:57] حوالي الثلاثة، أربعة، حتى لما رحنا نسوي المشروع شفت أكثر، لأن كل مرة مثلا واجهت مشكلة انه ماعارفة كيف اضبط شيء ما ذاكرتنه المس فالكلاس، يا اما أستفسر معها أو أنه إذا ما عارفه لازم بحث بنفسي.

**me (Interviewer):** [00:07:19] بالنسبة لموضوع البودكاست، تذكري عن ويش سويتيه؟. ومن اختار الموضوع؟

**S6:** [00:07:26] كموضوع احنا اخترناه شخصيا، كان عن الاونلاين كورس، لانه كبروجكت نهائي ان نصمم وحدنا أونلاين كورس، أذكر اخترت المحتوى بنفسي، كان عن teaching children alphabets، فاخترت أولا المحتوى بنفسي، وبعدين من خلال البودكاستين كانت فرصة أنه نعرف أكثر على هذا الكورس، كمحتوى فيه، والاشياء التي يتضمنها.

**me (Interviewer):** [00:08:23] وكيف جهزتي المحتوى؟ هل حطيتي قايمة معينة، ام طبعتي أشياء؟ والمرحلة الثانية طبعامرحلة تسجيل.

**S6:** [00:08:32] طبعا المرحلة الأولى هو اختيار الموضوع للكورس نفسه، من خلال هذا الكورس وش الذي تريد توصل أو تعلم؟ فاخترت انا الalphabets for kids، ماذكر اسم الكورس، بس كمحتوى كان هذا.

**me (Interviewer):** [00:08:52] وين حصلتي الموضوع هذا؟.

**S6:** [00:08:52] بنفسي.

**me (Interviewer):** [00:08:55] بس جبتي المعلومات من وين؟.

**S6:** [00:08:56] معلومات بحث من هنا وهناك، شفت مثلا صفحات الويب، أيضا كان دارسين في الكورس google apps، فكان كل مرة مثلا نسوي شي، مثلا من خلال غوغل docs، اصمم انشطة مختصه بالمحتوى للكورس. فكانت هذه فرصة، مثلا فرضا استخدمت غوغل docs كمقدمة حال الalphabets، وفالgoogle drawing سويت اكتيفيتي عنه كتبت عليه وهكذا.

**me (Interviewer):** [00:09:32] يعني دمجتي بعض البرامج الأخرى؟.

**S6:** [00:09:36] ايوه

**me (Interviewer):** [00:09:41] اثناء إنتاج المحتوى، وين انتجتيه، وكيف أنتجتيها،؟.وويش الخطوات الي اتبعتيها؟.

**S6:** [00:09:50] طبعا كأول شيء كحركة فالبودكاست التي هي لازم تضبط الصوت، وتتحكم بعد في البيئة المحيطة، فاخترت في البداية الغرفة، احنا كنا في السكن، وأحاول اسجل لما مايكون هناك احد موجود، عشان نتحكم إن ما يكون هناك مثلا ضوضاء خارجية او شيء، فكان أفضل.

**me (Interviewer):** [00:10:23] هل هذا كان سهل يعني؟.

**S6:** [00:10:25] أن تضبط ان كل البنات ما يكونن ما في الغرفة كان صعب، لكن بعض الأحيان تخبرهن فيخرجن، أو بعض الأحيان ماحلو دائما أقولهن يخرجن ابسجل او شي، شي هناك غرف في السكن. لكن هذا صعب تتحكم به لأن البنات في السكن الغرف مشتركة، فتحس أن تضبط هذا الشيء صعب، بس بعض الأحيان لما أخذ هذا البروجكت معي فالويكند مثلا، أسهل لما تسويه في البيت، يعني أحيانا في السكن وأحيانا اسجله في البيت.

**me (Interviewer):** [00:11:08] فأي جهاز سجلتي؟

**S6:** [00:11:09] . طبعا المس أول شيء نصحتنا نستخدم لابتوب، لكن أنا كان لابتوبي توشيبا كان مايسجل زين، حتى لما اسجل ما يوضح الصوت. فحاولنا نضبطه أكثر من مرة (قال لي مس T2 جربي كذا وكذا، بالسماعات حتى) بس في النهاية شفت الصوت مايكون واضح، فقررت استخدم التلفون، هواوي. جربته مرة، وسمعته مس T2 وقالت واضح الصوت، زين ابدي سجلي فيه. فاستخدمت التلفون، لكن كتضبيط صعب أنك تضبط في التلفون، فسجلته فالتلفون وحررته في اللابتوب.

**me (Interviewer):** [00:12:31] كم مرة سجلتي؟.

**S6:** [00:12:39] كل مرة شي، يعني انا كنت مقسمتنه، مثلا السولو كل مرة اقسم شي، كذلك حال الكورس، حتى بعض الأحيان مثلا ما اسجل الصوت كمحتوى من أول شيء لآخر شيء، اقطعه لأن اخاف اذا سجلت من البداية لحد النهاية ان مثلا فجأة بس باقي الجزئية الأخيرة وتخرب علي هذا الشيء، فحاولت اقطعه وبعدين جمعته. وعدت التسجيل أكثر من خمسة مرات، حتى اكثر.

**me (Interviewer):** [00:13:19] ليش؟

**S6:** [00:13:20] كله في النهاية عشان الصوت يكون واضح، ما يكون فيه ضوضاء. كم مرة أنا أعيد تسجيله لأن انا الاحظ ما صوتي انا، صوتي احسه واضح، بس كصوت خارج، أصوات البنات او اصوات سيارات، شي أحيانا أصوات عصافير. جالي مرة مسجلة صراحة في الصالة، العصافير هناك خربن على الصوت، يعني لما ترجع مرة ثانية تسمع الصوت تكتشف ، ولا قبل ما تسمعه. فرجعت مرة ثانية اسجله. صراحه هو اكثر من مرة يحتاجله.

**me (Interviewer):** [00:14:08] يعني هذي الأسباب، مسألة الضوضاء هي الي اجبرتك تسجلي اكثر من مرة؟ مافي اسباب ثانية؟.

**S6:** [00:14:10] بعد كان هو التحكم في الصدى، أحيانا تستوي لأن تكون الغرفة كبيرة مثلا الصالة، لاحظت انه يتردد صوتي. فكان هذا بعد من الاسباب. بعد يمكن كأسباب شخصية، يمكن مامتعودين. صراحة انا ما متعودة يعني أني أسجل صوتي مثلا في التلفون او اللابتوب او شيء، فكان ال شي لازم اتدرب كيف، حتى كنا اول في البداية فاهمين غلط انه ما تتكلم طبيعي أو شيء، لازم تتكلم slowly ، حتى مس T2 علقت على هذا، تقول ما naturally هذا، ما طبيعي كيف أنتوا تتكلموا.

**me (Interviewer):** [00:15:02] مصطنع يعني؟

**S6:** [00:15:03] ايه مصطنع، ينعرف، كل مرة تتوقفي،وان مثلا م تواصلي على نفس النمط أو شيء، فكان هذا من ضمن الأسباب. يعني حاولنا في النهاية انا نوصل natural بس بعده شوي.

**me (Interviewer):** [00:15:25] فيه أسباب أخرى شخصية؟.

**S6:** [00:15:26] بس هذي.

**me (Interviewer):** [00:15:26] تشوفي ذي الاشياء الي استعنتي فيها خلت الإنتاج مالك أفضل مما كان عليه؟ استخدام الهاتف مثلا، التسجيل أكثر من مرة؟ انتجت محتوى أفضل مما كان لو ما اتبعتي هذي الطرق؟

**S6:** [00:15:51] ايوه. يعني من خلال الاستعانة بهالطرق، كلها في النهاية عشان توصل حال منتج إفضل، يكون ذا جودة. يعني ما انه بجودة عالية لكن نحاول أنه يكون مناسب. يعني مثلا لو اتبعت ان بس اسجل على الابتوب ما كان بنفس النتيجة لو ما استعنت بالهاتف.

**me (Interviewer):** [00:16:10] مرحلة ما بعد الإنتاج.، الحين سجلتي وخلصتي وجاهزات البودكاست، وش الاشياء الي اعتمدتي عليها في تقييم البودكاست، تقييم المحتوى مالك؟. كيف نظرتي له؟ كيف قيمتيه؟ كيف حكمتي؟.

**S6:** [00:16:24] كمحتوى نفسه. نفس الشيء لاني كنت كاتبتنه المحتوى و أهم النقاط ، فهو قراءة، انا قرأته، وهو مفترض انك تقرأة naturally، يعني كاتبة المحتوى ،جزئته، وكل مرة بديت أقرأ جزئية، بعدين جمعتهم مع بعض.

**me (Interviewer):** [00:17:06] مثلا، ذكرتي ربما بعض الأشياء، ذكرتي انه قيمتي الضوضاء، بسبب الضوضاء قررتي تسجلي من جديد، هل هناك جوانب لغوية ربما ركزتي عليها؟.

**S6:** [00:17:21] الpronunciation، في بعض الأحيان في كلمات كنت أول مرة استخدمها أو صادفتهن بس ما استخدمتهن، أول في البداية ما تحققت من النطق، بعدين لما جيت سمعتها أكثر من زميلاتي ،و حتى اخواتي معي في الانجلش ،فقالن مثلا نطق هذه الكلمات ماكذا، فاضطريت أول شيء اتحقق من النطق، كيف نطقها الصحيح، وبعد كذا قلت لازم اسجله مرة ثانية، خاصة لما تعرف انك mispronounced something, you have to correct it، .

**me (Interviewer):** [00:18:06] هل اعدتيه كامل ولا بس ذي الجزئية؟ ككلمة؟.

**S6:** [00:18:12] الجزئية، الجزئية التي تحتوي على ذيك الكلمة رحت وسجلتها لاني مثل ماقلت مجزأتنهن أجزاء عشان هذه الحركة، عشا ما أضطر أني أسجله من أول وجديد المحتوى باكمله.

**me (Interviewer):** [00:18:26] هل معناته صناعة المحتوى يخلق عند الطالب التركيز في الجوانب اللغويه مثلا؟ يحسن منها؟

**S6:** [00:18:35] اكيد، خاصة للطلاب مثلا ما يسجلوا نفسهم من أول، لما تسجل نفسك وترجع تسمعه،تشوف اول شي الأخطاء في النطق، حتى يعرف طريقة كيف النطق، والintonation بعد، وأيضاsequence of the sentence، متى pausing،

**me (Interviewer):** [00:19:02] كيغ كان شعورك ؟ هل اضفتي ميوزك وهالاشياء؟

**S6:** [00:19:13] اضفت ميوزك، كانت من البداية والنهايةبس مسموح لنا يعني مدة قصيرة، استفتاح وخاتمة، في المحتوى نفسه ما شي كان موجودا. واحس يعني إضافة مثل هذا الميوزك تتلخبط معنا،إلا إذا قررت أنت تتحكم صح، لكن كان احنا من ضمن الشروط انه بس تسوي عالمقدمة و الخاتمة، وبعد مدة محددة، على ما اظن خمس دقائق.

**me (Interviewer):** [00:19:44] وصفي شعورك بالمنتج النهائي والمخرج المحتوى الذي أنتجتيه؟ تقولي لأول مرة تنتجي!

**S6:** [00:19:54] لكونه أول مرة أنا راضية عن هذا المنتج، لأنه تضبط شيء من أول مرة احسه في غاية الصعوبة، فكان يعني كعمل أولي كان راضية عنه، لكن لو كنت اطمح أكثر كنت لازم مثلا أعدل فيه أشياء مثلا الصوت نفسه، ما كان نعرف مثلا نضبط الصوت بالشكل الصحيح. فأحس يعني لو مثلا أتيحت لي الفرصة مرة ثانية أن أعيده، لازم اعدل فيه بالطبع أشياء، لأنه في أشياء عامة، في أشياء مثلا ما ينتبه لهن القارئ، مثلا النطق، صح مثلا شفت المنتج أكثر من مرة، لكن لأني انا مثلا مقطعتنهن أجزاء، كل مرة لازم اروح اشوف ذاك، قبل يعني مامنتبهه لهن، بس لما رحت شفت المنتج النهائي وسلمته وكله، يعني لاحظت أن بعده موجود فيه بعض الأخطاء في النطق.

**me (Interviewer):** [00:20:56] هو مجرد الوعي بذي الأشياء بروحها تعلم.

**S6:** [00:21:00] أهم شيء من خلال هذي التجربة يعرف الطالب أنه كيف يسوي REFLECTION عن نفسه، كيف يسوي EVALUATION، يعني هل أنت راضي عن نفسك من خلال هذا المنتج او لا؟

**me (Interviewer):** [00:21:12] وانتي راضية عن نفسك؟.

**S6:** [00:21:12] راضية

**me (Interviewer):** [00:21:14] بس الرضى عساس انها تجربة أولى ولا؟.

**S6:** [00:21:16] لانها تجربة أولى. BECAUSE THERE IS EFFORT, A LOT OF EFFORT، يعني أنك تسجل أكثر من مرة، ومرة ثانية تدمجهن، لا وبعد نحولهن من صيغة ثانية، فأول شيء أحملهن في اللابتوب كتحرير في البداية، وفي البداية احولها لصيغة ثانية MP3 عشان يدخل برنامج الAUDACITY، يعني لازم هذه الحركة وحدها تحس فيها جهد، فبعد كل هذا ..

**me (Interviewer):** [00:22:01] لما قلتي راضية، هذي مثلا بالانجليزي IT'S OK،

**S6:** [00:22:04] MORE THAN OK

**me (Interviewer):** [00:22:04] خبريني عنها؟ لاني ابي انقل الكلمة وانقل الشعوره، لما قولي IT'S OK هذي تعني شي، انه معناته سيئة وزينة. فخبريني اكثر كيف MORE THAN OK؟.

**S6:** [00:22:15] يعني راضية أكثر عن كذاك، الجهد ذاك الي سويناه.. خلنا نقول جيد.

**me (Interviewer):** [00:22:32] هل لهالتجربة أثر أو ربما هذا الشعور بالاداء الجيد، هل له أثر على على مستواك الشخصي؟ عليك شخصيا أو ربما على مستواك العلمي.؟ هل هذا الشعور يعني له تأثير؟.

**S6:** [00:22:49] في البداية من ناحية الثقة زادت في الثقة أكثر أني قادرة اسوي هذلا. يعني كنت في البداية دائما أستخدم شيء، خاصة applications، i feel i am not that much ok.، فاستخدم ابلكيشن لأول مرة وأوصل لها القدر، حتى علقت مس T2 it was good، فكان هذا الشعور إنه زاد ثقتي، بالعكس حفزني أكثر أن أستخدم ابلكيشن أكثر، حتى حسيت هذا الأثر علي، وحبيت أعرف أكثر ابلكيشنز. مب بس مثلا هذلا. لكن هو في النهاية تحس مهما سويت ما تحس أنك ضابطنه صح، لازم يكون لما بتستخدم الaudacity، لازم تكون فيه أكثر خبير في استخدامه، احنا كنا بس نعرف البيسك فيه، من كذاك كنت أحس كجودة لا بأس فيها، يعني جيد لا بأس.

**me (Interviewer):** [00:24:04] ممتاز. للوصول للكمال دايم صعب و طريق طويل. هل فيه تحديات واجهتيها غير التحديات الي ذكرتيها في عملية انتاج المحتوى؟ انت ذكرتي التسجيل ربما يكون فيه جهد. هل فيه اي تحديات شخصية ربما واجهتيها وحاولتي تتغلبي عليها؟ طبعا تكلمتي عن التسجيل، وكيف انك تحصلي مكان، الوصول لجودة معينة، عشان كيه حاولتي أكثر من جهاز.

**S6:** [00:24:38] شخصيا كنت انا من الأشخاص الذين ما يحبوا واجد يسجلوا أصواتهم، لكن خلال هذا we must do it، اعتقد هذا واحد من التحديات، يعني كان من ضمن الصعوبات انه اول شيء تسجل نفسك، كيف أن طريقة تسمح صوتك، تقول ان هذا ما صوتي!! يعني كان هذا صعب اول شي في البداية.

**me (Interviewer):** [00:25:02] تتقبلي صوتك يعني؟

**S6:** [00:25:08] ايوه اتقبل صوتي. لكن بالتكرار ..

**me (Interviewer):** [00:25:13] خلاص تقبلتي صوتك يعني؟

**S6:** [00:25:13] اول شي اكره انا الصراحة اسجل صوتي.

**me (Interviewer):** [00:25:14] والحين كيف؟ تقبلتي الواقع ولا كيف؟.

**S6:** [00:25:14] يعني عادي. حتى مستر انت يالك قلت لنا لما تبي تحسن النطق مالك، ولا سبيكنج، لازم تسجل. جالي مرة جربت، عاد Hate it forever.

**me (Interviewer):** [00:25:31] قبل هالكورس يعني؟

**S6:** [00:25:31] كان في الريدينغ او الرايتنج. انت اعطيتنا نصيحه، اذا تبي تطور سبيكنج، لازم تسجل نفسك كل يوم. وانا كنا حابة اسوي، وجربت...

**me (Interviewer):** [00:25:59] ربما كان عندك توقع مختلف، عبالك صوتك صوت شخص ثاني، لا طبيعي. اتوقع كل واحد مر بهالتجربة

**S6:** [00:25:59] but we have to accept it by the end

**me (Interviewer):** [00:26:01] ابسألك عن الاستراتيجية الي اتبعتيها ربما للتغلب على هذا التحدي، مسألة تقبل الصوت، هل في شيء معين حاولتي فيه، ولا خلاص رضيتي بالواقع وسلمتي امرك؟ .

**S6:** [00:26:33] رضيت مو اسوي. يعني فالبداية صح حسيت انه غير، أن هذا ما صوتي، حتى النطق كان غير، بس بعدين لما بديت أسجل أكثر من مرة تقبلته

**me (Interviewer):** [00:26:52] هل معك مقترحات أوأشياء ثانية للتغلب على مثل هذه الصعوبات؟، ذكرتي ربما في صعوبات فالصوت، ربمااختيار مكان محدد ،وربما تقبل الصوت، كيف يمكن الواحد تغلب عليها؟ ربما أنتي مستقبلا أو ربما للطلاب الثانيين الي بيدرسوا الكوس؟.

**S6:** [00:27:08] أول شيء احس بالنسبة للطلاب الي مثلا يدرس هذا الكورس، مثلا الاساتذة الي يعلموهم مسبقا في الكورسات مثلا سبيكنج، ممكن لازم يعطوهم مثلا إتاحة فرصة أنه يسجلوا صوتهم، يسووا حتى reflection على نفسهم، فهذا يساعدهم أكثر لما يحي حال هذا الكورس. إن تسجيل نفسهم ما كان بهذا الصعوبة لأنه بس خلاص تعودوا عليه. بعد من حيث الأصوات، لازم تتحكم بالأصوات الخارجية، حاول تختار المكان المناسب عشان تسجل فيه، انه مايكون مزحوم، أذا تعرف ان فيه أصوات خارجية تجنبه مباشرةعشان ما تضطر تسجله اكثر من مرة. وبعد نصيحة ثانية انه يجزءوها نفس ماسويت، حسيت ان هذه الاستراتيجية حلوة، لأنه لو سجلته كله مرة واحدة وغلطت فجأة كذا، بتضطر تعيده من الأول للنهاية، لما تجزءه صح بيأخذ منك وقت للتحرير وكذا، لكن أفضل من أنك تروح تعيد المحتوى أكثر من مرة.

**me (Interviewer):** [00:28:26] ننتقل للمنهجية التعلم عن طريق صناعة المحتوى، فيه أربعة محاور: المحور الأول التعلم التطبيقي اوالتعلم عن طريق الممارسة والتجريب. هالكورس كان كله كذا، ممارسة، تجربة، تطبيق. برأيك هل للتعلم التطبيقي أهمية في المرحلة الجامعية.؟

**S6:** [00:29:00] أكيد احس أن التعلم التطبيقي خاصة في السابق في المدارس قليل انا نستخدم التطبيق، دائما كنا نعتمد على المعلم أنه يكون هو مصدر دائما للمحتوى، بس احنا جايين الكلاس نحضر، هو يعطينا كل المعلومات وانت عليك تخزن، بعدين في الاختبارات تجي وتحل. لكن كتعلم تطبيقي احس يعني أفضل بكثير من التعلم الذي كان في السابق traditional way، لأنه هنا يعطي فرصة للطالب اولا أن يكون هو مستقلا بنفسه، معتمدا على نفسه في عملية التعلم، وهو توجه زين يعني أنه تروح تتعلم بنفسك، لأنه تعرف من خلالها نقاط قوتك وضعفك، فكتعلم بنفسك أفضل من أنك بس تعتمد على حد يجي يسويلك بس التلقين، خاصة هنا في الكلية جربناه هذا الشعور، أنه لما تبا تتعلم ما نفس المدرسة إن لازم المعلم الي يعطيك كل شي، هنا بنفسك. يعني صح المعلم يعطي ولكن في سبيل يعني أنك تزيد اكثر لابد أنك تروح تبحث بنفسك.

**me (Interviewer):** [00:30:23] تتكلمي هنا عن هذا الكورس؟ ولا الكلية؟.

**S6:** [00:30:24] في الكلية بشكل عام، من بدينا يعني اول شي في البداية صعب أنه نتقبل هذا الشيء لأن متعودين في المدارس غير، بس لما تجي في الكلية حسينا كيف شعور الاستقلالية، وكيف أنك تكون independent learner.

**me (Interviewer):** [00:30:41] الطلاب، وربما أنتي، هل عندهم وعندك تقبل لهذا النوع من انواع التعلم؟التعلم عن طريق التطبيق والممارسة؟ practical learning يعني؟.

**S6:** [00:30:57] يعتمد على الشخصية نفسها، يعني مثلا أنا شخصيتي أحس ما واجد اروح حال الأشياء النظرية. أحب اني اطبق لأنه بالنسبة لي لما أطبق اول شي أكثر أجيد للعمل مثلا، وثاني شيء أكثر قابلية أنك تحفظه. لأنك من خلاله لما تطبق تعرف اول شي نقاط قوتك وضعفك، كذلك يتيح لك فرصة أكثر من أنك لما يعني بس تعتمد على المعلم. فالتعلم التطبيق أفضل بكثير بالنسبة لي انا. خاصة في كورس تكنولوجيا التعليم أتاح لنا الفرصة، يعني مثلا الكورسات السابقة يمكن لكن ما لدرجة هالمادة. كان مادة تكنولوجيا التعليم احس عالم فريد بنفسه.

**me (Interviewer):** [00:31:54] كيف؟

**S6:** [00:31:57] يعني اكثر كان فيه الطالب بنفسه، باغي تتعلم لازم بنفسك تبحث، لأول مرة يعني من بداية الكورس لحد نهاية الكورس نبحث، نبحث، يعني مثلا يعطونا كconcept، والمعلم يعطينا مقدمة بسيطة، ولكن عشان الطالب يعرف أكثر عن هذا المفاهيم لازم تروح تبحث. مثلا حتى الapplications ، كاهوت، مثلا أنا وزميلتي كانت يعني قالت المس بس تعالوا اختار أي برنامج، أتاحت لنا الفرصة، فأنا وزميلتي يعني أول شيء في البداية لازم تروح تبحث، فرحنا بحثنا وبحثنا بنفسنا، حتى أصلا تستشعر انت كيف إحساس أنك تبحث بنفسك بدل عن أنك مثلا يعطوك اياه جاهز. فبحثنا عنه، قرينا أكثر عنه، حتى إن شفناأكثر من مرة كيف أنه مثلا كيف نستخدمه، حتى سوينا برزنتيشن عليه برنامج كاهوت، حتى لدرجة أن الكلاس كله احب هذا التطبيق وخبروا مس T2 أنه نريد نستخدمه، وكان من ضمنه انه تسوي quizzes، تسوي competitions، كذا.فحسينا اول شي في البداية انه شعور فخر واعتزاز، إنه أول شيء تجرب الapplication بنفسك. حتى كيف تسوي البرزنتيشن حال الثانيين تقبلوه هم، كان له نتيجة حلوه. ولحد الحين هذا الكورس الكل يتذكر برنامج كاهوت. لم يذكروا كلمة كاهوت، دائما يشيروا علي انا وزميلتي، يقولوا كاهوت كان من أفضل البرامج استخدمت، يعني واقعي وحلو،

**me (Interviewer):** [00:34:01] بناء على هذي الملاحظات، شكلك كنت من الناس المؤيدين لإكثار التعلم التطبيقي في الكورسات الثانية ربما وتوسيعها؟.

**S6:** [00:34:06] اكيد. يعني احسه أكثر حتى ممتع إنه تطبق، تستخدم، أكثر حتى في التفكير، إنك مثلا تطبق، improving your thinking, going beyond،

**me (Interviewer):** [00:34:18] كيف يعني؟

**S6:** [00:34:18] يعني إن يعطوك المحتوى كذا جاهز، ماسويت أي جهد، ولكن لما تطبق بنفسك تروح يعني تعرف أكثر عن هذا مثلا كapplication، مثلا اطبق ابلكيشن، او اسوي مثلا بودكاست بنفسي، يكون يعني تجربة لاتنسى، تجربة ممتعة، صح هي تتطلب أكثر جهدا لأن هناك يعني لما يعطوك شيء جاهز، صح هو إنه ما سويت فيها جهد، وبعد ممكن حتى تنساه بسهولة. لكن في التطبيق يعني حتى will stick forever

**me (Interviewer):** [00:35:05] يرسخ!! هل فيه تحديات وربما وسلبيات لهالنوع من أنواع التعلم، التعلم التطبيقي؟ برأيك هل تشوفي له سلبيات أوتحديات؟.

**S6:** [00:35:14] هوه يعني كطريقة في التدريس او التعليم يعني تعتبر من الطرق الجيدة. بس بعض الأحيان بالنسبة للطلاب الي ما استخدموا التطبيق لأول مرة، يواجهوا صعوبة في البداية لحد ما تعرفه. فيحتاج لك أكثرtime-consuming اول شيء في البداية، ثاني شيء مثلا ما كل حد مثلا يتوفر لهم خاصة لو كان مثلا على الapplications، ما كل الأشخاص يتوفر لهم انترنت في الأماكن، شي مثلا مناطق تحصلهم صح هنا في كلية، بس بينضغطوا أكثر أن يسووا هذا مثلا بروجكت أو شيء في الكلية، لكن خارج عن الكلية تحس ما في ايدهم حيلة، فينضغطوا هنا في الكلية انهم يسووه ويخلصوه. وبعد time-consuming لانه تروح تبحث عن أكثر من...يأخذ وقتا اكثر..

**me (Interviewer):** [00:36:21] بس هل يستاهل؟.

**S6:** [00:36:21] يستاهل هو في النهاية.

**me (Interviewer):** [00:36:29] المحور الثاني> محور صناعة المحتوى.مشاريع صناعة المحتوى والوسائط تتطلب منك انك لازم تنتجي شي، ما كافي تحفظي المعلومة، لازم تنتجي شيئ يثبت أنك تعلمت، بودكاست، كورس، شيء محسوس. هل للتعلم عبر صناعة المحتوى أهمية في المرحلة الجامعية في عمان؟ ان الطالب ينتج محتوى، هل هذا زين، خاصة في المرحلة الجامعية؟ وخاصة في عمان؟ مثل حركة البودكاست، تسوي فيديوات ربما، هي مسألة انك تنتج محتوى.

**S6:** [00:37:16] بعض الأحيان نعم أفضل إنك تسوي في النهاية product، لانه من خلاله راح توري مثلاالمعلم إن هذا مالي البرودكت، حتى انه showing your identity من خلاله، يعني مثلا أنا مالي البودكاست عن زميلتي بالطبع يختلف، لأن كل واحدة منا، وكل واحد في الكلاس عنده ماله الidentity، كيف يريد يوصل مثلا المعلومات، مثل الاونلاين كورس الي سويناه، كل واحد يريد يعبر عن كورسه أو يوصله للثانيين بطريقته الخاصة، ومن خلالها showing your identity،. بس بعض الأحيان لو جينا في المقابل يعني ما يمكن في مرحلة ال process of doing the project، ما بامكان المعلم انه يروح يراقب البروسس ماله.

**me (Interviewer):** [00:38:06] يعني تشوفي انه صعب؟.

**S6:** [00:38:16] بعض الأحيان ايوه، يعني مايكفي أن مثلا المعلم يجي بس ويشوف البروسس، لازم يكون product، فلما أنت مثلا تركز على البرودكت نفسه يعني، توري أو تظهر للطلاب إنك انت تركز أكثر على البرودكت كصيغة نهائية، أكثر مما تركز انه كيف هم إنجزوا continuously من خلال الكورس.

**me (Interviewer):** [00:38:47] يعني كأنه فيه تركيز على الproduct؟ ماعلى الprocess؟

**S6:** [00:38:53] ايوه، هي في النهاية يعني احس أنا بين رأيين متضاربين: الproduct صح عشان تراوي المعلم مالك كيف سويت، لكن في نفس الوقت الprocess، يكفيني فقط يشوفني المعلم مثلا من خلال الفصل من دون مال يكون project. مثلا الfinal project، كان من أصعب الأمور خاصة إن بدينا فيه متأخر، حسيت يعني مفترض أنه نبدأ به قبل أول شيء، حتى اضطرينا في الstudy-week نخلصه نلحق عليه لان كان فيه التسليم، من كذاك انه انا احس غير كproduct لكن يمكن مثلا لو deadline ولا شيء.

**me (Interviewer):** [00:39:41] يعني المعلم يحط deadlines في كل مرحلة من المراحل؟ تقسيم المراحل يعني؟

**S6:** [00:39:46] مثلا، ايوه.

**me (Interviewer):** [00:39:46] بس الطلاب بشكل عام تقبلوا فكرة البرودكت وإنتاج محتوى؟ هل عندهم تقبل لهالموضوع؟ وانتي هل عندك تقبل تام للموضوع؟

**S6:** [00:40:09] ايوه اكيد. يعني تقبلته لأنه هذا الكورس، هذا بوفيه، فلازم.

**me (Interviewer):** [00:40:14] بس عشان أنه متطلب ولا عساس شي ثاني يعني؟.

**S6:** [00:40:19] هوه كمتطالب ولكن في نفس الوقت يعني كأي كورس ثاني، لازم انت مثلا في الريسيرش لازم أنت في النهاية تسوي ريسيرش : فأحس هذا الشيء شائع إنك لازم تسوي برودكت..

**me (Interviewer):** [00:40:34] بس الفرق هالمرة كونه يتطلب استخدام التكنولوجيا واستخدام ادوات ثانية يعني؟.

**S6:** [00:40:39] يعني نفس الكورسات الثانية لكن هذا فيه استخدام تكنولوجيا.

**me (Interviewer):** [00:40:44] هل نحتاج نكثر من صناعة المحتوى كأسلوب تعليمي في المرحلة الجامعية؟ الي هو إنتاج products مثل البودكاست، مثل الفيديو وكذا، يعني ان الطلاب يمروا بمراحل ينتجوا محتوى؟ توصيبه يعني؟

**S6:** [00:41:08] على حساب مثلا انه مايكون اختبارات منصف وفاينل؟

**me (Interviewer):** [00:41:11] وش رايك انتي؟.

**S6:** [00:41:11] انا بصراحه افضل انك تسوي برودكت على أنك تروح على اختبارات المنتصف والفاينل. افضل لانك على الأقل بتركز أكثر، خاصة في كورس تكنولوجيا التعليم. ينزل لنا كل مرة essays لازم نقراهن، عندنا continuous quizzes، فكان صعب أنك توفق ما بينه وما بين انه تروح تسوي البروجكت. فأفضل انه واحد من شيئين تسوي، يا أنه اختبارات اختبارات فترية، ومنتصف وفاينل، او يا انه برودكت.

**me (Interviewer):** [00:41:46] وهل تشوفي الفائدة العلمية منه أفضل عن الاختبارات؟.

**S6:** [00:41:58] افضل. هو من ناحية assessment ما تعرف كيف يقيموك، على اي أساس.

**me (Interviewer):** [00:42:04] بس كان فيه rubrics معين؟.

**S6:** [00:42:06] ايوه هو شي، لكن ايوه احسه افضل.

**me (Interviewer):** [00:42:09] افضل عن الاختبارات؟

**S6:** [00:42:20] ايوه. هذا بالنسبة للاشخاص الي يحبوا التطبيق يمكن اكثر عن الي يحبوا يدحوا نظري. لانه كان صراحة يعطونا essays، وكل وحدة ما اقل عن 15 صفحة عشان quiz من خمس درجات أو حتى اثنين ونصف دجة. حتى احنا بشكل عام ما نقرأ واجد (رأيها هذا في معرض نقد ضمني لمتطلبات هذا الكورس من مقالات واختبارات فترية مصغرة).

**me (Interviewer):** [00:42:45] فتشوفي ان الproduct اكثر امتاع؟.

**S6:** [00:42:45] احسن product ولا نروح نقرأ.

**me (Interviewer):** [00:43:03] ننتقل إلى المحور الثاني حول مسألة وضع الطالب محور العملية التعليمية أوstudent-centred learning، يمكن ذكرتيها مسألة التعلم عن طريق الممارسة. مشاريع صناعة المحتوى من ضمن اساسياتها أن الطالب يكون محور العملية، نركز عليه، نعطيه الاستقلالية، والمسؤولية ويكون مسؤول لانه في النهاية يكون درجات وهكذا، وأيضا تقليل الاعتماد على المعلم.student-centred learning وين تشوفي أهميتها؟ خصوصا في سياق صناعة المحتوى. وش اهمية انا نخلي الطالب يكون مستقل؟ لانه منهجيت التعلم عبر صناعة المحتوى أنه يعطي الطالب استقلالية، يعطيه مساحة اكثر يتعلم ويجرب، و يتحمل مسؤولية. وش تشوفي أهمية هذا الأسلوب من اساليب التعلم؟

**S6:** [00:44:01] هو بشكل عام، خاصة في كورس تكنولوجي التعليم، إذا جينا نوصفه هو learner-centred بدرجة كاملة. حتى قالت مس T2 من البداية أنه أكون في هذا الكورس different than any courses، أنه انتوا بتكونوا السنتر، وأنا بس اكون guidance، اول شي في البداية هو يعني يعودك أنك تكون مستقل، معتمد عن نفسك، ما تتقبل انك تشوف التعلم فقط من جانب واحد، جانب المعلم، من خلال مثلا هالمادة ممكن تشوفه من وجهة نظرك. حتى اصلا لما يكون learner-centred، يتيح لك اكثر فرصة للإبداع، تشوف أكثر ماهو الجانب الي يناسبك أنت كشخص، لانه لو مثلا المعلم اعطاك محتوى أو شيء، فهذا لا بد ان يعم المحتوى الكل، ونعرف نحن مثلا في الكلاس نفسه فيه different identities، فيكون كل واحد مستقل عن نفسه، أفضل to show your identity لما يكون learner-centred.

**me (Interviewer):** [00:45:23] يعني يتيح لك فرصه تشوف خياراتك وتفضيلاتك learner-preferences؟.

**S6:** [00:45:23] ايوه، يعني كل واحد يشوف الي يناسبه، الواحد ما يكون مجبورا انه يسوي الشيء، فأكثر يكون مبدع، يكون creative.

**me (Interviewer):** [00:45:41] كيف تشوفيه يتيح الابداع؟ من اي ناحية قصدك؟.

**S6:** [00:45:45] يعني مثلا كاختيار للمحتوى في البروجكت نفسه، يعني ما اعطونا قائمة بالمواضع ولازم نختار منها، كل واحد حر، اهم شي يكون يتناول جانب اللغة الانجليزية، ما تخرج عنه، لكنه جانب الانجلش واجد فيه مواضيع، فأنت تشوف الأفضلية عندك، بماذا أنت مهتم أكثر، فتختار بناء عليه، لأنه هذا يسهل لك اكثر حتى عملية انك تتقبله، تكون اكثر عندك دافعية إنك تسوي بروجكت. ما تجلس i have to, i have to

**me (Interviewer):** [00:46:27] يعني ماعندك عذر لا؟

**S6:** [00:46:27] ايوه

**me (Interviewer):** [00:46:27] هل الطلاب وأنتي متقبلين لمسألة الlearner-centred appraoch؟.

**S6:** [00:46:37] اكثر شي هذا الابروتش زين. وما اعرف اذا الطلاب متقبنه لانه كل واحد

**me (Interviewer):** [00:46:38] اخبرينا عنك انتي؟ هل انتي متقبله؟ وليش؟ هل للاسباب الي ذكرتيها؟ هل خلاص عرفتي الidentity مالك الحين؟

**S6:** [00:46:38] ايوه، اعرفها اكثر، يعني كنت قبل في المدرسة ما تعرف أكثر عن نفسك.

**me (Interviewer):** [00:47:09] والكورسات الثانيية ما اتاحت لك نفس الفرصه تتعرفي على..؟

**S6:** [00:47:17] يعني فيه بعض كورسات، لكنه معظم الكورس هنا في الكلية، حتى في الريسيرش نفسهن، مثلا يخليك تختار topics بناء على قائمة. مثلا مادة differntial learning صح المعلم قال بإمكانك أنك تختار، لكن كمادة معطايين قائمة وتختار بنائا عليه.

**me (Interviewer):** [00:47:45] تشوفي الحرية وأجد زينه؟

**S6:** [00:47:47] بعض الاحيان نعم..

**me (Interviewer):** [00:47:47] هل نحتاج نكثر من learner-centred appraoch ف الكورسات الثانية؟.

**S6:** [00:47:59] لا مايحتاج. يعني الكورس نفسه...

**me (Interviewer):** [00:48:06] المرحلة الجامعية بشكل عام، هل يحتاج أن ننظر لها بهالنظرة يعني أنها تكون learner-centred؟.

**S6:** [00:48:12] لو كثرنا learner-centred ما دور المعلم اذن؟

**me (Interviewer):** [00:48:18] التوجيه..

**S6:** [00:48:18] التوجيه بس؟.

**me (Interviewer):** [00:48:16] ولا تحبي الاعتماد على المعلم؟.

**S6:** [00:48:21] انا احس فالنص. يعني صح أنه learner-centred ولكن في نفس الوقت بعد اعتمد شوي على المعلم. مثلا خاصة في الكلاس، أحس مثلا visual ولا auditoty، لازم انتبه على المعلم والمعلومات الي يقولها. صح انه مثلا كlearner-centred تروح مثلا تتقصى أكثر عن المعلومات لكن في نفس الوقت بعد اعتمد على المعلم. مثلا أن يكون موضوع ما شارحنه المعلم وكنت ما حاضرة فيه، يمكن ما أفهمه بنفس الطريقة لو شرحه المعلم.

**me (Interviewer):** [00:49:06] طبعا هذا يعتبر أحد السلبيات وربما التحديات في الlearner-centred appraoch، هل هناك تحديات أخرى لوضع الطالب محور العملية التعليمية؟ وبناء عليك، لأنه رأيك!

**S6:** [00:49:33] احيانا الlearner-centred يكون ضغط كبير على الطالب نفسه، مثل لو كان كل الكورسات learner-centred بيكون صعب، لأنه عندنا مثلا practicum 3 ، وعندنا مواد ثانية، حتى يمكن كتركيز نفسه ماتعرف على أي كورس انت تركز اكثر، هل ابحث عن هذا الكورس ، ولا على هذا الكورس. ضغط كبير يكون على الطالب نفسه. بس مثلا from time to time, it is ok to use it،

**me (Interviewer):** [00:50:09] المحور الاخير، توظيف التكنولوجيا في التعليم، طبعا عن هذا الكورس اعتمد عالتكنولوجيا بشكل أساسي يعني. برأيك توظيف التكنولوجيا في التعليم وش اهميته في المرحلة الجامعية؟.

**S6:** [00:50:29] يعني في البداية محد ما يعرف أن التكنولوجيا في تزايد وفي تقدم أكثر، فاستخدامها في الكلاسس أصبح احس من المتطلبات، حتى أن أؤيد استخدام التكنولوجيا في الصفوف نفسها، واحد أنها هي تسهل عملية التعلم، مثلا تريد أنت تدرس شي، يعني مثلا أي موضوع من خلال استخدام التكنولوجيا مثلا تقدر تستخدم presentations ، أكثر عن أنه بس لتتكلم تتكلم، لانه من هنا نراعي نحن الفروقات الفردية، مثلا في ناس تتقبل أن بس أسمع، لكن هناك ناس لازم تشوف، فالتكنولوجيا تتيح أكثر فرصة أنه تستخدمها، أيضا بامكاننا نستخدم التكنولوجيا في الكلاسس، مثلا نوظف الألعاب التعليمية educational games لانه بعد تسهل عملية التعلم وفي نفس الوقت يكون الكورس نفسه ممتع، ما ممل. فالطالب يحب انه دائما يحضر في الكلاسس، يحرص انه ما يتغيب ابد عنها، فاستخدام التكنولوجيا تسهل الحياة أكثر بكثير، حتى مثلا أصبح الغياب عن طريق التكنلوجيا، اسهل شي، يعني بلا أوراق، حتى لوجينا حال الenvironment نفسها، saving papers instead of wasting الاوراق،فالمعلم بإمكانه يستخدم التكنولوجيا، بدل لا يجلس يطبع مثلا الطالب الessays ولا handouts، فيكون أسهل بالتكنولوجيا، تسهل هي عملية التعلم والتعليم في نفس الوقت. ولكن لها negative التكنولوجيا, من ضمنها مثلا wasting time، خاصة هنا في الكلية ماظن حد ماشافوا لحد ما تضبط البروكسيما، وكم مرة استوت لي ذي الحركة. يعني لما كنت أريد أعرض، مسوين ريسيرش وعندنا presentation عليه، جربنا نشبك البروكسيما بلابتوبي ما ضبط. جينا قلنا بنجرب مال المس، ما طاع بعد، قالت المس نروح نجرب كلاس ثاني، رحنا وبعد ماستوى، هالمرة البروكسيما البر ماشتغلت. فاضطرينا فذيك الحالة إن بس نستخدم الابتوب نفسه على الطاولة، ونوجهه على الطلاب، وابدأ، عشان بس نستمر فيه because there is no time، وكان هذي الnegative فيها، تضييع الوقت.

**me (Interviewer):** [00:53:43] بس الطلاب بشكل عام متقبلنه يعني ما عندهم مشكلة؟

**S6:** [00:53:50] ايه، خاصة حتى في الكلية الكل يحب أن يستخدم تكنولوجيا، يعني معظم، ماقدر اقول الكل. تغيير الكلاسروم بعد، يقدر المعلم sharing materials من خلالها، كل الكورسس الحين الي ندرسهن معنا نستخدمها، حتى في مثلا ال practicum4 تواصل مع الsenior teacher من خلالها، مسوين جروب واتساب، عشان يسهل ويكون تكثر هناك تعاون، لانه مثل يرسلوا لنا الجداول، بعد اذا مثلا عندنا استفسار اوشيء، نقدر من خلالهن يكون أسهل مثلا، أو أحيانا مثلا انت تقدر وجها لوجه، أو أنك ماتقدر فكل الاوقات وجها لوجه، فمن خلالها تستخدم التكنولوجية تسهلك التتواصل معهم بسرعة اذا احيانا عندك غياب أو شي.

**me (Interviewer):** [00:54:59] هل معناته انا نحتاج نكثر من توظيف التكنولوجيا في التعليم فالمرحلة الجامعية؟.

**S6:** [00:55:12] احسه it's a must، أنه نكثر من التكنولوجيا، لكن تكون بجودة. لابد مثلا أبسط مثال البروجكتر، لازم يشيكوهن عالاقل كل اسبوع، لازم يصلحوهن أولا بأول، مايخلوهن.

**me (Interviewer):** [00:55:42] ننتقل المبحث الأخير، مبحث البيئة التعليمية التي يدعمها التعلم عن طريق صناعة المحتوى، نتكلم أولا عن طبيعة دور المعلم ضمن ما يناقض دور الطالب، مشاريع صناعة المحتوى تتضمن أن يقتصر دور المعلم على توفير الدعم والتوجيه والإشراف، وأن يكون الطالب في المقابل هو محور العملية التعليمية وأن يتحمل المسؤولية والاستقلالية، برأيك هل اقتصار دور المعلم على التوجيه وتوفير الدعم، له أهمية في سياق المرحلة الجامعية في عمان؟ يعني المعلم ما يوفر للطالب كل شيء، يقعد عند الصبورة، ويعطي المعلومات، انه يحاول يتيح مساحة أكبر للطالب انه يجرب، يبحث، يتعلم، فيقتصر دوره على التوجيه والإرشاد، مثل ما صار فالمادة بشكل عام.

**S6:** [00:56:35] احس أن هذا التوجه جديد خاصة في هالسنوات، مسبقا مثلا يمكن ما كنا نشوفهن بكثرة في المدارس، بس فالكلية وفي مادة تقنيات التلعيم كان أكثر المعلم كموجه، هي النقطة الحلو فيها ان المتعلم يحس انه هناك فيه gap، هناك في نقص، فيحاول أنه يعوض ذاك النقص (نقص طبعا في المعرفة) من خلال كيفية استخدام التكنولوجيا، بعضهم يمكن ما شاء الله عندهم اهتمام في التكنلوجيا فيعرفوا من خلالها أكثر، لكن مثلا أنا، صح عندي اهتمام في التكنولوجيا، بس ما من النوع الذي يبحث باستمرار، يواكب الجديد، بعض الأحيان ما كل المعلومات يكون واصلاتني، فلما انته تتيح فرصة أن المتعلم يكون هو السنتر، هو يحاول أنه يسد الثغرة الموجودة عنده في جانب المعرفة.

**me (Interviewer):** [00:57:49] يعني في البحث المستمر والتوسع؟.

**S6:** [00:57:51] يعني حتى يفهم إن صح يعني مثلا اعتمد على المعلم، ولكن في نفس الوقت يعني لما يوضح المعلم أن أنا خلاص ما اكون السنتر، هنا يكون المتعلم متقبل إن إنه انا لازم يعني متعلم، خاصة college learner, i grow up, i have to be independent، حتى هذا يخليك مستعد تواجه الحياة.

**me (Interviewer):** [00:58:18] كيف؟

**S6:** [00:58:22] في الحياة لازم تكون مستقل بنفسك، يعني ما تعتمد على الثانيين . وكذا.

**me (Interviewer):** [00:58:27] قصدك الحياة الاجتماعية ام المهنية؟

**S6:** [00:58:36] بشكل عام يعني، تخليك مستقل بذاتك، يعني توجد الأشياء بنفسك، صح هو مستحيل أنك ما تتواصل مع الثانيين، ولكن كأساس انت تكون مستقل.

**me (Interviewer):** [00:58:49] هل هذا ضروري و مهم؟ الاستقلالية وانه يسعى الطالب بروحه انه يسد الفجوات المعرفية الي معه؟ هل تشوفي هذا ضروري خاصة في المرحلة الجامعية؟.

**S6:** [00:59:10] احس ايوه. يحتاج من خلال learner-centred approach انك كيف تسد الثغرات، يعني مثلا لولا الlearner-centredness كنا بس معتمدين على المعلم، بس الي نسمعه ننفذه، غير عن كذا ما يتيح فرصة حال الطالب أنه يعرف أكثر، يتوسع، يعني تتوسع حتى مداركه خاصه في جانب التكنولوجيا. مسبقا مثلا، الgoogle classroom والبرامج الاخرى ما كنا نعرفهن قبل، لكن من خلالها،صح ان المعلم recommended us to use them، ولازم علينا، بس عرفنا مثلا كيفية استخدامها من خلاله.

**me (Interviewer):** [01:00:05] الطلاب تقبلوا دور المعلم أنه ما يكون في الصورة؟ وهل انتي تقبلتي هذا الوضع؟

**S6:** [01:00:23] انا تقبلت، حتى كنت أحيانا في المدرسة واجهنا مثلا صعوبات ان المعلمه ما تشرح زين او شي، فتعودت على فكرة أنه لازم اكون مستقلة واتعلم بنفسي.

**me (Interviewer):** [01:00:37] يعني انتي جاهزة خلاص؟

**S6:** [01:00:40] جزئيا. لكن لماجينا الكلية ورأينا كيف خاصة كورس تكنولوجيا التعليم كيف ان الطالب تكون مستقل، تقبلته.

**me (Interviewer):** [01:00:47] والطلاب الثانيين تشوفيهم؟

**S6:** [01:00:52] متقبلين.

**me (Interviewer):** [01:00:52] هل نحتاج نكثر من تحجيم دور المعلم كذا في كل مادة؟ بدل ما يكون هو الي يسوي كل شيء، فيعطي الطلاب مساحة أكبر.؟

**S6:** [01:01:11] أحس المعلمين هذي الايام يحاول دائما to get the learners involved، يخلوا المتعلم يسوي برزنتيشن، ويشرحوا، النقطة الإيجابية فيها ان المتعلم يكون مستقل يبحث بنفسه يعني يعرف أكثر ويتوسع، ولكن في نفس الوقت يتطلب منا جهدا كبيرا، يروح يبحث عن مصادر ومراجع، وهل هذي المصادر اصلا تناسب الموضوع.

**me (Interviewer):** [01:01:48] زين انا نخلي مساحة المعلم أقل و مساحة الطالب نخليها أكثر؟.

**S6:** [01:02:13] يعني بعض الأحيان، لان في بعض الأحيان يعني تحتاج المعلم هو الي يشرح لك، لانه اذا خلينا المتعلم بنفسه بعض الاحيان will get lost من دون المعلم

**me (Interviewer):** [01:02:32] بس المعلم موجود عشان يوجهه؟ ما معناته انه منعزل، لا، يراقب من بعيد.

**S6:** [01:02:36] لكن مثلا لو كان عدد كبير، هل يعني فيه تركيز أكثر على كل طالب؟.

**me (Interviewer):** [01:02:43] هناك عاد مسؤولية، كل طالب لديه مشكلة يجي،.

**S6:** [01:02:47] يعني بعضهم ممكن يكونوا كسولين،.

**me (Interviewer):** [01:02:54] عشان كذا يكون student-centred، عشان أنت تمارس خياراتك وحريتك، حرية لكن بثمن يعني؟.

**S6:** [01:02:59] هم يكون كلهم لابد أنهم يكون من ضمن المنظومة إذا كان learner-centred، يعني يحتوي الجميع. بس لو كان يعتمدوا على المعلم، بعض الأحيان هو إيجابي، لكن في نفس الوقت احيانا تكون سلبية.

**me (Interviewer):** [01:03:22] سلبية مثل المتابعة؟ صعب انك تتابع كل الطلاب خاصه اذا كن عددهم كبير؟

**S6:** [01:03:23] ايوه

**me (Interviewer):** [01:03:23] ننتقل للبيئة التعليمية. مشاريع صناعة المحتوى تدعم خلق بيئة تعليمية تدعم التعلم الذاتي التعاوني والجماعي، وأيضا التعلم عن طريق التجربة والخطأ، سجلتي انتي خمس مرات تقريبا؟ هذا الوضع . هل خلق مثل هذه البيئات التعليمية له أهمية في المرحلة الجامعية؟.هالتجربة تدعم مجموعة أشياء، انك تعتمد على نفسك، انك أنت تجرب وتخطء وتحاول مرة ثانية وهكذا. فهل خلق هذا النوع من البيئات التعليمية التي تدعمها صناعة المحتوى مهم خاصة للطالب في المرحلة الجامعية؟.

**S6:** [01:04:31] بالطبع مهم، من خلال مثلا المشاريع التي تدعم مثلا التعلم الفردي، يعرف الفرد نفسه أكثر، يتوسع فيه، مثلا لو كان جماعة، بيعرف كيف يتعاون مع الثانيين. طبعا بعض الأحيان في أشخاص (ما الكل) ما يميل أكثر أنه يشتغل مع pairs، لكن من خلال إتاحة هذي الفرص يجعلهم أكثر تقبلا للثانيين وتقبل أفكارهم، حتى كل واحد يبدي رأيه، أحيانا تتقبل الرأي أو بعض الأحيان يمكن أن تواجه مثلا ذاك الرأي لكن كيف طريقة أنك ترد عليه، فحتى أسلوب التعامل مع الأشخاص. مابس انا جاي واشتغل، أيضا يمكن حتى تكوين علاقات مثلا تكوين صداقة، أيضا يتيح فرصا انه أكثر يكون الشخص social، خاصة اذا كان مثلا انطوائيا، اذا كان دائما يميل إنه بس نفسه، عندما تعطيهم بروجكت يشتغلوا فيه مع بعض، أكثر يتيح فرصة، ما اكون حائط لنفسي، لابد أنه اشوف الثانيين، اتبادل معهم وجهات النظر، يمكن تعجبني وجهة النظر ويمكن ماتعجبني، وهذا شيء طبيعي لأن الإنسان مختلف بذاته، فهذه فرصة حلوة

**me (Interviewer):** [01:06:14] هالبيئة؟ ومسألة التعلم والخطا، ويش رأيك فيها؟

**S6:** [01:06:14] بشكل عام الحياة كذا، لازم فيها محاولة وخطأ. ال EXPERIENCE لازم تبنى من خلال المحاولة، صح مثلا تخطئ لكن هذا بيكون شيئا من الخبرة مالك، فالخطأ ورا الخطأ يكون خبرة. فلما مثلا تواجهك نفس تلك الحالة SITUATION تكون قادر أنه أعرف كيف اتصرف معها، اعرف كيف أتعامل معها بصورة فعالة، فأحاول مثلا أن أتجاوزها أو شيء، فTRIAL AND ERROR, I THINK IT IS GREAT .

**me (Interviewer):** [01:07:06] لما ذكرتي انه دايم كل تسجيل يكون افضل من الي قبله، طبعا إذا قارناه مثلا بالاختبارات، الاختبارات مافيها مجال انك تجرب الإجابة، إذا خطأ خطأ.

**S6:** [01:07:20] شوف، هذا من فوائده انه يكون بروجكت ومايكون فيه اختبارات، هذه الفائدة نقطة إضافية. في الاختبار يا صابت صابت، يا خابت وماتقدر تعدل فيها، ولكن من خلال مثلا المشروع، يعني مثلا بتسجل أكثر من مرة، تشوف، اذا في أخطاء فيه قابلية للتعديل، فتنتج أفضل من أنك لما تكون في اختبار.

**me (Interviewer):** [01:07:51] كيف تقبل هالمنهجية؟.

**S6:** [01:07:53] أنا أتقبله.أتقبل انه يكون تعاوني. متقبلتنه. لانه هو جانب من التعليم. الانسان مايتعلم لو ماحاول هذلا، بل هي اكثر من استراتيجية، يتيح لك اكثر فرص أن تشوف أي طريقة مثلا أي استراتيجية تناسبك أنت أكثر، فمثلا لو كنت ما تحب PAIRWORK، مثلا تسوي معهم بروجكت او شيء، تتجنبها من البداية. لكن إذا مثلا بروجكت نفسه لا بد انه PAIWORK اذن لازم عليك.

**me (Interviewer):** [01:08:47] هل نحتاج نكثر هالنوع من البيئات التعليمية؟ الي تدعم التعليم التعاوني والذاتي، والتجربة والخطأ؟.

**S6:** [01:08:56] أكيد.

**me (Interviewer):** [01:08:57] اكيد عشان الاشياء الي ذكرتيها ولا عساس في إشياء ثانية ما ذكرتيها؟.

**S6:** [01:09:00] نفس الأشياء.

**me (Interviewer):** [01:09:04] هل هناك تحديات ربما لهالنوع من البيئات؟.

**S6:** [01:09:06] اول شي من البداية يمكن عدم تقبل، يعني ما كل حد مثلا يتقبل هذلا. ولكن مع مرور الوقت والممارسة، وأنك تكررهن أكثر من مرة، يمكن بعدين تتقبلها.

**me (Interviewer):** [01:09:27] وانتي مع هالتجربة كيف؟ هل شفتي انتي متقبله اكثر شيء هالنوع من التعلم؟.

**S6:** [01:09:30] متقبلين.

**me (Interviewer):** [01:09:36] المحور الأخير، مسألة نشاط التعليم. طبعا مشاريع المحتوى تدعم التعلم عن طريق PBL المشاريع. هل للتعلم عت طريق المشاريع أهمية في سياق التعليم الجامعي في عمان؟ طبعا هالكورس كان كله مشاريع.

**S6:** [01:09:52] المشاريع احس لها دور في مجال التعليم لان من خلال ان الطالب مثل يسوي مشاريع، مثلا بودكاستينج، من خلال استخدام برنامج AUDACITY ، أول شيء زادت عندهم المعرفة، ثاني شيء من هنا يتأكد المعلم إن المتعلم فهم صح، أنه من خلال المشروع تقدر تترجم فيه المعرفة التي اكتسبتها من خلال، وتطبقه كله، فهو يدعم فكرة التطبيق بدل انه مثلا احفظ لي الجوانب النظرية وبس اجي اعبيها في ورقة اختبار اوشي، لا في المشاريع هنا تترجمها بصورة تطبيقية، اكثر يعني تتعرف على برامج، و كيفية استخدامهن، حتى من خلال مشاريع يمكن مثلا تستخدمه فكورس لكن يمكن يمتد استخدامه حال ما بعد الكورس، مثلا تطبيق KAHOOT، ما بس عدنا استخدمناه فالكورس، بامكاني مثلا استخدمه حتى في أماكن ثانية اذا حبيت اني استخدمه، فالتطبيق يمتد أكثر عن انه مثلا لما احفظ THEORETICAL.

**me (Interviewer):** [01:11:16] انتي تقارنيه بالنظري الحين؟

**S6:** [01:11:19] ايوه.

**me (Interviewer):** [01:11:19] انتي تربطي دايما المشاريع بالشي العملي والجهد العملي؟.

**S6:** [01:11:26] ايوه

[01:11:34] وأنتي متقبله، بس هل الطلاب بشكل عام تشوفي انه في تقبل لهالAPPROACH؟ قصدي التعلم هن طريق المشاريع؟.

**S6:** [01:11:37] البعض لا يمكن يفضل أن ما اسوي مشاريع ولكن في المقابل مثلا تقييم مختلف بعيد عن المشاريع.

**me (Interviewer):** [01:11:51] وش الخيارات؟ ربما بس اختبارات؟

**S6:** [01:11:54] اختبارات، يمكن يفضل البعض أنه اجي احفظ واسوي اختبارات بدل المشاريع، بدل عن التعب. الاختبار صح بتستعد له مثلا المنتصف من الاسبوع السابع، تستعد له يمكن خلال اسبوع، لكن مشاريع بعض الاحيان يكون تسليمهن فيه اكثر وقت (يتطلبن وقت اكثر يعني).

**me (Interviewer):** [01:12:19] برأيك الشخصي هل نحتاج نكثر من التعلم عن طريق المشاريع؟ طبعا على نسق أو على غرار مشاريع صناعة المحتوى ؟.

**S6:** [01:12:36] هو متعب في نفس الوقت انه بس مشاريع، ولكن مقارنة بالاختبارات والمنتصف...

**me (Interviewer):** [01:13:03] يعني أفضل عن الاختبارات؟.

**S6:** [01:13:03] افضل. لكن هو أكثر جهد عن الاختبار.

**me (Interviewer):** [01:13:09] والتعلم؟ كفايدة علمية، وين افضل شي؟

**S6:** [01:13:14] المشاريع، اكثر تترجم فيه لااستخدام.

**me (Interviewer):** [01:13:23] والدرجات؟ كيف كان درجاتكم في المادة؟ .

**S6:** [01:13:37] كانت الدرجات مرتفعة،

**me (Interviewer):** [01:13:37] يعني تشوفي هذا فايدة؟

**S6:** [01:13:37] كان له فايدة، يعني أول مرة نجرب مثلا أن اكثر تكون اعتمادا على نفسك، ما تعتمد على المعلم، و في المقابل الدرجات كانت حلوه، فمن كذا يمكن أنا FEELING CONFIDENT TO SPEAK ABOUT IT

**me (Interviewer):** [01:13:37] هل ربما فيه سلبيات اوتحديات للPBL غير الاشياء الي ذكرتيها، مسألة انها طويلة، ومتعبة أو أن البعض ما يتقبلها؟

**S6:** [01:14:06] ما اظن.

**me (Interviewer):** [01:14:06] في ختام هذه المقابلة هل لديك ما تضيفيه عن تجربتك الشخصية بشكل عام في هذا الكورس؟ ملاحظات عن الكورس بشكل عام، عن تجربتك فهالكورس.

**S6:** [01:14:31] كانت هي فرصة أكثر من رائعة، أنه نجرب شيء جديد، يعني ما نفس الكورسات الماضية التي تعتمد على الجانب النظري، من خلال مادة تكنلوجيا التعليم اول شي توسعت اكثر معارفنا عن التكنولوجيا نفسها، عرفنا مصطلحات ، جربنا برامج متعددة مثلا GOOGLE APPS بمختلف انواعها، سوينا بودكاستينج من خلال الAUDCITY، الي هي كانت اول تجربة بالنسبة لنا نستخدمه، فيعني كانت تجربة حلوة، والمس كانت يعني ما شاء الله عليها GUIDING US TILL THE END، بس كنقطة سلبية يمكن في الكورس الي هي الDEADLINE، كنا اضطرينا نسوي الDEADLINE في الSTUDYWEAK، كاقتراح أفضل أننا نبدأ بالمشروع من البداية، فالطالب يعني أكثر عنده فرصة أن يعدل فيه، يعني اضطرينا مثلا في الSTUDYWEAK اننا نخلي المذاكرة ولازم نسلمه هو، هذي بس النقطة.

**me (Interviewer):** [01:13:51] شكرا جزيلا. المعلومات بتفيدنا نفهم وجهة نظر الطلبة في هالموضوع، شاكرا لك.